












Donated to 
THE LIBRARIES of 
THE UNIVERSITY OF TORONTO 

In Memory of 

The Reverend Hjörtur B. Leo 
and 

Byron J. Leo 









GRETTIS SAGA 


BÚIÐ IIÉFIR TIL PRENTUNAR 

VALD- ÁSMUNDARSON. 

v' 


REYKJAVÍK. 

KOSTNAÐARMAÐUR: SIGVBÐUB KBISTJÁNSSON. 

1900 . 



FÉLAGSPEENTSMIIJAN. 


FORMÁLI. 


Grettie saga Ásmundarsonar hefir áðr 
verið útgefin þrisvar sinnum, fyrst í „Nokkrir margfrood- 
er söguþættir“, Hólum 1756, þar næst gáfu þeir hana 
út Gísli Hagnússon og Gunnlaugr Þórðarson á kostnað 
norræna fomfræðafélagsins, Khöfn 1852, og loks er hún 
gefin út í „Altnordische Sagabibliotek“ af R. C. Boer 
(frb. Búr), hollenzkum fræðimanni, Halle 1900. 

Handritin af Grettis sögu eru öll fremr ung. Hún 
hefir verið gefin út bæði af þeim Gísla Hagnússyni og 
Boer eftir hinum sömu handritum. Handrit í Árnasafni 
551 fol. hefir verið höfuðhandritið við þær útgáfur, og 
þar sem í það vantar hefir annað handr. verið notað, 
656 A.H. Bæði þessi handrit eru skinnbækr. Auk þessa 
hafa fleiri hndr. verið höfð til samanburðar. Ekkert af 
hndr. sögunnar er eldra enn frá 15. öld. 

Útgáfu Boers fekk eg ekki í heudT fyrr enn lokið 
var prentun sögunnar í þesaari útgáfu, og gat því að 
eins notað hana við vísnaskýringarnar. Enn með því að 
Boer er víða all*djarfr í tilgátum sínum í vísunum, er 
varlega eftir þeim farandi, þútt sumár lagfæringar hans 
sé líklegar og til bóta. Sögutextann hefði víst mátt lag- 
færa á nokkurum stöðum með því að hagnýta orðamun 
handritanna éins og Boer hefir tilfært hann. Þó eru 
það að eins smámunir einir. 

Það hefir Iengi veríð ætlan fróðra manna, að Grettis 



IV 


saga sé nú önnur enn hún hafi verið upphaflega. Þannig 
segir Guðbrandr Vigfússon, að það sé „varla efamál, að 
Grettis saga muni í öndverðu ritin seint á 12. öld, enn 
síðan hefir annar maðr löngu síðar, á öndverðri 14. öld 
að líkindum, aukið við Spesarþætti og skotið þar að auki 
ýmsum klausum inn í söguna hér og hvar, mest eftir 
frásögn Sturlu lögmanns u . 

Hið sama má ráða af orðum dr. Jóns Þorkelssonar eldra 
í eftirmálanum aftan við „Skýringar á vísum í Grettis- 
sogu w , Eeykjavík 1871, að hann ætli að sagan muni nú 
breytt frá hinni upphaflegu gerð, því að hann segir, að „í 
þeirri mynd, sem Grettis saga hefir nú“, muni hún varla 
eldri enn frá lokum þrettándu aldar eða upphafi hinnar 
fjórtándu. 

Boer kemst að likri niðrstöðu. Hann álitr, að sag- 
an sé upphaflega rituð um 1250, og er hann samdóma 
Guðbr. Vigfússyni um það, að sagan sé snemma færð í 
letr, þó hann vilji ekki gera hana jafngamla og Guðbr. 
Vigfússon gerir. Síðar álítr hann, að nýr höfundr hafi 
endrsamið hana, eða breytt henni, eftir dauða Sturlu lög- 
manns Þórðarsonar (1284), og þó ekki miklu síðar, svo 
sem um 1290. Síðast hafi enn annar höfundr breytt sög- 
unni um 1300. Hann segir að Grettis saga hafi verið 
stjúpbarn norrænna sagna af því hverjum forlögum hún 
hefir orðið að sæta í meðförunum. Hin upphaflega Grettis 
saga álítr hann að verið hafi eitt hið fegursta og merki- 
legasta iit frá söguöldinni. 

Viðbætr síðari höfundanna álitr hann vera: Söðul- 
kolluvísur, æfintýrið um Loft á Kjalvegi, æfintýrið á 
Öxarfjarðarheiði (Reykjaheiði, sem sagan kallar) i 63. kap, 
tröllasöguna úr Bárðardalnum, niðrlagið á 67. kap., frá því 
er sagt er frá komu Grettis að Bjargi og það sem sagt 
er um viðreign Grettis og Þórodds Suorrasonar o. fl., 
söguna af Hegranesþingi í 72. kap. og íjóra staði þar 
sem getið er Sturlu Þórðarsonar eða Sturlunga, 49., 69., 

84. og 93. fcap., og tilraunir l>ær er getr i 77 kap., um að 
fá Gretti úr sekt. Enn fremr Spesar-þáttr og ýmsar af 
vísunum. — Að líkindum hefir sagan verið fyllri i fyrstu 
enn nú er hún, og hefir hún síðar JoBnsð meira í sundr, 
enn til þess að halda henni betr saman, hefir þá verið 
bætt inn í hana eftir sögusögnum síðari manna. Það er 
þannig mjög líklegt, að upphaflega hafi verið meira sagt 
frá útlegðar árum Grettis, og að Grettir hafi verið víðar 
um landið enn sagan segir frá, einkum norðr og austr 
um land, enn til þess að bæta úr því er bætt inn í sögn- 
inni um dvöl Grettis i Þðrisdal. — Það má t. d. telja 
víst, að Grettir hafi um nokkurn tíma dvalið í Öxarfirði, 
og þar er enn til sýnis Grettisbæli (í Öxargnúpi), sem 
enginn getr efast um að sé mannaverk, og ekkert er á 
mðti því, að það sé af Gretti gert, eins og munnmælin 
segja. Það hefir verið svo rammlega bygt, að nokkuð af 
þakinu stendr enn í dag. Eru lýsingar af þvi til eftir 
Björn Björnsson (í „íslendingi"), Kaalund (í „ísland K II.) 
og séra Þorleif Jðnsson (i „FjalIkonunni M ). Frásögn sög- 
unnar um viðreign Grettis og Þóris á Reykjaheiði er 
röng, að því er staðinn snertir; það hefir verið á Öxar- 
fjarðarheiði, enda segir sagan að Grettir hafi um sömu 
mundir legið úti á Möðrudalsheiði. Á Reykjaheiði eru 
engar mýrar, enn þær eru á Öxarfjarðarheiði, og þaðan er 
líka skamt í skóg („til lundar“), eins og Grettir segir í 
vísunni. — Svo virðist sem höf. Grettis sögu hafi verið 
lítt kunnugr norðr þar og í binum eystri béruðum, enda 
mun hann hafa átt hoima nær höfuðstöðvum sögunnar. 
Vísurnar í 80. kap. hafa verið álitnar ungar, enn þær 
virðast þó býsna fornlegar, og að kveðandi til geta þær 
verið fornar, ef í stað „þarfur Vébrands arfi w er sett „þarf- 
legr Vébrands arfi“. Það getr naumast átt sér stað, að 
söguritarinn hafi búið til þessar vísur, sem hvergi eiga 
við söguna. Hitt er líklcgra, að hann setti þær inn í 
hana, þótt hann gæti ekki sagt frá þeim atburðum, sem 

þær eiga við. Það styrkir þá skoðun, að efnið í vísum 
þessum geti verið upphaflegt, þó vísurnar sjálfar sé ef 
til vill síðar ortar, að í Mýrdal hafa gengið mnnnmæli 
um Gretti eins og í Öxarfirði. Er því ekki óliklegt, 
að vísan um viðreign þeirra Grettis og Torfa Vébrands- 
sonar, sem hvergi er annarsstaðar getið, hafi við söguleg 
rök að styðjast. Sama er að segja um visuna um Þor- 
finn Arnórsson; sú visa er einnig i Ljósvetninga sögu, og 
segir þar, að Grettir hafi ort hana um Þorbjörn Arnórs- 
son i Reykjahlíð. Grettis saga getr ekkert um það, og 
lætr vísuna vera orta um Þorbjörn öxnamegin, enn hvergi 
á hún þó við þar sem sagt er frá viðreign þeirra Þor- 
bjarnar. Þessar þrjá vísur virðast alls ekki vera nýlegri 
enn ýmsar aðrar visur í sögunni. 

Margar munnmæla sagnir hafa eflaust’gengið af Gretti, 
því að hann hefir jafnan verið eftirlæti þjóðarinnar, eink- 
um af aflraunum hans og fræknleik, svo sem örnefnin 
t. d. benda á um „Grettishöf 1 * eða „Grettistök M , þó að 
þau muni flest vera öðru vís til komin. Sumt af þess- 
um munnmælum er í „íslenzkum Þjóðsögum w . Ein munn- 
mæl&sagan er um það, hve Grettir hafi tekið freklega til 
matar síns, og á þar við þessi vísa, sem móðir mín kendi 
mér og er allgömul: 

„Grettir át í málið eitt 
nautsmagál og kletti feitt, 
flotfjórðung og fiska tólf, 
fjóra limi og endikólf“. 

Gæti þessi visa, cf til vill, verið úr fornri rímu um 
Gretti. 

Grettis saga hefir jafnan verið talin einhver hin ágæt- 
asta af sögum vorum. Guðbr. Vigfússon kemst svo að 
orði um hana (Safn I 468): „Grettla hefir i ýmsu yfir- 
burði yfir allar vorar sögur ef til vill, og mun engin 
saga vera jafn-íslenak í orði og anda sem hún, og er 
hún í öllu lifandi eftirmynd landsins, sem hún gerðist í 

(mætti líka segja þjóðarinnar, sem hán gerðiat hjá). Hún 
hefir verið einna vinsælust af öllum sögum. 1 engri sögu 
eru jafnmörg spakmæli og orðskviðir sem henni. Orð 
Grettis eru allvíða nokkurs konar Hávamál í sundurlausri 

ræðu.-Það er á öiiu auðséð, að einhver ágætr sögu- 

maðr hefir handleikið hana, svo að hvar sem hún kemr 
saman við aðrar sögur, þá skal það ekki skeika frá rétt- 
um sanni w . 

Grettis saga, 

Onundr Lét maðr. Hann var Ófeigs son burlu- 
fótar, lyarssonar be} r tils. Önundr yar bróðir 
Guðbjargar, móður Guðbrands búlu, föðurÁstu, 
móður Óláfs konungs hins helga. Önundr yar 
upplenzkr at móðurætt, enn föðurkyn hans yar 
mest um Rogaland ok Hörðaland. Önundr var 
víkingr mikill, ok herjaði vestr um haf. Með 
honum yar í hernaði Bálki Blæingsson áfSóta- 
nesi, ok Ormr hinn auðgi; Hallvarðr hét hinn 
þriði félagi þeira; þeir höfðu fim skip, ok öll 
vel skipuð. Þeir herjuðu um Suðreyjar; ok er 
þeir kvámu í Barreyjar, var þar fyrir konungr 
sá er Kjarvalr hét; hann hafði ok fim skip. 
Þeir lögðu til bardaga við hann, ok varð þar 
hörð hríð ; váru Önundar menn hinir áköfustu. 
Fell margt af hvárumtveggja; enn sválauk, at 
konungr flýði einskipa. Tóku menn Önundar 
þar bæði skip ok fé mikit, ok sátu þar um 

yetrmn. Þrjú sumur herjuðu þeir um írland 
ok Skotland; síðan fóru þeir til Noregs. 

2. Þenna tíma var ófriðr mikill í Noregi; 
brauzt þar til ríkis Haraldr lúfa, sonHálfdanar 
svarta. Hann var áðr konungr á Upplöndum. 
Síðan fór hann norðr í land ok átti þar marg- 
ar orrustur, ok hafði jafnan sigr. Herjaði hann 
svá suðr eftir landinu, ok lagði undir sik, hvar 
sem hann fór; enn er hann kom upp á Hörða- 
land, kom í móti honum múgr ok margmenni. 
Váru þar formenn Kjötvi hinn auðgi ok Þórir 
haklangr, ok þeir suðr-Rygirnir og Sulki kon- 
ungr. Geirmundr heljarskinn var þá fyrir vest- 
an haf, ok var hann eigi við þenna bardaga, 
ok þó átti hann ríki á Hörðalandi. Þetta 
haust kvámu þeir vestan um haf, Önundr ok 
hans félagar; enn er þeir fréttu þat, Þórir hak- 
langr ok Kjötvi konungr, þá sendu þeir menn 
til móts við þá, ok báðu þá liðs ok hétu þeim 
sæmdum. Réðust þeir þá í lið með þeim Þóri, 
því at þeim var mikil forvitni á at reyna sik, 
ok sögðust þeir vildu þar vera, sem ströngust 
væri orrustan. Fundr þeira Haralds konungs 
varð á Rogalandi, í firði þeim er heitirí Hafrs- 
firði; höfðu þeir hvárirtveggja mikit lið. 
Þessi orrusta hefir einhver mest verit íNoregi; 
koma hér ok við flestar sögur, því at frá þeim 
er jafnan flest sagt, er sagan er helzt frá ger. 
Kom þar ok lið um alt land ok margt ór öðr- 

um löndum ok fjöldi víkinga. Önundr lagði 
skip sitt á annat borð skipi Þóris haklangs; 
var þat mjök í miðjum hernum. Haraldr kon- 
ungr lagði at skipi Þóris haklangs, því at 
Þórir var hinn mesti berserkr ok fullhugi. Yar 
þar hin harðasta orrusta af hvárumtveggja. Þá 
hét konungur á berserki sína til framgöngu; 
þeir váru kallaðir Úlfheðnar; þá bitu engijárn; 
ok er þeir geystust fram, þá helzt ekki við. 
Þórir varðist alldjarflega, ok fell á skipi sínu 
með mikilli hreysti. Var þá hroðit með stöfn- 
um skipit ok höggvit ór tengslum; seig þat þá 
aftr millum skipanna. Lögðu þá konungsmenn 
at skipi Önundar; hann var fram á skipinu ok 
barðist drengilega. Þá mæltu konungsmenn: 
„Sá gengr fast fram í söxin; látum hann hafa 
nökkurar minjar, at hann hafl komit í bardag- 
ann“. Önundr stóð út á borðit öðrum fæti ok 
hjó til manns, ok í því var lagt til hans spjóti; 
ok er hann bar af sér lagit, kiknaði hann við! 
Þá hjó einn af stafnbúum konungs til Önundar, 
ok kom á fótinn fyrir neðan kné, ok tók af 
fótinn. Önundr varð þegar óvígr. Fell þá 
mestr hluti liðs á skipi hans. Önundi varð 
komit á skip til þess manns, er Þrándr hét; 
hann var Bjarnarson, bróðir Eyvindar aust- 
manns. Hann yar í móti Haraldi konungi, ok 
lá á annat borð skipi Önundar. Þessu næst 

brast meginflóttinn. Þeir Þrándr ok aðrir vík- 

1 * 

ingar höfðu sik í brott, hverr sem mátti, ok 
sigldu vestr um haf. Önundr fór með honum, 
ok Bálki ok Hallvarðr súgandi. Önundr varð 
græddr, ok gekk við tréfót síðan alla æíi; var 
hann af því kallaðr Önundr tréfótr meðan hann 
lifði. 

3. Þá váru fyrir vestan haf margir ágætir 
menn, þeir er flýit höfðu óðul sín ór Noregi 
fyrir Haraldi konungi; því at hann gerði alla 
útlæga, þá er í móti honum höfðu barizt, ok 
tók undir' sik eignir þeira, Þá er Önundr var 
gróinn sára sinna, fóru þeir Þrándr til móts 
við Geirmund heljarskinn, því at hann var þá 
frægastr af víkingum fyrir vestan haf, ok 
spurðu, hvárt hann vildi nökkut leita aftr til 
ríkis þess, er hann átti á Hörðalandi, ok buðu 
honum fylgd sína; þóttust þeir eiga þar eftir 
eignum sinum at sjá, því at Önundr var stór- 
ættaðr ok ríkr. Geirmundr kvað þá orðinn svá 
mikinn styrk Haralds konungs, at honum þótti 
þess lítil ván, at þeir fengi þar sæmdir með 
hernaði, er þá fengu menn ósigr, er at var 
dreginn nálega allr landslýðr; kveðst ok eigi 
nenna at gerast konungs þræll, ok biðja þess, 
er hann átti sjálfr; kveðst heldr mundu leita 
sér annarra forráða; var hann þá ok af æsku- 
skeiði. Fóru þeir Önundr þá aftr til Suðreyja, 
ok hittu þar marga vini sína. Ófeigr hét maðr, 
ok var kallaðr grettir; hann var sonr Einars 

Ölvissonar barnakarls. Hann var bróðir Óleifs 
breiðs, föður Þormóðar skafta. Steinólfr hét 
ok sonr Ölvis barnakarls, faðir Unu, er átti 
Þorbjörn laxakarl. Steinmóðr var enn sonr 
ÖIvis barnakarls, faðir Konáls, föður Álfdísar 
hinnar barreysku. Son Konáls var Steinmóðr, 
faðir Halidóru, er átti Eilífr, son Ketils ein- 
henda. Ófeigr grettir átti Ásnýju Yestarsdótt- 
ur, Hæingssonar. Ásmundr skegglauss ok Ás- 
björn váru synir Ófeigs grettis; enn dætr hans 
váru þær Álfdís ok Ása ok Ásvör. Ófeigr 
hafði stokkit vestr um haf fyrir ófriði Haralds 
konungs, ok svá Þormóðr skafti frændi hans, 
ok höfðu með sér skuldalið sitt. Þeir herjuðu 
um Skotland, ok víða fyrir vestan haf. Þrándr 
ok Önundr tréfótr ætluðu vestr til írlands á 
fund Eyvindar austmanns, bróður Þrándar. 
Hann hafði landvörn fyrir írlandi. Móðir Ey- 
vindar var Hlíf, dóttir Hrólfs Ingjaldssonar, 
Fróðasonar konungs ; enn móðir Þrándar var 
Helga, dóttir Öndotts kráku. Björn hét faðir 
þeira Eyvindar ok Þrándar, son Hrólfs frá Ám. 
Hann stökk ór Gautlandi fyrir þat, er hann 
brendi inni Sigfast, mág Sölvers konungs. 
Síðan hafði hann farit til Noregs, ok var um 
vetrinn með Grími hersi, syni Kolbjarnarsneyp- 
is; hann vildi inyrðá Björn til fjár. Þaðan fór 
Björn til Öndotts kráku, er bjó í Hvinisfirði á 
Ögðum. Hann tók vel við Birni, ok var hann 

með honum á vetrum, enn í hernaði á sumrum, 
þar til er Hlíf lézt, kona hans. Eftir þat gifti 
Öndottr Birni Helgu dóttur sína, og lét Björn 
þá af herferðum. Eyvindr hafði þá tekit við 
herskipum föður síns, ok var nú orðinn höfð- 
ingi mikill fyrir vestan haf. Hann átti Raförtu, 
dóttur Kjarvals írakonungs. Þeira synir váru 
þeir Helgi hinn magri ok Snæbjörn. Enn er þeir 
Þrándr ok Önundr kvámu í Suðreyjar, fundu 
þeir þá Ófeig gretti og Þormóð skafta, ok 
gerðist með þeim vinátta mikil, því at hverr 
þóttist annan ór helju heimt hafa, þann er eftir 
hafði verit í Noregi, meðan ófriðr var sem 
mestr. Önundr var hljóðr mjök; ok er Þrándr 
fann þat, spurði hann éftir, hvat honum bjó í 
skapi. Önundr svarar ok kvað vísu: 

(1) Glatt’s-at mér, síz mættum 
— margt hremmir til suemma; 

088 stóð geigr af eýgi 
galdrs — ellþrimu skjaldar. 

Hykk at þegnum þykki 
þat’e mest koma flestum 
08 s til yndiemiseu 
• einhlítt til mín lítit. 

Þrándr kvað hann þar mundu þykkja röskvan 
mann, sem hann væri þá helzt—„er þérsátil, 
að staðfesta ráð þitt ok kvángast; skal ek þar 
til leggja orð mín og liðsinni, ef ek veit, hvar 
þú horfir á“. Önundr kvað honum drengilega 
fara; enn kvað þó horft hafa vænna um kván- 

fóngin, þau er slægr væri til. Þrándr svarar: 
„Ófeigr á dóttur, er Ása heitir; megu vit þar 
til víkja, ef þú vilt“. Önundr lézt þat ok vilja. 
Síðan töluðu þeir þetta við Ófeig. Hann svar- 
ar vel, ok kveðst vita, at maðr var stórættaðr 
ok ríkr at lausafé — „enn jarðir hans legg ek 
ódýrt; þykki mér hann ok eigi heill til ganga, 
enn dóttir mín er barn at aldri“. Þrándr kvað 
Önund röskvara enn marga þá er heilfættir 
væri; ok með liðveizlu Þrándar var þessu keypt. 
Skyldi Ófeigr gefa dóttur sinni heiman lausafé; 
því at jarðir þær sem í Noregi váru vildu 
hvárigir fé kaupa. Litlu síðar fekk Þrándr 
dóttur Þormóðar skafta. Skyldu þær sitja 1 
festum þrjá vetr. Síðan fóru þeir í hernað á 
sumrum, enn váru í Barreyjum á vetrum. 

4. Vígbjóðr ok Vestmarr hétu víkingar tveir; 
þeir váru suðreyskir, ok lágu úti bæði vetr ok 
sumar. Þeir höfðu þrettán skip, ok herjuðu 
mest um írland, ok gerðu mörg illvirki, þartil 
er Eyvindr austmaðr tók þar landvörn. Síðan 
stukku þeir í Suðreyjar ok herjuðu þar, ok alt 
inn í Skotlandsfjörðu. Þeir Þrándr ok Önundr 
fóru til móts við þá, ok spurðu, at þeir höfðu 
siglt inn til eyjar þeirar er Bótz hét. Nú 
koma þeir Önundr þar með fim skipum; ok 
er víkingar sjá skip þeira, ok vita, hversu 
mörg eru, þykkjast þeir hafa nógan liðsafla, ok 
taka til vápna sinna, ok leggja skip sín millurn. 

hainra tveggja. Þar var mjótt sund ok djúpt; 
mátti þar einum megin at sækja, ok eigi fleirum 
skipum en fim senn. Önundr var manna vit- 
rastr, ok lét hann leggja fim skip fram í 
sundit, svá at þeir máttu þegar láta síga á 
hömlu, er þeir vildu, því at rúmsævi varmikit 
at baki þeim. Yar ok hólmr nökkurr á annat 
borð; lét hann þar liggja undir eitt skipit, ok 
færðu þeir grjót mikit fram á hamarinn, þar 
er eigi mátti sjá af skipunum. Yíkingar lögðu 
at alldjarflega, ok þóttu hinum kvíddir. Víg- 
bjóðr spurði, hverir þessir væri, er þar váru 
svá kvíaðir. Þrándr segir, at hann var bróðir 
Eyvindar austmanns — „ok síðan er hér félagi 
minn, Önundr tréfótr“. Þá hlógu víkingar, ok 
mæltu þetta: 

(2) TrölIChafi Tréfót allan; 
tröllin steypi þeim öllum — 

„ok er oss þat fásét, at þeir menn f'ari til 
orrustu, er ekki mega sér“. Önundr kvað þat 
ekki vita mega, fyrr enn reynt væri. Eft.ir 
þat lögðu þeir saman skipin. Tókst þar mikill 
bardagi, ok gengu hvárirtveggja vel fram. Ok 
er festist bardaginn, lét Önundr sígast at ham- 
rinum ; ok þá er víkingar sá þat, hugðu þeir, 
at hann myndi flýja vilja, ok lögðu at skipi 
hans, ok undir hamarinn, sem þeir máttu við 
komast. 1 því bili kvámu þeir fram á bjargit, 
er til þess váru settir; færðu þeir á víkingana 

svá stórt grjót, at ekki helzt við. Fell þá 
fjöldi liðs af víkingum, enn sumir meiddmst, 
svá at eigi váru vápnfærir. Þá vildu víkingar 
frá leggja, ok máttu eigi, því at skip þeira 
váru þá komin þar sem mjóst var sundit. 
Þröngdi þeim þá bæði skipin ok straumr; enn 
þeir Önundr sóttu at með kappi, þar er Víg- 
bjóðr var fyrir; enn Þrándr lagði at Vestmari, 
ok vanst þar lítit at. Þá er fækkaðist fólkit 
á skipi Vígbjóðs, réðu menn Önundar þar til 
uppgöngu, ok hann sjálfr. Þat sá Vígbjóðr, 
ok eggjaði með ákafa lið sitt. Sneri hann þá 
í móti Önundi, ok stukku flestir frá. Önundr 
bað sína menn sjá, hversu færi með þeim; því 
at Önundr var rammr at afli. Þeir skutu 
stubba nökkurum undir kné Önundi, ok stóð 
hann heldr fast. Víkingrinn sótti aftan eftir 
skipinu, alt þar til er hann kom að Önundi ok 
hjó til hans með sverði, ok kom í skjöldiun, 
ok tók af þat er nam. Síðan hljóp sverðit í 
stubbann, þann er Önuudr hafði undir knénu, 
ok varð fast sverðit. Vígbjóðr laut, er hann 
kipti at sér sverðinu. í því hjó Önundr á öxl- 
ina, svá at af tók höndina. Þá varð víkingr- 
inn óvígr. Þá er Vestmarr vissi, at félagi 
hans var fallinn, hljóp hann á þat skip, eryzt 
lá, ok flýði, ok allir þeir er því náðu. Eftir 
þat rannsökuðu þeir valinn. Vígbjóðr var þá 

kominn at bana. Önundr gekk at honum ok 
kvað: 

(3) Sjáðu hvárt sár þín blæða? 
sáttu nökkut mik hrökkva? 
auðalöngvir fekk engva 
einfættr af þér skeinu. 

Meirr er mörgum snerru 
málskalp lagit Gjalpar 
brjðt — er-at þegn í þrautir 
þrekvandr — enn hyggjandi. 

Þeir tóku þar herfang mikit, ok fóru aftr í 
Barreyjar um haustit. 

5. Annat sumar eftir bjoggust þeir at fara 
vestr til Irlands. Þá réðust þeir Bálki ok Hall- 
varðr vestan um haf, ok fóru út til íslands, 
því at þaðan váru sagðir landskostir góðir. 
Bálki nam Jand í Hrútafírði; hann bjóáBálka- 
stöðum hvárumtveggja. Hallvarðr nam Súg- 
andafjörð ok Skálavik til Stiga, ok bjó þar. 
Þeir Þrándr ok Önundr kvámu á fund Eyvindar 
austmanns, ok tók hann vel við bróður sínum; 
enn er hann vissi. at Önundr var þar kominn, 
þá varð hann reiðr, ok vildi veita honum at- 
göngu. Þrándr bað hann eigi þat gera; kvað 
þat eigi standa, at gera ófrið norrænum mönn- 
um, allra sízt þeim, er með engri óspekt fara. 
Eyvindr kvað hann farit hafa fyrr, ok gert ó- 
frið Kjarval konungi; sagði hann nú þess skyldu 
gjalda. Áttu þeir bræðr lengi um þetta at tala, 
alt þar til er Þrándr kvað eitt skyldu ganga 

yfir þá Önund báða. Lét þá Eyvindr sefast. 
Dvöldust þeir þar lengi um sumarit, ok fóru 
þeir með Eyvindi í herfarir. Þótti honum Ön- 
undr hinn mesti hreystimaðr. Fóru þeir til 
Suðreyja um haustit. Gaf Eyvindr Þrándi arf 
allan eftir föður þeira. ef Björn andaðist fyrr 
enn Þrándr. Yáru þeir nú í Suðreyjum, þar 
til er þeir kvæntust, ok nökkura vetr síðan. 

6. Þat bar næst til tíðenda, at Björn and- 
aðist, faðir Þrándar; ok er þat frétti Grímr 
hersir, fór hann til móts við Öndott kráku ok 
kallaði til ijárins eftir Björn; enn Öndottr kvað 
Þránd eiga arf eftir föður sinn. Grímr kvað 
Þránd fyrir vestan haf, enn Björn gauzkan at 
ætt, ok kvað konung eiga at erfa alla útlenda 
menn. Öndottr kvaðst halda mundu fénu til 
handa Þrándi dóttursyni sínum. Fór Grímr 
við þat á brott, ok fekk ekki af fjárheimtunni. 
Þrándr spurði nú lát föður síns, ok bjóst þegar 
af Suðreyjum, ok Önundr tréfótr með honum; 
enn þeir Ófeigr grettir ok Þormóðr skafti fóru 
út til íslands með skuldalið sitt, ok kvámu út 
á Eyrum fyrir sunnan land, ok váru hinn fyrsta 
vetr með Þorbirni laxakarli. Síðan námu þeir 
Gnúpverjahrepp. Ófeigr nam hinn yzta hlut, 
milli Þverár og Kálfár; hann bjó á Ófeigsstöð- 
um hjá Steinsholti; enn Þormóðr nam hinn 
eystra hlut ok bjó hann í Skaftaholti. Dætr Þor- 
móðar váru þær Þórvör, móðir Þórodds goða á 

Hjalla, ok Þórvé, inóðir Þorsteins goða, föðnr 
Bjarna hins spaka. Nú er at segja frá þeim 
Þrándi ok Önundi, at þeir sigldu vestan um 
haf til Noregs, ok fengu svá mikit hraðbyri, at 
engi njósn fór um ferð þeira, fyrr enn þeir 
kvámu til Öndotts kráku. Hann tók vel við 
Þrándi, ok sagði honum tilkall Gríms hersis 
um arf Bjarnar — „lízt mér betr komit, frændi, 
at þú erfir föður þinn enn konungsþrælar. Heíir 
þér ok gæfusamlega til tekizt, er engi veitum 
ferðir þínar ; enn grunar mik, at Grímr stefni 
at öðrumhvárum okkar, ef hann má. Yil ek, 
at þú takir arfinn undir þik, ok hafir þik til 
annarra landa u . Þrándr kveðst svá gera 
mundu. Tók hann þá við fénu, ok bjóst sem 
skyndilegast í brott ór Noregi. Áðr Þrándr 
sigldi á haf, þá spurði hann Önund tréfót, 
hvárt hann vildi eigi leita til íslands. Önundr 
kveðst áðr vilja finna frændr sína ok vini suðr 
í landi. Þrándr raælti: „Þá munu vit nú skilja. 
Yilda ek, at þú sinnaðir frændum mínum; því 
at þangat mun hefndum snúit, ef ek komumst 
undan. Mun ek fara út til Islands, ok svá 
vilda ek at þú færir“. Önundr hét því. Skildu 
þeir með kærleikum. Fór Þrándr út til. ís- 
lands. Tóku þeir Ófeigr ok Þormóðr skafti vel 
við honum. Þrándr bjó í Þrándarholti; þat er 
fyrir vestan Þjórsá. 

7. Önundr fór suðr á Rogaland, ok hitti 
þar marga frændr sína ok vini. Dvaldisthann 
þar á laun með þeim manni, er Kolbeinn hét. 
Hann spurði, at Haraldr konungr hafði tekit 
undir sik eignir hans, ok skipat þeim manni, 
er Hárekr hét; hann var ármaðr konungs. 
Önundr fór til hans um nátt, ok tók hús á 
honum. Var Hárekr til höggs leiddr. Önundr 
tók þar alt lausafé, þat er þeir náðu, enn 
brendu bæinn. Hafðist hann þá við í ýmsum 
stöðum um vetrinn. Þetta haust drap Grímr 
hersir Öndott kráku, fyrir þat er hann náði 
eigi fénu til handa konungi; enn Signý, kona 
Öndotts, bar á skip alt lausafé þeira þegar 
hina sömu nátt, ok fór með sonu sína, Ásmund 
ok Ásgrím, til Sighvats föður síns. Litlu síðar 
sendi hon sonu sína í Sóknadal, til Heðins 
fóstra síns, ok undu þeir þar litla hríð, ok vildu 
fara aftr til móður sinnar. Fóru þeir síðan, 
ok kvámu til Ingjalds tryggva í Hvini at jól- 
um. Hann tók við þeim fyrir áeggjan Gyðu 
konu sinnar. Váru þeir þar um vetrinn. Um 
várit kom Önun^r norðr á Agðir, því at hann 
hafði spurt, at Öndottr var drepinn; enn er 
hann fann Signýju, spurði hann hana, hverja 
liðveizlu þau vildi af honum þiggja. Hon sagði, 
at þau vildi gjarna hefna Grími hersi fyrirvíg 
Öndotts. Var þá sent eftir Öndotts sonum; ok 
er þeir fundu Önund tréfót, lögðu þeir saman 

lag sitt, ok heldu fréttum til um athafnir 
Gríms. Um sumarit var ölhita mikil at Gríms, 
þyí at hann hafði boðit heim Auðuni jarli; ok 
er þat fréttu þeir Önundr ok Öndotts synir, 
fóru þeir til bæjar Gríms ok báru þar eld at 
húsum, þvi at þeir kvámu á óvart, ok brendu 
Grím hersi inni ok nær þrjátigi manna. Þeir 
tóku þar marga góða gripi. Önundr fór til 
skógar; enn þeir bræðr tóku bát Ingjalds fóstra 
síns ok reru í brott, ok lágu í leyni skamt frá 
bænum. Auðun jarl kom til veizlu sem ætlat 
var, ok saknar þar vinar í stað. Safnaðihann 
at sér mönnum, ok dvaldist þar nökkurar nætr, 
ok fréttist ekki til Önundar ok þeira félaga. 

♦ Jarl svaf í lofti einu við þriðjamann. Önundr 
vissi öll tíðendi af bænum, ok sendi eftir þeim 
bræðrum; ok er þeir fundust, spurði Önundr, 
hvárt þeir vildu heldr geyma bæinn, eða ganga 
at jarli. Þeir köru at ganga at jarli. Þeir 
skutu stokki á loftsdyrnar, svá at hurðin brot- 
naði. Síðan greip Ásmundr þá tvá, er váru 
með jarli, ok rak niðr svá hart, at þeim helt 
við bana. Ásgrímr hljóp at jarli, ok bað hann 
greiða sér föðurgjöld, því at hann hafði verit 
í atför ok ráðum með Grími hersi, þá er Önd- 
ottr var drepinn. Jarl kveðst ekki fé hafahjá 
sér, ok bað fresta um gjaldit. Ásgrímr setti 
þá spjótsoddinn fyrir brjóst jarli, ok bað hann 
greiða í stað. Jarl tók þá men af hálsi sér, 

ok þrjá gullhringa ok guðvefjarskikkju. Ás- 
grímr tók við fénu, ok gaf jarli nafn, ok kall- 
aði hann Auðun geit. Þá er bændr okheraðs- 
menn urðu varir við, at ófriðr var at kominn, 
gengu þeir út ok vildu veita lið jarli. Yarð 
þar hörð hríð, því at Önundr hafði margt manna. 
Þar fellu margir góðir bændr ok hirðmenn jarls. 
Nú kvámu þeir bræðr ok sögðu, hversu farit 
hafði með þeim jarli. Önundr kvað þatilla, er 
jarl var eigi drepinn — „væri þat Haraldi konungi 
hefnd nökkur fyrir þat, er vér höfum mist fyrir 
honum fé ok frændr vára a . Þeir kváðu jarli 
þetta meiri smán; ok fóru síðan á brott, ok 
inn í Súrnadal til Eiríks ölfuss, lends manns. 
Hann tók við þeim um vetrinn öllum. Þá 
höfðu þeir samdrykkju um jólin við þann mann, 
er Hallsteinn hét, ok kallaðr hestr, ok veitti 
Eiríkr fyrr, vel ok trúlega. Síðan veitti Hall- 
steinn, ok varð þeim þá at áskilnaði. Hann 
laust Eirík með dýrshorni. Eiríkr gat eigi 
hefnt sín, ok fór heim við þat. Þetta líkaði 
stórilla Öndotts sonum; ok nökkuru síðar fór 
Ásgrímr til bæjar Hallsteins, ok gekk inn einn, 
ok veitti Hallsteini mikinn áverka. Þeir hlupu 
upp, sem inni váru, ok sóttu at Ásgrími. Ás- 
grímr varðist vel, ok komst ór höndum þeim 
í myrkrinu; enn þeir þóttust drepa hann. Þat 
fréttu þeir Önundr ok Ásmundr, ok hugðu, at 
Ásgrímr væri dauðr, ok þóttust ekki mega at 

gera. Eéð Eiríkr þeim, at þeir leitaði til ís- 
lands ; kvað þeim eigi duga munda, at vera 
þar í landi, þegar konnngr mætti sér svá við 
koma. Þeir gerðu svá; bjnggust nú til íslands, 
ok hafði sitt skip hvárr þeira. Hallsteinn lá í 
sárum, ok lézt áðr enn þeir Önundr sigldu. 
Kolbeinn réðst í skip með Önundi, sá er fyrr 
er getit. 

8. Þeir Önundr ok Ásmundr létn í haf, er 
þeir váru búnir, ok höfðn samflota. Þá kvað 
Önnndr þetta: 

(4) Þóttak hæfr at hrotta 
hreggvindi fyrr seggjum, 
þá’s geirhríðar gnúði 
grand hvast, ok Súgandi. 

Nú verðr á skæ skorðu 
— skaldi sígr — at stíga 
út með einum fæti 
íslands á vit — þvísa —. 

Þeir höfðu útivist harða ok veðr þver mjök af 
suðri. Bar þá norðr í haf. Þeir funduísland, 
ok váru þá komnir fyrir norðan Langanes, er 
þeir kendust við. Þá var svá skamt í milli 
þeira, at þeir tölnðust við. Sagði Ásmundr, at 
þeir myndi sigla til Eyjafjarðar, ok því játnðu 
hvárirtveggja. Beittn þeir þá nndir landit. Þá 
tók veðrit at styrma af landsnðri. Enn er þeir 
Önundr lögðu í nauðbeitu, þá lestist ráin. 
Feldu þeir þá seglit, ok í því rak þá til hafs 
undan. Ásmnndr komst undir Hrísey, ok beið 

til þes3, er homim byrjaði inn á Eyjafjörð. 
Honum gaf Helgi hinn magri Kræklingahlíð 
alla. Hann bjó at Glerá hinni syðri. Ásgrímr 
bróðir hans kom út nökkurum vetrum síðar. 
Hann bjó at Glerá hinni nyrðri. Hann var 
faðir Elliða-Gríms, föður Ásgríms Elliða-Gríms- 
sonar. 

9. Nú er at segja frá Önundi tréfót, at þá 
rak undan nökkur dægr. Síðan gekk veðrit á 
haf. Sigldu þeir þá at landinu. Kendust þá 
við þeir er áðr höfðu farit, at þeir váru komnir 
vestr um Skaga. Sigldu þeir þá inn á Stranda- 
flóa ok nær suðrströndunum. Þá reru at þeim 
sex menn á teinæringi, ok kölluðu upp á haf- 
skipit, hverr fyrir réði. Önundr nefndi sik, ok 
spurði, hvaðan þeir væri. Þeir kváðust vera 
húskarlar Þorvalds frá Dröngum. Önundr 
spurði, hvárt numin væri öll lönd um Strand- 
irnar. Þeir kváðu lítit ónumit á inn-Ströndum, 
enn ekki norðr þangat. Önundr spurði skip- 
verja sína, hvárt þeir vildi leita fyrir vestan 
landit, eða hafa slíkt, er þeim var til vísat. 
Þeir köru at kanna landit fyrst. Sigldu þeir 
þá inn eftir flóanum, ok lögðu fyrst á víkina 
fyrir Árnesi; skutu þar báti ok reru til lands. 
Þá bjó þar ríkr maðr, Eiríkr snara, er land 
hafði numit i milli Ingólfsfjarðar ok Ófæru í 
Yeiðileysu. Enn er Eiríkr vissi, at Önundr 

var þar kominn, bauð hann honum af sér at 

2 

þiggja slíka hluti, sem hann yildi; enn kvað 
lítit þat, er eigi væri numit áðr. Önundr kveðst 
sjá vilja fyrst, hvat þat væri. Fóru þeir þá 
inn yfir fjörðu, ok er þeir kvámu inn til Ófæru, 
mælti Eiríkr: „Hér er á at líta; heðau frá er 
ónumit, ok inn til landnáms Bjarnar“. Þar 
gekk fjall mikit fram þeim megin fjarðanna, 
ok var fallinn á snjár. Önundr leit á fjallit 
ok kvað vísu þessa: 

(5) Réttum gengr, enn ranga 
rennr sæfarinn ævi 
Fákr um fold ok ríki 
fleinhvessanda þesBum. 

Hefk lönd ok fjöld frænda 
flýt, enn hitt es nýjast: 
kröpp eru kaup, ef hreppik 
Kaldbak, enn ek læf akra. 

Eiríkr svarar: „Margr hefir svá mikils mist í 
Noregi, at menn fá þess eigi bætr. Hygg ek 
ok, at numin sé flestöll lönd í meginheruðum; 
kann ek því eigi at fýsa þik í brott heðan. 
Mun ek þat halda, at þú hafir af mínum jörð- 
um þat er þér hentar“. Önundr kveðst þat 
þiggja mundu, ok nam síðan land frá Ófæru, 
ok þær þrjár víkr Byrgisvík ok Kolbeinsvík 
ok Kaldbaksvík alt til Kaldbakskleifar. Síðan 
gaf Eiríkr honum Veiðileysu alla ok Reykjar- 
fjörð, ok Reykjanes alt út þeim megin; enn um 
rekann var ekki skilit, því at þeir váru svá 
nógir þá, at hverr hafði þat, er vildi. Önundr 

gerði bú í Kaldbak, ok bafði mannmargt; enn 
er fé hans tók at vaxa, átti hann annat bú í 
Reykjarfirði. Kolbeinn bjó í Kolbeinsvík, ok 
sat Önundr um kyrt nökkura vetr. 

10. Önundr var svá frækinn maðr, at fáir 
stóðust honum, þótt heilir væri; hann var ok 
nafnkunnigr um alt land af foreldrum sínum. 
Þessu næst hófust deilur þeira Ófeigs grettis 
ok Þorbjarnar jarlakappa, ok lauk svá, at Ó- 
feigr fell fyrir Þorbirni í Grettisgeil hjá Hæli. 
Þar varð mikill liðsdráttr at eftirmáli með son- 
um Ófeigs. Yar sent eftir Önundi tréfót, ok 
reið hann suðr um várit, ok gisti í Hvammiat 
Auðar hinnar djúpauðgu. Hon tók allvel við 
honum, því at hann hafði verit með henni fyrir 
vestan haf. Þá var Óláfr feilan, sonarson 
hennar, fullroskinn. Mjök var Auðr þá ellimóð. 
Hon veik á við Önund, at hon vildi kvæna 
Óláf frænda sinn, ok vildi, at hann bæði Álf- 
dísar hinnar barreysku. Hon var bræðrunga 
Ásu, er Önundr átti. Önundi þótti þat væn- 
legt, ok reið Óláfr suðr með honum; ok er Ön- 
undr hitti vini sína ok mága, þá buðu þeir 
honum til sín. Yar þá talat um málin, ok váru 
lögð til Kjalarnessþings, því at þá var enn eigi 
sett alþingi. Síðan váru málin lagin í gerð, ok 
kvámu miklar bætr fyrir vígin; enn Þorbjörn 
jarlakappi var sekr gerr. Hans son var SöV 

mundr, faðir sviðu-Kára. Yáru þeir frændr 

2 * 

lengi utanlands síðan. Prándr bauð heim Ön- 
undi ok þeim Óláfi, ok svá Þormóðr skafti. 
Fluttu þeir þá bónorðit Óláfs. Yar þat auð- 
sótt, því at menn vissu, hver rausnarkona Auðr 
var. Var þessu keypt. Eiðu þeir Önundr heim 
við svá búit. Auðr þakkaði Önundi liðveizlu 
við Óláf. Þetta haust fekk Óláfr feilan Álf- 
dísar hinnar barreysku. Þá andaðist Auðr hin 
djúpauðga, sem segir í sögu Laxdæla. 

11. Þau Önundr ok Ása áttu tvá sonu; hét 
hinn ellri Þorgeirr, enn hinn yngri Ófeigr 
grettir. Litlu síðar andaðist Ása. Eftir þat 
fekk Önundr þeirar konu, er Þórdís hét; hon 
var dóttir Þorgríms frá Gnúpi í Miðfirði, ok 
skyld Miðfjarðar-Skeggja. Við henni átti Ön- 
undr þann son, er Þorgrímr hét; hann var 
snemma mikill maðr ok sterkr, búsýslumaðr 
mikill ok vitr maðr. Önundr bjó í Kaldbaktll 
elli; hann varð sóttdauðr, ok liggr í Tréfóts- 
haugi. Hann hefir fræknastr verit ok fimastr 
einfættr maðr á íslandi. Þorgrímr var fyrir 
sonum Önundar, þótt aðrir væri ellri; enn er 
hann var hálfþrítugr at aldri, þá hafði hann 
hærur í höfði; því var hann kallaðr hærukollr. 
Þórdís móðir hans giftist síðan norðr 1 Víðidal 
Auðuni skökli; þeira son var Ásgeirr at Ásgeirsá. 
Þeir Þorgrímr hærukollr ok bræðr hans áttu 
eignir miklar allir saman, ok skiftu engu með 
sér. Eiríkr bjó í Árnesi, sem fyrr var getit. 

Hann átti Álöfn, dóttur Ingólfs ór Ingólfsfirði. 
Flosi hét son þeira; hann var efnilegr maðr ok 
átti marga frændr. Pá kvámu út hingat þrír 
bræðr: Ingólfr ok Ófeigr ok Eyvindr, ok námu 
þeir þá þrjá fjörðu, er við þá eru kendir, ok 
bygðu þar síðan. Óláfr hét son Eyvindar; hann 
bjó fyrst í Eyvindarfirði, enn síðan at Dröng- 
um, ok var mikill maðr fyrir sér. Engi varð 
áskilnaðr með mönnum þar, meðan hinir ellri 
menn lifðu ; enn þá er Eiríkr var látinn, þótti 
Flosa Kaldbeklingar eigi hafa löglegar heim- 
ildir á jörðum þeim, er Eiríkr hafði gefit Ön- 
undi. Af því gerðist sundrþykki mikit meðal 
þeira; enn þó heldu þeir Þorgrímr sem áðr. 
Ekki máttu þeir þá leika saman eiga. Þor- 
geirr var fyrir búi þeira bræðra í Reykjarfirði, 
ok reri jafnan til fiska, því at þá váru firðirnir 
fullir af fiskum. Nú gera þeir ráð sitt í Vík- 
inni. llaðr hét Þorfinnr; hann var húskarl 
Flosa í Árnesi. Þenna mann sendi Flosi til 
höfuðs Þorgeiri. Hann leyndist í naustinu. 
Þenna morgin bjóst Þorgeirr á sjá at róa ; ok 
tveir menn með honum, ok hét annarr Há- 
mundr, enn annarr Brandr. Þorgeirr gekk 
fyrstr; hann hafði á baki sér leðrflösku ok 1 
drykk. Myrkt var mjök; ok er hann gekk of- 
an frá naustinu, þá hljóp Þorfinnr at honum, 
ok hjó með öxi á milli herða honum, ok sökk 
öxin ok skvakkaði við. Hann lét lausa öxina, 

þyí at hann ætlaði, at eigi mundi þurfa um at 
binda, ok vildi forða sér sem skjótast. Er þat 
af Þorfinni at segja, at hann hljóp norðr í 
Árnes, ok kom þar áðr enn alljóst var, ok 
sagði víg Þorgeirs, ok kveðst mundu þurfa ásjá 
Flosa; kvað þat ok eitt til, at bjóða sættir — „ok 
bætir þat helzt várt mál, svá mikit sem at er 
orðit“. Flosi kveðst fyrst mundu hafa fréttir 
— „ok ætla ek, at þú sért allhræddr eftir stór- 
virkin“. Nú er at segja frá Þorgeiri, at hann 
snaraðist við höggit, ok kom öxin í flöskuna, 
enn hann varð ekki sárr. Þeir leituðu ekki 
mannsins, því at myrkt var at. Reru þeir út 
eftir fjörðum, ok kvámu í Kaldbak, ok sögðu 
atburð þenna. Þeir gerðu at þessu kalls mikit, 
ok kölluðu hann Þorgeirr flöskubak, oksváhét 
hann síðan. Þá var þetta kveðit: 

(6) Fyrr lauguða frægir 
fránhvítinga rítar 
rau8narmenn í ranni 
ræfrhvössu bensævar. 

Nú rauð sá’s vas víða 
vómr frá tekinn eóma 
benjaskóðs af bleyði 
bæði hlýr í pýru. 

12. í þann tíma kom hallæri svá mikit á 
ísland, at ekki hefir jafnmikit komit. Þá tók 
af nálega allan sjávarafla ok reka. Þat stóð 
yfir mörg misseri. Á einu hausti urðu þangat 
sæhafa kaupmenn á hafskipi, ok brutu þar í 

Víkinni. Flosi tók við þeim fjórum eða fim. 
Steinn hét sá, er fyrir þeim var. Víða vistuð- 
ust þeir þar umVíkina, ok ætluðu at gera sér 
skip ór skipbrotunum, ok varð þeim þatóhægt. 
Skipit var lítit til skutanna, enn breitt ura mið- 
byrðit. Um várit kom veðr mikit af norðri; 
þat helzt nær viku. Eftir veðrit könnuðu menn 
reka sína. Þorsteinn hét maðr, er bjó á Keykja- 
nesi. Hann fann hval rekinn innnn fram á 
nesinu, þar sem hét á Rifskerjum; þat var 
reyðr mikil. Hann sendi þegar mann til Flosa 
í Vík, ok svá til næstu bæja, Einarr hét sá 
maðr, er bjó at Gjögri; hann var landseti Kald- 
beklinga, ok skyldi geyma reka þeira þeim 
megin fjarða. Hann varð varr við, at hvalrinn 
var rekinn. Hann tók þegar skip sitt ok reri 
yfir um fjörðuna til Byrgisvíkr. Þaðan sendi 
hann mann í Kaldbak; ok er þetta spurði Þor- 
grímr ok þeir bræðr, bjoggust þeir sem hvat- 
ast, ok váru tólf á teinæringi. Þeir Kolbeins- 
synir fóru ok með þeim, Ivarr ok Leifr, ok 
váru sex saman. Allir bændr, þeir er við kom- 
ust, fóru til hvalsins. Nú er at segja frá Flosa, 
at hann sendi eftir frændum sínum norðr í 
Ingólfsfjörð ok Ófeigsfjörð, ok eftir Óláfi Ey- 
vindarsyni, er þá bjó at Dröngum. Flosi kom 
fyrst ok þeir Víkrmenn. Þeir tóku þegar til 
skurðar, ok var dreginn á land sá er skorinn 
var. Þeir váru nær tuttugu menn í fyrstu; 

enn skjótt fjölgaðist fólkit. í því komu Kald- 
beklingar með fjogur skip. Þorgrímr veitti til- 
kall til hvalsins. ok fyrirbauð Yíkrmönnum 
skurð ok skifti ok brautflutning á hvalnum. 
Flosi bað hann sýna, ef Eiríkr hefði gefit Ön- 
undi tréfót með ákveðnum orðum rekann, ella 
kveðst hann mundu vígi verja. Þorgrímr þótt- 
ist liðfár, ok réð því eigi til atgöngu. Þáreri 
skip innan yfir fjörðu, ok sóttu knálega róðr- 
inn. Þeir kvámu at brátt. Þar var Svanr af 
Hóli ór Bjarnarfirði ok húskarlar hans. Ok 
þegar hann kom, bað hann Þorgrím eigi láta 
ræna sik; enn þeir váru áðr vinir miklir, ok 
bauð Svanr honum lið sitt. Þeir bræðr kváð- 
ast þat þiggja mundu. Lögðu þeir þá at rösk- 
lega. Þorgeirr flöskubakr réð fyrst upp á hval- 
inn at húskörlum Flosa. Þorfinnr, er fyrr var 
getit, skar hvalinn. Hann var fram við höf- 
uðit, ok stóð í spori, er hann hafði gert sér. 
Þorgeirr mælti: „Þar færi ek þér öxi þína“. 
Síðan hjó hann á hálsinn, svá at af tók höfuðit. 
Flosi var uppi á mölinni, er hann sá þetta. 
Hann eggjaði þá sína menn til móttöku. Nú 
berjast þeir lengi, ok veitti Kaldbeklingum betr. 
Fáir menn höfðu þar vápn, nema öxar þær, er 
þeir skáru með hvalinn, ok skálmir. Hrukku 
Víkrmenn af hvalnum í fjöruna. Austmenn 
höfðu vápn ok urðu skeinuhættir. Steinn stýri- 
maðr hjó fót undan Ivari Kolbeinssyni ; enn 

Leifr, bróðir ívars, laust félaga Steins í hel 
með hvalrifi. Pá var með ölln barit, því er 
til fekst, ok felln þar menn af hvárumtvegg- 
jum. Þessu næst kvámu þeir Óláfr frá Dröng- 
um með mörgum skipum. Þeir veittu Flosa. 
Urðu Kaldbeklingar þá bornir ofrliði. Þeir 
höfðu áðr hlaðit skip sín. Svanr bað þá ganga 
á skip sín. Létu þeir þá berast fram at skip- 
unum. Yíkrmenn sóttu þá eftir; ok er Svanr 
var kominn at sjánum, hjó hann til Steins stýri- 
manns ok veitti honum mikinn áverka. Síðan 
hljóp hann á skip sitt. Þorgrímr særði Flosa 
miklu sári, ok komst við þat undan. Óláfrhjó 
til Ófeigs grettis ok særði hann til ólífis. Þor- 
geirr þreif Ófeig í fang sér ok hljóp með hann 
á skip. Keru þeir Kaldbeklingar inn yfir fjörðu. 
Skildi þá með þeim. Þetta var kveðit um 
fundinn: 

(7) Hörð, frák, heldr at yrði 
hervápn at Rifskerjum, 
mest þvít margir lustu 
menn slyppir hvalklyppum, 
enn malmgautar móti 
mjök fast hafa kastat 
— oss lízt ímun þessi 
óknyttin — þvestslyttum. 

Síðan varð komit á með þeim griðum, oklögðu 
þeir málin til alþingis. Veittu þeir Kaldbek- 
lingum Þóroddr goði ok Miðfjarðar-Skeggi ok 
margir Sunnlendingar. Varð Flosi sekr, ok 

margir þeir, er at höfðu verit með honum. 
Varð honum þá féskylft mjök, því at hann vildi 
einn halda upp fébótum. Þeir Þorgrímr gátu 
eigi sýnt, at þeir hefði fé lagit fyrir jarðirnar 
ok rekann, er Flosi kærði eftir. Þorkell máni 
hafði þá lögsögn. Var hann þá beiddr órskurð- 
ar. Honum kveðst þat lög sýnast, at nökkut 
hefði fyrir komit,. þótt eigi væri fult verð — 
„því at svá gerði Steinvör hin gamla við Ingólf 
afa minn, at hon þá af honum Rosmhvalanes 
alt, ok gaf fyrir heklu flekkótta, ok heflr þat 
aldri rift orðit; munu þar stærri rið í vera. 
Enn hér legg ek til ráð“, segir hann, „atskift 
sé brotgeiranum, ok hafl hvárirtveggju at jafn- 
aði; síðan sé þat lögtekit, at hverr eigi reka 
fyrir sinni jörðu“. Þetta var gert. Var þá 
svá skift til, at þeir Þorgrímr létu Reykjar- 
fjörð ok alt út þeim megin, enn þeir skyldu 
eiga Kamb. Ófeigr var bættr miklu fé. Þor- 
finnr var ógildr. Þorgeiri var bætt fyrir fjör- 
ráð. Síðan sættust þeir. Flosi réðst til Nor- 
egsferðar með Steini stýrimanni, enn seldi jarðir 
sínar í Víkinni Geirmundi hjúkatimbri. Bjó 
hann þar síðan. Skip þat er kaupmenn höfðu 
gert var mjök breiðvaxit.. Þat kölluðu menn 
Trékylli, ok þar er Víkin við kend. Á þvífór 
Flosi utan, ok varð aftrreka í Öxarfjörð. Það- 
an af gerðist saga Böðmóðs ok Grímúlfs ok 
Gerpis. 

13. Eftir þetta skiftu þeir Þorgrímr ok Þor- 
geirr bræðr fé með sér; tók Þorgrímr lausafé, 
enn Þorgeirr löndin. Eéðst Þorgrímr þá inn 
til Miðfjarðar, ok keypti land at Bjargi með 
ráði Skeggja. Þorgrímr átti Þórdísi, dóttur Ás- 
mundar undan Ásmundargnúpi, er numit hafði 
Þingeyrasveit. Þau Þorgrimr ok Þórdís áttu 
son, er Ásmundr hét; hann var mikill maðr ok 
sterkr, ok vitr maðr, ok hærðr manna bezt. 
Hann hafði snemma hærur í höfði; því var 
hann kallaðr hærulangr eða hærulagðr. Þor- 
grímr gerðist þá búsýslumaðr mikill, ok hafði 
alla menn mjök í starfa, þá er með honum 
váru. Ásmundr vildi lítt vinna, ok var fátt 
um með þeim feðgum. Fór svá þar til Ás- 
mundr var roskinn at aldri. Þá beiddi Ás- 
mundr fararefna af föður sínum. Þorgrímr 
kvað þau lítil verða mundu, ok fekk honúm 
þó nökkut af flytjanda eyri. Fór Ásmundr þá 
utan, ok græddist honum brátt fé. Hann sigldi 
til ýmissa landa, ok gerðist hinn mesti kaup- 
maðr ok vellauðigr. Hann var vinsæll maðr 
ok skilríkr, ok átti marga frændr í Noregi, þá 
er göfgir váru. Á einu hausti vistaðist Ás- 
mundr austr í Yík með göfgum manni, þeim er 
Þorsteinn hét. Hann var upplenzkr maðr at 
ætt, ok átti systur, er Kannveig hét; hon var 
hinn bezti kvenkostr. Þeirar konu bað Ás- 
mundr ok fekk með ráði Þorsteins frænda henn- 

ar. Staðfestist Ásmnndr þar um hríð, ok var 
vel virðr. Þau Rannveig áttu þann son, er 
Þorsteinn hét, manna fríðastr ok sterkr maðr, 
raddmaðr mikill, ok hár maðr á vöxt, ok nökk- 
ut seinlegr í viðbragði; því var hann drómundr 
kallaðr. Enn er Þorsteinn var lítt á legg kom- 
inn, tók móðir hans sótt ok andaðist. Eftir 
þat festi Ásmundr eigi yndi í Noregi. Tóku 
þá móðurfrændr Þorsteins við honum ok fé 
hans; enn Ásmundr réðst þá enn í sigling, ok 
varð nafnfrægr maðr. Ásmundr kom skipi sínu 
í Húnavatn. Þá var Þorkell krafla höfðingi 
yflr Yatnsdælum. Hann frétti útkvámu Ás- 
mundar. Reið Þorkell þá til skips ok bauð 
Ásmundi til sín. Þorkell bjó á Másstöðum í 
Vatnsdal. Fór Ásmundr þangat til vistar. 
Þorkell var son Þorgríms Karnsárgoða; hann 
var stórvitr maðr. Þetta var eftir útkomu 
Friðreks biskups ok þeira Þorvalds Koðráns- 
sonar. Þeir bjoggu þá at Lækjamóti, er þetta 
var. Þeir boðuðu kristni fyrst fyrir norðan 
land. Lét Þorkell prímsignast ok margirmenn 
með honum. Margt bar til tíðenda um sameign 
þeira biskups ok Norðlendinga, þat er eigi 
kemr við þessa sögu. Með Þorkeli fæddist upp 
kona sú, er Ásdís hét; hou var dóttir Bárðar 
Jökulssonar,- Ingimundarsonar hins gamla, Þor- 
steinssonar, Ketilssonar raums. Móðir Ásdísar 
var Álfdís, dóttir Ófeigs grettis, sem fyrr er 

sagt. Ásdís yar ógefin, ok þótti vera hinn bezti 
kvenkostr, bæði sakir ættar ok fjár. Asmundi 
leiddist nú í siglingum. Vildi hann nú stað- 
festast á íslandi. Hefir hann þá uppi orð sín, 
ok blðr þessar konu. Þorkell vissi gerla skil 
á honum, at hann var ríkr maðr ok ráðinn til 
fjárhalds; ok fór þat fram, at Ásmundr fekk 
Ásdísar. Gerðist hann þá aldavinr Þorkels ok 
búsýslumaðr mikill, lögvitr ok framgjarn. Litlu 
síðar andaðist Þorgrímr hærukollr at Bjargi. 
Tók Ásmundr arf eftir hann ok bjó þarsíðan. 

14. Ásmundr hærulangr setti bú at Bjargi, 
mikit ok reisulegt, ok hafði mannmargt með 
sér. Hann var vinsæll maðr. Þessi várubörn 
þeira Ásdísar: Atli var ellstr. Hann var gegn 
maðr ok gæfr, hægr ok hógværr; við hann lik- 
aði hverjum manni vel. Annan son áttu þau, 
er Grettir var kallaðr. Hann var mjök ódæll 
íuppvexti sínum, fátalaðr ok óþýðr, bellinn bæði 
í orðum ok tiltektum. Eigi hafði hann ástríki 
mikit af Ásmundi fóður sínum; enn móðir hans 
unni honum mikit. Grettir Ásmundarson var 
fríðr maðr sýnum, breiðleitr ok skammleitr, 
rauðhærðr ok næsta freknóttr, eigi bráðgerr 
meðan hann var á barnsaldri. Þórdís hét dóttir 
Ásmundar, er síðan átti Glúmr, son Óspaks 
Kjarlakssonar af Skriðinsenni. Rannveig hét 
önnur dóttir Ásmundar. Hana átti Gamli Þór- 
aldsson Vindlendingr. Þau bjoggu á Melum í 

Hrútafirði. Peira son var Grímr. Soar Glúms 
ok Þórdísar Ásmundardóttur var Óspakr, er 
deildi við Odd Ófeigsson, sem segir í Banda- 
manna sögu. Grettir óx upp at Bjargi, þar til 
er hann var tíu vetra gamall. Hann tók þá 
heldr við at gangast. Ásmundr bað hann starfa 
nökkut. Grettir sagði sér þat eigi munduvera 
vel hent, ok spurði þó at, hvat hann skyldi 
gera. Ásmundr svarar: „Þú skalt gæta heim- 
gása minna“. Grettir svarar ok mælti: „Lítit 
verk ok löðrmannlegt“. Ásmundr svarar: „Leys 
þú þetta vel af hendi, ok mun þá batna með 
okkr“. Síðan tók Grettir við heimgásunum. 
Þær váru fimtíu, ok með kjúklingar margir. 
Eigi leið langt, áðr enn honum þóttu þær heldr 
bágrækar, enn kjúklingar seinfærir. Honum 
gerði mjök hermt við þessu, því at hann var 
lítill skapdeildarmaðr. Nökkuru siðan fundu 
förumenn kjúklinga dauða úti ok heimgæss 
vængbrotnar. Þetta var um haustit. Ásmundi 
líkaði stórilla, ok spurði, hvárt Grettir hefði 
drepit fuglana. Hann glotti at ok svarar: 

(8) Þat gerik víst er vetrar, 
ving háls á kjúklingum; 
enn pótt ellri finnisk 
einn berr ek af eérhverri. 

„Ok skaltu cigi lengr af þeim bera“, sagðiÁs- 
mundr. „’Vinr er sá annars, er ills varnar’", 
sagði Grettir. „Fást mun þér verk annat“, 

sagði Ásmundr. „’Fleira veit sá, erfleirareyn- 
ir ní , sagði Grettir; „eða hvat skal eknúgera?“ 
Ásmundr svarar: „Þú skalt strjúka bak mitt 
við eld, sem ek læt jafnan gera“. „Heitt mun 
þat um hönd“ ? sagði Grettir; „enn þó erverkit 
löðrmannlegt“. Fór nú svá fram um hrið, at 
Grettir heldr þessum starfa. Tekr nú at hausta; 
gerðist Ásmundr heitfengr mjök, ok eggjar 
Gretti at strjúka fast bak sitt. Þat var háttr 
í þann tíma, at eldaskálar váru stórir á bæjum. 
Sátu menn þar við langelda á öftnum. Þar 
váru borð sett fyrir menn, ok síðan sváfu menn 
upp frá eldunum. Konur unnu þar ok tó á 
daginn. Þat var eitt kveld, at Grettir skyldi 
hrífa bak Ásmundar, at karl mælti: „Nú muntu 
verða af þér at draga slenit, mannskræfan“, 
segir hann. Grettir segir: ,,’Ilt er at eggja ó- 
bilgjarnan’“. Ásmundr mælti: „Aldri er dugr í 
þér“. Grettir sér nú, hvar stóðu ullkambar 
í setinu; tekr kambinn ok lætr ganga ofan eftir 
baki Ásmundar. Hann hljóp upp ok varð óðr 
við, ok vildi ljósta Gretti með staf sínum, enn 
hann skauzt undan; þá kom húsfreyja at, ok 
spurði, hvat þeir ættist við. Grettir kvað þá 
vísu þessa: 

(9) Mik vill meuja stökkvir 

— mjök kennik þes3 — brenna, 

bodda Grund, á höndum 

— höfugt ráð er þat — báðum. 




82 


GRETTIS SAGA. 


Lætk á hringa hreyti, 
hör-Gerðr, tekit verða 
— ger sé ek gildra eára 
gögl — óskornum nöglum. 

Hla þótti húsfreyju, er Grettir hafði þetta til 
bragðs tekit, ok kvað hann eigi fyrirleitinn 
verða mnndu. Eigi batnaði frændsemi þeira 
Ásmundar við þetta. Nökkurri stundu síðar 
talaði Ásmundr til, at Grettir skyldi gej r ma 
hrossa hans. Grettir kvað sér þat betra þykkja 
enn bakeldagerðin. ,.Pá skaltu svá at fara“, 
sagði Ásmundr, „sem ek býð þér. Hryssu á ek 
bleikálótta, er ek kalla Keingálu; hon er svá 
vís at um veðráttu ok vatnagang, at þat mun 
aldri bresta, at þá mun hríð eftir koma, efhon 
vill eigi á jörð ganga; þá skaltu byrgja í húsi 
hrossin, enn halda þeim norðr á hálsinn, þegar 
er vetr leggr á; þætti mér þurfa, at þú leystir 
þetta verk betr af hendi enn þau tvau, sem 
áðr hefl ek skipat þér“. Grettir svarar: „Þetta 
er kalt verk ok karlmannlegt; enn ilt þykkir 
mér at treysta merinni, því at þat veit ek 
engan fyrr gert hafa“. Nú tekr Grettir við 
hrossageymslunni, ok leið svá fram yfir jól; þá 
gerði á kulda mikla með snjóum ok ilt til 
jarða. Grettir var lítt settr at klæðum, enn 
maðr lítt harðnaðr; tók hann nú at kala, enn 
Keingála stóð á, þar sem mest var svæðit, í 
hverju illviðri; aldri kom hon svá snemma í 

haga, at hon myndi heim ganga fyrir dagsetr. 
Grettir hugsar þá, at hann skal gera eitthvert 
þat bellibragð, at Keingálu yrði goldit fyrir 
útiganginn. Þat var einn morgin snemma, at 
Grettir kom til hrossahúss, lýkr upp, ok stóð 
Keingála fyrir stalli; því at þótt hrossum væri 
fóðr geiit, þeim er með henni váru, þá hafði 
hon þat ein. Nú fór Grettir upp á bakhenni; 
hann hafði hvassan kníf í hendi, ok rekr um 
þverar herðar Keingálu, ok lætr svá ganga aftr 
tveim megin hryggjar. Hrossit bregðr nú við 
bart, því at þat var feitt og fælit; eyss svá, 
at hófarnir brustu í veggjunum. Grettir 
fell af baki; ok er hann komst á fætr, leitar 
hann til bakferðar; er þeira viðreign hin snarp- 
asta, ok svá lýkr, at hann flær af henni alla 
baklengjuna aftr á lend; rekr síðan út hrossin 
ok til haga. Eigi vildi Keingála bíta, nema 
tilbaksins; enn er skamt var af hádegi, bregðr 
hon við, ok hleypr heim til húss. Grettir byrg- 
ir nú húsit ok gengr heim. Ásmundr spyrr 
Gretti, hvar hrossin væri. Grettir kveðst geymt 
hafa í húsi eftir vanda. Ásmundr segir, at 
þá myndi skamt til hríðar, er hrossin vildu 
eigi á standa í þvílíku veðri. Grettir svarar: 
,/Skýzt þeim mörgum vísdómrinn, er betri ván 
er at“‘. Líðr nú af náttin ok kom eigi hríðin. 
Kekr Grettir hrossin, ok þolir Keingála eigi í 

haga. Undarlegt þótti Ásraundi þat, enn veðr- 

3 

áttu brá eigi ór því, sem áðr hafði verit. Enn 
þriðja morgun fór Ásmundr til hrossanna, ok 
at Keingálu, ok mælti: „Ula þykki mér hrossin 
við hafa orðit at jafngóðum vetri; ennþúmunt 
sízt bregðast at bakinu, Bleikála.“ ,,‘Yerðr þat 
ervarir UÍ , segir Grettir — ÍU ok svá hittereigi 
varir Uí . Ásmundr strauk bakit á hrossinu, ok 
fylgdi þar húðin. Honum þótti undarlegt, hví 
svá var orðit, ok kvað Gretti þessu valda 
mundu. Grettir glotti at, ok svaraði öngu. 
Bóndi fór heim, ok var málóði' mjök. Hann 
gekk til eldaskála, ok heyrði, at húsfreyja 
mælti: „Vel skyldi nú reynzt hafa hrossa- 
geymslán frænda míns u . Ásmundr kvað vísu: 

(10) Fast hefr flegna trausta 

— fær prettat mik — Grettir 

— fljóð eru flest en prúðu 

— fámálug — Keingálu. 

Víst man venja flestar 

vitr drengr af eér lengi 

— hróðr nemi hrings en fríða 

Hlín — kvaðningar mínar. 

Húsfreyja svarar: „Eigi veit ek, hvárt mér 
þykkir meirfrámóti, at þú skipar honum jafn- 
an starfa, eða hitt, at hann leysir alla einn 
veg af hendi“. „Nú skal ok um enda gert 
fyrirþat“, sagði Ásmundr; „enn hafa skal hann 
viðrgerning því verra“. „Teli þá hvárigir á aðra% 
sagði Grettir; ok svá fór fram um stund. Ás- 
mundr lét drepa Keingálu. Mörg bernskubrögð 



GRETTIS SAGA. 


35 


gerði Grettir, þau sem eigi eru í sögu sett. 
Haun gerðist nú raikill vexti; eigi vissu menn 
gerla afl hans, þyí at hann var óglíminn; orti 
hann jafnan yísur ok kviðlinga, ok þótti beldr 
níðskældinn. Eigi lagðist hann í eldaskála, ok 
var fátalaðr lengstum. 

15, Þá váru margir uppvaxandi menn í Mið- 
firði. Skáld-Torfa bjó þá á Torfustöðum. Bersi 
hét son hennar; hann var manna gervilegastr 
ok skáld gott. Þeir bjuggu á Mel bræðr, Kor- 
mákr ok Þorgils. Með þeim óx upp sá maðr, 
er Oddr hét. Hann var framfærslumaðr þeira, 
ok var kallaðr Oddr ómagaskáld. Auðun hét 
maðr; hann óx npp á Auðunarstöðum í Víði- 
dal; hann var gegn maðr ok góðfengr, ok 
sterkastr norðr þar sinna jafnaldra. Kálfr Ás- 
geirsson bjó á Ásgeirsá, ok Þorvaldr bróðir 
hans. Atli, bróðir Grettis, gerðist ok þroska- 
maðr, ok allra manna gæfastr; við hann líkaði 
hverjum manni vel. Þessir lögðu knattleika 
með sér á Miðfjarðarvatni; kvámu þar til Mið- 
firðingar ok Víðdælar; þar kvámu ok margir 
menn ór Vestrhópi ok af Vatnsnesi, svá ok ór 
Hrútafirði. Sátu þeir þar við, er lengra fóru 
til. Var þar skipat saman þeim sem jafnsterk- 
astir váru, ok varð at því hin mesta gleði 
lengstum á haustum. Grettir fór til leika fyr- 
ir bæn Atla bróður síns, þá er hann var 

fjórtán vetra gamall. Síðan var skipat mönnum 

3* 

til leiks. Var Gretti ætlat at leika við Auðun, 
er fyrr var nefndr; kann var þeira nökkurum 
vetrum eldri. Auðun sló knöttinn yfir höfuð 
Gretti, ok gat hann eigi náð;, stökk hannlangt 
eftir ísinum. Grettir varð reiðr við þetta, ok 
þótti Auðun vilja leika á sik; sækir þá knött- 
inn ok kemr aftr, ok þegar hann náði til Auð- 
unar, setr hann knöttinn rétt framan í enni 
honum, svá at sprakk fyrir. Auðun sló Gretti 
með knattgildrunni, er hann helt á, ok kom 
lítt á, því at Grettir hljóp undir höggit; 'tók- 
ust þeir þá á fangbrögðum, ok glímdu; þóttust 
menn þá sjá, at Grettir var sterkari, enn menn 
ætluðu, því at Auðun var rammr at afli. Átt- 
ust þeir lengi við, en svá lauk, at Grettir fell; 
lét Auðun þá fylgja kné kviði, ok fór illa með 
hann. Hlupu þeir þá til ’ Atli ok Bersi ok 

margir aðrir, ok skildu þá. Grettir kvað eigi 

þurfa at halda á sér, sem* ólmum hundi, ok 

mælti þetta: ,,‘Præll einn þegar hefnist, en 

argraldri 4 “. Eigi létumenn þetta sér at sundr- 
þykki verða, þvi at þeir Kálfr ok Þorvaldr 
bræðr vildu at þeir væri sáttir; váru þeir ok 
skyldir nökkut Auðun ok Grettir, ok helzt 
leikrinn sem áðr, ok varð eigi til sundrþykkis 
fleira. 

16.* Þorkell krafla gerðist nú gamall mjök; 
hann hafði Vatnsdæla goðorð, ok var höfðingi 
mikill. Hann var aldavin Ásmundar hærulangs, 

sem tengdum þeira hæfði. Hann var þvi vanr, 
at ríða til Bjargs hvert vár, at sækja þangat 
til kynnis; ok enn gerði hann svá næsta vár 
eftir þat, sem áðr var sagt, at hann fór til 
Bjargs. Tóku þau Asmundr ok Ásdís við hon- 
um báðum höndum; var hann þar þrjár nætr, 
ok töluðu þeir mágar marga hluti milli sín. 
Porkell spurði, hversu Ásmundi segði hugur 
um sonu sína, hverir iðnarmenn þeir mundu 
verða. Ásmundr kveðst ætla, at Atli yrði bú- 
maðr mikill, forsjáll ok fémaðr. Þorkell svar- 
ar: „Þarfr maðr ok þér líkr; enn hvat segir 
þú af Gretti?“ Ásmundr mælti: „Af honum 
cr þat at segja, at hann mun verða sterkr 
maðr ok óstýrilátr; þykkiumikill okþungrhefir 
hann mér orðit u . Þorkell svarar: „Eigi er 
þat heillavænlegt, mágr“, sagði hann; „enn 
hversu skulum vit skipa um þingferð okkra í 
sumar?“ Ásmundr svarar: „Ek gerumst þung- 
færr, ok vilda ek sitja heima“. „Yiltu at Atli 
fari fyrir þik?“, sagði Þorkell. „Hann þyk- 
jumst ek eigi missa mega“, segir Ásmundr, 
„fyrir sakir starfa ok atdráttar, enn Grettir vill 
ekki starfa; er hann svá viti borinn, at ek get, 
at hann kunni balda upp lögsögn fyrir mik 
með þinni umsjá“. „Þú skalt ráða, mágr“, 
segir Þorkell. Reið hann nú heim. þá er 
hann var búinn, ok leysti Ásmundr hann burt 
með góðum gjöfum. Nökkuru síðar bjóst Þor- 

kell heiman til þings; hann reið með sex tigi 
manna; fóru þeir allir með honum, er í hans 
goðorði váru. Kemr hann til Bjargs, ok reið 
Grettir þaðan með honum. Þeir riðu suðr heiði 
þá er Tvídægra beitir. Áfangar várn litlir á 
fjallinu, ok riðn þeir mikinn ofan í bygðina; 
ok er þeir kvámu ofan í Fljótstnngu, þótti 
þeim mál at sofa, ok hleyptu beizlum af hest- 
nm sínum, ok létu ganga með söðlum. Lágu 
þeir langt á dag fram ok sváfu; enn er þeir 
vöknuðu, svipuðust menn at hestum sínum; 
höfðu héstarnir sinn veg farit hverr þeira, enn 
sumir höfðu velzt. Grettir fann seinast sinn 
hest. Þat var þá háttr, at menn vistuðu sik 
sjálfir til þings, ok reiddu flestir mali um söðla 
sína. -Söðull var undir kviði niðri á hesti 
Grettis, enn í burtu malrinn; ferr hann nú ok 
leitar, ok fann eigi; sér hann nú hvar maðr 
gengr; sá fór hart. Grettir spyrr, hverr þar 
færi. Hann svarar, ok kveðst Skeggi heita, 
ok vera húskarl norðan ór Ásií Vatnsdal — „er 
ekíferð með Þorkeli bónda“, sagði hann, „enn 
mérhefirtekist til gálauslega, ek hefi týnt vista- 
mal mínuro“. Grettir svarar: „’Eindæmin eru 
verst’; ek hefi ok týnt mal þeim, er ek átti, ok 
leitum nú báðir samt“. Þat líkaði Skeggja vel. 
Ganga þeir nú um hríð; enn er minst varði, 
tekr Skeggi á rás upp eftir móunum ok grípr 
þar upp malinn. Grettir sá er hann laut, ok 

spyrr, hvat hann tók upp. „Malinn minn u , 
segir Skeggi. „Hverir bera þat fleiri enn þú“? 
sagði Grettir, „ok lát mik sjá, því at margt er 
öðru líkt“. Skeggi kvað öngvan mann taka af 
sér þat er hann ætti. Grettir þreif til mals- 
ins, ok toguðust þeir um hann, ok vildi sitt 
mál hvárrtveggi hafa. „Undarlega ætli þér“, 
segir húskarlinn, „þó menn sé eigi jafnstór- 
auðgir allir sem þér, Yatnsdælar, at mennmuni 
eigi þora at halda á sínu fyrir yðr“. Grettir 
kvað þetta eigi eftir mannvirðiugu ganga, þótt 
hverr hefði þat er ætti. Skeggi mælti: „Of 
fjarri er nú Auðun at kyrkja þik sem við 
knattleikinn“. „Vel er þat“, sagði Grettir, „enn 
eigi muntu mik kyrkja, hvern veg sem hitt 
hefir verit“. Skeggi greip þá öxi, ok hjó til 
Grettis; enn er Grettir sá þat, þreif hann vinstri 
héndi öxarskaftit fyrir framan hendr Skeggja, 
svá hart, at þegar varð laus öxin. Grettir 
setti þá sömu öxi í höfuð honum, svá at þegar 
stóð í heila; fell húskarl þá dauðr til jarðar. 
Grettir tók malinn, ok kastar um söðul sinn. 
Hann reið síðan eftir förunautum sínum. Þor- 
kell reið undan, því at hann vissi eigi, at þetta 
myndi til hafa borit. Menn söknuðu nú Skeggja 
ór flokkinum; enn er Grettir fann þá, spyrja 
þeir hann, hvat hann vissi til Skeggja. Grettir 
kvað þá vísu: 

(11) Hygg ek at hljóp til Skeggja 

hamratröll með för rammri 

— blóðs var á gunnar Gríði 
gráðr — fyr stundu áðan. 

Sá gein of haus hánum 
harðmynt er lítt sparði 

— vark hjá viðreign þcira — 
vígtenn ok klauf enni. 

Þá hlupu fylgdarmenn Þorkels upp, ok sögðu 
eigi mundu tröll hafa tekit manninn um Ijósan 
dag. Þorkell þagnaði, ok mælti siðan: „Önnur 
efni munu í vera, ok mun Grettir hafa drepit 
hann; eða hvat bar til?“ Grettir segir þá 
allan áskilnað þeira. Þork§ll mælti: „All-illa 
heflr þetta til tekizt, því at Skeggi var feng- 
inn til fylgdar við mik, enn maðr góðættaðr, ok 
mun ek taka málit á þann hátt, at ek mun 
bæta slíku, sem dæmt verðr, enn sektum má ek 
eigi ráða; eru tveir kostir fyrir hendi við þik, 
Grettir, hvárt þú vilt heldr fara til þings, ok 
hætta á, hvern yeg til tekst, eða hverfa hér 
aftr“. Grettir köri at fara til þings, ok svá 
var, at hann fór. Var þetta mál kært af erf- 
ingjum hins vegna. Gekk Þorkeil til handsala, 
ok helt upp fébótum; enn Grettir skyldi vera 
sekr, ok vera utan þrjá vetr. Enn er þeir riðu 
af þingi höfðingjarnir, áðu þeir uppi undir 
Sleðaási, áðr enn þeir skildu; þá hóf Grettir 
stein þann, er þar liggr í grasinu, ok nú heit- 
ir .Grettishaf. Þá gengu til margir menn, at 
sjá steininn, ok þótti þeim mikil furða, at svá 

ungr maðr skyldi hefja svá raikit bjarg. Keið 
Grettir heira til Bjargs, ok sagði frá ferðum 
sínum. Ásmundr tók lítt á, ok kvað hann ó- 
eirðarmann verða mundu. 

17. Hafliði hét maðr, er bjó at Reyðarfelli í 
Hvítársíðu; hann var siglingamaðr ok átti skip 
í för; þat stóð uppi í Hvítá. Sá maðr var á skipi 
með honum, erRárðr hét; hann átti konu unga 
ok fríða. Ásmundr sendi mann til Hafliða, at 
hann skyldi taka við Gretti, ok sjá um með 
honum. Hafliði kvað sér sagt, at maðrinn væri 
vanstiltr; enn fyrir sakir vináttu þeira Ásmundar 
tók hann við Gretti. Bjóst hann þá til utan- 
ferðar. Engi vildi Ásmundr fararefni fá honum, 
utan hafnest ok lítit af vaðmálum. Grettir 
bað hann fá sér vápn nökkut. Ásmundr svar- 
ar: „Eigi heíir þú mér hlýðinn verit; veit ek 
ok eigi, hvat þú munir þat með vápnum vinna, 
er þarft er; raun ek ok þau eigi til Iáta". Grett- 
ir mælti: „Pá er eigi þat at launa, sem eigi 
er gert“. Síðan skildu þeir feðgar með litlum 
kærleikum. Margir báðu hann vel fara, enn fá- 
ir aftr koma. Móðir hans fylgdi honum áleið; 
ok áðr þau skildu, mælti hon svá: „Eigi ertu 
svá af garði gerr, frændi, sem ek vilda, svá 
vel borinn maðr sem þú ert; þykki mér þat 
mest á skorta, at þú hefir ekki vápn, þat er 
neytt sé, enn mér segir svá hugr um, at þú 
munir þeira við þurfa“. Hon tók þá undan 

skikkju sinni sverð búit; þat var allgóðr gripr. 
Hon mælti þá: „Sverð þetta átti Jökull föður- 
faðir minn ok hinir fyrri Yatnsdælar, ok var 
þeim sigrsælt; vil ek nú gefa þér sverðit, ok 
njót vel“. Grettir þakkaði henni vel gjöfina, 
•ok kvað sér þetta betra þykkja, enn aðrir fé- 
mnnir, þótt meiri væri. Síðan fór hann veg 
sinn, enn Ásdís bað honum margra virkta. Grett- 
ir reið suðr um heiði, ok létti eigi fyrr enn 
hann kom suðr til skips. Hafliði tók vel við 
honum; fann hann Gretti, ok spurði at 
fararefnum hans. Grettir kvað vísu: 

(12) Hygg ek at keiman bjoggu 
heldr auðigir BnauðaD, 
blakkþollr byrjar skikkju, 
beiðendr Móins leiðar. 

Enn réð orðskvið sanna 
auðaorn við mik fornan 
em, at bezt er barni, 
benskóðs fyr gjöf, móðir. 

Hafliði kvað þat sýnt, at henni var mest um 
hann hugat. Létu þeir í haf, þegar er þeir 
váru búnir ok byr gaf; ok er þeir kvámu út 
yfir grunn öll, undu þeir segl. Grettir gerði 
•sér gróf undir bátinum, ok vildi þaðan hvergi 
hræra sik, hvárki til austra, né at. segli at 
gera, ok ekki starfa, þat sem hann átti at skipi 
at gera til jafnaðar við aðra menn; eigi vildi 
hann ok kaupa af sér. Þeir sigldu suðr um 
Eeykjanes, ok svá suðr fyrir iand, ok er land- 

it yar horflt, fengn þeir rétt mikinn. Skipit 
var heldr lekt, ok þoldi illa réttinn; fengu 
þeir vás mikit. Grettir lét þá fjúka í kviðlinga; 
þat líkaði mönnum stórilla. Einn dag var þat, 
at veðr var bæði hvast ok kalt; þá kölluðu 
sveinar, báðu Gretti nú duga — „því at oss 
kólnar á klónum“. Grettir leit upp, ok mælti: 

(13) Happ er, ef bér skal kropna 
hver fingr á kyrpingum. 

Eigi fengu þeir af honum starfann, enn lík- 
aði nú verr enn áðr, ok kváðu hann skyldu taka 
gjöld á sjálfum sér fyrir níð sitt ok lögleysu 
þá er hann gerði — „þykldr þér betra“, sögðu 
þeir, “at klappa um kviðinn á konu Bárðar 
stýrimanns, enn at gera skyldu þína^á skipi, 
ok er slíkt óþolanda“. Veðrit gekk upp at eins; 
stóðu þeir þá í austri, svá at dægrum skifti. 
Þeir heituðust þá við Gretti. Ok er Hafliði 
heyrði þetta, gekk hann þar at, er Grettir lá, 
ok mælti: „Eigi þykki mér samkeypi yðvart 
kaupmanna gott; þú gerir þeim ólög, enn níð- 
ir þá á svá gert ofan, enn þeir heitast at steypa 
þér fyrir borð. Nú er slíkt ótiltækilegt“. „Hví 
munu þeir eigi ráða tiltektum sínum?“ segir 
Grettir — „enn þat vilda ek, at eftir dveldist 
einn eða tveir hjá mér, áðr enn ek ganga fyrir 
borð“. „Slíkt er ógeranda“, segir Hafliði — „mun 
oss aldri vel gefa, ef þér berist þetta fyrir; 
mun ek leggja ráð til með þér“. „Hvert er 

þat“? sagði Grettir. „Þeir finna at við þik, at 
þú níðir þá; nú vil ek“, sagði Hafliði — „at 
þú kveðir til mín nökkura níðvísu, ok má vera, 
at þeir umberi betr við þik“. „Aldri kveð ek 
til þín“, sagði Grettir, „utan gott; geri ek þik 
eigi líkan kyrpiugum“. Hafliði mælti: „Kveða 
má svá, at fegri sé vísan, ef grafin er, þótt 
fyrst sé eigi allfögr“. „Þetta hefi ek ok 
nægst til“, sagði Grettir. Hafliði fór til þeira 
skipverja, þar sem þeir váru atausa, okmælti: 
„Mikit er erfiði yðvart, ok ván, at yðr líki 
illa við Gretti“. „Verri þykkja oss kviðlingar- 
hans, enn hvetvetna annat“, segja þeir. Hafliði 
mælti þá hátt: „Hann mun ok illa af því 
fara um síðir“. Bnn er Grettir heyrði Hafliða. 
ámæla sér, kvað hann vísu: 

(14) Annat var þá’s inni 
át Haíliði draíla 
— hann þóttiak þá heima — 
hvellr at Eeyðarfelli. 

Ok dagverðar darra 
dómskreytandi neytir 
tysvar tveggja nesja 
takreins degi einum. 

Kaupmönnum þótti all-illa, ok sögðu, at hann 
skyldi eigi til einskis gera, at níða Hafliða bónda. 
Hafliði mælti þá: “Nóga hefir Grettir verð- 
leika til þess, þótt þér gerðuð honum nökkura 
smán, enn eigi vil ek hafa sæmd mína í veði 
til móts við illgirni hans ok forsjáleysi; nú. 

munu vér þessa eigi at sinni hefna. meðan 
vér erum í svá miklum háska staddir, enn minn- 
ist þess þá, er þér komið á land, ef yðr líkar“. 
Peir svöruðu: „Mun oss eigi mega sem þér? 
Hvárt mun oss heldr bíta níð hans enn þik?“ 
Hafliði bað þá svá gera. Paðan frá vönduðu 
skipverjar miklu miðr um kviðlinga enn áðr. 
Þeir höfðu harða útivist ok langa; kvámu þá 
lekar at skipiuu; tóku menn þá at lýjast mjök 
á erfiði. Stýrimannskona sú hin unga var því 
jafnan vön, at sauma at höndum Grettis, ok 
höfðu skipverjar þat mjök í fleymingi við hann. 
Hafliði gekk þar til, er Grettir lá, ok kvað 
vísu: 


(15) Statt upp ór gróf, Grettir, 
grefr knörr hola vörru; 
minstu á mál við svanna 
meginkátr enn glaðláta. 

FaBt hefr hrund at höndum, 
hör-Nauma, þérsaumat; 
skorð vill, at vel þá verðir 
við, meðan lönd eru niðri. 

Grettir stóð skjótt upp ok kvað: 

(16) Stöndum upp, þót undir 
all-tíðum skip ríði; 
veitk, at víf mun láta 
verr, ef ek ligg á knerri. 

Því mun öllungis illa 
aldygg kona hyggja 
hvít, ef hér ekal láta 
hvert sinn fyr mik vinna. 

Síðan hljóp hann aftr til, þar er þeir váru 
at austrinum, ok spurði, hvat þeir vildu, at 

hann gerði. Þeir sögðu, at hann lítit gott 
gera mundu. Hann sagði: „’Munr er at manns- 
liði Uí . Hafliði bað þá eigi neita liði hans — “má 
vera, at hann þykist leysa sínar hendr, ef hann 
býðr lið sitt“. Þá var eigi dæluaustr á haf- 
skipum; kölluðu menn þat byttuaustr eða stamp- 
austr. Hann var bæði vássamr ok erfiðr; skyldi 
þar hafa byttur tvær; fór þá önnur niðr, er 
önnur fór upp. Sveinar báðu, at Grettir skyldi 
sökkva byttunum; kváðu nú reyna skyldu, 
hvat hann mætti. Hann segir, at lítil raun 
myndi bezt um þat. Ferr hann þá niðr ok 
sökkvir byttunum, ok váru þá fengnir til tveir 
at ausa til móts við hann; heldust þeir eigi 
lengi við áðr þeir váru yfirkomnir af mæði; 
þá gengu til fjórir, ok fór alt á sömuleið. Svá 
segja sumir menn, at átta jusu þeir við hann, 
áðr enn lauk; var þá ok upp ausit skipit. Það- 
an af skiftist mjök um orðalag kaupmanna við 
Gretti, því at þeir sá, hvat hann átti undir 
sér fyrir afls sakir; var hann ok þaðan frá hinn 
fræknasti til liðs, hvers sem við þurfti. Berr 
þá nú austr í haf; lágu á myrkr mikil; fundu 
þeir eigi fyrr eina nótt, enn þeir sigldu upp á 
skerskipinu, svá at undan gekk undirhlutrinn; 
var þá hrundit bátnum, ok fluttar af konur ok 
alt þat er laust var. Þar var hólmr lítill 
skamt frá þeim, ok færðu þeir þangat föng 
sín, sem þeir komust við um nóttina, enn er 

lýsa tók, áttu þeir um at tala, hvar þeir vám 
bomnir; kendust þeir þá við, sem áðr höfðu? 
farit milli landa, at þeir váru komnir at Sunn- 
mæri 1 Noregi. Þar var ein ey skamt frá þeim 
til meginlands, er heitir Haramsey; þar var 
bygð mikil 1 eyjunni; þar var ok lends manns 
ból. 

18. Þorfinnr hét lendr maðr, sá er þar átti 
bú í eyjunni; hann var son Kárs hins gamla, 
er þar hafði lengi búit. Þorfinnr var höfðingi. 
mikill; ok er alljóst var orðit, sá menn til 
ór eyjunni, at kaupmenn váru nauðulega stadd- 
ir. Yar þá sagt til Þorfinni; hann brá við' 
skjótt, ok lét setja fram karfa stóran, er hann 
átti; reru sextán menn á borð. Þeir váru á karf- 
anum nær þrjátigi manna; fóru til sem hvat- 
ast, ok burgu fé kaupmauna, enn hafskipit sökk 
niðr; týndist þar mikit góðs. Þorfinnr flutti 
alla menn heim af skipinu til sín; váru þeir 
þar viku, ok þurkuðu varning sinn. Síðan fóru 
kaupmenn suðr í land, ok eru þeir ór sögunni.. 
Grettir var eftir hjá Þorfinni, ok lét lítit 
um sik; var fátalaðr lengstum. Þorfinnr lét 
gefa honum mat, ok gaf sér eigi mikit at hon- 
um. Grettir var honum ófylgjusamr, ok vildi 
eigi ganga með honum úti á daginn; þat lík- 
aði illa Þorfinni, enn nenti þó eigi at kviðja 
honum mat. Þorfinnr var hýbýlaprúðr ok gleði- 
maðr rnikill; vildi hann ok, at aðrir menn væri 

glaðir. Grettir yar húsgöngull ok fór á aðra 
bæi þar í eynni. Auðun hét maðr, er bjó þar, 
sem heitir á Yindheimi; þangat fór Grettir 
daglega, ok gerði sér kært við hann; sat Grett- 
ir þar jafnan á dag fram. Þat var eitt kveld 
liarðla síð, at Grettir bjóst heim at ganga, at 
hann sá eld mikinn gjósa upp á nqsi því, er 
í norðr var frá bæ Auðunar. Grettir spurði 
eftir, hvat nýjungu þat væri. Auðun kvað 
honum eigi á liggja þat at vita. „Pat myndi 
mælt u , sagði Grettir, „ef slíkt sæist á váru 
landi, at þar brynni af fé“. Bóndi svarar: „Sá 
einn mun fyrir þeim eldi ráða, at eigi mun 
gagn í um at forvitnast“. „Þó vil’ek vita“, 
-segir Grettir. „Þar á nesinu stendr haugr“, 
segir Auðun, „stór ok sterklegr, enn þar var í 
lagðr Kárr hinn gamli, faðir Þorfinns; áttu 
þeir feðgar fyrst eitt bóndaból á eynni, enn 
síðan Kárr dó, hefir hann svá aftr gengit, at 
hann hefir eytt á burt öllum bændum þeim, er 
hér áttu jarðir, svá at nú á Þorfinnr einn 
alla eyna, ok engum verðr þeim mein at þessu, 
er Þorfinnr heldr hendi yfir“. Grettir kvað 
hann vel hafa sagt — „mun ek hér koma á 
morgun, ok lát til reiðu graftól“. „Let ek 
þik“, segir Auðun, „at fást þar við, því at ek 
veit, at Þorfinnr mun fjandskap á þik leggja“. 
Grrettir kveðst hætta mundu á þat. Nú leið af 
nóttin; kemr Grettir þar snemma ; váru þá til 

reiðu graftólin. Ferr bóndi með honum til 
haugsins. Grettir braut nú hauginn, ok var at 
mikilvirkr; léttir eigi fyrr enn hann kemr at 
viðum; var þá mjök áliðinn dagrinn; síðan reif 
hann upp viðuna. Auðun latti hann þá mjök 
at ganga í hauginn. Grettir bað hann geyma 
festar — „enn ek mun forvitnast, hvathérbýr 
fyrir“. Gekk Grettir þá í hauginn; var þar 
myrkt ok þeygi þefgott. Leitast hann nú fyrir, 
hversu háttað var; hann fann hestbein, ok síð- 
an drap hann sér við stólbrúði, ok fann atþar 
sat maðr á stóli. Þar var fé mikit í gulli ok 
silfri borit saman, ok einn kistill settr undir 
fætr honum, fullr af silfri. Grettir tók þetta 
fé alt, ok bar til festar, ok er hann gekk utar 
eftir hauginum, var gripit til hans fast; lét 
hann þá laust féit, enn réðst í mót þeim, ok 
tókust þeir þá til heldr óþyrmilega. Gekk nú 
upp alt þat, er fyrir varð; sótti haugbúinnmeð 
kappi. Grettir fór undan lengi, ok þar kemr, 
at hann sér, at cigi mun duga at hlífast við. 
Sparir nú hvárrgi annan ; færast þeir þangat, 
sem hestbeinin váru; kiptust þeir þar um lengi, 
ok fóru ýmsir á kné, enn svá lauk, at haug- 
búinn fell á bak aftr, ok varð af því dynkr 
mikill; hljóp Auðun frá festarhaldinu, ok ætl- 
aði, at Grettir myndi dauðr. Grettir brá nú 
sverðinu Jökulsnaut, ok hjó á hálsinn haugbú- 
anum, svá at af tók höfnðit; setti hann þat 

yið þjó honum, gekk síðan til festar með féit, 
ok var Auðun allr á brautu; varð hann þá at 
handstyrkja upp festina. Hann hafði knýtt 
fénu í snæri, ok dró þat upp síðan. Grettir 
var orðinn stirðr mjök af sameign þeira Kárs; 
snýr nú heim til bæjar Porfinns með féit; þá 
var fólk alt undir borð komit. Þorfinnr hvesti 
á Gretti augun, er hann kom í drykkjustofuna, 
ok spurði, hvat hann æt.ti svá nauðsynlegt at 
starfa, at hann geymdi eigi hátta með öðrum 
mönnum. Grettir mælti: „Margt er smátt, þat 
er til berr á síðkveldum í£ . Lagði hann þá fram 
á borðit fé þat alt, er hann hafði tekit ór haug- 
inum. Einn gripr var sá, er Gretti stóðumest 
augu til; þat var sax eitt, svá gott vápn, at 
aldri kveðst hann sét hafa betra; þat lét hann 
síðast fram. Þorfinnr varð léttbrúnn við, er 
hann sá saxit, því at þat var menjagripr þeira, 
ok hafði aldri ór ætt gengit. „Hvaðan kom þér 
fé þetta ?“ sagði Þorfinnr. Grettir kvað vísu: 

(17) Mér hefr-a brugðizt, báru 
blikrýrandi — at skýra 
brátt epyri bragnar þetta — 
bauga ván í haugi. 

Þó eék bitt, at Hrotta 
hríð-Ullr muni síðan 
fár at Fáfnis mýri 
íullteitr þinig leita. 

Þorfinnr svarar: „Eigi mun þér alt í augu 
blæða, ok engan hefir þessa fýst fyrr, atbrjóta 

hauginn; enn fyrir því, at ek veit, at þat fé 
er illa komit, er fólgit er í jörðu eða í hauga 
borit, þá mun ek eigi gefa þér hér skuld fyrir, 
með því at þú færðir mér; eða hvar náðir þú 
saxinu góða ?“ Grettir svaraði ok kvað : 

(18) Fekk í fima dökkum 

— fell draugr — tekit haugi 
sax, þat’s seggja vexir 
sár, byrlestir báru. 

Ok skyldi mér aldri 
alms dýrr logi bjalma 
ýtum hættr, ef ættak, 
angrs hendi firr ganga. 

Þoríinnr svarar: „Vel er til mælt, enn sýna 
skaltu nökkut áðr, þat er frægð þykki í vera, 
enn ek gefi þér saxit, því at þat fekk ek aldri 
af feðr mínum meðan hann lifði“. Grettir 
svarar: „Eigi má vita, hverjum at mestu gagni 
kemr, um þat er lýkr“. Þorfinnr tók við fénu, 
ok geymdi saxit hjá sæng sinni. Leið svá vetr- 
inn fram til jóla, at eigi bar fleira til frásagna. 

19. Þetta sumar hit næsta áðr bjóst Eirikr 
jarl Hákonarson ór landi vestr til Englands, á 
fund Knúts konungs hins rika, mágs síns, enn 
hann setti eftir til ríkis í Noregi Hákon son 
sinn, ok fekk hann í hendr Sveini jarli bróður 
sínum til forsjá ok ríkisstjórnar, því at Hákon 
var barn at aldri. Enn áðr Eiríkr jarl fór ór 
landi, stefndi hann til sín lendum mönnnm ok rík- 
um bóndum; töluðu þeir margt um lög ok lands- 

4* 

skipan, því at Eiríkr jarl yar stjórnsamr; þótti 
mönnum þat mikill ósiðr í landinu, at úthlaups- 
menn eða berserkir skoruðu á hólm göfga menn 
til fjár eða kvenna; skyldu hvárir ógildir falla, 
sem fellu fyrir öðrum; fengu margir af þessu 
smán ok fjármissu, enn sumir líftjón með öllu, 
ok því tók Eiríkr jarl af allar hólmgöngur í 
Noregi; hann gerði ok útlaga alla ránsmenn 
ok berserki, þá sem með óspektir fóru. Yar í 
þessarri skipan ok ráðagerð með jarli Þorfinnr 
Kársson ór Haramsey, því at hann var vitr 
maðr ok kærr vinr jarlanna. Tveir bræðr eru 
nefndir til, at verstir váru; hét annarr Þórir 
þömb, enn annarr Ögmundr illi; þeir váru há- 
leyskir at ætt, meiri ok sterkari enn aðrir 
menn; þeir gengu berserksgang, ok eirðu engu, 
þegar þeir reiddust; þeir tóku á burt konur 
manna, ok höfðu við hönd sér viku eða hálfan 
mánuð, ok færðu síðan aftr þeim sem áttu; 
þeir ræntu, hvar sem þeir kvámu, eða gerðu 
aðrar óspektir. Eiríkr jarl gerði þá útlæga 
fyrir endilangan Noreg ; gekk Þorfinnr mest 
manna fyrir sekt þeira; þóttust þeir honum eiga 
fullan fjandskap at gjalda. Síðan fór jarl ór 
landi, sem segir í sögu hans, enn Sveinn jarl 
hafði yfirvald í Noregi ok ríki. Þorfinnr fór 
heim til bús síns, ok sat heima mjök til jóla, 
sem fyrr er sagt. í móti jólum býst Þorfinnr 
at fara til bús síns, þangat sem heitir í Slygs- 

firði; þat er á meginlandi. Eafði hann boðit 
þangat mörgum vinum sínum. Húsfreyja Þor- 
finns mátti eigi fara með bónda, því at dóttir 
þeira frumvaxta lá sjúk, ok ráru þær báðar 
heima. Grettir var heima ok húskarlar átta. 
Þorfinnr fór nú við þrjá tigi frelsingja til jóla- 
veizlunnar; var þar hinn mesti mannfagnaðr ok 
gleði. Nú kemr atfangadagr jóla; þá var veðr 
bjart ok kyrt. Grettir var lengstum úti um 
daginn, ok sá, at skip fóru suðr ok norðr með 
landi, því at hverr sötti til annars, þangatsem 
samdrykkjan var sett. Bóndadóttur var þá 
batnat, svá at hon gekk með móður sinni. 
Leið nú á daginn ; þá sá Grettir, at skip reri 
at eynni; þat var eigi mikit, ok skarat skjöld- 
um milli stafna; skipit var steint fyrir ofan sjá. 
Þeir reru knálega ok stefndu at naustum Þor- 
finns; ok er skipit kendi niðr, hlupu þeir fyrir 
borð, sem á váru. Grettir hafði tölu á mönn- 
um þessum, at þeir váru tólf saman. Eigi 
þótti honum þeir friðlega láta; þeir tóku upp 
skip sitt ok báru af sjá; eftir þat hlupu þeir 
at naustinu; þar stóð inni karfinn Þorfinns sá 
hinn stóri; hann settu aldri færi menn á sjá 
enn þrír tigir, enn þeir tólf ryktu honum þegar 
fram á fjörugrjótit; síðan tóku þeir upp sitt 
skip ok báru inn í naustit. Þá þóttist Grettir 
sjá, at þeir myndi ætla at bjóða sér sjálfir 
beina; hann gekk þá til móts við þá ok fagnaði 

þeim vel, ok spyrr, hverir þeir væri, eðahversu 
formaðr þeira hét. Sá svarar skjótt, er til var 
mælt, ok kveðst Þórir heita, ok kallaðr þömb, 
ok bróðir hans Ögmundr ok aðrir kompánar 
þeira. „Yænti ek“, sagði Þórir, „at Þorfinnr 
húsbóndi yðvarr hafi heyrt vár getit; eðahvárt 
er hann heima?“ Grettir svarar: „Gæfumenn 
miklir munu þér vera, því at þér hafið hér 
góða atkvámu, ef þeir eru mennirnir, sem ek 
ætla; bóndi er heiman farinn með alla heima- 
menn, þá sem frjálsir eru, ok ætlar eigi heim 
fyrr enn á bak jólunum; húsfreyja er heima 
ok bóndadóttir, ok ef ek þættumst nökkurn 
mótgang eiga at gjalda, þá vilda ek þann veg 
helzt at koma, því at hér er hvatvetna þat, 
er hafa þarf, bæði öl ok annarr fagnaðr u . 
Þórir þagði meðan Grettir lét ganga töluna; 
síðan mælti hann til Ögmundar: „Fór nökkut 
fjarri því, sem ek gat til?“ sagði hann, „ok 
væri mér þat í hug, at hefna Þorfinni, er hann 
hefir gert oss útlaga; er þessi maðr ok góðr af 
tíðendum; þurfum vér eigi at togast eftir orðum 
við hann“. „’Orða sinna á hverr ráð’“, sagði 
Grettir, „ok gera skal ek yðr slíkan forbeina, 
sem ek má, ok gangit heim með*mér“. Þeir 
báðu hann hafa þökk fyrir, kváðust hans boði 
hlíta mundu; enn er þeir kvámu heim at bæn- 
um, tók Grettir í hönd Þóri ok leiddi hanu til 
stofu; Grettir var þá málreifr mjök. Húsfreyja 

var í stofunni, ok lét tjalda hana ok búast um 
vel; enn er hon heyrði til Grettis, nam hon 
staðar á gólfinu ok spyrr, hverjum Grettir fagn- 
aði svá aivarlega. Hann svarar: „Þat er ráð, 
húsfreyja, at taka vel við gestum; hér er kom- 
inn Þórir bóndi þömb ok þeir tólf saman, ok 
ætla hér at sitja um jólin; er þat allgott, því 
at vér áttum heldr fáment áðr“. Hon svarar: 
„Eigi tel ek þá með bóndnm eða góðummönn- 
um, því at þeir eru hinir verstu ránsmenn ok 
illvirkjar; vilda ek gjarna hafa gefit til mikinn 
hlut eign minnar, at þeir hefði hér eigi komit 
í þetta sinn; launar þú ok illa Þorfinni fyrir 
þat, er hann tók þik af skipbroti félausan, ok 
hefii haldit þik í vetr sem frjálsan mann“. 
Grettir svarar: „Betra er nú fyrst at takavás- 
klæði af gestunum enn at ámæla mér; þess 
mun lengi kostr“. Þórir mælti þá : „Ver eigi 
stygg, húsfreyja; engi missir skal þér i verða, 
þó at bóndi sé eigi heima, því at fá skal mann 
í stað hans, ok svá dóttur þinni ok öllum 
heimakcnum“. „Slíkt er karlmannlega talat“, 
sagði Giettir; „mega þær þá eigi yfir sinnhlut 
sjá“. Ni stukku fram konur allar, ok sló á 
þær óhug miklum ok gráti. Grettir mælti til 
berserkjauna: „Selit mér þat í hendr, sem þér 
vilit af leggja, vápn ok vásklæði, því at eigi 
mun oss fcíkit stýrilátt meðan þat er óhrætt“. 
Þórir kvaðst eigi hirða, hvat konur nögguðu, 

— „enn mikinn mun eigu vér at gera þín eða 
anuarra heimamanna; lízt mér sem vér munum 
þik hafa at trúnaðarmanni“. „Sjái þér fyrir 
því“, sagði Grettir, „enn eigi geri ek mér alla 
menn jafna“. Siðan lögðu þeir af flestöllvápn. 
Eftir þat mælti Grettir: „Eáðlegt þykkir mér, 
at þér farit til borðs ok drekkit nökkut, því 
at yðr mun þyrsta af róðrinum“. Þeir kváðust 
þess albúnir, enn sögðu sér ókunnigt til kjall- 
ara. Grettir spyrr, hvárt þeir vildi hlíta hans 
forsjá ok umgangi. Berserkirnir létust ]>at 
gjarna vilja. Grettir ferr til ok sækir öl ok 
gefr þeim at drekka. Þeir váru mjök máðir 
ok sulgu stórum; lætr hann óspart ölit, þal er 
áfengast var til, ok gekk því lengi; hann segir 
þeim ok margar kátlegar sögur. Varðaffessu 
öllu saman háreysti til þeira at heyra. Eigi 
fýsti heimamenn til þeira at koma. Þá ínælti 
Þórir: „Eigi hefi ek þann mann fundit f-kunn- 
an, er svá vel vildi við oss gera seá þessi 
maðr, eða hver laun viltu af oss félögun/ þiggja 
fyrir þína þjónustu ?“ Grettir svarar: „Eigi 
ætla ek hér til launa fyrir at svá gewu, enn 
ef vér erum þvílíkir vinir, þá er þér farit á 
burt, sem nú horfist á, þá mun ek iáðast til 
lags með yðr, enn þó at ek mega jhinna enn 
einhverr yðarr, þá mun ek eigi letía stórræð- 
anna“. Þeir urðu mjök glaðir viu ok vildu 
þegar binda félag sitt með fastmæl/m. Grettir 

kyað þat eigi skyldu — „þyí at þat er satt, 
sem mælt er, at ? öl er annarr maðr; ok skal 
eigi bráðabug at þessu gera, framar enn áðr 
hefi ek sagt; erura yér litlir skapdeildarmenn 
hvárirtveggja“. Þeir sögðust eigi ætla þessu 
at bregða. Leið nú á kveldit, svá at rajök tók 
at myrkva; þá sér Grettir, at þeir gerast mædd- 
ir nökkut af drykknum. Hann mælti þá: 
„Þykkir yðr eigi mál at fara til svefns?“ 
Þórir kvað svá vera skyldn, — „ok skal efna 
þat, er ek hét húsfreyju“. Grettir gekk fram 
ok mæiti hátt: „Gangit til sængr, konur“, segir 
hann; „svá vill Þórir bóndi skipa“. Þær báðu 
honum ills á móti; var hinn mesti úlfaþytr til 
þeira at heyra. Berserkirnir kvámu fram í 
þessu. Grettir mælti: „Göngum út, ok mun ek 
sýna yðr fatabúr Þorfinns“. Þeir létu þat leið- 
ast. Kvámu þeir at útibúri ákaflega stóru; þar 
váru á útidyrr ok sterkr láss fyrir; þat var 
allsterkt hús.* Þar var hjá salerni mikit ok 
sterkt, ok eitt skjaldþili milli húsanna; húsin 
stóðu hátt, ok var nökkut rið upp at ganga. 
Berserkirnir gerðust nú umfangsmiklir ok skot- 
ruðu Gretti; hann fór undan í flæmingi; ok er 
þeiin var minst ván, hljóp hann út ór húsinu 
ok greip í hespuna, ok rekr aftr húsit ok setr 
lás fyrir. Þórir ok hans félagar ætluðu fyrst 
at svarfast myndi aftr hafa hurðin, ok gáfu 
sik ekki at; þeir höfðu Ijós hjá sér, því at 

Grettir hafði sýnt þeim marga gripi, þá er Þor- 
finnr átti; litu þeir þar á um stund. Grettir 
fiýtir ferðinni héim at bænum; ok þegar hann 
kemr í dyrnar, kallar hann hátt ok spyrr, hvar 
húsfreyja væri. Hon þagði, því at hon þorði 
■eigi at svara. Hann mælti: „Hér er næsta 
veiðarefni; eða eru nökkur vápn, þau semneyt 
eru?“ Hon svarar: „Eru vápnin, enn eigi veit 
ek, til hvers þér koma“. „Tölum síðar um 
þat“, segir hann; „dugi nú hverr sem má; eigi 
mun síðar vænna“. Húsfreyja mælti: „Nú væri 
guð í garði, ef nökkut mætti um bætast várn 
hag; yfir sæng Þorfinns hangir krókaspjótit 
stóra, er átt hefir Kárr hinn gamli; þar er ok 
hjálmr ok brynja ok saxit góða, ok munu eigi 
bila vápnin, ef þér dugir hugrinn“. Grettir 
þrífr hjálminn ok spjótit, enn girðir sik með 
saxinu ok gengr út skjótt“. Húsfreyja kallar 
á húskarla ok bað þá fylgja svá góðum dreng. 
Þeir hlupu til vápna fjórir, enn aðrir fjórir 
þorðu hvergi nærri at koma. 

Nú er at segja frá berserkjunum, at þeim 
þótti Gretti dveljast aftrkváman. Grunar þá 
nú, hvárt eigi muni vera svik í; hlaupa þeir 
á hurðina, ok finna at hon er læst; treysta nú 
á timbrveggina, svá at brakar í hverju tré. 
Hér kemr uin síðir, at þeir fá brotit skjald- 
þilit, ok kvámust svá fram í gangrúmit okþar 
út á riðit; kemr á þá berserksgangr ok grenja 

sem hundar. 1 því bili kom Grettir at; hann 
tvíhenti spjótit á Þóri miðjum, er hann ætlaði 
ofan fyrir riðit, svá þegar gekk í gegnum hann. 
Fjöðrin var bæði löng ok breið áspjótinu. Ög- 
mundr illi gekk nær Þóri, ok hratt honum á 
lagit, svá alt gekk upp at króknum; stóð þá 
spjótit út um herðarnar á Þóri, ok svá framan 
í brjóstit á Ögmundi; steyptust þeir báðir dauð- 
ir af spjótinu. Þá hljóp þar hverr út af riðinu 
sem kominn var. Grettir sótti at sérhverjum ? 
gerði ýmist, at hann hjó með saxinu eða lagði 
með spjótinu, enn þeir vörðust með trjám, er 
lágu á vellinum, ok öllu því er þeir fengu til; 
var þat hin mesta mannhætta, at fást við þá, 
fyrir afls sakir, þó at þeir hefði eigi vápn. 
Grettir drap þá tvá af Háleygjum þar í túninu. 
Húskarlar fjórir kvámu þá at; höfðu þeir eigi 
ásáttir orðit, hver vápn at hverr skyldi hafa; 
sóttu þá at, þegar berserkirnir hörfuðu undan, 
enn er þeir snerust á mót, hrukku húskarlar 
upp undir húsin. Sex fellu þar víkingar, ok 
varð Grettir banamaðr allra. Síðan leituðu 
aðrir sex undan; bárust þeir þá ofan at naust- 
inuok inn í naustit; vörðust þeir þá með árum. 
Eekk Grettir þá stór högg af þeim, svá at við 
meiðingum var búit. Húskarlar fóru þá heim 
ok sögðu mikit af framgöngu sinni. Húsfre} r ja 
bað þá vita, hvat af Gretti yrði, enn þat fekst 
oigi af þeim. Tvá drap Grettir í naustinu, enn 

fjórir kyámust út hjá honum. Fóru þá sinn 
veg hvárir tveir; hann elti þá sem nær honum 
váru. Gerði nú myrkt af nátt. Þeir hlupu í 
kornhlöðu nökkura á þeim bæ, sem fyrr var 
nefndr, er á Vindheimi hét. Þar áttust þeir 
lengi við, enn um síðir drap Grettir báða; var 
hann þá ákaflega móðr ok stirðr, enn mikit 
var af nótt; veðr gerði kalt mjök með fjúki. 
Nenti hann þá eigi at leita víkinganna þeira 
tveggja, er þá váru eftir. Gekk hann nú heim 
til bæjar. Húsfreyja lét kveikja ljós í hinum 
efstum loftum við gluggana, at hann hefði þat 
til leiðarvísis. Var ok svá, at hann fat af því 
heim, er hann sá ljósit. Enn er hann kom í 
dyrnar, gekk húsfreyja at honum ok bað hann 
vera velkominn — „ok heflr þú“, segir hon, 
„mikla frægð unnit, ok leyst mik ok hjú mín 
frá þeiri skemd, er vér hefðim aldri bótfengit, 
nema þú hefðir borgit oss“. Grettir svarar: 
„Ek þykkjumst nú mjök hinn sami ok í kveld, 
er þér töluðuð hraklegast við mik“. Húsfreyj a 
mælti svá: „Vér vissum eigi, at þú værirslíkr 
afreksmaðr, sem vér höfum nú reynt; skal þér 
alt sjálfboðit innanbæjar, þat sem ek hefi til 
at veita, enn þér sæmd í at þiggja, enn mik 
varir, at Þorfinnr launi þér þó betr, er hann 
kemr heim“. Grettir svarar: „Lítils mun nú 
við þurfa fyrst um launin, enn þiggja mun ek 
boð þitt, þar til er bóndi kemr heim; enn þess 

væntir mik, at þér megið sofa í náðum fyrir 
berserkjunum“. Grettir drakk lítit um kveldit, 
ok lá með yápnum sínum um nóttina. Um 
morguninn, þegar lýsa tók, var mönnum saman 
stefnt um eyna; var þá farit at leita berserk- 
janna, þeira sem undan höfðu komizt um kveld- 
it. Þeir fundust at áliðnum degi undir einum 
steini, ok váru þá dauðir af kulda ok sárum. 
Síðan váru þeir færðir í flæðarurð eina, ok 
dysjaðir þar. Eftir þat fóru þeir heim, ok 
þóttust eyjarskeggjar í frið þegnir. Grettir 
kvað vísu þessa, er hann kom heim til húsfreyju: 

(19) Tolf höfum gröf hjá gjalfri 
gunnelds búit runnum; 
einn namk öllum vinna 
ótrauðr hraðan dauða. 

Hver munu gild of görvask, 
gulls vel borin selja, 
verk þau’ö einn fær orkat 
ítr, ef slík ’ro lítil? 

Húsfreyja mælti: „Víst ertu fárra manna líki, 
þeira sem nú eru uppi“. Setrhún hann í önd- 
ugi, ok gerði til hans alla hluti vel. Leið nú 
svá fram, unz Þorfinns var heim ván. 

20. Eftir jólin býst Þorfinnr til heimferðar, 
ok leysti marga með góðum gjöfum burt, þá 
er hann hafði til sín boðit. Síðan ferr hann 
með sínu föruneyti, þar til er hann kemr mjök 
at naustum sínum. Þeir sjá, at skip lá á sand- 
inum, ok bera brátt kensl á, at þar var karfi 

hans hinn stóri. Ekki hafði Þorfinnr þá spurt 
til víkinganna. Hann bað þá flýta sér at landi; 
— „því at mik grunar“, sagði hann, „at hér 
hafi eigi vinir um vælt“. Þorfinnr gekk fyrst 
á land sinna sinna manna, ok þegar at naust- 
inu. Hann sá þar skip standa, ok kendi, at 
þat var skip berserkja. Hann mælti þá til sinna 
manna: „Þat grunar mik“, sagði hann, „at 
þeir atburðir muni hér orðit hafa, at ek vilda 
gefa til .eyna ok alt þat sem hér stendr sam- 
an, at eigi hefði orðit u . Þeir spurðu, hví svá 
væri. Hann mælti þá: “Hér hafa komit þeir 
víkingar, ér ek veit versta í öllum Noregi, sem 
er Þórir þömb ok Ögmundr illi. Munu þeir 
hafa eigi búit heppilega fyrir oss, enn ek treysti 
eigi vel íslendingi“. Talaði hann hér til margt 
við félaga sína. Grettir var heima, ok olli 
hann því, er seint var til strandar gengit. 
Kvaðst hann eigi hirða, þótt bónda blikraði 
nökkut til, hvat fyrir væri; enn er húsfreyja 
bað hann leyfis, sagði hann, at hon skyldi ráða 
ferðum sínum, enn hvergi lézt hann fara mundu. 
Hon gekk skjótt til fundar við Þorfinn, ok 
fagnaði honum vel. Hann varð glaðr við þat, 
ok mælti: „Guð hafi lof fyrir, er ek sé þik 
heila ok káta, ok svá dóttur mína; eða hversu 
hefir ykkr til gengit, síðan er ek fór heiman?“ 
Hon svarar: “Vel hefir ór ráðizt, enn lá oss 
við svá mikilli svivirðingu, at vér hefðim aldri 

bót fengit, ef eigi hefði vetrtaksmaðr þinn 
hjálpat oss w . Þorflnnr raælti þá: “Nú skal 
setjast niðr, enn þú seg frá tiðendum“. Hon 
segir þá greinilega alla atburði, sem þar höfðn 
gerzt ok lofaði mjök hreysti Grettis ok fram- 
göngu. Þorfinnr þagði á meðan; ok er hon 
hafði úti söguna, svarar hann svá: „Satt er 
þat er mælt er : ’lengi skal raanninn reyna* r 
eða hvar er Grettir nú?“ Húsfreyja sagði: 
„Hann er heima í stofu“. Síðan gengu þau 
heim á bæinn. Þorfinnr gekk til Grettis, ok 
hvarf til hans, ok þakkar honum með mörgum 
fögrum orðum þann drengskap, er hann hafði 
honum sýnt — „ok þat mun ek til þín mæla“ r 
sagði Þorfinnr, “sem fáir munu mæla til vinar 
síns, at ek vilda, at þú þyrftir manna við, ok 
vissir þú þá, hvárt ek gengi þér fyrir nökkurn 
mann, eða eigi, enn aldri fæ ek launat þér 
þinn velgerning, ef þik stendr engi nauðr; enn 
vist þín skal standa hér hjá mér, nær sem þú 
þarft at þiggja, ok þú skalt framast haldinn 
af mínum sveinum“. Grettir bað hann hafa 
mikla þökk fyrir — „ok munda ek þegit hafa, 
þó at þú hefðir fyrr boðit“. Nú sat Grettir þar 
um vetrinn, ok var í hinum mestum kærleikum 
við Þorfinn; varð hann nú ok frægr af verki 
þessu um allan Noreg, ok þar mest, sem þeir 
höfðu mestar óspektir gert, berserkirnir. Um 
várit spurði Þorfinnr Grettir, hvat hann vildi 

at hafast. Hann kvaðst ætla at fara norðr í 
Vága, meðan þar var stefoutími. Þorfinnr kvað 
honum til reiðu skyldu penningar, sem hann 
vildi. Grettir kvaðst eigi þurfa at sinni penn- 
inga'meir enn til skotsilfrs. Þorfinnr kvað þat 
skylt, ok fylgdi honum til skips: þá gaf hann 
Gretti saxit góða; þat bar Grettir meðan hann 
lifði, ok var hin mesta gersemi. Bað Þorfinnr 
hann til sín fara, þegar hann þyrfti liðs við. 
Grettir fór nú norðr í Vága, ok var þar all- 
mikit fjölmenni. Fögnuðu þeir margir honum 
þar vel, sem hann höfðu eigi sét fyrr, fyrir 
rsakir þess frægðarverks, sem hann hafði unnit, 
þá er 'hann drap víkingana. Buðu honum marg- 
ir göfgir menn til sín, enn hann vildi fara 
aftr tii Þorfinns vinar síns. Réðst hann þá í 
byrðing, er átti sá maðr, er Þorkell hét; hann 
bjó í Sálfti á Hálogalandi, ok var göfigr maðr. 
Enn er Grettir kom heim til Þorkels, tók hann 
við honum harðla vel, ok bað Gretti með sér 
vera um vetrinn, ok lagði til þess mörg orð. 
Þat þektist Grettir, ok var með Þorkeli þenna 
vetr í góðu yfirlæti. 

21. Björn hét maðr, er þar var á vist með 
Þorkeli. Hann var ákafamaðr í lyndi ok góðr- 
ar ættar, skyldr nökkut Þorkeli. Eigi var 
hann vinsæll maðr af alþýðu, því at hann af- 
fiutti mjök fyrir þeim mönnum, er váru með 
Þorkeli; kom hann svo mörgum á brott. Fátt 

kom á með þeim Gretti; þótti Birni hann lítils 
yerðr hjá sér 3 enn Grettir var ótillátssamr, ok 
kom til þverúðar með þeim. Björn var hávaða- 
maðr mikill ; ok gerði um sik mikit; fylgdu 
honum at því margir ungir menn, ok höfðu 
þeir oft á kveldum slentr mikit úti. Pat bar 
til á öndverðum vetri, at híðbjörn einn grimmr 
hljóp ór híði sínu, ok varð svá grimmr, at hann 
eirði hvárki mönnum né fé; ætluðu menn, at 
hann myndi vaknat hafa af háreysti því er 
Björn hafði gert með kumpánum sínum. Gerð- 
ist dýrit svá ilt viðfangs, at þat reif niðr hjörð 
fyrir mönnum; hafði Þorkell af þessu mestan 
skaða, því at hann var maðr ríkastr í þessu 
bygðarlagi. Á nökkurn dag kvaddi Þorkell til 
fylgdar menn sína, at leita, hvar híð bjarnar- 
ins væri; þeir fundu þat í sjávarhömrum ; var 
þar hár klettr einn, ok hellisskúti framan í 
hamrinum einum, enn einn stígr til at ganga; 
bjarg var undir hellinum, ok urð við sjóinn; 
var þar víss bani því er ofan hrapaði. Lá 
björninn í híðinu á daginn, enn leitaði á burt 
jafnan er náttaði. Heldu engar grindr fénu 
fyrir honum. Kómu þeir eigi hundum við. Þótti 
mönnum þetta hit mesta vandræði. Björn, frændi 
Þorkels, kvað vera at gert hit mesta, er híðit 
var fundit — „skal ek nú prófa“, sagði hann, 
„hversu leikr ferr með okkr nöfnum“. Eigi 
lét Grettir sem hann vissi, hvat Björn talaði 

um þetta. Jafnan bar svá til á kveldum, þá 
er menn fóru at sofa, at Björn hvarf út. Þat 
var eina nótt, at Björn fór til híðsins; hann 
varð varr við, at dýrit var þar fyrir, ok gren- 
jaði illilega. Björn lagðist niðr við einstigit, 
ok hafði yfir sér skjöldinn, ok ætlaði at bíða, 
þar til er dýrit leitaði á burt eftir vanda. Bessi 
hafði veðr af manninnm, ok seinkaði heldr ferð- 
inni. Björn syfjaði heldr mjök, þar sem hann 
lá, ok getr eigi vakat; ok í þessu ræðr dýrit 
ór híðinu; getr nú sét, hvar maðrinn liggr, 
krækir til hramminum, ok hnykkir af honum 
skildinum, ok kastar ofan fyrir bjargit. Björn 
bregðr við hart, er hann vaknar; tekr hann til 
fóta ok hleypr heim; var þá búit við, at dýrit 
myndi grípa hann. Vissu þetta félagar hans, 
því at þeir höfðu njósn á um ferðir Bjarnar; 
fundu þeir skjöldinn um morguninn, ok gerðu 
at þessu hit mesta gabb. Á jólum fór Þorkell 
sjálfr til híðisins, ok þeir átta saman; þar var 
þá Björn ok Grettir ok aðrir fylgdarmenn 
Þorkels. Grettir hafði yfir sér loðkápu, ok 
lagði hana af sér, meðan þeir sóttu at dýrinu. 
Þar var óhægt á at sækja, því at eigi mátti 
við koma nema spjótalögum, ok beit hann þau 
af sér. Björn eggjaði þá mjök til atsóknar, 
enn þó gekk hann eigi svá nær, at honum 
væri við nökkuru hætt; ok er minst varði, þrífr 
Björn kápu Grettis, ok kastaði í híðið til bjarn- 

arins. Ekki gátu þeir að gert, ok hurfu aftr, 
er áleið daginn; enn er Grettir bjóst heim at 
ganga, saknar hann feldar síns. Hann gat sét, 
at björninn hafði drepit undir sik kápuna. Hann 
mælti þá: „Hverr hefir sveina gletzt við mik, 
ok kastat feldi minum í híðit?“. Björn svarar: 
„Sá einn mun þat gert hafa, er þora mun við 
at ganga“. Grettir svarar: „Eigi legg ek 
slíkt langt upp“. Þá sneru þeir heim á leið, 
ok er þeir höfðu gengit um hríð, slitnaði hosna- 
sterta Grettis. Þorkell bað þá bíða hans. 
Grettir kvað þess eigi þurfa. Þá mæltiBjörn: 
„Eigi þurfið þér þat at ætla, at Grettir renni 
frá kápu sinni; mun hann vilja hafa frægð af, 
ok drepa einn dýrit, þat er vér höfum frá 
gengit átta; þá væri hann slíkr, sem hann er 
sagðr, enn allslælega hefir hann fram gengit 
í dag“. „Eigi veit ek“, sagði Þorkell, „hversu 
þér ferr af, enn eigi munu þit jafnir hreysti- 
menn vera, ok legg þú fátt til hans“. Björn 
kvað hvárnigan þeira kjósa orð ór munni sér. 
Nú bar leiti á milli. Grettir sneri þá aftr at 
einstiginu; var þá eigi at metast við aðra um 
atgöngu; hann brá þá sverðinu Jökulsnaut, enn 
hann hafði hönk á meðalkaflanum á saxinu, ok 
smeygði á hönd sér; því gerði hann svá, at 
hann þóttist heldr mega taka til þess, er hann 
vildi, ef laus væri böndin. Hann gekk þegar 
í einstigit; ok er dýrit sá manninn, hljóp þat 

upp með grimd mikilli ok í móti Gretti, ok 
laust til hans með hramminum, þeim er firr var 
berginu. Grettir hjó á móti með sverðinu, ok 
kom á hramminn fyrir ofan klærnar, ok tók 
þar af. Þá vildi dýrit Ijósta með þeim fætin- 
um, sem heill var, ok skauzt á stúfinn, ok 
varð hann lægri, enn hann ætlaði, ok fell þá 
dýrit í fang Gretti. Hann þrífr þá meðal 
hlusta dýrinu, ok helt því frá sér, svá þat náði 
eigi at bíta hann. Sv r á hefir Grettir sagt, at 
hann þóttist þá aflraun mesta gert hafa, at 
halda dýrinu; enn með því at dýrit brauzt um 
fast, enn rúmit lítit, þá ruku þeir báðir ofan 
fyrir bjargit. Nú var dýrit þyngra, ok kom 
þat fyrr niðr á urðina; varð Grettir þá efri, 
enn dýrit lamdist’ þá mjök þeim megin, sem 
niðr vissi. Grettir þrífr þá til saxins, ok lagði 
björninn til hjartans, ok var þat hans bani. 
Eftir þat fór hann heim, ok tók feld sinn, ok 
var hann allr rifinn í sundr. Hann hafði með 
sér þat er haDn hafði höggvit af hramminum. 
Þorkell sat at drykkju, þá er Grettir kom í 
stofuna; hlógu þeir at fcldarslitrinu, er Grettir 
hafði yfir sér. Hann setr nú upp á borðit þat 
er hann hafði höggvit af hramminum. Þorkell 
mælti: „Hvarer nú Björn frændi minn?T— aldri 
sá ek þér svá bíta járnin, ok vil ek, at þu 
bjóðir Gretti sæmd fyrir þessa svívirðing, sem 
þú hefir til hans gert“. Björn kvað þat frest- 

ast mundu — „ok hirði ek aldri, hvárt honum 
líkar vel eða illa“. Grettir kvað vísu þessa: 

(20) Oft kvam lieim í húmi 
hrædar þá engum blæddi 
sá’s vetrliða vitja 
víg-Njörðr í haust görði. 

Sá engi mik sitja 
síð fyr bjarnar híði; 
þó kom ek ullar otra 
út ór hellisskúta. 

„Bæði er“, sagði Björn, „at þú hefir vel fram 
gengit, enda berr þú okkr ólíkt söguna; skil 
ek, at þú munt þykkjast mér þessa sneið stinga“. 
Þorkell mælti: „Þat vilda ek, Grettir“, sagði 
hann, „at þú hefnir þin eigi á Birni, enn ek 
mun bæta fyrir hann fullum manngjöldum, ok 
sé þit sáttir“. Björn kvað hann verja mega 
betr fé sínu, enn bæta fyrir þetta — „þykkir 
raér þat ráð, at hér hafi eik, þat er af annarri 
skefr, er vit Grettir eigumst við“. Grettir 
kvað sér þat allvel líka. „Þá muntu, Grettir“, 
sagði Þorkell, „gera þat fyrir mína skuld, at 
gera eigi á hluta Bjarnar, á meðan þit eruð 
hjá mér“. „Þat skal vera“, sagði Grettir. 
Björn kvaðst óhræddr ganga skyldu fyrir Gretti, 
hvar sem þeir fyndist. Grettir glotti at, enn 
vildi eigi þiggja féit fyrir Björn, ok váru þeir 
þar um vetrinn. 

22. Um várit fór Grettir norðr í Vága með 
byrðingsmönnum; skildu þeir Þorkell með vin- 

áttu; enn Björn fór vestr til Englands, ok var 
fyrir skipi Þorkels, því er þangat fór. Hafð- 
ist Björn þar við nm sumarit, ok keypti tii 
handa Þorkeli þá hluti, sem hann hafði honum 
nm boðit. Sigldi hann vestan, er á leið haust- 
it. Grettir var í Yágum til þess, er flotinn 
leysti. Síðan sigldi hann norðan með byrðings- 
mönnum nökkurum, þar til er þeir kvámu í 
höfn þá, er í Gaulkum heitir; þat er fyrir 
Þrándheims minni, ok tjölduðu þar yflr sér; 
ok er þeir höfðu um búizt, silgdi skip at höfn- 
inni sunnan fyrir land. Þeir kendu brátt at 
þar var Englandsfar. Þessir lögðu at utar við 
ströndina, ok gengu á land. Grettir ok hans 
félagar viku til móts við þá; enn er þeir fund- 
ust, sér Grettir, at Björn er þar í liði, ok 
mælti: „Þat er vel, at vit höfum hér fundizt; 
munu vit nú taka til hinna fornu greina okkarra; 
vil ek nú reyna, hvárr okkarr meira má“. Björu 
kvað sér þat fornt vera— „enn ef þat hefir nökk- 
ut verit, þá vil ek bæta, svá at þú þykkist vel 
haldinn af ; ‘. Grettir kvað þá vísu: 

(21) Iagtaoaa gatk uanit 

— orð lék á því — forðum; 
feld reif hart af höldi 
hugstríðr m^ginsíðan. 

Baugs olli þVí bellinn 
Baldr, enn ná skal gjalda; 
oft þykkjumk ek ekki 
allhælinn í kappraælnm. 

Björn sagði bætt hafa verit fyrir stærri sakir, 
enn þessar. Grettir kyað fá til hafa orðit, at 
gera sér öfundarbrögð, enda lézt hann aldri 
fé hafa á tekit, ok sagði, at enn myndi svá 
fara — „skulu vit báðir eigi heðan heilir 
ganga, ef ek má ráða; legg ek nú bleyðiorð á 
bak þér, ef þú þorir eigi að berjast“. Björn 
sá nú, at honum tjáði eigi undan at mælast; 
tók nú vápn sín ok gekk á land. Síðan hlup- 
ust þeir at, ok börðust, ok eigi lengi, áðr Björn 
varð sárr, ok því næst *fell hann dauðr til 
jarðar. Enn er þat sá fylgdarmenn Bjarnar, 
gengu þeir á skip sitt; sneru norðr með landi 
til móts við Þorkel, ok sögðu honum þennan 
atburð. Hann kvað þat eigi fyrr hafa fram 
komit enn ván var at. Brátt eftir þetta fór 
Þorkell suðr til Þrándheims, ok fann þar Svein 
jarl. Grettir fór suðr á Mæri eftir víg Bjarn- 
ar, ok hitti Þorfinn vin sinn, ok sagði honum 
þat sem til hafði borit. Þorfinnr tók vel við hon- 
um — „ok er þat gott“, sagði hann, „at þú 
ert vinþurfi; skaltu með mér vera, þar til ey 
lýkr þessum málum. Grettir þakkaði honum 
fyrir boð sitt; kvaðst þat nú þiggja mundu. 
Sveinn jarl sat inn í Þrándheimi at Steinker- 
um, þá er hann spurði víg Bjarnar. Þá var 
þar með honum Hjarandi, bróðir Bjarnar; hann 
var hirðmaðr jarls. Hann varð við reiðr mjök, 
er hann spurði víg Bjarnar, ok beiddi jarl lið- 

yeizlu til málsins. Jarl hét honum því. Sendi 
hann þá menn til Þorfinns, ok stefndi þeim Gretti 
báðum á sinn fund. Bjóst hann þegar, ok þeir 
Grettir báðir eftir boði jarls, ok fóru inn í 
Þrándheim á hans fund. Átti jarl þá stefnu 
at málinu, ok bað Hjaranda hjá vera. Hjar- 
andi kvaðst eigi mundu bera bróðursinn í sjóð 
— „skal ek annathvárt fara slíka för, sem 
hann, ella hefna hans“, sagði hann. Nú er 
málit var skoðat, fanst jarli, sem margar sakir 
hefði Björn gert við -Gretti; enn Þorfinnr bauð 
fébætr eftir því. sem jarli þætti erfingjar sæmdir 
af, ok talaði um þat langt erendi, hvert frelsi 
at Grettir hefði unnit mönnum nórðr í landi, 
þá er hann drap berserkina, sem fyrr var sagt. 
Jarl svaraði: „Satt segir þú þat, Þorfinnr; þat 
var hin mesta landhreinsun, ok vel samir oss 
at taka fébætr fyrir þín orð; er ok Grettir 
frægr inaðr fyrir saldr afls og hreysti“. Hjar- 
andi vildi eigi sættum taka, ok skildu þeir 
málstefnuna. Þorfinnr fekk til Arnbjörn, frænda 
sinn, at ganga með Gretti hvern dag, því at 
hann vissi, at Hjarandi sat um líf hans. 

23. Þat var einn dag, er Grettir ok Arn- 
björn gengu um stræti at skemta sér; ok 
er þeir kvámu fram fyrir garðshlið nökkut, 
hljóp maðr fram ór garðshliðinu með reidda 
öxi, ok hjó til Grettis tveim höndum. Hann 
varði einskis um þetta, ok gekk undan seint. 

Arnbjörn gat sét manninn, þreif til Grettis ok 
hratt honum áfram svá hart, at hann fell á 
kné. Öxin kom á herðablaðit, ok rendi út 
undir höndina; var þat mikit sár. Grettir 
snaraðist við fast, ok brá saxinu; hann kendi f 
at þar var kominn Hjarandi. Öxin stóð föst i 
strætinu, ok varð honum seint at sér at kippa, 
ok í því hjó Grettir til Hjaranda, ok kom á 
höndina uppi við öxl, svá áf tók. Þá hlupu 
at fylgdarmenn Hjaranda fim sátnan. Sló þá 
í bardaga með þeim; urðu þar skjót umskifti, 
drápu þeir Grettir ok Arnbjörn þá, er með 
Hjaranda váru, enn einn komst undan, ok fór 
sá þegar á fund jarls, ok sagði honum þessi 
tíðendi. Jarl varð afar reiðr, er hann frétti 
þetta, ok stefndi þing annan dag eftir. Kvámu 
þeir Þorfinnr ok Grettir á þingit. Bar jarl 
sakir á hendr Grefcti um vígin, enn hann gekk 
við, ok sagðist hann hafa átt hendr sínar at 
verja — „mun ek ok hafa merki á mér“, 
sagði Grettir, „hefða ek bana af feugit, ef 
Arnbjörn hefði eigi borgit mér“. Jarl segir, 
at þat var illa, er hann var eigi drepinn — 
„mun þat verða margs manns bani, efþúlifir“. 
Þá var til jarls kominn Bersi skáld-Torfuson, 
félagi Grettis ok vin. Gengu þeir Þorfinnr 
fyrir jarl, ok báðu griða til handa Gretti, ok 
buðu, at jarl skyldi einn dæma um þessi mál r 
ok þægi Gret'tir grið ok landvist. Jarl var 

tregr í öllu sáttmáli, emi lét þó leiðast eftir 
bænastað þeira. Yar þá komit á griðum til 
várs fyrir hönd Grettis, enn þó ^vifd^járl eigi 
sættast, fyrr enn við væri Gunnai^roóðir þeira 
Bjarnar og Hjaranda. Gunnarr vár gárðsbóndi 
1 Túnsbergi. Um várit stefndi jarl þeirii Gretti 
ok Þorfinni austr til Tímsbergs, því at hann 
ætlaði þar at vera, meðan mest atsigling væri 
austr þar. Fóru þeir þá austr þangat. Yar 
jarl þar fyrir í bænum, er þeir kvámu austr. 
Grettir fann þar Porstein drómundbróður sinn; 
tók hann við honum allvel, ok bauð honum til 
sín. Þorsteinn var þar garðsbóndi í bænum. 
Sagði Grettir honum af málum sínum, ok tók 
Þorsteinn vel undir, enn bað hann vera veran 
um sik fyrir Gunnari. Leið nú svá fram á várit. 

24. Gunnarr var í bænum, ok sat um Gretti, 
nær sem færi gæfi á honum. Þat bar til á 
einhverjum degi, at Grettir sat í búð nökkurri 
ok drakk, því at hann vildi eigi verða fyrir 
Gunnari, ok er hann varði minst ; var hlaupit 
á hurðina svá hart, at hon brotnaði í sundr. 
Þar hlupu inn fjórir menn alvápnaðir; var þar 
kominn Gunnarr ok fylgdarmenn hans. Þeir 
sóttu at Gretti. Hann þreif vápn sín, er hengu 
uppi yfir honum; hopaði hann þá upp í hyrn- ■/ 
inguna, ok varðist þaðan ; hann hafði fyrir sér 
skjöldinn, enn hjó með saxinu. Sóttist þeim 
eigi fljótt; kom hann þá höggi á einn fylgdar- 

mann Gunnars; þurfti sá ekki fleiri. Rýmdi 
Gréttir þá fram á gólfit; hrukku þeir þá utar 
eftir buðinni; fell þar annarr maðr af Gunnari. 
Þá vildi Gúnnarr undan leita, ok hans förunaut- 
ar; komst svá til dyranna ok drap fótunum í 
þresköldinn, ok lá fallinn ok komst seint 
upp. Gunnarr hafði fyrir sér skjöldinn, ok bop- 
aði undan Gretti, enn flann sótti at með kappi, 
ok hljóp upp í þverpallinn við dyrnar; bar þá 
hendr Gunnars inn ór dyrunum, ok svá skjöld- 
inn. Grettir hjó þá niðr á milli Gunnars ok 
skjaldarins, ok af honum báðar hendrnar í úlf- 
liðunum; fell hann á bak aftr út ór dyrunum. 
Grettir hjó hann banabögg, ok í því komst sá 
á fætr, er honum hafði fylgt, ok fór þegar á 
fund jarls, ok sagði honum þessi tíðendi. Sveinn 
jarl varð ákaflega reiðr við þessa sögu, ok 
stefndi þegar þing í bænum; enn er þeir Þor- 
finnr ok Þorsteinn drómundr vissu þetta, heimtu 
þeir at sér tengdamenn sína ok vini, ok fjöl- 
mentu mjök til þingins. Jarl var allstyggr ok 
mátti lítt orðum við hann koma. Þorfinnr gekk 
fyrst fyrir jarl, ok mælti: „Því em ek hér 
kominn, at ek vil bjóða yðr sátt ok sæmd fyrir 
víg þessi, er Grettir hefir vegit; skulu þér ein- 
ir skera ok skapa, ef maðrinn hefir grið“. Jarl 
svarar reiðr mjök: „Seint leiðist þér at biðja 
griða til handa Gretti, enn grunar mik, at þú 
haíir þar eigi gott at sök: hefir hann nú drepit 

þrjá bræðr, hvern á fætr öðrnm; váru þeir svá 
hraustir menn í sér, at engi þeira vildi annan í 
sjóð bera. Nú tjáir þér, Þorfinnr, eigi at biðja 
fyrir Gretti, því at ek vil eigi leiða svá inn 
rangendi í landit, at taka bætr fyrir slík óhæfu- 
verk“. Þá gekk fram Bersi skáld-Torfuson, 
bað jarl taka sættum — „vil ek“, sagði hann, 
„þar til bjóða mitt góðs, því at Grettir er maðr 
stórættaðr ok góðr vin minn; megi þér sjá r 
herra, at betra er at gefa einum manni grið, 
ok hafa í móti margra manna þökk, enn ráða 
einn fésektum, heldr enn brjótast í móti sæmd 
sinni, ok hætta, hvárt þér náið manninum eða 
eigi“. Jarl svarar: „Vel ferr þér, Bersi, þetta^ 
ok sýnir þú þat jafnan, at þú ert góðr drengr, 
enn þó nenni ekeigi at brjóta svá landslögin, at 
gefa þeim grið, sem ólífismenn eru“. Þá gekk 
fram Þorsteinn drómundr, ok kvaddi jarl, ok 
bauð boð fyrir Gretti, ok fór þar um mörgum 
fögrum orðum. Jarlinn spurði, hvat honum 
gengi til at bjóða boð fyrir þenna mann. Þor- 
steinn sagði, at þeir vóru bræðr. Jarl kvaðst 
þat eigi vitat hafa — „enn drengskapr er þér í, 
þó at þú vildir hjálpa honum. Enn fyrir því r 
at vér höfum eigi ætlat at taka fébætr fyrir 
þessi mál, þá munum vér hér alla jafndýra um 
gera; skulu vér hafa líf Grettis, hvat er kost- 
ar, þegar vér komumst við“. Hljóp jarl þá 
upp, ok vildi eigi álíta um sættiroar. Þeir 

Þorfiimr gengu þá heim í garð Þorsteins, ok 
bjoggust þar um. Enn er jarl sá þetta, lét 
hann vápnast alla hirð sína, gengr siðan með 
fylktu liði þangat; ok áðr liðit kom at, skip- 
uðust þeir til varnar fyrir garðshliðinu. Stóðu 
þeir fremstir Þorfinnr ok Þorsteinn ok Grettir, 
ok þá Bersi; hafði hverr þeira mikla sveit 
manna. Jarl bað þá selja fram Gretti, ok 
halda sik eigi i ófæru. Þeir buðu öll hin sömu 
boð sem fyrr. Jarl vildi þat eigi heyra. Þeir 
Þorfinnr ok Þorsteinn kváðu jarli skyldu meira 
fyrir verða at ná lífi Grettis, — „því at eitt skal 
yfir oss ganga, ok mun þat mælt, at þér vinn- 
ið mikit til eins manns lífs, ef vér erum allir 
vjð velli lagðir“. Jarl kvaðst engan þeira 
spara skyldu; var þá við sjálfu búit, at þeir 
myndi berjast Þá gengu at jarli margir góð- 
gjarnir menn, ok báðu, at hann heldi eigi til 
svá mikils vandræðis; sögðu, at þeir myndi 
mikit afhroð gjalda, áðr þeir væri drepnir. Jarl 
fann, at þetta var heilræði; lét hann þá heldr 
sefast. Síðan var dregin saman sættin; váru 
þeir Þorfinnr ok Þorsteinn þess fúsir, þegar 
Grettir næði griðum. Jarl mælti: „Þat skulu 
þér vita“, sagði hann, „þó at ek geri hér mikit 
miðlunarmál um vig þessi, at ek kalla þetta 
enga sætt, enn eigi nenni ek at berjast við 
menn mína, þó at ek sjái, at þér metið mik 
lítils i þessu máli“. Þá mælti Þorfinnr: „Þetta 

er yðr meiri sæmd, herra, því þér skuluð einir 
ráða fégjöldum“. Jarl sagði þá, at Grettir 
skyldi fara í friði fyrir honum út til Islands, 
þegar skip ganga, ef þeim likaði þá vel. Þeir 
kváðust þat þiggja mundu. Luku þeir jarli fé, 
svá honum gatst at, ok skildu með engum 
kærleikum. Fór Grettir með Þorfinni. Skild- 
nst þeir Þorsteinn bróðir hans með vináttu. 
Varð Þorfinnr frægr af fylgd þeiri, er hann 
hafði veitt Gretti, við slíkt ofrefli sem hann 
átti at eiga. Engi af þeim mönnum komst í 
kærleika við jarl þaðan frá, þeira er Gretti 
höfðu lið veitt, nema Bersi einn. Svá kvað 
Grettir: 

(22) Vas Þorfinnr, 

Þundar sessi 
aldar alinn 
oss til hjalpar: 
þá’s mik vif 

í valskorum 
lukt ok læst, 
lífs um kvaddi. 

(23) Vas stórskip 
stálgoðs bana 
Kauða hafs 

ok Regins skáli, 
es Býlests 
bróðurdóttur 
manna mest 
mér varnaði. 


Ok enn þessa: 

(24) Þótti þá 

þengila mönnum 
eigi dælt 
os8 at sækja, 
es hlébarðr 
hlífar eldi 
bragða borg 
brenna vildi. 

Grettir fór með Þorflnni norðr aftr, ok yar 
með honum þar tii er hann kom honum í skip 
með kaupmönnum þeim, er út ætluðu til ís- 
lands, ok gaf honum mörg góð þing í klæðum, 
ok söðul steindan ok bitil með. Skildu þeir 
með vináttu; bað Þorfinnr hann sín vitja, ef 
hann kæmi aftr til Noregs. 

25. Asmundr hærulangr bjó at Bjargi, með- 
an Grettir var utan, ok þótti hann þá gildastr 
bóndi í Jliðfirði. Þorkell krafla andaðist á 
þeim misserum, er Grettir var eigi á íslandi. 
Þorvaldr Ásgeirsson bjó þá í Ási í Vatnsdal, 
ok gerðist höfðingi mikill. Hann var faðir 
Döllu, er átti Isleifr, er síðar var biskup í 
Skálholti. Var Ásmundi at Þorvaldi hinn mesti 
styrkr til málafulltings ok margra hluta ann- 
arra. Með Ásmundi vóx upp sá maðr, er Þor- 
gils hét; hann var kallaðr Þorgils Má[k]sson;. 
hann var náskyldr frændi Ásmundar. Þorgils 
var sterkr at afli, ok græddi mikit fé með um- 
sjá Ásmundar. Keypti hann til handa Þorgils 
landit at Lækjamóti, ok bjó hann þar. Þor- 

gils var atdráttarmaðr mikil], ok fór á Strand- 
ir hvert ár; aflaði hann þar hvala ok annarra 
fanga. Þorgils var fullhugi mikill; hann fór 
,alt á almenninga hina eystri. í þennan tíma 
var uppgangr þeira fóstbræðra sem mestr, Þor- 
.geirs Hávarssonar ok Þormóðar kolbrnnarskálds. 
Þeir áttn ferju, ok létn víða verða til dregit, 
-ok þóttn eigi miklir jafnaðarmenn. Þat bar 
til á einu sumri, at Þorgils 31á[k]sson fann hval 
á almenningum ; gekk hann þegar á skurð ok 
hans félagar. Enn er þeir fóstbræðr fréttu 
þat, fóru þeir þangat til, ok horfðistþar fyrst lík- 
lega á um viðtal þeira. Bauð Þorgils at þeir skyldu 
hafa at helmingi þann hvalinn er óskorinn var; 
enn þeir vildu liafa einir, þann er óskorinn 
var, ella skifta í helminga bæði skorinn ok ó- 
^korinn. Þorgils þverneitti því, at leggjaþann 
af, er skorinn var. Sló þá í heitan með þeim, 
ok því næst vápnuðust hvárirtveggja ok börð- 
ust eftir þat. Þorgeirr ok Þorgils sóttust lengi, 
svá at ekki skakkaði með þeim, ok var hvárr- 
tveggi hinn ákafasti. Var þeira viðskifti bæði 
hart ok langt, enn svá varð endi á, at Þor- 
gils fell dauðr fyrir Þorgeiri til jarðar. Enn 
Þormóðr ok aðrir fylgdarmenn Þorgils börðust 
í öðrum stað. Sigraði Þormóðr í þeira viðskift- 
um. Fellu þrír félagar Þorgils fyrir honum. 
Eftir víg Þorgils sneru fylgdarmenn hans aftr 
inn til Miðfjarðar, ok fluttu lík Þorgils með sér. 

Þótti mönnum at honum hinn mesti skaði. 
Þeir fóstbræðr tóku þar allan hvalinn til sín. 
Þessa fundar getr Þormóðr í erfidrápu þeiri 
er hann orti um Þorgeir. Ásmundr hærulangr 
frétti víg Þorgils frænda síns. Hann var aðili 
at eftirmálinu um víg Þorgils; fór hann til ok 
nefndi vátta at benjum, ok stefndi málinu til 
alþingis, því at þat sýndist þá lög, er málit 
hafði til borit í öðrum fjórðungi, ok liðu svá 
stundir fram. 

26, Maðr er nefndr Þorsteinn. Hann var 
sonr Þorkels kugga. Þórðar sonar gellis, Óláfs 
sonar feilans, Þorsteins sonar rauðs, Auðar son- 
ar hinnar djúpauðgu. Móðir Þorsteins Kugga- 
sonar var Þuríðr, dóttir Ásgeirs æðikolls. Ás- 
geirr var föðurbróðir Ásmundar hærulangs. 
Þorsteinn Kuggason átti eftirmál um víg Þor- 
gils Má[k]ssonar jafnfram Ásmundi hærulang. 
Gerði hann nú orðsending til Þorsteins, at hann 
kæmi til móts við hann. Þorsteinn var kappi 
mikill ok ofstopamaðr hinn mesti. Fór hann 
þegar til raóts við Ásmund frænda sinn, ok töl- 
uðu þeir um vígsmálit. Var Þorsteinn hinn á- 
kafasti; kvað hér eigi skyldu fébætr fyrir koma, 
sagði, at þeir hefði nógan frændaafla til þess, 
at annathvárt kæmi fyrir vígit sekt eða mann- 
hefndir. Ásmundr kvaðst honum mundu at 
fundi fylgja, hverju sem bann vildi fram fara. 
Riðu þeir norðr til Þorvaldar frænda síns, 

ok beiddu hann liðveizlu; enn hann játaði því 
skjótt. Bjoggu þeir málit til á hendr Þorgeiri 
ok Þormóði. Þorsteinn reið heim til bús sins; 
hann bjó þá í Ljárskógum í Hvammsveit. 
Skeggi bjó í Hvammi; hann réðst í málit með 
Þorsteini. Skeggi var sonr Þórarins fílsennis, 
Þórðar sonar gellis. Móðir Skeggja var Frið- 
gerðr, dóttir Þórðar frá Höfða. Þeir fjölmentu 
mjök til alþingis, ok heldu málum fram með 
miklu kappi. Riðu þeir Ásmundr ok Þorvaldr 
norðan með sex tigu manna, ok sátu í Ljár- 
skógum margar nætr. 

27. Þorgils bjó þá á Reykjahólum. Hann 
var son Ara Mássonar, Atla sonar hins rauða, 
Úlfs sonar hins skjálga, er nam Reykjanes. 
Móðir Þorgils Arasonar var Þorgerðr, dóttir 
Álfs ór Dölum. Önnur dóttir Álfs varÞórelfr, 
móðir Þorgeirs Hávarssonar. Átti Þorgeirr þar 
traust mikit fyrir frændsemis sakir, því at Þor- 
gils var mestr höfðingi í Vestfirðingafjórðungi. 
Hann var svá mikill þegnskaparmaðr, at hann 
gaf hverjnm frjálsum manni mat, svá lengi sem 
þiggja vildi; varð af þessn jafnan fjölment á 
Reykjahólum. Hafði Þorgils rausn mikla af 
búnaði sínum. Hann var góðgjarn maðr ok 
forvitr. Þorgeirr var með Þorgils á vetrum, 
enn fór á Strandir á sumrum. Eftir víg Þor- 
gils Mákssonar fór Þorgeirr á Reykjahóla ok 
sagði Þorgils þessi tíðendi. Þorgils sagði hon- 

um þar vist til reiðu hjá sér — „enn þat hygg 
ek“, segir hann, „at þeir verði þungir í málinu, 
enn ek em ófúss at auka vandræðum. Nú mun 
ek senda mann til Þorsteins,, ok bjóða fébætr 
fyrir víg Þorgils; enn ef hann vill eigi sættum 
taka, þá mun ek þetta mál eigi með kappi 
verja“. Þorgeirr kvaðst hans forsjá hlíta 
mundu. Um haustit sendi Þorgils mann til 
Þorsteins Kuggasonar at leita um sættir, enn 
hann var þverr í því, at taka fé fyrir vígs- 
málit við Þorgils, enn um önnur víg kvaðst 
hann gera mundu eftir skynsamra manna til- 
lögum; ok er Þorgils frétti þetta, kallar hann 
Þorgeir á tal við sik, ok spyrr, hver liðveizla 
honum þætti sér þá hallkvæmust. Þorgeirr 
kvaðst helzt vildn utan fara, ef hann yrði sekr. 
Þorgils sagði, at þessa mundi freistað verða. 
Skip stóð uppi í Norðrá í Borgarfirði; í því 
skipi keypti Þorgils á laun far til handa þeim 
fóstbræðrum. Leið svá af vetrinn. Þorgils 
frétti, at þeir Þorsteinn fjölmentu mjök til al- 
þingis, ok sátu í Ljárskógum. Því frestaði 
hann heiman at ríða, at hann vildi, at þeir 
Þorsteinn væri undan suðr riðnir, þá er hann 
kæmi vestan; ok svá varð. Beið Þorgils suðr 
ok þeir fóstbræðr með honum. í þessi ferð 
drap Þorgiis böggul-Torfa atMáskeldu; þádrap 
hann ok þá Skúf ok Bjarna í Hundadal. Svá 
segir Þormóðr í Þorgeirsdrápu: 


6* 

(25) Kapp lét höldr — með hepni 
hríð gerðist þé sverða ; 
hrátt gat hrafn at slíta 
hold — Má[k]a syni goldit. 

Enn vaé —vágs— at vígi 
viggríðandi siðan 
— hann bar greipr at gnnni 
gjarna — Skúfa ok Bjarna. 

Þorgils sættist þar þegar á vígin Skúfs og 
Bjarna þar í dalinum, ok dvaldist honumlengr 
enn hann hafði áðr ætlat. Fór Þorgeirr til 
skips, enn Þorgils til þings, ok kom eigi fyrr 
enn gengit var til dóma. Þá bauð Ásmundr 
hærulangr til varna um vígsmálit Þorgils Má[k]s- 
sonar; Þorgils gekk at dóminum ok bauð fé- 
bætr fyrir vígit, ef Þorgeirr yrði þá sykn. 
Hann leitaði til varna í málinu, hvárt þeir ætti 
eigi allan veiðiskap frjálsan á almenningum. 
Yar þá lögmaðr at spurðr, hvárt þetta væri 
lögvörn. Skafti var þá lögmaðr, ok fylgdi 
hann Ásmundi fyrir frændsemis sakir; sagði 
hann, at þat væri lög, ef þeir væri jafnirmenn, 
enn sagði, at fyrr ætti at taka bændr enn ein- 
hleypingar. Ásmundr sagði, at Þorgils hefði 
boðit þeim fóstbræðrum jafnaðarskifti á þeim 
hvalnum, sem óskorinn var, þá er þeir kvámu 
til, ok var þá lokit þeiri vörn. Gengu þeir 
Þorsteinn ok frændr hans þá at með kappi, ok 
létu sér eigi annat líka enn Þorgeirr væri sekr 
gerr. Sá Þorgils, at þá var annathvárt at gera, 

at ganga at með fjölmenni, enn þó óvíst, hvat 
í aflaðist, eða láta þá fara fram sem þeim lík- 
aði; ok við þat, at Þorgeiri var í skip komit, 
leiddi Þorgils hjá sér málit. Var Þorgeirrsekr 
gerr, enn fyrir Þormóð váru teknar fébætr, ok 
skyldi hann sykn vera. ÞeirÁsmundr okÞor- 
steinn þóttu mikit vaxa af þessu eftirmáli. 
Eiðu menn þá heim af þinginu. Töluðu sumir 
menn, at Þorgils hefði lítt fylgt málinu, enn 
hann gaf sér fátt at því, ok lét hvern tala hér 
um slíkt er vildi. Enn er Þorgeirr frétti sekt 
sína, sagði hann svá: „Þat munda ek vilja, at 
þeir, er mik hafa sekan gert, hefði þessa full 
gjöld áðr enn lýkr, ef ek mætti ráða“. 

Gautr hét maðr, ok var kallaðr Sleituson; 
hann var frændi Þorgils Má[k]ssonar. Gautrvar 
ráðinn í skip þetta, er Þorgeirr sk}ddi sigla í. 
Hann ýfðist mjök við Þorgeir ok lét ófrýnlega; 
enn er kaupmenn fundu þat, þótti þeim eigi 
einsætt, at þeir færi í einu skipi. Þorgeirr 
sagðist eigi hirða, hversu Gautr léti síga brýnn- 
ar, enn þó var þat til ráðs tekit, at Gautr 
réðst ór skipinu ok fór norðr til sveita. Varð 
ekki at með þeim Þorgeiri at því sinni, enn 
þó reis af þessu sundrþykki með þeim, sem 
síðar bar raun á. 

28. Grettir Ásmundarson kom þetta sumar 
út í Skagafirði. Hann var þá svá frægr maðr 
fyrir sakir afls ok hreysti, at engi þótti þá 

slíkr af ungum mönnum. Hann reið brátt heim 
til Bjargs, ok tók Ásmundr þá við honum sæmi- 
lega. Atli hafði þá búsforráð ; fell vel á með 
þeim bræðrum. Pá gerðist ofsi Grettis svá 
mikill, at honum þótti sér ekki ófært. Þá gerð- 
ust þeir margir fullhraustir menn, er þá váru 
ungir, er Grettir var at leikum á Miðfjarðar- 
vatni með þeim, áðr enn hann fór utan. Einn 
af þeim var Auðun, er þá bjó á Auðunarstöð- 
um í Víðidal; hann var Ásgeirsson, Auðunar- 
sonar, Ásgeirssonar æðikolls. Auðun var góðr 
bóndi ok gegn maðr; allra manna var hann 
sterkastr norðr þar; hann þótti hinn gæfasti í 
bygðarlagi. Gretti kom nú þat í hug, at hann 
þóttist hafa orðit varhluta fyrir Auðuni at 
knattleiknum, sem áðr er sagt, ok vildi hann 
prófa, hvárr þeira meira hefði við gengizt síðan. 
Af því gerir Grettir heimau ferð sína á Auð- 
unarstaði; þat var um öndverðan sláttutíma. 
Grettir barst á mikit, ok reið í steindum söðli 
mjök vönduðum, er Þorfinnr gaf honum. Hann 
hafði ok góðan hest ok vápn öll hin beztu. 
Grettir kom snemma dags á Auðunarstaði ok 
drap á dyrr. Fátt var manna heima. Grettir 
spurði, hvárt Auðun væri heima. Menn sögðu, 
at hann væri farinn tii sels eftir mat. Grettir 
hleypti beizli af hesti sínum. Túnit var óslegit, 
ok gekk hesturinn þangat sem loðnast var. 
Grettir gekk til skála ok settist niðr á set- 

stokbinn, ok síðan sofnaði hann. Litlu síðar 
kom Auðun heim; hann sá, at hestr var í tún- 
inu með steindum söðli. Auðun bar mat á 
tveimr hestum, ob bar skyr á hesti, okvarþat 
í húðum ok bundit fyrir ofan; þat kölluðu menn 
skyrkylla. Auðnn tók af hestum ob har inn 
skyr í fangi sér; honum var mjTkt fyrir aug- 

um. Grettir rétti fótinn fram af stokkinum, 
ok fell Auðun á fram, ok varð undir honnm 
sbyrkyllirinn ok gekk af yfirbandit. Auðun 
spratt upp ok spurði, hvat sbelmir þar væri. 
Grettir nefndi sik. Auðun mælti: „Þann veg 
var óspaklega farit; eða hvert er erendi þitt?“ 
„Ek vil berjast við þik“, sagði Grettir. „Sjá 
mun ek fyrst ráð fyrir mat mínum“, sagði Auð- 

un. „Yel má þat“, sagði Grettir, „ef þú mátt 
eigi öðrum mönnum at því hlíta“. Auðun laut 
þá niðr ok þreif upp skyrkyllinn, ok sletti 
framan í fang Grettis, ok bað hann fyrst taka 
við því. er honum var sent. Grettir varð allr 
skyrugr. Þótti honum þat meiri smán enn þótt 
Auðun hefði veitt honum mikinn áverka. Siðan 
réðust þeir á ok glímdu heldr sterklega. Sækir 
Grettir með ábefð, enn Auðunn ferr undan; 
finnr hann þó, at Grettir hefir dregit undan 
honum. Gengr upp alt þat er fyrir þeim verðr, 
ok rekast þeir víða umskálann. Sparði hvárrgi 
af, enn þó verðr Grettir drjúgari, ok fellr Auð- 
un at lyktum; hann hafði slitit öll vápnin af 

Gretti. Knýjast þeir fast, ok verðr brak mikit 
ura þá, ok þá kemr dyDr mikill undir bæinn, 
ok heyrir Grettir, at riðit var at húsunum ok 
af baki stigit, ok inn gengit snúðigt. Sér hann, 
at maðr gengr inn, þriflegr, í rauðum kyrtli, 
ok hafði hjálm á höfði. Sjá sneri til skálans, 
því at hann heyrði umfang mikit, er þeir átt- 
ust við. Hann spurði, hvat í skálanum væri. 
Grettir nefndi sik — „eða hverr spyrr at?“ 
„Barði heiti ek“, sagði sá er kominn var. 
„Ertu Barði Guðmundarson ór Ásbjarnarnesi?“ 
„Sá er maðr hinn sami“, sagði Barði; „eða 
hvat hefstn at?“ sagði hann. Grettir svarar: 
„Yit Auðun eigum hér gamanleika“. „Eigi 
veit ek um gaman þat“, sagði Barði, „er ok 
eigi jafn-komit á með ykkr; þú ert ójafnaðar- 
maðr ok ofrkappsfullr, enn hann er gæfr ok 
góðfengr, ok láttu hann upp standa skjótt“. 
Grettir svarar: „’Margr seilist um hurð tillok- 
unnar’; þætti mér þér nær, at hefna Halls 
bróður þíns enn at hlutast til með okkr Auð- 
uni, hvat vit eigumst við“. „Jafnan heyri ek 
þat“, sagði Barði, „enn eigi veit ek, hvártþess 
verðr nökkut hefnt, enn þó vil ek, at þú látir 
Auðun vera í náðum, því at hann er spakr 
maðr“. Grettir gerði svá fyrir tillögur Barða, 
enn líkaði þó illa. Barði spurði, hvat til saka 
væri með þeim. Grettir kvað vísu: 

(26) Eigi veit, nema útan 
Ialfaðr at þér Bjalfum 
kverk fyr kapp ok orku 
— kvelling es þat — svelli. 

Svá bannaði sinni 
seim-Gauts, ea vask beima, 
ungr endr fyr löngu 
ákall þinul Qalla. 

Barði kvað þat víst várkunn, ef hann ætti sín 
í at hefna. „Mun ek nú gera með ykkr li , 
sagði Barði; „vil ek, at þit skilið at svágervu, 
ok sé nú slitit með ykkr“ — ok þat létu þeir 
haldast, því at þeir váru skyldir, ok líkaði 
Gretti heldr illa við Barða ok hræðr hans. 
Riðu á burt allir saman. Ok er þeir váru á 
veg komnir, þá mælti Grettir: „Þat hefi ek 
spurt, at þú ætlar suðr til Borgarfjarðar í sum- 
ar; nú vil ek bjóða þér, Barði, at, fara suðr 
með þér, ok þykkjumst ek þá gera við þik 
verðleikum betr“. Barði varð glaðr við þetta, 
ok játaði skjótt þessu, ok bað hann hafa þökk 
fyrir; síðan skildu þeir. Þá veik Barði aftr 
ok mælti: „Þat vil ek til skiija“, segir hann, 
„at þú farir eigi, nema Þórarinn fóstri minn 
leyfi, því hann skal ráða ferðinni“. „Vel þætti 
mér þú mega einhlitr vera at ráðum þínum; 
á ek eigi“, sagði Grettir, „ferðir mínar undir 
öðrum mönnum, enn illa mun mér þykkja, ef 
þú gerir mik liðrækan“. Nú fóru sína leið 
hvárir, ok kvaðst Barði skyldu gera Gretti 

vissu — „ef Þórarinn vildi, at þú farir“ — 
enn ella skyldi hann sitja um kyrt. Grettir 
reið heim til Bjargs, enn Barði til bús síns. 

29. Um sumarit var lagt hestaþing fjölment 
á Langafit, ofan frá Reykjum; kom þar margt 
manna. Atli at Bjargi átti hest góðan móal- 
óttan, af Keingálu kyni; höfðu þeir feðgar mætr 
miklar á hestinum. Þeir bræðr Kormákr ok 
Þorgils á Mel áttu hest brúnan, öruggan til 
vígs; þeir skyldi etja saman ok Atli fráBjargi. 
Margir váru þar aðrir góðir hestar. Oddr ó- 
magaskáld, frændi Kormáks, skyldi fylgja hesti 
þeira frænda sinna um daginn. Oddr gerðist 
sterkr maðr, ok lét um sik mikit, ódæll ok ó- 
fyrirleitinn. Grettir spurði Atla bróður sinn, 
hverr fylgja skyldi hans hesti. „Eigi er mér 
þat svá glögt“, sagði hann. „Viltu, at ek standi 
hjá?“ sagði Grettir. „Yertu vel stiltr þá, frændi“, 
sagði Atli, „því at hér er við metnaðarmenn 
um at eiga“. „Gjaldi þeir sjálfir ofstopasíns“, 
sagði Grettir, „ef þeir hafa hann eigi í hófi“. 
Nú eru hestarnir fram leiddir, enn hrossin stóðu 
framarlega á árbakkanum, ok váru bundin 
saman. Hylr mikill var fyrir framan bakkann. 
Hestarnir bitust allvel, ok var þat hin mesta 
skemtan. Oddr fylgdi með kappi, enn Grettir 
lét hefjast við, ok tók í taglit annarri hendi, 
enn helt með annarri stafnum, er hann keyrði 
með hestinn. Oddr stóð framarlega hjá sínum 

hesti, ok yar eigi traust, at hann styngi eigi 
hest Atla af takinu. Eigi lét Grettir sem hann 
sæi þat. Bárust hestarnir fram at ánni; þá 
stingr Oddr stafinum til Grettis, ok kom á 
herðablaðit, þyí at Grettir horfði öxlinni at 
honum. Þat yar mikit tilræði, svá at undan 
hljóp holdit, enn lítt skeindist Grettir. í því 
bili risu hestarnir hátt upp; Grettir # hljóp und- 
ir hömina á hesti sínum, enn rak stafinn á síðu 
Oddi svá hart, at þrjú rifin brotnuðu í honum, 
enn Oddr hraut út á hylinn, ok svá hestr 
hans, ok hrossin öll, þau er bundin váru. Var 
þá lagst til hans, ok dreginn af ánni. Þá var 
óp mikit gert at þessu. Þeir Kormákr hlupu 
til vápna, enn Bjargsmenn í öðrum stað; enn 
er þat sá Hrútfirðingar ok Vatnsnesmenn, gengu 
þeir í milli, ok urðu þeir þá skildir, ok fóru 
heim ok höfðu hvárir ill heit við aðra, ok sátu 
þó um kyrt um hríð. Atli var fátalaðr um 
þetta, enn Grettir var heldr ósvífinn, ok kvað 
þá finnast skyldu annat sinn, ef hann mætti 
ráða. 

30. Þorbjörn hét maðr, er bjó á Þórodds- 
stöðum í Hrútafirði; hann var sonr Arnórs hey- 
nefs Þóroddssonar, er numit hafði Hrútafjörð 
þeim megin til móts við Bakka. Þorbjörn var 
allra manna sterkastr; hann var kallaðr öxna- 
megin. Þóroddr hét bróðir hans; hann var kall- 
aðr drápustúfr. Alóðir þeira var Gerðr, dóttir 

Böðvars ór Böðvarshólum. Þorbjöm var garpr 
mikill, ob hafði manumargt með sér. Hann var 
til þess tekinn, at honum varð verra til hjóna, 
enn öðrum mönnum, ok galt nær engum manni 
kaup; eigi þótti hann dæll maðr. Þorbjöm héfc 
frændi hans, ok var kallaðr ferðalangr; hann 
var siglingamaðr, ok áttu þeir nafnar félag 
saman. Var hann á Þóroddsstöðum jafnan, ok. 
þótti hann lítit bæta um fyrir Þorbimi. Hann 
var tilfyndinn ok fór með dárusbap til ýmsra 
manna. Þórir hét maðr, son Þorkels á Borð- 
eyri. Þórir bjó fyrst á Melum í Hrútaiirði. 
Hans dóttir var Helga, er sleitu-Helgi fekb. 
Enn eftir vígit á Fagrabrekku réðst Þórir suðr 
í Haukadal, ok bjó á Skarði, enn seldi Jandifc 
á Melum Þórhalla Gamlasyni víðlendings. Hans. 
son var Gamli, er átti Rannveigu, dóttur Ás- 
mundar hærulangs, systur Grettis. Þau bjoggu. 
í þenna tíma á Melum ok áttu gott ráð. Þórir 
á Skarði átti tvá sonu; hét annarr Gunnarr, 
enn annarr Þorgeirr. Þeir váru efnilegir 
menn, ok höfðu þeir þá tekit við búi eftir föð- 
ur sinn, enn þó váru þeir jafnan með Þorbirni 
öxnamegin; þeir gerðust offorsfullir. Þetta sum- 
ar, sem nú var frá sagt, riðu þeir Kormákr 
ok Þorgils ok Narfi frændi þeira suðr til Norðr- 
árdals at erendum sínum. Oddr ómagaskáld 
var ok í ferð með þeira; var honum þá batn- 
at stirðleikans, er hann hafði fengit á hesta- 

þinginu. Ok meðan þeir váru fyrir sunnan 
heiðina, fór Grettir heiman frá Bjargi, ok með 
honum tveir húskarlar Atla. Þeir riðu yfir til 
Búrfells, ok þaðan yfir hálsinn til Hrútafjarðar. 
ok kvámu til Mela um kveldit. Þrjár nætr 
váru þeir þar. Þau Rannveig ok Gamli tóku 
allvel við Gretti, ok buðu honum með sér at 
vera, enn hann vildi heim ríða. Þá fréttir Grettir, 
at þeir Kormákr váru sunnan komnir, ok höfðu gist 
iTungu um nóttina. Grettir bjóst snemma frá 
Melum. Gamli bauð honum menn til fylgdar. 
Grímr hét bróðir Gamla; hann var allra manna 
hvatastr. Hann reið með Gretti við annan 
mann. Þeir váru fim saman; riðu unz þar 
til, er þeir kvámu á Hrútafjarðarháls, vestr frá 
Búrfelli. Þar stendr steinn mikill, er kallaðr 
er Grettishaf; hann fekst við lengi um daginn 
at hefja steininn, ok dvaldi svá þar til er þeir 
Kormákr kvámu. Grettir sneri til móts við þá 
ok hlupu af baki hvárirtveggja. Grettir sagði, 
at frjálsmannlegra væri nú at höggva sem 
stærst, heldr enn berjast með stöfum sem foru- 
menn. Kormákr bað þá verða við mannlega, 
ok duga sem bezt. Eftir þat hlupust þeir at 
ok börðust. Grettir var fremstr af sínum 
mönnum, ok bað þá geyma, at eigi væri gengit 
at baki honum. Sóttust þeir um hríð, ok urðu 
hvárirtveggja sárir. Þorbjörn öxnamegin hafði 
riðit þenna dag yfir háls til Búrfells, ok er 

þeir riðu aftr, sér hann fundinn. Þar var þá 
með honum Þorbjörn ferðalangr ok Gunnarr ok 
Þorgeirr Þórissynir, ok Þóroddr drápustúfr. 
Ok er þeir kvámu at, heitir Þorbjörn á menn 
sína til meðalgöngu. Hinir váru svá ákafir, at 
þeir gátu ekki at gert. Grettir ruddist um fast. 
Þeir urðu fyrir honum Þórissynir, ok fellu báð- 
ir senn, er hann hratt þeim frá sér. Þeir urðu 
óðir mjök við þat, svá at Gunnarr hjó húskarl 
Atla banahögg, ok er Þorbjörn sá þat, biðr 
hann þá skilja; kvaðst hann skyldi þeim lið 
veita, er hans orð vildi rækja. Þá váru falln- 
ir tveir húskarlar Kormáks. Þá sá Grettir, at 
varla mundi duga, ef Þorbjörn réðist í lið með 
þeim, ok því lætr hann verða uppgefinn bardagann. 
Allir váru þeir sárir, sem á fundinnm höfðu 
verit. Illa þótti Gretti, er þeir váru skildir. 
Eftir þat riðu þeir heim hvárirtveggja. Eigi 
sættust þeir á mál þessi. Þorbjörn ferðalangr 
gerði at þessu mikit kalls; því tók at versna 
með þeim Bjargsmönnum ok Þorbirni öxnameg- 
megin, svá at af því gerðist fullr fjandskapr, 
sem síðar kom fram. Engar bætr váru Atla 
boðnar fyrir húskarl sinn; eigi lét hann, sem 
hann vissi þat. Grettir sat á Bjargi fram til 
tvímánaðar. Eigi er sagt, at þeir fyndist Kor- 
mákr síðan, svá þess sé getit. 

31. Barði Guðmundsson ok bræðr hans riðu 
heim í Ásbjarnarnes, þá er þeir Grettir skild- 

ust; þeir váru synir Guðmundar Sölmundarson- 
ar. Móðir Sölmundar yar Þórlaug, dóttir Sæ- 
mundar hins suðreyska, fóstbróður Ingimundar 
hins gamla. Barði var göfugmenni mikit. Hann 
reið nú brátt at finna Þórarin hinn spaka, 
fóstra sinn. Hann fagnaði Barða vel, ok spurði, 
hvat hann hefði þá um árnat liðveizluna, því 
at þeir höfðu áðr gert ráð um ferð Barða. 
Barði svarar, at hann hefir fengit þann manm 
til fylgdar við sik, er honum þætti betra hans 
lið, enn tveggja annarra. Þórarinn þagnaði 
við, ok mælti: „Þat mun vera Grettir Ásmund- 
arson“. „Spá er spaks geta“, sagði Barði, „sá 
er maðr hinn sami, fóstri minn“. Þórarinn 
svarar: „Satt er þat, at mikit afbragð er 
Grettir annarra manna, þeira er nú er kostr 
á váru landi, ok séint mun hann vápnum verða 
sóttr, ef hann er heill, enn grunar mik um,. 
hversu heilladrjúgr hann verðr, ok muntu þess 
þurfa, at eigi sé allir ógæfumenn í þinni ferð, 
ok nóg mun at gert, þó eigi fari hann með^ 
skal hann hvergi fara, ef ek ræð“. „Eigi varði 
mik þess, fóstri minn“, sagði hann, „at þú 
myndir fyrirmuna mér hins vaskasta manns, 
hvat sem í gerist; má eigi fyrir öllu sjá, þáer 
menn verðasváneyddirtil sem ekþykkjumst vera“. 
„Duga mun þér“, sagði Þórarinn, „þó at ek 
sjái fyrir“. Yarð nú svá at vera, sem Þórar- 
inn vildi, at Gretti váru engin orð send, enn 

Barði fór suðr til Borgarfjarðar, ok urðu þá 
heiðarvígin. Grettir var at Bjargi, er hann 
frétti, at Barði var suðr riðinn. Hann brást 
við reiðr, er honum váru engi orð ger, ok kvað 
þá eigi svá búit skyldu skilja. Hafði hann 
þá spurn af, nær þeira væri sunnan ván, ok 
xeið hann þá ofan til Þóreyjargnúps, ok ætlaði 
at sitja þar fyrir þeim Barða, þá er þeir riði 
sunnan. Hann fór frá bænum í hlíðina, ok 
beið þar. Þennan sama dag riðu þeir Barði 
■sunnan af Tvídægru frá heiðarvígum. Þeir 
Táru sex saman, ok aJlir sárir mjök; ok er 
þeir kvámu fram fyrir bæinn, þá mælti Barði: 
„Maðr er þar uppi í hlíðinni, mikill, með vápn- 
um, eða hvern kenni þér þar?“ Þeir sögðust 
^igi vita, hverr var. Barði mælti: „Þat hygg 
ek“, sagði hann, „at þar sé Grettir Ásmund- 
arson, ok ef svá er, þá mun hann vilja oss 
finna; get ek honum hafa mislíkat, er hann 
hefir eigi farit með oss, enn mér þykkir vér 
nú eigi vel við látnir, ef hann gerir nökkura 
óvísu af sér; mun ek nú senda eftir mönnum 
fil Þóreyjargnúps, ok eiga eigi undir ójafnaði 
hans“. Þeir segja þat allráðlegt, ok svá gerðu 
þeir. Síðan riðu þeir Barði veg sinn. Grettir 
sá ferð þeira, ok sneri þegar fyrir, ok er þeir 
fundust, heilsa hvárir öðrum. Grettir spurði 
at tíðendum, enn Barði segir ófelmtlega slík 
sem váru. Grettir spurði, hvat manna 

yæri í ferð með homim. Barði kvað þat vera 
bræðr sína ok Eyjólf mág sinn. „Af þér hefir 
þú rekit ámælit nú“, sagðí Grettir, „enda er 
nú ok næst, at vit reynum með okkr, hvárr 
hér má meira“. Barði mælti: „Legit hafa mér 
annvirki nær garði, enn at berjast við þik fyrir 
sakleysi, ok þykkjumst ek nú hafa rekit þat 
af mér“. Grettir svaraði: „Bleyðast þykki 
mér þú, Barði“, sagði Grettir, „ef þú þorir eigi 
at berjast við mik“. „Kalla þú þat sem þú 
vilt“, sagði Barði, „enn í öðrum stað vilda ek, 
at þú kæmir fram ojafnaði þínum, enn við mik; 
er þat eigi ólíklegt, því at nú gengr ór hófi 
offors þitt“. Gretti þótti illar spár hans, ok 
efar nú fyrir sér, hvárt hann skyldi ráða til 
einhvers þeira, ok sýnist honum þat óforsjálegt, 
er þeir váru sex, enn hann einn, ok í því bili 
kvámu menn heiman frá Þóreyjargnúpi til liðs 
við þá Barða; lætr Grettir þá dragast sundr 
með þeim, ok snýr til hests síns, enn Barði ok 
hans félagar fóru leiðar sinnar, ok varð eigi af 
kveðjum með þeim at skilnaði. Eigi áttust þeir 
Barði ok Grettir fleira við, svá þess sé getit. 
Svá hefir Grettir sagt, at hann þóttist öruggr 
til vígs við flesta menn, þó at þrír væri saman, 
enn hann myndi eigi flýja fyrir fjórum at ó- 
reyndu, enn því að eins berjast við fleiri, nema 
hann ætti hendr sínar at verja, sem segir í 
þessarri vísu: 


7 

(37) Treystik mér við, Mistar 
mótkennandi, J>renna, 
hvað er í Hildar veðri 
heiftminnigt skal vinna, 
vilkat fleiri enn fjórnm 
farsætöndum mæta 
at gnýfengnnm Gungnis 
gráð, ef ek skal ráða. 

Eftir sbilnað þeira Barða fór Grettir aftr til 
Bjargs. Þá þótti Gretti mikit meín, er hann 
mátti hvergi prófa afl sitt, ok fréttist fyrir, ef 
nökknt væri þat, er hann mætti við fást. 

32. Þórhallr hét maðr, er bjó á Þórhalls- 
stöðnm í Forsæludal. Forsæludalr er npp af 
Vatnsdal. Þórhallr var Grímsson, Þórhallsson- 
ar, Friðmundarsonar, er nam Forsælndal. Þór- 
hallr átti þá bonu, er Gnðrún hét. Grímr hét 
son þeira, enn Þuríðr dóttir; þan váru vel á 
legg komin. Þórhallr var vel auðigr maðr, ok 
mest at kvikfé, svá at engi maðr átti jafnmargt 
gangandi fé sem hann. Eigi var hann höfðingi, 
enn þó sbilríkr bóndi. Þar var reimt mjök, 
ok fekk hann varla sauðamann, svá at honum 
þætti duga. Hann leitaði ráðs við marga menn 
hvat hann skyldi til bragðs taka, enn engi gat 
þat ráð til gefit, er dygði. Þórhallr reið til 
þings hvert sumar. Hann átti hesta góða. 
Þat var eitt sumar á alþingi, at Þórhallrgekk 
til búðar Skafta lögmanns Þóroddssonar. Skafti 
var manna vitrastr, ok heilráðr, ef hann var 

beiddr. Þat skildi með þeim feðgum. Þór- 
oddr var forspár, ok kallaðr undirhyggjumaðr 
af snmum mönnnm, enn Skafti lagði þat til með 
hverjum manni, sem hann ætlaði at duga skyldi, 
ef eigi væri af því brugðit; því var hann kall- 
aðr föðurbetrungr. Þórhallr gekk í búð Skafta; 
hann fagnaði vel Þórhalli, því at hann vissi, 
at hann var ríkr maðr at fé, ok spurði, hvat 
at tíðendum væri. Þórhallr mælti: „Heilræði 
vilda ek af yðr þiggja“. „í litlum færum em 
ek til þess“, sagði Skafti; „eða hvat stendr 
þik?“ Þórhallr mælti: „Þat er svá háttat, 
at mér helzt lítt á sauðamönnum; verðr þeim 
heldr klaksárt, enn sumir gera engar lyktir á; 
vill nú engi taka, sá er kunnigt er til, hvat 
fyrir býr“. Skafti svarar: „Þar mun liggja 
meinvættr nökkur, er menn eru tregari til at 
geyma þíns fjár, enn annarra manna“. Nú fyr- 
ir því, at þú hefir at mér ráð sótt, þá skal ek 
fá þér sauðamann, þann er Glámr heitir, ætt- 
aðr ór Svíþjóð, ór Sylgsdölum, er út kom í 
fyrra sumar, mikill ok sterkr, ok eigi mjök 
við alþýðu skap“. Þórhallr kvaðst eigi um þat 
gefa, ef hann geymdi vel fjárins. Skafti sagði 
öðrum eigi vænt horfa, ef hann geymdi eigi, 
fyrir afis sakir ok áræðis. Þórhallr gekk þá 
út. Þetta var at þinglausnum. Þórhalli var 
vant hesta tveggja ljósbleikra, ok fór sjálfr at 

leita; af því þykkjast menn vita, at hann var 

7 * 

eigi mikilmenni. Hann gekk upp undir Sleðaás, 
ok suðr með fjalli því, er Ármannsfell heitir; 
þá sá hann, hvar maðr fór ofan ór Goðaskógi, 
ok bar hrís á hesti. Brátt bar saman fund 
þeira. Þórhallr spurði hann at nafni, enn hann 
kveðst Glámr heita. Þessi maðr var mikill 
vexti ok undarlegr í yfirbragði, bláeygr ok 
opineygr, úlfgrár á hárslit. Þórhalli brá nökk- 
ut í brún, er hann sá þenna manu, enn þó 
skildi hann, at honum myndi til þessa vísat. 
„Hvat er þér bezt hent at vinna“? sagði Þór- 
hallr. Glámr kvað sér vel hent at geyma sauð- 
fjár á vetrum. „Yiltu gæta sauðfjár míns?“ 
sagði Þórhallr; „gaf Skafti þik á mitt vald“. 
„Svá mun þér hentust mín vist, at ek fari 
sjálfráðr, því ek em skapstyggr, ef mér líkar 
eigi vel“, sagði Glámr. „Eigi mun mér mein 
at því“, sagði Þórhallr, „ok vil ek, at þú far- 
ir til mín“. „Gera má ek þat“, sagði Glámr; 
„eða eru þar nökkur vandhæfi á?“ „Reimt 
þykkir þar vera“, sagði Þórhallr. „Eigi hræð- 
umst ek flykur þær“, sagði Glámr, „ok þykkir 
mér at ódauflegra“. „Þess muntu við þurfa“, 
sagði Þórhallr, „ok hentar þar betr at vera 
eigi all-lítill fyrir sér“ - Eftir þat kaupa þeir 
saman, ok skal Glámr koma at vetrnáttum. 
Síðan skildu þeir, ok fann Þórhallr hesta sína, 
þar hann hafði nýleitat. Reið Þórhallr heim, 
ok þakkaði Skafta sinn velgerning. Sumar 

leið af, ok frétti Þórhallr eigi til sauðamanns, 
ok engi kunni skyn á honum, enn at áðrnefnd- 
um tima kom hann á Þórhallsstaði. Tekr 
bóndi við honum vel, enn öllum öðrum gazt 
eigi að honum, enn hásfreyju þó minst. Hann 
tók við fjárvarðveizlu, ok varð honum lítit fyr- 
ir því; hann var hljóðmikill ok dimmraddaðr, 
ok féit stökk alt saman, þegar hann hóaðL 
Kirkja var á Þórhallsstöðum; eigi vildi Glámr 
til hennar koma; hann var ósöngvinn ok trú- 
lauss, stirfinn ok viðskotaillr; öllum var hann 
hvimleiðr. 

Nú leið svá þar til er kemr atfangadagr jóla; 
þá stóð Glámr snemma upp, ok kallaði til mat- 
ar síns. Hásfreyja svarar: „Eigi er þat háttr 
kristinna manna at matast þenna dag, því at 
á morgun er jóladagr hinn fyrsti“, segir hon, 
„ok er því fyrst skylt at fasta í dag“. Hann 
svarkr: „Marga hindrvitni hafi þér, þá er ek 
sé til einskis koma; veit ek eigi, at mönnum 
fari nú betr at, heldr enn þá, er menn fóru 
eigi með slikt; þótti mér þá betri siðr, er ménn 
váru heiðnir kallaðir, ok vil ek hafa mat minn 
enn engar refjur“. Húsfreyja mælti: „Víst 
veit ek, at þér mun illa farast í dag, ef þú 
tekr þetta illbrigði til“. Glámr bað hana taka 
mat í stað; kvað henni annat skyldu vera verra. 
Hon þorði eigi annat, enn at gera sem 
hann vildi; ok er hann var mettr, gekk hann 

út, ok var heldr gustillr. Yeðri var svá farit, 
at myrkt var um at litast, ok flögraði ór drífa, 
ok gnýmikit, ok versnaði mjök sem á leið dag- 
inn. Heyrðu menn til sauðamanns öndverðan 
daginn, enn miðr er á leið daginn. Tók þá at 
fjúka, ok gerði á hríð um kveldit. Kómu ménn 
til tíða, ok leið svá fram at dagsetri. Eigi 
kom Glámr heim. Yar þá um talat, hvárt 
hans skyldi eigi leita, enn fyrir því, at hríð 
var á ok niðamyrkr, þá varð eigi af leitinni. 
Kom hann eigi heim jólanáttina; biðu menn 
svá fram um tíðir. At ærnum degi fóru menn 
í leitina, ok fundu féit víða í fenjum, lamit af 
ofviðri, eða hlaupit á fjöll upp. Því næst kvámu 
þeir á traðk mikinn ofarlega í dalnum: þótti 
þeim því líkt, sem þar hefði glímt verit 
héldr sterklega, því at grjótit var víða upp 
leyst, ok a svá v 'jörðin. Þeir hugðu at vandlega, 
ok sá, hvar Glámr lá skamt á burt frá þeim. 
Hann var dauðr, ok blár sem hel, enn digr 
sem naut. Þeim bauð af honum óþekt mikla, 
ok hraus þeim mjök hugr við honum, enn þó 
leituðu þeir við at færa hann til kirkju, ok 
gátu eigi komit honum, nema á einn gilsþröm 
þar skamt ofan frá sér, ok fóru heim við svá 
búit, ok sögðu bónda þenna atburð. Hann 
spurði, hvat Glámi myndi hafa at bana orðit. 
Þeir kváðust rakit hafa spor svá stór, sem 
keraldsbotni væri niðr skelt, þaðan frá, sem 

traðkrinn var, ok upp undir björg þau, er þar 
váru ofarlega í dalnum, ok fylgdu þar með 
blóðdrefjar miklar. Þat drógu menn saman, 
at sú meinvættr, er áðr hafði verit, myndi hafa 
deytt Glám, enn hún myndi fengit hafa hér 
nökkura áverka, þá er tekit hafi til fulls, því 
at við þá meinvætti hefir aldri vart orðit síðan. 
Annan dag jóla var farit at leita við enn at 
færa Glám til kirkju; váru eykir fyrir beittir, 
ok gátu þeir hvergi fært hann, þegar slétt- 
lendit var ok eigi var forbrekkis at fara; gengu 
nú frá við svá búit. Hinn þriðja dag fór prestr 
með þeim, ok leituðu allan daginn, ok fanst 
Glámr eigi. Eigi vildi prestr oftar til fara, enn 
sauðamaðr fanst, þegar prestr var eigi í ferð. 
Létu þeir þá fyrir vinnast, at fær'a hann til 
kirkju, ok dysjuðu hann þar, sem þá var hann 
kominn. Litlu síðar urðu menn varir við þat, 
at Glámr lá eigi kyr; varð mönnum at því 
mikit mein, svá at margir fellu í óvit, ef sá 
hann, enn sumir heldu eigi vitinu. Þegar eft- 
ir jólin þóttust menn sjá hann heima þar á 
bænum. Urðu menn ákaflega hræddir; stukku 
þá margir menn i burt. Því næst tók Glámr 
at ríða húsum á nætr, svá at lá við brotum; 
gekk hann þá nálega nætr ok daga. Varla þorðu 
menn at fara upp í dalinn, þó at ætti nóg er- 
endi. Þótti mönnum þar í heraðinu mikit mein 
at þessu* 

33. Um várit fekk Þórhallr sér hjón, ok 
gerði bú á jörðn sinni; tók þá at minka aftr- 
gangr, meðan sólargangr var mestr; leið svá 
fram á miðsnmar. Þetta sumar kom út skip í 
Húnavatni; þar var á sá maðr, er Þorgautr 
hét. Hann var útlendr at kyni, mikill ok 
sterkr; hann hafði tveggja manna afl; hann 
var lauss ok einn fyrir sér; hann vildi fá starfa 
nökkurn, því hann var félauss. Þórhallr reið 
til skips, ok fann Þorgaut; spurði, ef hann 
vildi yinna fyrir honum. Þorgautr kvað þat vel 
mega vera, ok kveðst eigi vanda þat. „Svá 
skaltu við búast“, segir Þórhallr, „sem þar sé 
eigi veslingsmönnum hent at vera fyrir aftr- 
göngum þeim, er þar hafa verit um hríð, enn 
eigi vil ek þik á tálar draga“. Þorgautr svar- 
ar: „Eigi þykkjumst ek uppgefinn, þó at ek 
sjái smávofur; mun þá eigi öðrum dælt, ef ek 
hræðumst, ok eigi bregð ek vist minni fyrir 
þat“. Nú kemr þeim vel kaupstefnan, ok skal 
Þorgautr gæta sauðfjár at vetri. Leið nú af 
sumarit. Tók Þorgautr við fénu at vetrnátt- 
um. Vel líkaði öllum við hann. Jafnan kom 
Glámr heim ok reið húsum. Þat þótti Þorgauti 
allkátlegt, ok kvað þrælinn þurfa mundn nær 
at ganga — „ef ek hræðumst“. Þórhallr, bað 
hann hafa fátt um — „er bezt, at þit reynit 
eigi með ykkr“. Þorgautr mælti: „Sannlega 
er skekinn þróttr ór yðr, ok dett ek eigi niðr 

milli dægra yið skraf þetta“. Nú fór svá fram 
iim vetrinn alt til jóla. Atfangakveld jóla fór 
sauðamaðr til fjár. Þá mælti húsfreyja: „Þurfa 
þætti mér, at nú færi eigi at fomum brögðum“, 
Hann svarar: „Yer eigi hrædd um þat, húsfreyja 64 , 
sagði hann, „verða mun eitthvert sögulegt, ef 
ek kem eigi aftr". Síðan gekk hann aftr til 
fjár síns. Veðr var heldr kalt, ok fjúk mikit. 
Því var Þorgautr vanr at koma heim, þá er 
hálfrökkvat var, enn nú kom hann eigi í þat 
mund. Kómu tíðamenn sem vant var. Þegar 
þótti mönnum eigi ólikt á horfast sem fyrr. 
Bóndi vildi leita láta eftir sauðamanni, enn 
tíðamenn töldust undan, ok sögðust eigimundu 
hætta sér út í tröllahendr um nætr, ok treyst- 
ist bóndi eigi at fara, ok varð eigi af leitinni. 
Jóladag, er menn váru mettir, fóru menn til ok 
leituðu sauðamanns. Gengu þeir fyrst til dys- 
jar Gláms, því at menn ætlu af hans völd- 
um mundi orðit um hvarf sauðamanns; enn er 
þeir kvámu nær dysinni, sá þeir þar mikil tið- 
endi, ok þar fundu þeir sauðamann, ok var 
hann brotinn á háls, ok lamit sundr hvert bein 
í honum. Síðan færðu þeir hann til kirkju, ok 
varð engum manni mein at Þorgauti síðan, enn 
Glámr tók at magnast af nýju; gerði hann nú svá 
mikit af sér, at menn allir stukku burt af Þór- 
hallsstöðum, utan bóndi einn ok húsfreyja. Nauta- 
maðr hafði þar verit lengi hinn sami; vildi 

Þórhallr hann eigi lausan láta fyrir góðvilja 
sakir ok geymslu; hann var mjök við aldr, ok 
þótti honum mikit fyrir at faraáburt; sá hann 
ok, at alt fór at ónytju, þat er bóndi átti, ef 
engi geymdi. Ok eftir miðjan vetr var þat 
oinn morgun, at húsfreyja fór til fjóss at mjólka 
kýr eftir tíma; þá var alljóst, því at engi 
tre'ystist fyrr úti at vera annarr enn nauta- 
maðr; hann fór út þegar lýsti. Hon heyrði 
brak mikit i fjósit, ok beljan öskrlega; hon 
hljóp inn æpandi, ok kvaðst eigi vita, hver ó- 
dæmi um væri í fjósinu. Bóndi gekk út, ok 
kom til nautanna, ok stangaði hvert annat. 
Þótti honum þar eigi gott, ok gekk innar at 
hlöðunni. Hann sá, hvar lá nautmaðr, ok hafði 
höfuðit í öðrum bási, enn fætr í öðrum; hann 
lá á bak aftr. Bóndi gekk at honum, ok þreif- 
aði um hann; finnr brátt, at hann er dauðr 
ok sundr hryggrinn í honum; var hann brot- 
inn um báshelluna. Nú þótti bónda eigi vært, 
ok fór í burtu af bænum með alt þat sem 
hann mátti í burt flytja, enn alt kvikfé þat, 
sem eftir var, dcyddi Glámr, ok því næst fór 
hann um allan dalinn. ok eyddi bæi alla upp 
frá* Tungu. Var Þórhallr þá með ýmissum vin- 
um sínum þat eftir var vetrarins. Engi maðr 
mátti fara upp í dalinn með hest eða hund,, 
því at þat var þegar drepit. Enn er váraði, 
ok sólargangr var sem mestr, létti heldr aftr- 

göngunum. Vildi Þórhallr nú fara aftr til 
lands síns. Urðu honum eigi auðfengin hjón, 
enn þó gerði hann bú á Þórhallsstöðum. Fór 
alt á sama yeg sem fyrr. Þegar at haustaði, 
tóku at vaxa reimleikar. Var þá mest sótt at 
bóndadóttur, ok svá fór, at hon lézt af því. 
Margra ráða var í leitat, ok varð eigi at gert. 
Þótti mönnum til þess horfast, at eyðastmyndi 
allr Vatnsdalr, ef eigi yrði bætr á ráðnar. 

34. Nú er þar til at taka, at Grettir Ás- 
mundarson sat heima at Bjargi um haustit, 
síðan þeir víga-Barði skildu á Þóreyjargnúpi; ok 
er mjök var komit at vetrnáttum, reið Grettir 
heiman norðr yfir hálsa til Víðidals ok gisti á 
Auðunarstöðum. Sættust þeir Auðun til fulls, 
ok gaf Grettir honum öxi góða, ok mæltu til 
vináttu með sér. Auðun bjó lengi á Auðunar- 
stöðum ok var kynsæll maðr. Hans son var 
Egill, er átti Úlfheiði, dóttur Eyjólfs Guðmund- 
nrsonar ; ok var þeira son Eyjólfr, er veginn 
var á alþingi; hann var faðir Orms kapiláns 
Þorláks biskups. Grcttir reið norðr til Vatns- 
dals ok kom á kynnisleit í Tungu. Þar bjó 
þá Jökull Bárðargon, móðurbróðir Grettis. Jök- 
ull var mikill maðr ok sterkr, ok hinn mesti 
ofsamaðr; hann var siglingamaðr ok mjök ódæll, 
enn þó mikilhæfr maðr. Hann tók vel við 
Gretti ok var hann þar þrjár nætr. Þá var 
svá mikit orð á aftrgöngum Gláms, atmönnum 

var ekki jafntíðrætt sem þat. Grettir spurði 
innilega at þeim atburðum, er höfðu orðit. 
Jökull kvað þar eigi meira af sagt enn til væri 
hæft*— „eða er þér forvitni, frændi, at koma 
þar?“ Grettir sagði, at þat var satt. Jökull 
bað hann þat eigi gera — „því þat er gæfu- 
raun mikil, enn frændr þínir eiga mikit í hættu, 
þar sem þú ert“, sagði haDn; „þykkir oss nú 
engi slíkr af ungum mönnum sem þú, enn ’ilt 
mun af illum hljóta’, þar sem Glámr er; er ok 
miklu betra at fást við menska menn enn við 
óvættir slíkar“. Grettir kvað sér hug á at 
koma á Þórhallsstaði, ok sjá, hversu þar væri 
um gengit“. Jökull mælti: „Sé ek nú, at eigi 
tjáir at letja þik, enn satt er þat sem mælt er, 
at ’sitt er hvárt, gæfa eða gervileikr’“. „’Þá er 
öðrum vá fyrir dyrum, er öðrum er inn um 
komin’, ok hygg at, hversu þér mun fara sjálf- 
um, áðr enn lýkr“ ; kvað Grettir. Jökull svar- 
ar: „Yera kann, at vit sjáim báðir nökkut 
fram, enn hvárrgi fái við gert“. Eftir þat skildu 
þeir, ok líkaði hvárigum annars spár. 

35. Grettir reið á Þórhallsstaði, ok fagnaði 
bóndi honum vel. Hann spurði, hvert Grettir 
ætlaði at fara, enn hann sagðist þar vilja vera 
um náttina, ef bónda líkaði at svá væri. Þór- 
hallr kvaðst þökk fyrir kunna, at hann væri 
— „enn fám þykkir slægr til at gista hér um 
tíma; muntu hafa heyrt getit um, hyat hér er 

at veila, enn ek vilda gjama, at þúhlytirengi 
vandhæfi af mér; enn þó at þú komist heill á 
burt, þá veit ek fyrir víst, at þú missir hests 
þíns, því engi heldr hér heilum sínum farar- 
skjót, sá er kemr“. Grettir kvað gott til hesta, 
hvat sem af þessum yrði. Þórhallr varð glaðr 
við, er Grettir vildi þar vera, ok tók við hon- 
nm báðum höndum. Var hestr Grettis læstr í 
húsi sterklega. Þeir fóru til svefns, ok leið 
svá af náttin, at eigi kom Glámr heim. Þá 

mælti Þórhallr: „Vel hefir brugðit við þína 

kvámu, því at hverja nátt er Glámr vanr at 
ríða húsum eða brjóta npp hurðir, sem þú mátt 
merki sjá“. Grettir mælti: „Þá mun vera 
annathvárt, at hann mun eigi lengi á sér 
sitja, eða mun af reimast meir enn eina 

nátt; skal ek vera nátt aðra ok sjá 

hversu ferr“. Síðan gengu þeir til hests 
Grettis, ok var ebki við hann gletzt. Alt 
þótti bónda at einu fara. Nú er Grettir þar 
aðra nátt, ok kom eigi þrællinn heim. Þá 
þótti bónda mjöb vænkast. Fór hann þá at 
sjá hest Grettis. Þá var upp brotit húsit, er 
bóndi kom til, enn hestrinn dreginn til dyra 
utar, ok lamit sundr í honum hvert bein. Þórhallr 
sagði Gretti, hvar þá var komit, ok bað hann 
forða sér — „því at víss er dauðinn, ef þú bíðr 
Gláms“. Grettir svarar: „Eigi má ek minna 
hafa fyrir hest minn enn at sjá þrælinn“. 

Bóndi sagði, at þat yar eigi bati at sjá hann 
— „því at hann er ólíkr nökkurri mannlegri 
mynd ; enn góð þykki mér hver sú stund, er 
þú vilt hér vera“. Nú líðr dagrinn, ok er 
menn skyldi fara til svefns, vildi Grettir eigi 
fara af klæðum, ok lagðist niðr í setit gegnt 
lokrekkju bónda; hann hafði röggvarfeld yfir 
sér, ok knepti annat skautit niðr undir fætr 
sér, enn annat snaraði hann undir höfuð sér 
ok sá út um höfuðsmáttina. Setstokkur var 
fyrir framan setit, mjök sterkr, ok spyrndi 
hann þar í. Dyraumbúningrinn allr var frá 
brotinn útidyrunum, enn nú var þar fyrir bund- 
inn hurðarflaki ok óvendilega um búit. Þver- 
þilit var alt brotit frá skálanum, þat sem þar 
fyrir framan hafði verit, bæði fyrir ofan þver- 
tréit ok neðan. Sængr allar váru ór ^tað færð- 
ar. Heldr var þar óvistlegt. Ljós brann í 
skálanum um náttina; ok er af myndi þriðjungr 
af nátt, heyrði Grettir út dynur miklar; var 
þá farit upp á húsin, ok riðit skálanum ok 
barit hælunum um þekjuna, svá at brakaði í 
hverju tré. Því gekk lengi, þá var farit ofan 
af húsunum ok til dyra gengit; ok er upp var 
lokit hurðunni, sá Grettir, at þrællinn réttiinn 
höfuðit, ok sýndist honum afskræmilega mikit 
ok undarlega stórskorit. Glámr fór seint, ok 
réttist upp, er hann kom inn í dyrnar ; hann 
gnæfði ofarlega við rjáfrinu; snýr at skálanum, 

ok lagði handleggina npp á þvertréit ok gægð- 
ist inn yfir skálann. Bigi lét bóndi heyra til 
sín, því at honum þótti ærit um, er hann 
heyrði, hvat um var úti. Grettir lá kyrr ok 
hrærði sik hvergi. Glámr sá, at hrúganökkur 
lá í setinu, ok réðst nú innar eftir skálanum 
ok þreif í feldinn stundarfast. Grettir spyrndi. 
í stokkinn ok gekk því hvergi. Glámr hnykti 
í annat sinn miklu fastara, ok bifaðist hvergi 
feldrinn. 1 þriðja sinn þreif hann í með báðum 
höndum svá fast, at hann rétti Gretti upp ór 
setinu; kiptu nú í sundr feldinum í millum sín. 
Glámr leit á slitrit, er hann helt á, okundrað- 
ist mjök, hverr svá fast myndi togast við hann;. 
ok í því hljóp Grettir undir hendr honum ok 
þreif um hann miðjan, ok spenti á honum hrygg- 
inn sem fastast gat hann, ok ætlaði hann, at 
Glámr skyldi kikna við; enn þrællinn lagði at 
handleggjum Grettis svá fast, at hann hörfaði 
allr fyrir orku sakir. Fór Grettir þá undan í 
ýms setin. Gengu þá frá stokkarnir, ok alt 
brotnaði þat sem fyrir varð. Vildi Glámrleita 
út, enn Grettir færði við fætr, hvar sem hann 
mátti, enn þó gat Glámr dregit hann fram ór 
skálanum; áttu þeir þá all-harða sókn, því at 
þrællinn ætlaði at koma honum út ór bænum; 
enn svá ilt sem var at eiga við Glám inni, þá 
sá Grettir, at þó var verra at fást við hann 
úti, ok því brauzt hann í mót af öllu aíii at 

fara út. Glámr færðist í aukana ok knepti 
hann at sér, er þeir kvámu í anddyrit; ok er 
Grettir sér, at hann fekk eigi við spornat, hefir 
hann alt eitt atriðit, at hann hleypr sem fastagt í 
fang þrælnum okspyrnir báðum fótum í jarðfastan 
stein, er stóð í dyrunum. Yið þessu bjóst þræll- 
inn eigi; hann hafði þá togazt við at draga Gretti 
at sér, ok því kiknaði Glámr á bak aftr, ok 
rauk öfugr út á dyrnar, svá at herðarnar námu 
uppdyrit, ok rjáfrit gekk í sundr, bæði viðirnir 
ok þekjan frerin; fell svá opinn ok öfugr útór 
húsunum, enn Grettir á hann ofan. Tunglskin 
var mikit úti ok gluggaþykn ; hratt stundum 
fyrir, enn stundum dró frá. Nú í því er Glámr 
fell, rak skýit frá tunglinu, enn Glámr hvesti 
augun upp í móti, ok svá hefir Grettir sagt 
sjálfr, at þá eina sýn hafi hann sét svá, at 
honum brygði við. Þá sigaði svá at honum af 
öllu saman, mæði ok því, er hann sá atGlámr 
gaut sínum sjónum harðlega, at hann gat eigi 
brugðit saxinu, ok lá nálega í milli heims ok 
heljar. Enn því var meiri ófagnaðarkraftr með 
Glámi enn flestum öðrum aftrgöngum, at hann 
mælti þá á þessa leið: „Mikit kapp hefir þú á 
lagit, Grettir“, sagði hann, „at finna mik, enn 
þat mun eigi undarlegt þykkja, þó at þú hljótir 
eigi mikit happ af mér; enn þat má ek segja 
þér, at þú hefir nú fengit helming afls þess ok 
þroska, er þér var ætlaðr, ef þú hefðir mik 

eigi fundit; nú fæ ek þat afl eigi af þér tekit, 
er þú hefir áðr hrept, enn því má ek ráða, at 

þú verðr aldri sterkari enn nú ertu, ok ertu 

þó nógu sterkr, ok at því mun mörgum verða. 
Þú heflr frægr orðit hér til af verkum þínum, 
en heðan af munu falla til þín sektir ok víga- 
ferli, enn flest öll verk þín snúast þér til ó- 
gæfu ok hamingjuleysis. Þú munt verða út- 
lægr gerr, ok hljóta jafnan úti at búa einn 
samt; þá legg ek þat á við þik, at þessi augu 
sé þér jafnan fyrir sjónum, sem ek ber eftir, 
ok mun þér þá erfitt þykkja einum at vera, 

ok þat mun þér til dauða draga“. Ok sem 

þrællinn hafði þetta mælt, þá rann af Gretti 
ómegit, þat sem á honum hafði verit. Brá 
hann þá saxinu, ok hjó höfuð af Glámi ok 
setti þat við þjó honum. Bóndi kom þáút, ok 
hafði klæðst á meðan Glámr lét ganga töluna, 
enn hvergi þorði hann nær at koma, fyrr enn 
Glámr var fallinn. Þórhallr lofaði guð fyrir, 
ok þakkaði vel Gretti, er hann hafði unnit 
þennan óhreina anda. Fóru þeir þá til ok 
brendu Glám at köldum kolum. Eftir þat báru 
þeir ösku hans í eina hít ok grófu þar niðr, 
sem sízt váru fjárhagar eða mannavegir; gengu 
heim eftir þat, ok var þá mjök komit at degi. 
Lagðist Grettir niðr, því at hann var stirðr 
mjök. Þórhallr sendi menn á næstu bæi eftir 

mönnum, sýndi ok sagði, hversu farit hafði. 

8 

Öllum þótti mikils um vert um þetta verk, 
þeim er heyrðu ; var þat þá almælt, at engi 
væri þvílíkr maðr á öllu landinu fyrir afls sakir 
ok hreysti ok allrar atgervi sem Grettir Ás- 
mundarson. Þórhallr leysti Gretti velafhendi, 
ok gaf honum góðan hest ok klæði sæmileg, 
því at þau váru öll sundr leyst, er hann hafði 
áðr borit. Skildu þeir með vináttu. Reið 
Grettir þaðan í Ás í Vatnsdal, ok tók Þor- 
valdr við honum vel, ok spurði innilega at 
sameign þeira Gláms, enn Grettir segir honum 
viðskifti þeira, ok kvaðst aldri í þvílíka aflraun 
komit hafa, svá langa viðreign sem þeir höfðu 
saman átt. Þorvaldr bað hann hafa sik spak- 
an — „ok mun þá vel duga, enn ella mnn þér 
slysgjarnt verða“. Grettir kvað eigi batnat hafa 
um lyndisbragðit, ok sagðist nú miklu verr 
stiltr enn áðr, ok allar mótgerðir verri þykkja. 
Á því fann hann mikla muni, at hann varorð- 
inn maðr svá myrkfælinn, at hann þorðihvergi 
at fara einn saman, þegar myrkvatók; sýndist 
honum þá hvers kyns skrípi, ok þat er haft 
síðan fyrir orðtæki, at þeim ljái Glámr augna 
eða gefi glámsýni, er mjök sýnist annan veg 
enn er. Grettir reið heim til Bjargs, er hann 
hafði gert erendi sín, ok sat heima um vetr- 
inn. 

36. Þorbjörn öxnamegin hafði haustboð 
mikit, ok kom þar margt manna; þetta var 

meðan Grettir fór norðr til Vatnsdals um hanst- 
it. Porbjöm ferðalangr var þar at boðinu. Þar varð 
margt talat. Spnrðn þeir Hrútfirðingar at sam- 
eign þeira Grettis á hálsinum um sumarit. 
Þorbjörn öxnamegin bar Gretti allvel söguna; 
kvað Kormák verra mundu af hafa íengit, ef 
engir hefði til komit at skilja þá. Þá mælti 
Þorbjörn ferðalangr: „Þat var bæði“, sagði 
hann, „at ek sá hann Gretti ekki til frægðar 
vinna, enda hygg ek, at honum skyti skelk í 
í bringu, er vér kvámum at, ok allfúss var 
hann at skilja, ok eigi sá ek hann til hefnda 
leita, er húskarl Atla var drepinn, ok því ætla 
ek aldri hug í honum, ef hann hefir eigi nóg- 
an liðsafla". Gerði Þorbjörn at þessu hit 
mesta gabb. Margir tóku undir, at þetta væri 
þarfleysuglens, ok Grettir myndi eigi svá búit 
hafa vilja, ef hann frétti þessi orð. Eigi bar 
þar til tíðenda fleira at boðinu. Fóru menn 
heim. Yáru dylgjur miklar með þeim um vetr- 
ÍDn, enn hvárigir réðu á aðra; bar þá ekki til 
tíðenda um vetrinn. 

37. Snemma um várit eftir kom skip út af Nor- 
egi; þat var fyrir þing. Þeir kunnu at segja 
mörg tíðendi: þat fyrst, at höfðÍDgjaskifti var 
orðit í Noregi; var þá kominn til ríkis Óláfr 
konungr Haraldsson, enn Sveinn jarl ór landi 
stokkinn, um várit eftir Nesjaorrustu. Yárn 

margir merkilegir hlutir sagðir frá Ólafi kon- 

8 * 

ungi, ok þat með, at hann tók þá menn alla 
bezt, sem váru atgervismenn nm nökkura hluti, 
ok gerði sér þá handgengna. Yið þetta urðu 
glaðir margir ungir menn, ok fýstust til utan- 
ferðar; ok svá sem Grettir spurði þessi tíðendi, 
gerðigt honum hugr á at sigla; vænti hann 
sér sæmdar, sem aðrir, af konunginum. Skip 
stóð uppi at Gásum í Eyjafirði; þar tók Grettir 
sér far, ok bjóst til utanferðar; eigi hafði hann 
enn mikil fararefni. Ásmundr gerðist nú mjök 
hrumr af elli, ok reis nú lítt ór rekkju. Þau 
Ásdís áttu ungan son, er Illugi hét, manna 
efnilegastr. Atli tók nú við allri búsýslu ok 
fjárvarðveizlu; þótti þat mikit batna, því at 
hann var gæfr ok forsjáll. Grettir fór til skips. 
í þetta sama skip hafði ráðizt Þorbjörn ferða- 
langr, áðr enn • þeir vissu, at Grettir myndi 
þar í sigla. Löttu margir Þorbjörn at sigla 
samskipa við Gretti, enn Þorbjörn kveðst fara 
mundu fyrir alt þat. Bjóst hann til utanferð- 
ar, ok varð heldr síðbúinn; kom hann eigi fyrr 
norðr á Gáseyri, enn skipit var albúit. Áðr 
Þorbjöru færi vestan, hafði Ásmundr hæru- 
langr tekit krankleika nökkurn, ok reis þá 
eigi ór rekkju. Þorbjörn ferðalangr kom síð 
dags í sandinn; váru menn þá búnir til borða, 
ok tóku handlaugar úti hjá búðinni. Enn er 
Þorbjörn reið fram í búðarsundit, var honum 
heiisat ok spurðr tíðenda. Hann lézt engi 

segjakunna— „utan þess get ek, at kappinn Ás- 
mundr at Bjargi sé nú dauðr“. Margir tóku 
undir, at þar færi gildr bóndi af heiminum, 
semhannvar—„eða hversu barþattil“? sögðu 
þeir. Hann svarar: „Lítit lagðist nú fyrir 
kappann, þyí at hann kafnaði í stofureyk sem 
hundr, enn eigi var skaði at honum, því at 
hann gerðist nú gamalærr“. Þeir svara: „Þú 
talar undarlega við þvílíkan mann, ok eigi 
myndi Gretti vel líka, ef hann heyrði“. „Þola 
má ek þat“, sagði Þorbjörn, „ok hærra mun 
Grettir bera verða saxit, enn í fyrra sumar á 
Hrútafjarðarhálsi, ef ek hræðumst hann“. Grett- 
ir heyrði fullgerla, hvat Þorbjörn sagði, ok 
gaf sér ekki at, meðan Þorbjörn lét ganga 
söguna; enn er hann hætti, þá mælti Grettir: 
„Þat spái ekþér, Ferðalangr“, sagði hann, „at 
þú deyir eigi í stofureyknum, ok þó má vera, 
at þú verðir eigi ellidauðr, enn þat er undar- 
lega gert,attala sneyðilega til saklausra manna“. 
Þorbjörn mælti: „Eigi mun ek aftra mér at 
þessu, ok eigi þótti mér þú svá snæfrlega láta, 
þá er vér tókum þik undan, er þeir Melamenn 
börðu þik sem nautshöfuð“. Grettir kvað þá 
vísu: 

(28) Jafnan verðr til orða, 
of löng boga slöngvi 
— því kemr þar til sumra 
þung hefnd fyrir — tunga. 

Margr hefir beiðir borgar 
benlinns eakir minni, 

Ferðalangr, þót fengir 
fjðrtjðn, enn þú görvar. 

Þorbjörn mælti: „Jafnfeigr þykkjumst ek sem 
áðr, þótt þú skjalir slíkt“. Grettir svarar: 
„Eigi hafa spár mínar átt langan aldr hér til, 
ok enn mun svá fara; vara þik ef þu vilt, eigi 
mun síðar sýnna w . Síðan hjó Grettir til Þor- 
bjarnar, enn hann brá við hendinni, ok ætlaði 
svá at bera af sér höggit; enn höggit kom á 
höndina fyrir ofan úlfliðinn, ok síðan hljóp sax- 
it á hálginn, svá at af fauk höfuðit. Kaupmenn 
sögðu hann stórhöggan, ok slíkt væri konungs- 
menn, ok eigi þótti þeim skaði at, þótt Þor- 
björn væri drepinn, því at hann hafði bæði 
verit kífinn ok köllsugr. Litlu síðar létu þeir 
í haf, ok kvámu at áliðnu sumri til Noregs, 
suðr við Hörðaland. Frétta þeir þá, at óláfr 
konungr sat norðr í Þrándheimi. Fekk Grettir 
sér far með byrðingsmönnum norðr þangat, því 
at hann vildi fara á konungs fund. 

38. Þórir hét maðr, er bjó í Garði í Aðal- 
dal. Hann var Skeggjason, Bótólfssonar. Skeggi 
hafði numit Kelduhverfi upp til Kelduness. 
Hann átti Helgu, dóttur Þorkels á Fiskilæk. , 
Þórir, son hans, var höfðingi mikill ok sigl- 
ingamaðr. Hann átti tvá sonu; hét Þorgeirr 
annarr, enn annarr Skeggí; þeir váru báðir 

efnilegir menn, ok mjök fulltíða, er þetta var. 
Þórir hafði verit í Noregi um sumarit, þá er 
Óláfr konungr kom vestan af Englandi, ok 
kom sér þá í kærleika mikla við konung, ok 
svá við Sigurð biskup, ok er þat til marks 
um, at Þórir hafði látit gera knörr mikinn í 
skógi, ok bað Sigurð biskup vígja, ok svá gerði 
hann. Eftir þat fór Þórir út til íslands, -ok 
Iét höggva upp knörrinn, þá er honum leiddust 
siglingar, enn brandana af knerrinum lét hann 
setja yfir útidyr sínar, ok váru þeir þar lengi 
síðan, ok svá veðrspáir, at í öðrum þaut fyrir 
sunnanveðri, enn í öðrum fyrir norðanveðri. 
Enn er Þórir spurði, at óláfr konungr bafði 
fengit einvald yfir öllum Noregi, þóttist hann 
þar eiga at vitja vináttumála. Þá sendi Þórir 
sonu sína til Noregs á konungs fund, ok ætl- 
aði at þeir skyldi verða honum handgengnir. 
Kvámu þeir at sunnarlega síð um haustit, ok 
fengu sér eina róðrarskútu, fóru norðr með 
landi, ok ætluðu at fara á konungs fund. Þeir 
kvámu á höfn eina fyrir sunnan Stað, ok Iágu 
þar nökkurar nætr. Þeir heldu sik vel at vist 
ok drykk, ok höfðu sik eigi úti, er eigi váru 
góð veðr. Nú er at segja frá því, er þeir 
Grettir fóru norðr með landi, ok fengu oft 
hörð veðr, því at þetta var öndverðan vetr; 
ok þá er þeir sóttu norðr at Staði, fengu þeir 
illviðri mikit með fjúkiok frosti, ok tókunauðulega 

land eitt kveld allir mjök væstir, ok lögðu þar 
við bala nökkurn, ok gátu þá borgit fé sínu 
ok föngum. Þeir bárust illa af, kaupmennirnir, 
því at þeir gátu eigi tekit eld; enn þeim þótti 
þar nálega við liggja heilsa sín ok líf. Lágu 
þeir þá um kveldit, allilla staddir. Þá er á 
leið kveldit, sá þeir, at eldr kom upp mikill 
öðrum megin þess sunds, er þeir váru þá við 
komnir. Enn er skipverjar Grettis sjá eldinn, 
töluðu þeir til, at sá væri heppinn, er honum 
gæti náð, ok efuðust í, hvárt þeir skyldi leysa 
skipit, enn þat sýndist öllum eigi hættulaust. 
Þá höfðu þeir nm tal mikit, hvárt nökkur 
maðr mundi svá vel færr, at næði eldinum. 
Grettir gaf sér fátt at, ok segir, at verit myndi 
hafa þeir menn, er þat myndi eigi trauðat hafa. 
Kaupmenn sögðu. at sér væri eigi atborgnara, 
hvat er verit hafði, ef þá væri til einskis at 
taka — „eða treystir þú þér? Grettir", sögðu 
þeir, „því at þú ert nú mestr atgervismaðr af 
íslenzkum mönnum kallaðr, enn þú veizt, nú 
gerla hvat oss liggr á“. Grettir svarar: „Eigi 
lízt mér mikit þrekvirki at ná eldinum, enn 
eigi veit ek, hvárt þér launit betr enn sá ferr 
á leit, er þat gerir“. Þeir mæltu: „Hví ætl- 
ar þú oss þá svívirðingarmenn, at vér myndum 
þat eigi góðu launa?“ „Reyna má ek þetta, 
ef þat er, at yðr þykkir hér allmikit á liggja, 
enn eigi segir mér vænt hugr um, at ek hafa 

gott at sök hér fyrir“. Þeir kváðu þat eigí 
skyldu vera, ok báðu hann mæla drengja heil~ 
astan. Eftir þat bjóst Grettir til sunds, ok 
kastaði af sér klæðunum. Hann 'fór í kufl einn 
klæða ok söluváðarbrækr; hann stytti upp um 
sik kuflinn, ok rak at sér utan basttaug at 
sér miðjum, ok hafði með sér kerald. Síðan 
hljóp hann fyrir borð. Hann lagðist nú yfir 
þvert sundit, ok gekk þar á land. Hann sér 
þar standa eitt hús, ok heyrði þangat manna- 
mál ok glaum mikinn. Grettir sneri at húsinu. 
Nú er at segja frá þeim, sem fyrir váru, at 
hér váru komnir þeir Þórissynir, sem fyrr var 
getit. Þeir höfðu legit þar margar nætr, ok 
beðit þar veðrfalls, at þeim gæíi norðr fyrir 
Staði. Þeir höfðu setzt at drykkju, ok váru 
tólf saman. Þeir lágu í meginhöfninni, ok var 
þar gert sæluhús mönnum þeim til vistar, er 
fóru með landi fram, ok var borinn í húsit 
hálmr mikill; eldr var ok mikill á gólfinu. 
Grettir ræðst nú inn í húsit, ok vissi eigi r 
hverir fyrir váru, Kuflinn var sýldr allr, þeg- 
ar hann kom á land, ok var hann furðu mikill 
tils^'ndar, sem tröll væri. Þeim sem fjTÍr 
váru, brá mjök við þetta, ok hugðu at óvættr 
mundi vera. Börðu þeir hann með öllu því, 
er þeir fengu til, ok varð nú brak rnikit um 
þá, enn Grettir hratt fast af handleggjum. 
Sumir börðu hann með eldibröndum; hraut þá 

eldriun um alt húsit; komst hann yið þat út 
með eldinn. ok fór svá aftr til félaga sinna. 
Lofuðu þeir mjök hans ferð ok fræknleik, ok 
kváðu engan hans jafningja mundu vera. Leið 
nú af nóttin, ok þóttust þeir þegar hólpnir, er 
þeir fengu eldinn. Um morguninn eftir var 
gott veðr; vöktu þeir við snemma kaupmenn- 
irnir, ok bjoggust til ferðar; töluðu þá um, at 
þeir skyldi flnna þá, er fyrir eldinum höfðu 
ráðit, ok vita, hverir þeir væri. Leystu þeir 
nú skipit, ok fóru yfir sundit; fundu þeir þá 
eigi skálann, enn sá þar öskuhrúgu mikla, ok 
þar í fundu þeir mannabein mörg; þóttust nú 
vita, at sæluhúsit myndi hafa brunnit alt upp, 
ok þeir menn, sem þar höfðu í verit. Þeir 
spurðu, hvárt Grettir hefði ollat þessu óhappi, 
ok sögðu þetta hit mesta illvirki. Grettir 
kvað nú þat fram komit, er hann grunaði, at 
þeir myndi honum illu launa eldsóknina, ok 
segir ’ilt ódrengjum lið at veita’. Af þessu 
fekk Grettir svá mikit ólið, at kaupmenn sögðu, 
hvar sem þeir kvámu, at Grettir hefði þessa 
menn inni brent. Þat fréttist nú brátt, at í 
þessu húsi höfðu þeir látizt Þóris synir ór Garði, 
sem fyrr váru nefndir, ok fylgdarmenn þeira. 
Nú ráku þeir Grettir í burt ór skipinu, ok 
vildu eigi hafa hann með sér. Varð hann nú 
svá fyrirlitinn, at nær engir vildu honum gott 
gera. Þótti honum nú allóvænt horfa, ok vildi 

nú fyrir hvern mun fara á konungs fund, ok 
leitaði nú norðr til Þrándheims. Þar var kon- 
ungr fyrir, ok hafði spurt alt þetta, áðrGrett- 
ir kæmi; var hann allmjök afluttr fyrir konung- 
inum. Yar Grettir nökkura daga í bænum 
áðr hann næði at ganga á konungs fund. 

39. Þat var einn dag, þá er konungr sat 
at málstefnu, at Grettir gekk fyrir konunginn 
ok kvaddi hann vel. Konungr leit við honum 
ok mælti: „Ertu Grettir hinn sterki ?“ Hann 
svarar: „Kallaðr hefi ek svá verit, ok er ek 
af því hér kominn, at ek vænti af yðr nökk- 
urrar linunar um þat illmæli, er mérhefirkent 
verit, enn ek þykkjumst þessa eigi valdr“. 
óláfr konungr mælti: „Ærit ertu gildr, enn 
eigi veit ek, hverja gæfu þú berr til at hrinda 
þessu máli af þér, enn líkara væri, at þú hefðir 
eigi viljandi mennina inni brent“. Grettir 
kvaðst gjarna vilja af sér koma þessu mæli, 
ef konungi þætti þat mega vera. Konungrbað 
hann satt frá segja, hversu farit hefði með 
þeim. Grettir sagði þá alt, sem áðr var greint, 
ok þat með, at þeir lifðu allir, er hann komst 
út með eldinn; vil ek nú bjóða mik til slíkrar 
undanfærslu, sem yðr þykkja lög til standa“. 
Óláfr konungr mælti þá: „Unna viljum vér þér 
at bera járn fyrir þetta mál, ef þér verðr þess 
auðit“. Gretti líkaði þat allvel; tók hann nú 
at fasta til járnsins, ok leið til þess, er sá dagr 

kom, er skírslan skyldi fram fara. Þá gekk 
konnngr til kirkju ok biskup ok fjöldi fólks, 
því at mörgum var forvitni á at sjá Gretti, 
svá mikit sem af honum var sagt. Síðan var 
Grettir til kirkju leiddr; ok er hann kom til 
kirkju, litu þeir margir til hans, er fyrir váru, 
ok töluðu þeir, at hann væri ólíkr flestum 
mönnum fyrir sakir afls ok vaxtar. Gekk 
Grettir nú innar eftir gólfinu; þá hljóp fram 
piltr einn frumvaxta, heldr sviplegr, ok mælti 
til Grettis: „Undarlegr háttr er nú hér í landi 
þessu, þar sem menn skulu kristnir heita, at 
illvirkjar ok ránsmenn ok þjófar skulu fara í 
friði, ok gera þeim skírslur; enn hvat myndi 
illmenninu fyrir verða, nema forða lífinu meðan 
hann mætti ? Hér er nú einn ódáðamaðrinn, 
er sannreyndr er at illvirkjum, ok hefir brent 
inni saklausa menn, ok skal hann þó enn ná 
undanfærslu, ok er þetta all-mikill ósiðr u . Hann 
fór at Gretti ok rétti honum fingur, ok skar 
honumhöfuð, ok kallaði hann margýgjarson ok 
mörgum öðrum illum nöfnum. Gretti varð skap- 
fátt mjök við þetta, ok gat þá eigi stöðvatsik. 
Grettir reiddi þá upp hnefann, ok sló piltinn 
undir eyrat, svá at hann lá þegar í óviti, enn 
sumir segja, at hann væri dauðr þá þegar; 
enn enginn þóttist vita, hvaðan sjá piltr kom, 
eða hvat af honum varð, enn þat ætla menn 
helzt, at þat hafi verit óhreinn andi, sendr til 

óheilla Gretti. Nú varð hark mikit í kirkjunni, 
ok var nú sagt til konunginum, at sá barðist 
um ; sem járnit skyldi bera. Óláfr konungr 
gekk nú fram í kirkjuna ok sá hvat um var 
ök mælti: „Mikill ógæfumaðr ertu, Grettir“, 
sagði konungr, „er nú skyldi eigi skírslan fram 
fara, svá sem nú var alt til búit, ok mun eigi 
hægt at gera við ógæfuþinni“. Grettir svarar: 
„Pat hafði ek ætlat, at ek myndi meiri sæmd 
til yðar sækja, herra, enn nú horfist á, fyrir sakir 
ættarminnar", — ok sagði, hversu mönnum var 
farit með þeim Óláfi konungi, sem fyrr var 
talat. „Vilda ek nú gjarna“, sagði Grettir, 
„at þér tækið við mér; hafið þér þá marga með 
yðr, at eigi munu víglegri þykkja enn ek“. 
„Sé ek þat“, sagði konungr, „at fáir menneru 
nú slíkir fyrir afls sakir ok hreysti, sem þú 
ért, enn miklu ertu meiri ógæfumaðr enn þú 
megir fyrir þat með oss vera. Nú skaltu fara 
i friði fyrir mér, hvert er þú vilt, vetrarlangt, 
enn far þú at sumri út til íslands, því at þar 
mun þér auðit verða þín bein atbera“. Grettir 
svarar: „Ek vilda fyrst færast undan brennu- 
málinu, ef ek mætta, því at þat hefi ek eigi 
viljandi gert“. „Þat er all-Iíklegt“, sagði kon- 
ungr, „enn fyrir sakir þess, at nú ónýttist 
skírslan fyrir sakir þolleysis þins, þá muntu 
þessu máli eigi fá af þér hrundit framar enn 
svá sem nú er orðit, ok hlýtr jafnan ilt af 

athngaleysinu, ok ef nökknrum manni hefir 
verit fyrirmælt, þá mnn þér hóti helzt“. Eftir 
þat dvaldi Grettir í bænnm nökknra stnnd, ok 
fekk eigi meira af Óláfi konnngi enn nú var 
sagt. Síðan fór hann snðr í land, ok ætlaði 
anstr til Túnsbergs at finna Þorstein drómnnd 
bróðnr sinn, ok er eigi sagt af hans ferðnm, 
fyrr enn hann kom anstr á Jaðar. 

JO. At jólnm kom Grettir til þess bónda, 
er Einarr hét; hann var ríkr maðr ok kvæntr, 
ok átti dóttnr gjafvaxta, er Gyríðr er nefnd; 
hon var fríð kona ok þótti harðla góðr kostr. 
Einarr banð Gretti með sér at vera nm jólin, 
ok þat þá hann. Þat var þá víða í Noregi, 
at markamenn ok illvirkjar hlnpn ofan af 
mörknm ok skoruðu á menn til kvenna, eða 
tókn á bnrt fé manna með ofríki, þar er eigi 
var liðsfjöldi fyrir. Svá bar hér til, at þat var 
einn dag á jólnnnm, at kvámn til Einars bónda 
illvirkjar margir saman; hét sá Snækollr, sem 
fyrir þeim var; hann >ar berserkrmikill. Hann 
skoraði á Einar bónda, at hann skyldi leggja 
upp við hann dóttnr sína, eða verja hana, ef 
hann þættist maðr til. Enn bóndi var þá af 
æskuskeiði ok engi styrjaldarmaðr; þótti honnm 
nú mikill vandi at höndniíi kominn, ok spurði 
Gretti í hljóði, hvat hann vildi til leggja — 
„því at þú ert kallaðr frægr maðr w . Grettir 
bað hann því einu játa, er honnm þótti sér 

smánarlaust. Berserkrinn sat á hesti, ok hafði 
hjálm á höfði, ok eigi spent kinnbjörgunum;. 
hann hafði skjöld járni rendan fyrir sér, ok lét 
hann hit ógurlegasta. Hann mælti við bónda:. 
„Kjós skjótt annanhvárn kostinn, eðahvatræðr 
sá þér hinn mikli hrottinn, er þar stendr hjá 
þér ? eða er eigi þat, at hann vili eiga leik vift 
mik?“ Grettir: sagði: „Jafnkomit er á mefr 
okkr bónda, því at hér er hvárrgi skeflnn 
maðr“. Snækollr mælti: „Heldr mun ykkr ægja, 
við mik at fást, ef ek reiðumst“. „Þá veit. 
þat er reynt er 4t , sagði Grettir. Berserkrinn 
fann nú undandrátt í málinu; tók hann þá at. 
grenja hátt ok beit í skjaldarröndina, ok setti 
skjöldinn upp í muon sér ok gein yfir hornit 
skjaldarins, ok lét all-ólmlega. Grettir varpaði 
sér um vollinn; ok er hann kemr jafnframhesti' 
berserksins, slær hann fæti sínum neðan undir 
skjaldarsporðinn svá hart, at skjöldrinn gekk 
upp í munninn, svá at rifnaði kjaftrinu, enir 
kjálkarnir hlupu ofan á bringuna; hann hafði 
þá alt eitt atriðit, at hann þreif í hjálminn 
vinstri hendi ok svifti víkinginum af baki, enn 
hægri hendi brá hann saxinu, er hann var 
gyrðr með, ok setti á hálsinn, svá at af tók 
höfuðit. Enn er þetta sá fylgdarmenn Snæ- 
kolls, flýði sinn veg hverr þeira. Eigi nenti 
Grettir at elta þá, því at hann sá, at engi var 
hugr i þeim. Þakkaði bóndi honum vel fyrir 

þetta verk, ok margir menn aðrir. Pótti þessi 
atburðr bæði vera af hvatleik ok harðfengi 
nnninn. Var Grettir þar nm jólin vel haldinn; 
leysti bóndi hann vel af garði. Fór Grettir 
«íðan anstr til Túnsbergs ok hitti Þorstein 
bróður sinn. Tók hann við Gretti með blíðu, 
-ok spurði at ferðum hans, ok at hann vann 
berserkinn. Grettir kvað vísu: 

(29) Snart at snæðingB porti 
Snækolls þritnu rækir 
ímunbakl, þat’s ökla 
áspyrnu fekk þymis. 

Svá tvískifti toftum 
tanngarða hinn járnvarði 
broddagangs at á bringu 
bíilkr rifnuðu kjalkar. 

Porsteinn mælti: „’Slyngt yrði þér um margt, 
frændi, ef eigi fylgdi slysin með’“. Grettir 
svarar: „’Þess verðr þó getit, er gert er’“. 

41. Nú var Grettir með Þorsteini þat sem 
eftir var vetrarins ok fram á várit. Þat var 
einn morgin, er þeir bræðr, Þorsteinn ok Grett- 
ir, lágu í svefnlofti sínu, at Grettir hafði lagit 
hendr sínar undan klæðunum; Þorsteinn vakti 
ok sá þat. Grettir vaknaði litlu síðar. Þá 
mælti Þorsteinn : „Sét hefl ek handleggi þína, 
frændi“, sagði hann, „ok þykkir mér eigi und- 
arlegt, þó at mörgum verði þung högg þín, 
því at einkis manns handleggi hefl ek slíka 
sét“. „Vita mátti þó þat“, sagði Grettir, „at 

ek mynda eigi slíku til leiðar koma, sem ek 
hefi unnit, ef ek væri eigi allknár“. „Betr 
þætti mér“, segir Þorsteinn, „þó at væri mjórri, 
ok nökkuru gæfusamlegri“. Grettir sagði: 
„Satt er þat, sem mælt er, at ’engi maðr skap- 
ar sik sjálfr’; láttu mik nú sjá þína handleggi“, 
sagði hann. Þorsteinn gerði svá; hann var 
manna lengstr ok grannvaxinn. Grettir brosti 
at, ok mælti: „Bigi þarf at horfa á þetta lengr, 
krækt er saman rifjum í þér, ok eigi þykk- 
jumst ek slíkar tengr sét hafa, sem þú berr 
eftir, ok varla ætla ek þik kvenstyrkvan vera“. 
„Má þat vera“, sagði Þorsteinn, „ennþóskaltu 
þat vita, at þessir hinir mjóvu handleggir munu 
þín hefna, ella mun þín aldri hefnt verða“. 
„Rvat má vita, hversu verðr, um þaterlýkr?“ 
Eigi er þá getit fleira um viðrtal þeira. Leið 
nú á várit: kom Grettir sér í skip, ok fór út 
til íslands um sumarit. Skildu þeir bræðr með 
vináttu, ok sáust aldri síðan. 

42. Þar er nú til at taka, er áðr er 
frá horfit, at Þorbjörn öxnamegin spurði 
víg Þorbjarnar ferðalangs, sem fyrr var sagt; 
brást hann við þat reiðr mjök, ok kveðst vilja, 
at ’ýmsir ættu högg í annars garði’. Ásmundr 
hærulangr lá lengi sjúkr um sumarit; ok er 
honum þótti at sér draga, heimti hann til sín 
frændr sína, ok sagði, at hann vildi, at Atli 

tæki við allri fjárvarðveizlu eftir hans dag — 

9 

„enn uggir mik“ ? sagði Ásmundr, „at þú meg- 
ir varla í kyrðum sitja fyrir ójafnaði, enn þat 
vilda ek, at allir mínir tengdamenn væri sinn- 
andi honum sem bezt; enn til Grettis kann ek 
ekki at leggja, því at mér þykkir á hverfanda 
hjóli mjök um hans hagi; ok þó hann sé maðr 
sterkr, þá uggir mik, at hann eigi meir um 
vandræði at véla, enn fulltingja frændum sín- 
um; enn þótt Hlugi sé ungr, þá mun hann þó 
verða þroskamaðr, ef hann heldr heilum sér“. 
Ok er Ásmundr hafði skipat með sonum síuum, 
sem hann vildi, dró at honum sóttin; andaðist 
hann litlu síðar, ok var jarðaðr at Bjargi, því 
at Ásmundr hafði þar kirkju gera látit; ok 
þótti heraðsmönnum þat mikill mannskaði. Atli 
gerðist nú gildr bóndi, ok hafði mannmargt 
með sér; hann var atfangamaðr mikill. At á- 
liðnu sumri fór út hann á Snæfellsnes at fá 
sér skreið; hann rak marga hesta, ok reið 
heiman til Mela í Hrútafjörð, til Gamla mágs 
síns. Béðst þá til ferðar með Atla Grimr Þór- 
hallsson, bróðir Gamla, við annan mann; riðu 
þeir Haukadalsskarð vestr, ok svá sem liggr 
út á Nes; keyptu þar skreið mikla, ok báru á 
sjau hestum; sneru heimleiðis, er þeir váru al- 
búnir. 

43. Þorbjörn öxnamegin spurði, at Atli ok 
Grímr váru heiman farnir; váru hjá honum 
Þórissynir frá Skarði, Gunnarr ok Þorgeirr. 

Þorbirni lék öfund á vinsældum Atla, ok egg- 
jaði hann þá bræðr, Þórissonu, at þeir skyldi 
sitja fyrir Atla, er þeir færi utan af Nesinu. Riðu 
þeir þá heim til Skarðs, ok biðu þar til þess, er 
þeir Atlifóruuppummeðlestina. Enn erþeirkvámu 
fram um bæinn á Skarði, þá var sén för þeira; brugðu 
þeir bræðr þá skjótt við með húskarla sína, ok 
riðu eftir þeim. Enn er þeir Atli sá ferð þeira, 
bað hann þá taka ofan klyfjárnar af hestunum — 
„ok munu þeir vilja bjóða mér bætr fyrir hús- 
karl minn, er Gunnarr drap í fyrra sumar; ork- 
um eigi á fyrri, enn verjum hendr várar, ef 
þeir vekja fyrri við oss“. Nú kvámu hinir fyrri 
at, ok hlaupa af baki. Atli fagnar þeim, ok 
spurði at tíðendum — „eða viltu bæta mér 
nökkuru, Gunnarr, fyrir húskarl minn?“ Gunn- 
arr svarar: „Annars væri þér verðir, Bjargs- 
menn, enn at ek bæti þat góðu; væri ok meiri 
bóta vert fyrir víg Þorbjarnar, er Grettir vá“. 
„Eigi á ek því at svara“, sagði Atli, „enda 
ertu eigi aðili þess máls“. Gunnarr kvað nú 
fyrir þat ganga mundu — „ok göngum at þeim, 
ok neytum þess nú, at Grettir er nú eigi nærri.“ 
Þeir hlupu at Atla, ok váru átta saman, enn 
þeir Atli sex saman. Atli gekk fram fyrir sina 
menn, ok brá sverðinu Jökulsnaut, er Grettir 
hafði gefit honum. Þá mælti Þorgeirr: „Margt 
er líkt með þeim er góðir þykkjast, ofarlega 

bar Grettir saxit í fyrra sumar á Hrútafjarðar- 

9* 

hálsi“. Atli svarar: „Hann mun ok vanari 
við stórvirkin enn ek“. Síðan börðust þeir. 
Gunnarr sótti at Atla með ákefð, ok var hinn 
óðasti; ok er þeir höfðu barizt um stund, mælti 
Atli: „Engi frami er í því, at vit drepum 
verkmenn hvárir fyrir öðrum, ok er þat næst, 
at vit sjálfir leikumst við, því at ek hefi aldri 
með vápnum vegit fyrr enn nú“. Gunnarr vildi 
þat eigi. Atli bað húskarla sínaatgeymaatlest- 
inni — „enn ek mun sjá, hvat þeir gera at“. 
Gekk hann þá svá hart fram, at þeir Gunnarr 
hrukku fyrir. Drap Atli þá tvá fylgdarmenn 
þeira bræðra. Eftir þat sneri hann á móti 
Gunnari, ok bjó til hans, svá at í sundr tók 
skjöldinn fyrir neðan mundriða um þvert, ok 
kom á fótinn fyrir neðan knéit; ok þegar hjó 
hann annat högg, svá þat varð at banasári. 
Nú er at segja frá Grími Þórhallssyni, at hann 
réðst á móti Þorgeiri, ok áttust þeir lengi við, 
því at hvárrtveggja þeira var hraustr maðr. 
Þorgeirr sá fall Gunnars bróður síns; vildi 
hann þá undan leita. Grímr hljóp eftir honum 
ok elti hann þar til, at Þorgeirr drap fæti ok 
fell áfram; þá hjó Grímr með öxi milli herða 
honum, svá stóð á kafi. Þá gáfu þeir grið 
fylgdarmönnum þeira þrimr, sem eftir váru. 
Eftir þat bundu þeir sár sín, ok hófu upp klyf- 
jar á hestana, ok fóru síðan heim, ok lýstu 
vígum þessum. Sat Atli þá heima með fjöl- 

menni um haustit. Þorbirni öxnam’egin likaði 
stórilla, ok gat þó ekki at gert ? því at Atli 
var mjök vinsæll. Grímr var með honum um 
vetrinn, ok svá Gamli mágr hans. Þar var 
þá ok Glúmr Óspaksson, annarr mágr hans; 
hann bjó þá á Eyri í Bitru. Höfðu þeir setu- 
fjölmenni á Bjargi, ok var þar glaumr mikill 
um vetrinn. 

44. Þorbjörn öxnamegin tók við eftirmáli 
um víg Þórissona; bjó hann málit til á hendr 
þeim Grími og Atla, enn þeir bjoggu til varna 
um atfarir ok frumhlaup til óhelgi þeimbræðr- 
um. Yáru málin lögð til Húnavatnsþings, ok 
fjölmentu mjök hvárirtveggja. Varð Atla gott 
til liðs, því at hann átti frændafla mikinn. 
Gengu þá at beggja vinir; töluðu um sættir, 
ok sögðu allir, at Atla væri vel um farit — „ótil- 
leitinn, enn þú öruggr í einangri“. ÞóttistÞor- 
björn sjá, at eigi myndi annat virðingarvænna, 
enn taka sættinni. Skildi Atli þat til, at hann 
vildi hvártki hafa heraðssektir, né utanferðir. 
Yáru þá teknir menn til gerðar, Þorvaldr Ás- 
geirsson fyrir hönd Atla, enn af Þorbjarnar 
hendi var Sölvi hinn prúði; hann var son Ás- 
brands Þorbrandssonar, Haraldssonar hrings, 
er numit hafði Yatnsnes alt utan til Ambáttar- 
ár fyrir vestan, enn fyrir austan alt inn til 
Þverár, okþar yfir um þvert til Bjargaóss, ok 
alt þeim megin Bjarga út til sjávar. Sölvi var 

ofláti mikili, ok vitr maðr, ok því kjöri Þor- 
björn hann til gerðar fyrir sína hönd. Ok eft- 
ir þat sögðu þeir upp gerðina, at þá Þórissonu 
skyldi bæta hálfum bótum, enn hálfar fellu niðr 
fyrir atför ok frumhlaup ok fjörráð við Atla. 
Víg húskarls Atla, þess er var drepinn á Hrúta- 
fjarðarhálsi, stóðst þat á endum, ok víg þeira 
tveggja, er fellu með Þórissonum. Grímr Þór- 
hallsson skyldi láta heraðsvist sína, enn Atli 
vildi einn halda upp fébótum. Þessi gerð lík- 
aði Atla vel, enu Þorbirni heldr illa, ok skildu 
þó sáttir at kalla, enn þó hraut þat upp fyrir 
honum Þorbirni, at eigi myndi fyrir enda um 
gert með þeim, ef svá færi, sem hann vildi. 
Atli reið heim af þinginu, ok þakkaði Þorvaldi 
vel fyrir liðveizlu sína. Grírar Þórhallsson 
réðst þá suðr í Borgarfjörð, ok bjó þá at Gils- 
bakka, ok var gildr bóndi. 

45. Sá maðr var með Þorbirni öxnamegin, 
er Áli hét; hann var húskarl, ok heldr ógæfr 
ok vinnulítill. Þorbjörn bað hann starfa betr, 
ella kveðst hann mundu lemja hann. Áli kvaðst 
þess enga fýst hafa, ok var hinn kífnasti í 
móti. Þorbjörn þoldi honuin eigi, ok rak hann 
niðr undir sik, ok fór með hann illa. Eftir 
þat fór Áli burt ór vistinni, ok fór norðr yfir 
háls til Hiðfjarðar; létti eigi fyrr, enn hann 
kom til Bjargs. Atli var heiraa, ok spurði, 
hvert hann skyldi fara. Hann kvaðst leita sér 

vistar. „Ertu eigi vinnumaðr Þorbjarnar?“ 
kvað Atli. „Eigi fór þat svá keypilega með 
okkr“, sagði Áli; „ek var þar eigi lengi, enn 
mér þótti ilt, meðan ek var, skildum vit svá, 
at mér þótti hann eigi vel syngja at kverkum 
mér, ok man ek þangat aldri fara til vistar, 
hvat sera annat verðr af mér; er þat ok satt, 
at mikill munr er, hvárum ykkar verðr betr 
tilhjónasinna; vildaekgjarnan nú vinna hjá þér, 
ef þess væri kostr. Atli svarar: „Nóga hefi ek 
vinnumenn, þó at eigi seiiumst ek í hendr 
Þorbirni til þeira manna, er hann hefir ráðit, 
enn mér þykkir enginn slægr til þín, ok far 
aftr til hans“. Áli mælti: „Þar kem ek eigi 
ónauðigr“. Nú dvaldist Áli þar um stund. 
Einn morgun fór hann til verks með þeim hús- 
körlum Atla, ok vann svá, at hvaðanæfa váru 
á honum hendrnar. Lét ÁIi svá ganga fram 
á sumarit. Atli lagði ekki til hans, enn lét þó 
gefa honum mat, því at honum líkaði starfinn 
vel. Þorbjörn fréttir nú, at Áli er á Bjargi. 
Hann reið þá til Bjargs við þriðja mann, ok 
kallaði Atla til tals við sik. Atli gekk út, ok 
heilsaði þeim. Þorbjörn mælti: „Enn viltu 
endrnýja við mik, Atli, um mótgang okáleitni; 
eða hví hefir þú tekit vinnumann minn? ok er 
slíkt óskilslega gert“. Atli svarar: „Eigi er 
mér þat sýnt, at hann sé þinn vinnumaðr, enn 
eigi vil ek á honum halda, ef þú sýnir skilríki 

til, at hann sé þitt hjón, enn eigi nenni ek at 
draga hann ór húsum út“. Þú munt ráða at 
sinni“, sagði Þorbjörn; „enn kref ek mannsins, 
ok fyrirbýð ek vinnu hans, enn koma mun ek 
annat sinn, ok er eigi víst, at vit skiljumst þá 
betri vinir enn nú“. Atli svarar: „Heima 
mun ek bíða, ok taka við því, sem at höndum 
kemr“. Síðan reið Þorbjörn heim. Enn er 
verkamenn kvámu heim um kveldit, segir Atli 
þá viðrtal þeira Þorbjarnar, ok bað Ála fara 
leið sína, ok sagðist eigi vildu dvelja vist 
hans. Áli svarar: „Satt er hit fornkveðna: 
’ofleyfingjarnir bregðast mér mest’; ok ætlaði 
ek þat eigi, at þú myndir nú reka mik á burtu, 
þar sem ek hefi unnit hér til sprengs í sumar, 
ok vánat til þess, at þú myndir .mér' nökkura 
forstöðu veita, enn þann veg farið þér, þó at 
þér látið allgóðvænlega; nú skal mik hérlemja 
fyrir augum þér, ef þú vilt mér enga forstöðu 
veita eða hjálp u . Atla gekst hugr við umtal 
hans, ok nenti nú eigi at reka hann á burtu 
frá sér. Leið nú þar til er menn tóku til slátt- 
ar. Þat var einn dag nökkuru fyrir miðsumar, 
at Þorbjörn öxnamegin reið til Bjargs; hann 
var svá búinn, at hann hafði hjálm á höfði, ok 
gyrðr við sverð ok spjót 1 hendi; þat var fjarðra- 
spjót, ok breið mjök fjöðrin. Væta var úti um 
daginn. Atli hafði sent húskarla sína til slátt- 
ar, enn menn hans sumir váru norðr við Horn 

til afla. Atli var heima, ok fáir menn aðrir. 
Þorbjörn kom þar nær hádegi um daginn; hann 
var einn á ferð, ok reið at útidyrum. Aftr 
yar hurð ; engir raenn úti. Þorbjörn drap á 
dyrr, ok fór síðan á bak húsum, svá at mátti 
eigi sjá hann frá dyrunum. Heimamenn heyrðu 
at barit var, ok gekk út kona ein. Þorbjörn 
hafði svip af konunni, ok lét eigi sjá sik, því 
hann ætlaði annat at vinna. Hon kom í stofu. 
Atli spurði, hvat komit var. Hon kvaðst ekki 
hafa sét koma úti; ok er þau töluðu þetta, þá 
laust Þorbjörn mikit högg á dyrnar. Þá mælti 
Atli: „Mik vill sjá finna, ok mun hann eiga 
erendit við mik, hversu sem þarft er“. Gekk 
hann þá fram, ok út í dyrnar. Hann sá eng- 
an úti. Væta var úti mikil, ok því gekkhann 
eigi út, ok helt sinni hendi í hvárn dyrustafinn, 
ok lítast svá um. í því bili snaraði Þorbjörn 
fram fyrir dyrnar, ok lagði tveim höndum til 
Atla með spjótinu á honum miðjum, svá stóð í 
gegnum hann. Atli mælti við, er hann fekk 
lagit: „Þau tíðkast hin breiðu spjótin“, segir 
hann; síðan fell hann fram á þresköldinn. 
Þá kvámu fram konur, er í stofunni höfðu 
verit; þær sá, at Atli var dauðr. Þá varÞor- 
björn á bak kominn, ok lýsti víginu á hendr 
sér, ok reið heim eftir þat. Ásdís húsfreyja 
sendir eftir mönnum, ok var búit um lík Atla, 
ok var hann jarðaðr hjá föðursínum; hann var 

mjök harmdauði, því hann hafði verit bæði vitr 
ok vinsæll. Engi kvámu fram fégjöld fyrir víg 
Atla; enda beiddist engi bóta, því at Grettir 
átti eftirmálit, ef hann kæmi út. Stóðu þessi 
mál kyrr um. sumarit. Varð Porbjörn lítt þokk- 
aðr af þessu verki, ok sat þó um kyrt í búi 
sínu. 

46. Þetta sumar, er nú var frá sagt, kom 
sldp út fyrir þing á Gásum. Var þá sagt frá 
ferðum Grettis; þar með sögðu þeir um hús- 
brennuna. Við þessa sögu varð Þórir í Garði 
afar reiðr, ok þóttist hann þar at sonarhefnd- 
nm sjá eiga sem Grettir var. Reið Þórir við 
fjölmenni mikit, ok reifði á þingi brennumálit, 
enn menn þóttust ekki kunna til at leggja, 
meðan engi var til svara. Þórir kveðst eigi 
annat vilja, enn at Grettir væri sekr gerr um 
alt landit fyrir slík óverk. Þá svarar Skafti 
lögsögumaðr: „Víst er þetta ilt verk, ef svá 
er, sem þetta er sagt; enn ’jafnan er hálfsögð 
saga, ef einn segir’, því at fleiri eru þess fúsari, 
at færa þangat, sem eigi berr betr, ef tvent er 
til; nú mun ek eigi leggja órskurð á, atGrett- 
ir sé sekr gerr um þetta at svá gervu“. Þórir 
var maðr heraðsríkr ok höfðingi mikill, enn 
vinsæll af mörgu stórmenni; gekk hann at svá 
fast, at engu kom við um sykn Grettis. Gerði 
Þórir Gretti þá sekan um alt landit, ok var 
honum síðan þyngstr allra sinna mótstöðnmanna, 

sem oft bar raun á; hann lagði þá þegar fé 
til höfuðs honum sem öðrum skógarmönnum, 
ok reið yið þat heim. Margir mæltu, at þetta 
væri meir gert af kappi, enn eftir lögum, enn 
þó stóð svá búit. Yarð nú tíðendalaust fram 
yfir miðsumar. 

47. At áliðnu sumri kom Grettir Ásmund- 
arson út í Hvítá í Borgarfirði; fóru menn til 
skips um heraðit. Pessi tíðendi kómu öll senn 
til Grettis: þat fyrst, at faðir hans var andaðr, 
annat þat, at bróðir hans var veginn, þat þriðja, 
at hann var sekr gerr um alt landit. Þá kvað 
Grettir vísu þessa: 

(30) Alt kom senn &t svinuum 
sekt mín bragar tíni 
foður skal drengr af dauða 
drjóghljóðr ok svá bróður. 

Þó skal margr í rnorgin, 
mótrunnr Heðins snótar, 
brjótr um slíkar sútir 
sverðs daprari verða. 

Svá segja menn, at Grettir brygði engan veg 
skapi við þessar fréttir, ok var jafnglaðr sem 
áðr. Nú sat Grettir við skip um hríð, því at 
hann fekk engan fararskjót, sem honum gatst 
at. Sveinn hét maðr, er bjó at Bakka, upp 
frá Þinguesi; hann var góðr bóndi ok kátr 
maðr, ok kvað oft, svá at gaman var at. Hann 
átti merhryssi eitt, brúnt at lit, allra hrosga 
skjótast; þat kallaði Sveinn Söðulkollu. Grettir 

fór einauáttburtaf Völlum,því at hann vildi eigi 
at kaupmenn yrði varir við. Hann fekk sér 
knfl svartan, ok steypti utan yfir klæði, ok 
duldist svá. Hann gekk upp hjá Þingnesi, ok 
svá upp til Bakka; var þá ljóst orðit. Hann 
sá brónt hross við túnit, ok*fór til ok lagði 
við beizl, steig á bak ok reið upp með Hvítá, 
ok fyrir neðan Bæ, ok svá til Flókadalsár ok 
sváupp ágöturfyrirofan Kálfanes. Vinnumenn á 
Bakka stóðu upp í þann tíma, ok sögðu til 
bónda, at maðrinn var á bak kominn. Hann stóð 
upp ok brosti at, ok kvað þetta: 

(31) Heðan reið á brott beiðir 
barðells næri garði; 
þjófr lét hönd um hrífa, 
bjalroþoUr, Soðulkollu. 

S4 man Freyr at fleirum 
fullsterkr svaðilverkum 
Þundar skýss enn þessu; 
þat hellr, hann man bellinn. 

Síðan tók hann hest sinn, ok reið eftir. Grett- 
ir reið þar til, er hann kom upp fyrir bæinn 
á Kroppi; þar fann hann mann, er nefndist 
Halli ok kvaðst fara skyldu ofan til skips á 
Völlu. Grettir kvað vísu: 

(32) Segðn í breiðar hygðir 
bráðlyndr, at þú fyndir 
uppi alt hjá Kroppi, 
almþollr, Söðulkollu. 

Þar var staddr á steddu 

— strjúk allmikinn, Halli, — 
drengr sá’s drýgir löngum 
dufl í svörtum kufli. 

Ok nú skilja þeir, ok fór Halli ofan eftir götum, 
ok alt ofan at Kálfanesi, áðr Sveinn kom á 
móti honum. Þeir kvöddust skjótt. Þá kvað 
SveinD: 

(33) Sáttu, reið enn reitni 

— raun ’s oss mikil — hrossi 
slyttimákr — at slíku — 
slægr frá næetu bæjum? 

Heraðsmenn skulu hvinni 
hefning fyr þat nefna; 

bera skal búk at hváru 
blán, ef náik hánum. 

„Máttu þat af því/' kvað Halli, „ek fann þann 
mann, er ríða kvaðst Söðulkollu, ok bað mik 
þat segja ofan í bygðina ok heraðit; var sá 
mikill vexti, ok var í svörtum kufli“. „Eiga 
þykkist hann nökkut undir sér“, kvað bóndi, „ok 
skal ek vita, hverr hann er“, ok reið síðan eftir 
honum. Grettir kom í Deildartungu. Var þar 
úti kona; Grettir fann hana at máli, ok kvað 
vísu: 

(34) Færðu hafloga hirði 

— hér ferr braut gripr lautar — 
allvelborin vella 
vígdis, gamanvísu. 

Ek vilda Bvá jöldu 
Yggs líðgjafi ríða 

æst at ek man gista, 
orðrakkr, at Gilsbakka. 

Konan nam yísnna. Hann reið eftir þat leið 
sína. Sveinn kom þar litlu síðar, ok var hon 
eigi inn gengin, ok þegar hann kom, kvað hann 
þetta: 

(35) Hverr reið hóti fyrri 
heðan í róstuveðri 
hart á hrossi svörtu 
hjörgráðsboði áðan? 

Hann man heldr at söunn 
hundeygr 1 dag undan 
djarfr ok dáðnm horfinn 
drengr sá rekask iengi. 

Hon sagði þá slíkt sem henni var kent. Hann 
hugsaði vísuna ok mælti: „Eigi er ólíklegt, at 
þessi maðr sé eigi mín leika, enn þó skal ek 
finna hann tt . Reið hann nú eftir með bygð- 
inni; sá jafnan hvárr annars ferð. Yeðr var 
bæði hvast ok vátt. Grettir kom á Gilsbakka 
um daginn; ok er Grímr Þórhallsson vissi þat, 
fagnaði hann honum harðla vel, og baað hon- 
um með sér at vera. Hann þektist þat; hann 
lét lausa Söðulkollu, ok sagði Grími, hversu 
hon var til komin. Þá kom Sveinn ok steig 
af baki, ok sá þar hross sitt; hann kvað 
þetta: 

(36) Hverr reið hryssu várri? 

Hver verðr raun á iaunnm? 

Hverr sá hvinnit stærra? 

Hvat man kuflbúinn dnfla? 

Grettir yar þá farinn af vásklæðum sínnm, ok 
heyrði stöknna: 

(37) Heim reið ek hryssu at Grími 

— hann er gildr hjá kotmanni —, 
þat man ek launa lítlu; 
láttu okkr vera sátta. 

„Svá skal jafnt vera“, sagði bóndi, „okerfnll- 
lannnð hrossreiðin“. Eftir þat kvað hvárr sín- 
ar vísnr, ok kvaðst Grettir eigi mnndu at finnæ 
við þat, er hann átti eftir sínn at sjá. Var 
bóndi þar nm náttina, ok þeir báðir, ok gerðu 
at þessn gaman mikit. Þetta kölluðn þeir 
Söðulkolluvísur. Um morguninn reið bóndi 
heim, ok skildust þeir Grettir vel. Grímr sagði 
Gretti marga hluti norðan ór Miðfirði, þá sem 
gerzt höfðu meðan hann var utan, og þat, at 
Atli var engn bættr, enn nppgangr Þorbjarnar 
öxnamegins var svá mikill, at væri óvíst, at As- 
dís húsfreyja gæti setið á Bjargi, ef svá stæði. 
Nú dvaldist Grettir fáar nætnr með Grími, því 
at hann vildi, at engi frétt færi fyrir honum 
norðr nm heiðar. Grímr bað hann vitja sín, 
ef hann þyrfti ásjár við, — „enn forðast man ek 
lög, at verða sekr nm bjargir við þik“. Grettir 
kvað honnm vel fara — „enn þat erlíkara, at 
síðar muna ek meir við þurfa“. Reið Grettir 
nú norðr Tvídægru, og svá til Bjargs, ok kom 
þar á náttarþeli; var fólk alt í svefni, ntan 
móðir hans. Hann gekk á bak húsnm, ok þær 

dyrr, er þar yáru, því at honum váru þar 
kunnig göng, ok svá til skála, ok at rekkju 
móður sinnar, ok þreifaðist fyrst fyrir. Hon 
spurði, hverr þar væri. Grettir sagði til sín. 
Hon settist þá upp, ok hvarf til hans, ok blés 
við mæðilega, ok mælti: „Ver velkominn, 
frændi“, sagði hon, „enn svipul verðr mér sona- 
eignin; er sá nú drepinn, er mér var þarfastr, 
enn þú útlægr gerr ok óbótamaðr, enn hinn þriðji 
er svá ungr, at ekki má at hafast“. „Þat er 
fornt mál“, sagði Grettir, „at t svá skal böl bæta, 
at bíða annat meira’; enn fleira er mönnum til 
huggunar, enn fébætr einar, ok er þat líkast, 
at hefnt verði Atla, enn þat er til mín kemr, 
þá munu þar ýmsir sínum hlut fegnir, er vér 
eigumst við“. Hon kvað þat eigi ólíklegt. Var 
Grettir þar nú um hríð á fárra manna vitorði, 
ok fréttist fyrir um atferli heraðsmanna. 
Höfðu ménn eigi spurt til þess, at Grettir væri 
kominn til Miðfjarðar. Hann spurði, at Þor- 
björn öxarmegin var beima, ok var fáment 
hjá honum; þetta var eftir túnannir. 

48. Einn veðrdag góðan reið Grettir vestr 
yfir hálsa til Þóroddsstaða; hann kom þar 
nærri hádegi, ok drap á dyrr. Konur gengu 
út, ok heilsuðu honum; þær kendu hann eigi. 
Hann spurði at Þorbirni. Þær sögðu hann far- 
inn á engjar at binda hey, ok með honum son 
hans sextán vetra gamlan, er Arnórr hét. Þor- 

björn var starfsmaðr mikill, ok var nær aldri 
iðjulauss; ok er Grettir hafði þetta spurt, bað 
hann þær vel lifa, ok reið á burt, ok fram 
á veginn til Reykja. Þar gengr ein mýrr ofan 
ór hálsinum, ok var þar á slátta mikil, ok 
hafði Þorbjörn látit slá þar mikit hey, ok var 
þá fullþurt; ætlaði hann þat heim at binda, ok 
sveinninn með honum, enn kona tók rökin. 
Grettir reið nú neðan á teiginn, enn þeir feðg- 
arnir váru ofar, ok höfðu bundið eina klyf, enn 
váru þá at annarri. Þorbjöm hafði sett skjöld 
sinn ok sverð við klyfina, enn svéinninn hafði 
handöxi hjá sér. Þorbjöm sá manninn, ok 
mælti við sveininn: „Maðr riðr þar at okkr, 
ok skulu vit hætta at binda heyit, og vita hvat 
hann vill“; ok svá gerðu þeir. Grettir steig af 
baki; hann hafði hjálm á höfði, ok gyrðr sax- 
inu, ok spjót mikit í hendi, ok engir krókarnir á, 
ok var silfrrekinn falrinn á; hann settist niðr, 
ok drap ór geirnaglann, því at hann vildi eigi, 
at Þorbjörn mætti aftr senda. Þá mælti Þor- 
björn: „Þetta er mikill maðr, ok eigi kann 
ek mann á velli at sjá, ef þat er eigi Grettir 
Ásmundarson, ok man hann þykkjast eiga 
æmar sakir við oss, ok verðum við rösklega, ok 
látum engan bilbug á okkr sjá; skulu vit fara 
at með ráðum, ok mun ek ganga at honum 
framan, ok sjá, hversu til tekst með okkr, því 
at ek treysti mér við hvern mann, ef ek á ein- 

10 

nm at mæta, enn þú gakk á bak honum, ok 
högg tveim höndnm í milli herða honum með 
öxinni; þarftu eigi at varast, at hann geri þér 
mein, síðan er hann snýr baki at þér“. Eng- 
an hafði Porbjörn hjálm, ok hvárrgi þeira. 
Grettir gekk á mýrina, ok þegar hann kemr í 
skotmál við þá, skaut hann spjóti at Þorbirni, 
enn þat var lausara á skaftinu, enn hann ætl- 
aði, ok geigaði á fluginu, ok hljóp af skaftinu 
ok niðr í jörðina. Þorbjörn tók skjöldinn ok 
setti fyrir sik, enn brá sverðinu, ok sneri á 
móti Gretti, er hann kendi hann. Grettir brá 
þá saxinu, ok sveipaði því til nökkut, svá at 
hann sá, hvar piltrinn stóð á baki honum, ok 
því hafði hann sik lausan við; er hann sá, at 
piltrinn var kominn í höggfæri við sik, þá reiddi 
hann hátt saxit; laust hann bakkanum saxins í 
höfuð Arnóri svá hart, at haussinn brotnaði, ok 
var þat hans bani. Þá hljóp Þorbjörn mót 
Gretti, ok hjó til hans, enn hann brá við bukl- 
ara hinni vinstri hendi, ok bar af sér, enn 
hann hjó fram saxinu, ok klauf skjöldinn af 
Þorbirni, ok kom saxit í höfuðit honum svá 
hart, at í heilanum stóð, ok fell hann af þessu 
höggi dauðr niðr. Eigi veitti Grettir Þorbirni 
fleiri áverka. Leitaði hann þá at spjóti sínu 
ok fann eigi. Gekk hann þá til hests síns, ok 
reið út til Reykja, ok lýsti þar vígunum. Kona 
sú, ervar á engiteignum, sá á vígin; hljóp hon 

þá heim felmtsfull, ok sagði, at Porbjörn var veg- 
inn, ok þeir feðgar báðir. Þetta kom mjök á 
þá óvara, er heima váru, því at engi vissi um 
ferðir Grettis. Yar þá sent eftir mönnum á 
næstu bæi; kom þar brátt margt manna; færðu 
líkin til kirkju. Þóroddr drápustúfr tók við 
eftirmáli um vígin, ok hafði hann þegar flokk 
nppi. Grettir reið heim til Bjargs, ok fann 
móður sína, ok sagði þenna atburð. Hon varð 
glöð við þetta, ok kvað hann nú hafa líkzt í 
ætt Yatnsdæla — „enn þó mun þetta upphaf 
ok undirrót sekta þinna; veit ek þat víst, at 
þú mátt eigi hér langvistum vera sakir frænda 
Þorbjarnar, enn þó mega þeir nú vita, at þér 
kann nökkut at þykkja“. Grettir kvað þá 
vísu: 

(39) Varð í veðrafirði 

vápnsðttr í byr Þróttar 

— æst fðr Arfs ok Gneista 
afl — fangvinur Hafla. 

Nfl’s ðsjötlat Atla 
andrán þat’s vas hánum 

— dauðr hné — fyrr — á fríðri 
fold — maklega goldit. 

Ásdís húsfreyja kvað satt vera — „enn eigi 
veit ek, hvat ér þú ætlar nú til ráða attaka“. 
Grettir kvaðst nú mundu leita til vina sinna 
ok frænda vestr til sveita, enn engi vandræði 
skal þér af mér leiða“, sagði hann. Bjóst hann 

þá til ferðar, ok skildu þau mæðgin með kær- 

10 * 

leikum. Fór hann fyrst til Mela í Hrútafjörð, 
ok sagði Gamla mági sínnm alt þat, sem til 
hafði borit nm yígit Porbjarnar. Gamli bað, 
at hann skyldi flýta sér ór Hrútafirði, meðan 
þeir halda flokkinnm, frændr Porbjarnar — 
„enn veita skulu yér þér at eftirmáli um víg 
Atla, slíkt er vér megum“. Eftir þat reið Grett- 
ir vestr yfir Laxárdalsheiði, ok létti eigi fyrr, 
enn hann kom í Ljárskóga til Þorsteins Kugga- 
sonur ok dvaldist þar lengi um haustit. 

49. Þóroddr drápustúfr fréttist fyrir, hverr 
at vegit myndi hafa Þorbjörn, ok þá feðga, ok 
er þeir kvámu til Keykja, var þeim sagt, at 
Grettir hefði þar komit, ok lýst vígunum á 
hendrsér. Þóroddr þóttist nú sjá ; hversu farit 
hafði; fór hann þá til Bjargs, ok var þar margt 
manna fyrir, ok spurði hvárt Grettir væri þar. 
Húsfreyja sagði hann hefði á burt riðit, ok 
hon færði hann eigi í fylgsni — „ef hann væri 
hér; munu þér nú vel við una, at svá búit 
standi; var eigi ofhefnt fyrir víg Atla, þó at 
þetta kæmi fyrir; spurðu þér eigi at, þótt ek 
hefða skapraun af því; er nú ok vel, þó svá 
standi“. Riðu þeir þá heirn, ok þótti eigi hægt 
til atgerða. Spjótit þat, sem Grettir hafði 
týnt, fanst eigi fyrr enn í þeira manna minn- 
um, er nú lifa; þat spjót fanst á ofanverðum 
dögum Sturlu lögmanns Þórðarsonar, ok í 
þeiri mýri, er Þorbjörn fell, ok heitir þar nú 

Spjótsmýrr, ok hafa menn þat til merkja, at 
Þorbjörn hafi þar drepinn verit, þótt í sumum 
stöðum segi, at hann hafi á Miðfitjum drepinn 
verit. Þeir frændr spyrja, at Grettir var í 
Ljárskógum; söfnuðu þeir þá mönnum saman, 
ok ætluðu til Ljárskóga. Enn er Gamli varð 
þess varr frá Melum, gerði hann þeim Þorsteini 
ok Gretti vissu um ferðir Hrútfirðinga; ok er 
Þorsteinn varð þess varr, sendi hann Gretti 
inn í Tungu til Snorra goða, því at þá var 
málfriðr með þeim, ok lagði Þorsteinn þat til 
ráðs með Gretti, at hann beiddi Snorra ásjá, 
enn ef hann yrði eigi við, bað hann Grétti 
fara vestr á Reykjahóla til Þorgils Arasonar 
— „ok mun hann við þér taka í vetr; hafst 
við í Yestfjörðum þar til sem sjötlast þessi 
málaferli“. Grettir kvaðst hans ráðum hlíta 
mundu. Reið hann þá inn í Tungu, ok fann 
Snorra goða at máli, ok beiddi hann viðtöku. 
Snorri svarar: „Ek gerumst nú gamall maðr, 
ok nenni ek nú eigi at halda seka menn, ef 
mik rekr engi nauðsyn til; eða hvatbarnú til, 
er öldungrinn vísaði þér nú frá sér?“ Grettir 
kvað Þorstein oft hafa vel til sín gert — „enn 
fleiri mun nú við þurfa, enn hans eins, ef duga 
skal“. Snorri mælti: „Til mun ek leggja orð 
mín, ef þér mætti lið at verða, enn annarsstað- 
ar skaltu til leita um vistarferli þín, enn hjá 
mér“. Skildu þeir at svá mæltu. Sneri Grettir 

þá vestr til Eeykjaness. Hrútfirðingar kvám- 
nst með flokk sinn á Sámsstaði; þá fréttu þeir, 
at Grettir yar burt ór Ljárskógum, ok hurfu 
þar aftr. 

50. Grettir kom á Reykjahóla nær vetr- 
náttum, ok beiddi Þorgils vetrarvistar. Þor- 
gils sagði, at honum væri til reiðu matr, sem 
öðrum frjálsum mönnum — „enn eigi er hér 
vönd vistargerð“. Grettir kvaðst eigi um þat 
vanda. „Er hér enn annarrhlutr til vandhæfa“, 
sagði Þorgilg; „þeir menn ætla hér til vistar, 
er nökkut þykkja vanstiltir, sem eru þeir fóst- 
bræðr Þorgeirr ok Þormóðr; veit ek eigi, hversu 
yðr hentar saman at vera, enn þeira vist skal 
hér jafnan vera, er þeir vilja; nú máttu vera 
hér, efþúvilt, ennengumyðar skal duga at eiga 
ilt við annan“. Grettirsagði, athann myndiá eng- 
an mann leita fyrri, ok einkanlega ef bóndi 
vildi svá. Litlu síðar kvámu þeir fóstbræðr 
heim. Eigi fell blítt á með þeim Þorgeiri ok 
Gretti, enn Þormóðr lét sér vel fara. Þorgils 
bóndi sagði þeim fóstbræðrum alt slíkt, sem 
hann sagði Gretti; enn þeir gerðu svá mikil 
metorð hans, at hvárigir lögðu öðrum öfugt 
orð, enn þó fóru eigi þykkjur þeira saman. 
Leið nú svá öndverðr vetrinn af. Þat segja 
menn, at Þorgils bóndi átti eyjar þær, sem Ó- 
láfseyjar heita; þær liggja út á firðinum, hálfa 

aðra viku undan Reykjanesi; þar átti 
Þorgils bóndi nxa góðan, ok hafði eigi sóttr 
orðit um haustit; talaði Þorgils um jafnan, at 
hann vildi ná honum fyrir jóh'n. Þat var einn 
dag, at þeir fóstbræðr bjoggust til at sækja 
uxann, ef þeim fengist hinn þriði maðrinn til 
liðs. Grettir bauð at fara með þeim, enn þeir 
létu vel yfir því; fara síðan þrír á teinæringi. 
Yeðr var kalt ok iék á norðan. Skipit stóð í 
Hvalshausshólmi. Sigldu þeir út, ok græddist 
heldr vindrinn; kvámu við eyjarnar, ok tóku 
uxann. Þá spurði Grettir, hvárt þeir vildi 
heldr leggja út uxann, eða halda skipinu, því at 
brim mikit var við eyna. Þeir báðu hann 
halda skipinu. Hann stóð við mitt skipit á 
þat borð, er frá landi horfði; tók honum sjár- 
inn undir herðablöðin, ok helt svá, at hvergi 
sveif. Þorgeirr tók upp uxann aftan, enn Þor- 
móðr framan, ok hófu svá út í skipit; settust 
síðan til róðrar, ok reri Þormóðr í hálsi, enn 
Þorgeirr í fyrirrúmi, enn Grettir í skut, ok 
heldu inn í flóann. Ok er þeir kvámu inn fyrir 
Hafraklett, þá styrmdi at þeim; þá mælti Þor- 
geirr: „Frýr nú skutrinn skriðar". Grettir 
svarar: „Eigi skal skutrinn eftir liggja, ef all- 
vel er róit fram í“. Þorgeirr fell þá svá fast 
á árar, at af gengu báðir háirnir. Þá mælti 
hann: „Legg þú til, Grettir, meðan ek bæti 
at hánum. Grettir dró þá fast árarnar, meðan 

Þorgeirr bætti at hánum; enn er Þorgeirr tók 
at róa, höfðu svá lúizt árarnar, at Grettir hristi 
þær í sundr á borðinu. Þormóör kvað betra 
at róa minna, ok bijóta ekki. Grettir þreif 
erði tvau, er lágu í skipinu, ok rak borur stór- 
ar á borðstokkunum, ok reri svá sterklega, at 
brakaði í hverju tré; enn með því at skip var 
gott, enn menn heldríröskvara lagi, þánáðuþeir 
Hvalshausshólm. Grettir spyrr, hvárt þeir vildi 
heldr fara heim með uxann, eða setja upp skip- 
it. Þeir kjöru heldr at setja upp skipit, ok 
settu þeir upp með öllum sjánum, þeim sem í 
var, ok jöklinum, enn þat var mjök sýlt, enn 
Grettir leiddi uxann, ok var hann mjök stirðr 
í böndunum, enn allfeitr; varð honum mjök 
mætt; enn þá er hann kom neðan hjá Titlings- 
stöðum, þraut uxann gönguna. Þeir fóstbræðr 
gengu til húss, því at hvárigir vildu veita öðr- 
um at sínu hlutverki. Þorgils spyrr at Gretti, 
enn þeir sögðu, hvar þeir höfðu skilit. Hann 
sendi þá menn á móti honurn, ok er þeir kvámu 
ofan undir Hellishóla, sá þeir hvar maðr fór 
í móti þeim, ok hafði naut á baki, ok var þar 
kominn Grettir, ok bar þá uxann. Undruðust 
þá allir, hversu mikit hann gat orkat. Lék 
Þorgeiri næsta öfund á um afl Grettis. Þat 
var einn dag nökkut eftir jól, at Grettir fór 
í laug einn saman. Þorgeirr vissi þat, ok 
mælti við Þormóð: „Förum vit til, ok vitum, 

hversu Gretti bregðr við, ef ek ræð á hann, 
þá er hann ferr frá lauginni“. „Eigi er mér 
um þat“, sagði Þormóðr, „ok muntu ekki gott 
fá af honum“. „Fara vil ek þó“, sagði Þor- 
geirr. Snýr hann nú ofan á brekkuna, ok bar 
hátt öxina. Grettir gekk þá neðan frá lauginni, 
ok er þeir fundust, mælti Þorgeirr: „Er þat satt, 
Grettir“, sagði hann „at þú hafir þat mælt, 
at þú skyldir aldri rennafyrir einum?“ „Eigi veit 
ek þatsvávíst“, sagði Grettir, „enn skamt hefi 
ek fyrir þér runnit“, kvað Grettir. Þorgeirr 
reiddi þá upp öxina. í því hljóp Grettir und- 
ir Þorgeir, ok færði hann niðr allmikit fall. 
Þorgeirr mælti þá til Þormóðar: „Skaltu standa 
hjá, er fjándi sá drepr mik undir sik?“ Þor- 
móðr þreif þá í fætr Grettis, ok ætlaði at draga 
hann ofan af Þorgeiri, ok fekk ekki at gert. 
Hann var gyrðr saxi, og ætlaði að bregða; þá 
kom Þorgils bóndi at, ok bað þá vera spaka 
ok fást eigi við Gretti. Þeir gerðu svá, ok 
sneru þessu í gaman. Eigi áttust þeir fleira við, 
svá at getit sé. Þótti mönnum Þorgils mikla 
gæfu til hafa borit, at stilla slíka ofstopamenn; 
enn er vára tók, fóru þeir á burt allir. Grett- 
ir fór inn til Þorskafjarðar; var hann spurðr 
at, hversu honum hefði líkat vistargerðin eða 
vetrvistin á Reykjahólum. Hann svarar: , ; Þar 
hefi ek svá verit, at ek hefi jafnanmínum mat 

orðit fegnastr, þá er ek náða honum“. Fór 
hann síðan vestr yflr heiðar. 

51. Þorgils Arason reið til þings með fjöl- 
menni. Kom þar alt stórmenni um landit. 
Brátt fundust þeir Skafti lögmaðr, ok tóku tal 
með sér; þá mælti Skafti: „Er þat satt, Þorgils, 
at þú hafir haldit þá þrjá menn í vetr, er mest- 
ir ójafnaðarmenn þykkja vera, og þó all- 
ir sekir, ok stilt þá svá, at engi hefir öðrum 
mein gert?“ Þorgils segir, at þat var satt. 
Skafti mælti: „Mikill höfðingsskapr er slíkt, eða 
hversu þykkir [þér] hverr þeira skapifarinn? eða 
hverr hreystimaðr hverr þeira raun verá? Þor- 
gils sagði: „Alla ætla ek þá fullröskva til hug- 
ar; enn þeir eru tveir, at ek ætla hræðast 
kunna; er þat þó ólíkt, því at Þormóðr er maðr 
guðhræddr ok trúmaðr mikill, enn Grettir er 
svá myrkfælinn, at hann þorir hvergi at fara, 
þegar at myrkva tekr, ef hann gerði eftir skapi 
sínu; enn Þorgeir frænda minn hygg ek eigi 
hræðast kunna“. „Svá mun hverr skapi farinn, 
sem þú segir“, segir Skafti; skildu þeir svá tal- 
it. Á þessu alþingi kærði Þóroddr drápustúfr 
um víg Þorbjarnar öxnamegins, því at hann 
hafði eigi fram komit á Húnavatnsþingi fyrir 
frændum Atla; hugði hann, at hér myndi hans 
mál síðr fyrir borð borit. Þeir frændr Atla 
sóttu Skafta at málinu, enn hann kvaðst sjá 
lögvörn í því, svá at þar myndi fullar fébætr 

fyrir koma. Síðan váru málin í gerð lagin, ok 
yar þat flestra ætlan, at yígin myndi á stand- 
ast Atla ok Þorbjarnar; enn er Skafti vissi 
þat, gekk hann til gerðarmanna, ok spurði, 
hvaðan þeir tóku þat. Þeir kölluðu þá jafna 
bændr, er vegnír váru. Skafti spyrr: „Hvárt var 
fyrr Grettir sekr gerr, eða Atli var veginn?" Enn 
erþat var reiknat, þá varð þat vikumunr, er 
Grettir var sekr gerr á alþingi, ennhitt varð 
þegar eftir þingit. Skafti mælti: „Þat grunaði 
mik, at yðr myndi yflr sjást um málatilbúnað- 
inn, at þér helduð þann aðila, er sekr var áðr, 
ok hvárki mátti sín mál verja né sækja. Nú 
segi ek Gretti ekki eiga at gera með vígsmál- 
inu, ok taki eftirmál sá, sem næstr er at lög- 
um a . Þá mælti Þóroddr drápustúfr: „Hverr skal 
þá svara víginu Þorbjarnar bróður míns?“ „Sjái 
þér sjálfir fyrir því M , segir Skafti; „enn eigi munu 
frændr Grettis ausa fé fyrir hann eða verk 
hans, ef honum kaupist engifriðr“. Ok erþess 
varð varr Þorvaldr Ásgeirsson, at Grettir var 
af sagðr eftirmálinu, leituðu þeir þá eftir, hverir 
næstir váru; urðu þá skyldastir þeir Skeggi, 
son Gamla at Melum, ok Óspakr, son Glúms 
af Eyri ór Bitru; þeir váru báðir kappsmenn 
miklir ok framgjarDÍr. Yarð Þóroddr nú at 
lúka bætr fyrir víg Atla; var þat tvennhundr- 
uð silfrs. Þá lagði til Snorri*goði: „Viliþérnú, 
Hrútfirðingar, u sagði hann, „at niðr falli fégjald 

þetta, ok verði Grettir sykn? því at ek ætla, 
at hann verði sárbeittr í sektinni“. Þeir frændr 
Grettis tóku vel undir þat, ok sögðust aldri 
hirða um fé, ef hann fengi frið ok frelsi. Þór- 
oddr kvaðst sjá, at hans hlutr varð erflðr, ok 
lézt þenna mundu upp taka fýrir sína hönd. 
Snorri bað þá vita áðr, hvárt Þórir ór Garði 
vildi leyfi til leggja, at Grettir yrði sykn; enn 
er hann varð þess víss, brást hann reiðr við, 
ok kvað Gretti aldri skyldi ór sektum ganga 
eða komast, — _ok at firr, at hann verði sykn“, 
sagði hann, „at meira fé skyldi leggja til höfuðs 
honum, enn nökkurum öðrum skógarmönnum“. 
Enn er hann tók þetta svá þvert, varð ekki af 
sykninni. Tóku þeir Gamli féit til sín, ok varð- 
veittu; enn Þóroddr drápustúfr fekk engar bætr 
eftir Þorbjörn bróður sinn. Lögðu þeir Þórir 
þá fé til höfuðs Gretti, þrjár merkr silfrs hvárr 
þeira; þat þótti mönnum nýlunda, því at 
aldri hafði verit meira lagt enn þrjár merkr. 
Snorri kvað þetta óvitrlegt, at bekkjast til at 
hafa þann mann í sektum, er svá miklu illu 
mætti orka, ok kvað þess margan gjalda 
mundu. Skildu menn við þat, ok riðu heim af 
þinginu. 

52. Þá er Grettir kom yfir Þorskafjarðar- 
heiði í Langadal, lét hann sópa greipr um eign- 
ir smábænda, ok líafði af hverjum þat, er hann 
vildi; tók hann af sumum vápn, enn sumum 

klæði; lögðu þeir allmisjafnt af, enn allir sögð- 
ust nauðgir láta, þegar hann yar á burtu. Þá 
bjó í Yatnsfirði Vermundr enn mjóvi, bróðir 
víga-Styrs; hann átti Þorbjörgu dóttur Óláfs 
pá Höskuldssonar; hon var kölluð Þorbjög en 
digra. Vermundr var þenna tíma til þings rið- 
inn, er Grettir var í Langadal. Hann fór ofan 
yfir háls til Laugabóls; þar bjó sá maðr, er 
Helgi hét; hann var þar helzt fyrir bændum. 
Þaðan hafði Grettir góðan hest, er bóndi átti. 
Þaðan fór hann inn til Gervidals; þar bjó sá 
maðr, er Þorkell hét; hann var vel birgr at 
kosti, og þó lítilmenni; hafði Grettir þaðan slíkt 
sem hann vildi, ok þorði Þorkell eigi at at finna, 
eða á at halda. Þaðan fór Grettir til Eyrar, 
ok svá út þeim megin fjarðar, ok hafði af 
hverjum bæ vist ok klæði, ok gerði mörgum 
harðleikit, ok þótti flestum þungt undir at búa. 
Grettir fór nú djarflega, ok hafði engi varð- 
höld á sér; hann fór nú unz er hann kom í 
Vatnsfjarðardal, ok fór þar til sels; dvaldist 
hann þar margar nætr, ok lá þar í skógum ok 
svaf ok hugði eigi at sér. Enn er smalamenn vissu 
þat, fóru þeir til bæjar, ok sögðu, at sá dólgr 
væri kominn í bygðina, at þeim þótti eigi dæll 
viðfangs. Söfnuðust þá bændr saman, ok höfðu 
þrjá tigu manna; leyndust þeir ískóginum, svá 
at Grettir vissi ekki til, ok létu smalamann 
halda njósnum til, nær færi gæfi á Gretti, enn 

þó yissu þeir ógerla, hverr maðrinn yar. Nú 
bar svá til einn dag, þá er Grettir lá ok svaf, 
at bændr kvámn at honum; ok er þeir sá hann, 
áttu þeir ráðagerð um, hversu þeir skyldi taka 
hann, svá at minst yrði manntjón í, ok skip- 
uðu til, at tíu skyldi á hann hlaupa, enn sum- 
ir skyldi bera bönd at fótunum. Þeir gerðu 
nú svá, ok fleygðu sér ofan á hann, enn Grett- 
ir brá við svá hart, at þeir hrutu af honum; 
onn hann bomst á kné, ok í því gátu þeir 
kastað böndum á hann ok fætr honum. Þá 
spyrndi Grettir svá fast við eyrun á tveimr 
at þeir lágu í roti. Nú hljóp á hann hverr at 
öðrum, enn hann ruddist um fast ok lengi, enn 
þó gátu þeir hlaðit honum um síðir, ok bundu 
hann. Eftir þat áttu þeir um at tala, hversu 
við hann skyldi gera; báðu þeir Helga af Lauga- 
bóli taka við honum ok annast hann, þar til 
at Vermundr kæmi heim af þingi. Hann svar- 
ar, at „annat ætla ek mér þarfara, enn láta 
húskarla mína sitja yfir honum, því at ek á 
lönd erfið, ok kemr hann aldri í mína ferð“. 
Þá báðu þeir Þorkel í Gervidal við honum at 
taka; kváðu hann vera nógtamann. Þorkell 
mælti í móti, ok kvað engan kost á því, — 
„þar sem ek ligg einn í húsi ok kerling mín, 
enn hvar fjarri öðrum mönnum, ok komi þér 
eigi þeim kassa á mik M , sagði hann. „Þú Þór- 
álfr á Eyri a , sögðu þeir, „tak við Gretti, ok 



GRETTIS SAGA. 


159 


ger til hans vel um þingit; ella fær þú hann 
af þér til næsta bæjar ok ábyrgst, at hann 
verði eigi lauss; set hann svá bundinn niðr, 
sem nú tekr þú við honum“. Hann svarar: 
„Eigi vil ek við Gretti taka, því at ek hefi 
hvárki til föng né fé at halda hann; hefir hann 
ok eigi á minni jörðu tekinn verit; lízt mér 
heldr vandræði enn virðing við honum a 
taka, eða gera nökkut með honum, ok hann 
kemr aldri í mín hús inn“. Eftir þat leituðu 
þeir við hvern búanda, ok mæltu allir í móti, 
ok eftir þessu viðtali þeira hafa kátir menn 
sett fræði þat, er Grettisfærsla hét, ok aukit 
þar í kátlegum orðum til gamans mönnum.Enn 
er þeir höfðu þetta talat lengi, þá kom þat 
ásamt með þeim, at þeir myndi eigi gera happ 
sitt at óhappi, ok fóru til, ok reistu gálga þar 
þegar í skóginum, ok ætluðu að hengja Gretti, 
ok hlömmuðu nú mjök yfir þessu. Þá sá þeir 
ríða sex menn neðan eftir dalnum; var einn í 
litklæðum. Þeir gátu, at þar myndi fara Þor- 
björg húsfreyja ór Yatnsfirði, ok svá var; ætl- 
aði hon til sels. Hon var skörungr mikill og 
stórvitr; hon hafði heraðsstjórn ok skipaði öll- 
um málum, þegar Yermundr var eigi heima. 
Hon veik þangat at, sem mannfundrinn var, 
ok var hon af baki tekin. Bændr fögnuðu 
henni vel. Hon mælti þá: „Hvat þingi hafi 
þér? eða hverr er þessi hinn hálsdigri, er hér 

sitr í böndum?“ Grettir nefndi sik ok beilsaði 
henni. Hon syarar: ;; Hvat rak þik til þess, 
Grettir“, sagði hon, „at þú vildir gera hér ó- 
spektir þingmönnum mínum?“ „Eigi má nú við 
öllu sjá;vera varð ek nökkursstaðar“. „Slíkt er 
mikit gæfuleysi“, segir hon, „at vesalmenni 
þessi skyldi taka þik, svá at ekki lagðist fyr- 
ir þik, eða hvatætlið þér nú af honum at gera?“ 
Bændr sögðu henni, at þeir ætluðu at festa 
hann á gálga fyrir óspektir sínar. Hon svar- 
ar: „Vera má, at Grettir hafi sakir til þess ; 
enn ofráð man þat verða yðr ísfirðingum at 
taka Gretti af lífi, því at hann er maðr frægr 
ok stórættaðr, þó at hann sé eigi gæfumaðr; 
eða hvat viltu nú vinna til lífs þér, Grettir, 
ef ek gef þér líf?“ Hann svarar: „Hvat mæl- 
ir þú til?“ „Þú skalt vinna eið“, sagði hon, „at 
gera engar óspektir hér um ísafjörð, engum 
skaltu hefna, þeim sem í atför hafa verit at taka 
þik“. Grettir kvað hana ráða skylda. Síðan 
var hannleystr; ok þá kvaðst hann mest bund- 
izt hafa at sínu skaplyndi, at hann sló þáeigi, 
er þeir hældust við hann. Þorbjörg bað hann 
fara heim með sér ; ok fekk honum hest til 
reiðar. Fór hann þá heim í Vatngfjörð, ok 
beið þar til þess, er Vermundr kom heim, ok 
gerði húsfreyja vel við hann. Varð hon af 
þessu mjök fræg víða um sveitir. Vermundr 
var ófrýnn, er hann kom heim, ok spurði, hví 

Grettir yæri þar. Þorbjörg sagði alt, sem farit 
hafði með þeim ísfirðingum. „Hvers naut hann 
at því“, sagði Yermundr, „er þú gaft honum 
líf?“ „Margar greinir váru til þess“, sagði 
Þorbjörg; „þat fyrst“, segir hon, „at þá munt 
þykkja meiri höfðingi, enn áðr, er þú áttir þá 
konu, er slíkt þorði at gera; þá myndi þat ok 
ætla Hrefna frændkona hans, at ek myndaeigi 
láta drepa hann; þat hit þriðja, athannerhinn 
mesti afreksmaðr 1 mörgum greinum“. „Vitr 
kona ertu“, sagði Vermundr, „í fiestu, ok haf 
þökk fyrir“. Þá mælti hann til Grettis: „Lítit 
lagðist nú fyrir þik, þvílíkr garpr sem þú ert, 
er vesalmenni skyldi taka þik ; ok ferr svo jafn- 
an óeirðarmönnum“. Grettir kvað þá vísu þessa: 

(40) Mitt vns gilt 
gæfuleysi 

í marþaks 
miðjum firði, 
es gamlir 
grísir skyldi 
halda mér 
at höfuðbeinum. 

„Hvat vildu þeir af þér gera“, kvaðVermundr 
„þá er þeir höfðu tekið þik?“ Grettir kvað: 

(41) Sögðu mér 

þau's Sigarr veitti 
mægða laun 
margir hæfa, 
unz lofgróinn 
lauíi sæmdar 


11 

reynirunn 
rekkar fundu. 

Yermundr mælti: ;; Hvárt mundu þeir hafa hengt 
þik, ef þeir einir hefði um vélt? ;í Grettir kvað: 

(42) Myndak ejalfr 
í snöru egnda 
helzti brátt 
höfði stÍDga, 
ef Þorbjörg 
þessu skaldi 

— hon 63 allsnotr — 
eigi byrgi. 

Vermundr mælti: „Hvárt bauð hon þértilsín?“ 
Grettir kvað: 

(43) Mik bað bjalp 
handa tveggja 
Sifjar vers 
með sér fara; 
sú gaf þveng 
Þundar beðju 
gððan hest, 

es mik gæddi friði. 

„Mikil man verða æ'fi þin ok erfið“, segir^Ver- 
mundr, „ok er þér kent at varast óvini þína, 
enn eigi nenni ek at halda þik, ok hafa þar 
fyrir þykkju margra ríkra manna; er þér enn 
bezt að leita til frænda þinna, enn fáir munu 
Aærða til at taka þik ; ef öðru megu við koma; 
ertu ok eigi auðkvæðr til fylgdar við flesta 
menn“. Grettir var í Vatnsfirði nökkura hríð, 
ok fór þaðan til Vestfjarða, ok leitaði til margra 

göfugra manna, ok bar jafnan eitthvert við, þat 
er engi tók við bonum. 

53. # Um haustit, er á leið, sneri Grettir aftr 
hið syðra, ok létti eigi fyrr, enn hann kom 
í Ljárskóga til Þorsteins Kuggasonar, frænda 
síns, ok var þar vel við honum tekit. Bauð 
Þorsteinn honum með sér at vera um vetrinn, 
ok þat þektist hann. Þorsteinn var iðjumaðr 
mikill ok smiðr, ok helt mönnum mjök tilstarfa. 
Grettir var litill verklundarmaðr, ok því fór 
lítt skap þeira saman. Þorsteinn hafði látit 
gera kirkju á bæ sínum. Hann lét gera brú 
heiman frá bænum; hon var ger með hagleik 
miklum, enn utan í brúnni undir ásunum, þeim 
er upp heldu brúnni, var gert með hringum, ok 
dynbjöllur, svá at heyrði yíir til Skarfsstaða, 
hálfa viku sjávar, ef gengit var um brúna, svá 
hristust hringarnir. Hafði Þorsteinn mikinn 
starfa fyrir þessarri smið, því at hann varjárn- 
gerðarmaðr mikill. Grettir var atgangsmikill 
at drepa járnit, enn nenti misjafnt, enn þó var 
hann spakr um vetrinn, svá at ekki bar til 
frásagnar. Enn er Hrútíirðingar fréttu, at 
Grettir var með Þorsteini, höfðu þeir flokk uppi 
er vára tók. Enn er Þorsteinn frétti þat, sagði 
hann Gretti, at hann leitaði sér annars hælis, 
cnn vera þar, — „því at ek sé, at þú vilt ekki 
starfa, enn mér henta eigi þeir menn, sem ekki 

vinna“. „Hvert vísar þú mér þá?“ sagði Grett- 

11* 

ir. Þorsteinn bað hann fara suðr um land, ok 
finna frændr sína, — „enn yitja mín ef þeir 
duga eigi þér“. Grettir gerir nú svá, at hann 
fór suðr til Borgarfjarðar á fund Gríms Þór- 
hallssonar, ok dvaldist þar fram yfir þing. 
Grímr vísaði honum til Skafta lögmanns á Hjalla. 
Grettir fór suðr hinar neðri heiðar, ok létti eigi 
fyrr, eun hann kom í Tungu til Þórhalls Ás- 
grímssonar, Elliða-Grímssonar, ok fór lítt með 
bygðum. Þórhallr kendist við Gretti sakir for- 
eldra sinna, ok þá var Grettir nafnkunnr 
mjök um alt land af atgervi sinni. Þórhallr 
var vitr maðr, ok gerði vel til Grettis, enn eigi 
vildi hann vist hans þar á lengdar. 

54. Grettir fór ór Tungu upp til Haukadals, 
ok þaðan norðr á Kjöl, ok hafðist þar við um 
sumarit lengi, ok var nú eigi traust, at bann 
tæki cigi af mönnum plögg síu, þeim sem fóru 
norðr eða norðan um Kjöiinn, því at honum 
varð ilt til féfanga. Þat var einn dag, at 
Grettir var jafnan norðr á Dúfunesskeiði, at 
hann sá, at maðr reið norðan eftir Kilinum; sá 
var mikill á baki, ok hafði góðan hest, ok beizl 
háseymt, vel tornat. Annan hest hafði hann í 
taumi, ok á töskur. Þessi maðr hafði síðan 
hatt á höfði, ok sá óglögt í andlit honum. 
Gretti leizt vel á hestinn ok þing hans, ok fór 
til móts við hann, ok heilsaði honum, ok spurði 
hann at nafni, enn hann kvaðst Loftrheita; — 

„yeit ek, hvat þú heitir“, sagði hann, „þú mnnt 
vera Grettir hinn sterki Ásmundarson, eða hvert 
yiltu fara?“ „Ekki hefl ek staðnefnt um þat“, 
sagði Grettir, „enn þat er erendi mitt, at vita 
ef þú vilt af leggja nökkurt plagg af því, sem 
þú ferr með“. Loftr svarar: „Hví mun ekfá 
þér þat, sem ek á? eða hvat viltu við gefa?“ 
Grettir svarar: „Hefir þú eigi spurt þat, at 
ek legg eigi fé í móti? ok sýnist þó þat flest- 
um, at ek fái þat, sem ek vil“. Loftr mælti: 
„Bjóð þú þeim þessa kosti, er þeir þykkja góð- 
ir, enn eigi vil ek svá láta þat er ek á, ok 
fari hvárir sinn veg“, ok reið fram hjá Gretti, 
ok keyrði hestinn. Grettir mælti: „Eigi munu 
vit svá skjótt skilja“, — ok þreif í taumana á 
hesti Lofts fyrir framan hendr honum, ok 
helt báðum höndum. Loftr mælti: „Far þú 
veg þinn, ekki fær þú af mér, ef ek get á 
haldit“. „Þat mun nú reynt verða“, segir 
Grettir. Loftr seildist niðr með kinnleðrunum, 
ok tók taumana milli hringanna og handa 
Grettis; heimtandi svá fast, at hendr Grettis 
hrukku niðr eftir taumunum, þar til sem hann 
dró af honum alt beizlit. Grettir leit eftir í 
lófana, ok sá, at þessi maðr myndi hafa afl í 
krummum heldr enn eigi, ok leit eftir honum 
ok mælti: „Hvert ætlar þú nú at fara?“ Loftr 
svarar ok kvað: 

(44) Ætla ek hreggs 

í hrunketil 
steypi niðr 
frá stórfrerum; 
þar má hængr 
hitta grundar 
lítinn btein 
ok land hnefa. 

Grettir mælti: „Eigi er víst at leita eftir bygðum 
þínum, ef þú segir ei ljósara“. Hann mælti þá, 
ok kvað: 

(45) Er-at mér dælt 
at dylja þik, 
ef þú vilt 
vitja þangat; 
þat ’s ór bygð 
Borgfirðinga; 

Balljökul 
bragnar kaila. 

Síðan skildu þeir. Sér Grettir þá, at kann 
heflr eigi afl yið þessum manni. Þá kvað Grettir 
yísu: 

(46) Mér stóð málma skúrar 
mundangshvatr ok Atli 

— 6taddr vild tk svá sjaldan —, 
snarr Illugi fjarri, 

þá ’s ófælinn álar 
endr dró mér ór hendi 

— brúðr strýkr horsk, ef hræðumk, 
hvarma — Loftr enn armi. 

Eftir þetta fór Grettir suðr af Kilinum, og reið 
til Hjalla, ok fann Skafta, og beiddi hann ásjár. 
Skafti svarar: „Þat er mér sagt, at þú farir 

heldr óspaklega, ok grípir fyrir mönnum góðs 
sitt, ok samir þér þat illa, svá stórættuðnm 
manni. Nú væri alt betra um at tala, ef þú 
ræntir eigi, enn með þ\ í at ek skal heita lög- 
maðr í landinu, þá stenzt mér eigi at taka við 
útlegðarmönnum, ok brjóta svá lögin. Ek vil 
at þú leitir þangat nökkut, at þú þyrftir eigi 
at leggjast á fé manna 44 . Grettir kvaðst þat 
gjarna vildu, enn sagði þó, at hann þóttist varla 
einn saman vera mega fyrir myrkfælni. Skafti 
kvað hann eigi því einu mundu mega við hlíta, 
er honum þætti bezt, — „ok trú þú engum svá vel, 
at þér verði svá sem í Vestfjörðum; hefir þat 
mörgum at bana orðit, at hann hefir oftryggr 
verit“. Grettir þakkaði honum fyrir heilræði 
sín, ok sneri aftr til Borgarfjarðar um haustit, 
ok fann Grím Þórhallsson, vin sinn, ok sagði 
tillögur Skafta. Grímr bað hann fara norðr 
til Fiskivatna á Arnarvatnsheiði, ok svá gerði 
hann. 

55. Grettir fór upp á Arnarvatnsheiði, ok 
gerði sér þar skála, sem enn sér merki, ok 
bjóst þar um, því at hann vildi nú hvetvetna 
annat enn ræna; fekk sér net ok bát ok veiddi 
fiska til matar sér. Honum þótti dauflegt mjök 
á fjallinu, því at hann var mjök myrkfælinn. 
Enn er þat fréttu aðrir skógarmenn, at Grettir 
var þar niðr kominn, þá var mörgum hugr á 
at finna hann, því at þeim þótti mikit traust 

at hoiium. Grímr hét maðr norðlenzkr; hann 
var sekr. At þeim manni keyptu Norðlending- 
ar, at hann skyldi drepa Gretti, ok hétu hon- 
um frelsi ok fégjöfum, ef hann kæmi því fram. 
Hann fór til móts við Gretti, ok beiddi hann 
viðtöku. Grettir svarar: „Eigi þykki mér, 
sem þér sé at hólpnara, þó at þú værir hjá 
mér; eru þér ok vandsénir, skógarmennirnir, enn 
ilt þætti mér einum at vera, ef annars væri 
kostr; vil ek ok, at sá einn sé hjá mér, at 
hann verðr at starfa slíkt, er til fellr“. Grímr 
kvaðst eigi til annars ætla, ok skoraði á hann 
fast um vistina. Lét Grettir þá teljast, ok tók 
við honum. Hann var þar nú fram á vetrinn, 
ok sat um Gretti, ok þótti eigi dælt at honum 
at ráða. Grettir grunaði hann, ok hafði vápn 
sín hjá sér nátt ok dag, ok þorði hann aldri 
at honum at ganga þá er hann vakti. Þat var 
einn morgin, er Grímr kom heim af veiði, at 
hann gekk inn í skálann, ok stappaði fótum, ok 
vildi vita, hvárt Grettir svæfi, enn hann brá sér 
hvergi við, ok lá kyrr. Saxit hekk uppi yfir 
Gretti. Hugsar Grímr nú, at eigi myndi gef- 
ast betra færi; gerir hann nú hark mikit, svá 
at Grettir skyldi orð um finnast, enn þat var 
eigi. Þóttist hann nú vita, at Grettir myndi 
sofnaðr, ok stilti at rekkjunni hljóðlega, ok 
seildist til saxins, ok tók ofan ok brá. í því 
hljóp Grettir fram á gólfit, ok greip saxit í því, 

er hinn reiddi, enn annarri hendi í herðar Grími, 
ok rak hann niðr svá mikit fall, at hann lá- 
nær í óviti. „Gaftu svá, þó at þú létir góð- 
vætlega“. Hafði hann af honum þá sannar sög- 
ur, og drap hann síðan. Enn nú þóttist Grettir 
sjá, hvat þat var at taka við skógarmönnum ý 
ok leið svá vetrinn. At engu þótti Gretti meira 
mein enn myrkfælni. 

56. Þórir í Garði spyrr nú, hvar Grettir 
er niðr kominn, ok vildi setja til eitthvert ráð* 
at hann yrði drepinn. Maðr hét Þórir rauð- 
skeggr; hann var manna gildastr, ok vígamaðr 
mikill, ok fyrir þat var hann sekr gerr um alt 
landit. Þórir í Garði sendi honum orð; ok er 
þeir fundust, beiddi hann rauðskegg fara sendi- 
ferð sína, ok drepa Gretti hinn sterka. Rauð- 
skeggr kvað þat eigi auðveldaverk; sagði at 
Grettir var vitr maðr, ok varr um sik. Þórir 
bað hann til ráða, — „ok er slíkt drengilegt,. 
svá röskr maðr, sem þú ert, enn ek skal koma 
þér ór sekt, ok þar með gefa þér nógt fé“. 
Við þessu ráði tók Rauðskeggr. Sagði Þórir 
honum, hversu skyldi at fara, at vinna Gretti. 
Eftir þat fór Rauðskeggr fyrir austan land r 
því at honum þótti gruna mega síðr um ferðir 
sínar. Hann kom at Arnarvatnsheiði, þá er 
Grettir hafði verit þar einn vetr; enn er Grett- 
ir ok Rauðskeggr fundust, beiddi hann Gretti 
vetrtöku. Hann svarar: „Eigi kann ek at 

láta fleiri svá oft leika at mér, sem sá, er hér 
kom í fyrra haust, ok lét alhskjallkænlega, enn 
þegar hann hafði hér verit litla hríð, sat hann 
iim líf mitt. Nú mnn ek eigi á þat hætta oftar, 
at taka við skógarmönnnm w . Þórirsvarar: „Full 
Tárknnn þykir mér þér á vera, þó at þn takir 
illa skógarmönnum, enn heyrt muntu mín hafa 
getit nm vígaferli ok ójafaað, enn aldri nm 
«líkt dáðleysi, at svíkja lánardrottinn minn. Nú 
er því ilt illr at vera, at margr ætlar þar ann- 
an eftir vera; mynda ek ok eigi hafa hingat 
farit, ef ek ætta betra kosti, enn eigi þykkir 
mér vit upp gefnir ef vit veitumst at. Nú 
máttn hætta á við mik fyrst, hversn þér gezt 
at mér; lát mik þá fara á burt, ef þú flnnr ó- 
dygð með mér“. Grettir svarar: „Hætta má 
ek enn á við þik, enn vit það fyrir víst, ef ek 
grnna nm svik við þife, þá verðr þat þinn bani u . 
Þórir bað hann svá gera. Eftir þat tók Grettir 
við honnm, ok fann hann þat, at hann rr yndi 
hafa tveggja manna megin, til hvers sem hann 
gekk. Var hann búinn til hvers sem Grettir 
vildi senda hann. Til einskis þnrfti Grettir at 
víkjast, ok aldri hafði honum þótt æfi sín jafn- 
góð, síðan hann kom í útlegð, enn þó var hann 
svá varr nm sik, at aldri sá Þórir færi á hon- 
um. Þórir rauðskeggr var tvá vetr hjá Gretti 
á heiðiuni. Tók honum nú at leiðast á heið- 
inni at vera; hugsar nú nm, hvert ráð hann 

skal gera, þat sem Grettir sæi eigi við. Eina 
nátt um várit kom á stormviðri mikit, er þeir 
váru í svefni. Grettir vaknaði, ok spurði, hvar 
bátr þeirra væri. Þórir spratt upp, ok hljóp 
til bátsins, ok braut hann allan í sundr, ok 
kastaði ýmsa vega brotunum, ok var því líkt, 
sem veðrit hefði fleygt. Eftir þat gekk hann 
inn í skálann, ok mælti hátt: „Eigi hefir nú 
vel til tekizt, vinr minn“, sagði hann, „at bátr 
okkarr er allr brotinn í sundr, enn netin liggja 
langt út í vatninu“. “Sæk þú þau þá“, sagði 
Grettir, „því at mér þykkir þér sjálfrátt verit 
hafa, er bátrinn er brotinn“. Þórirsvarar: „Þat 
er svá atgervi, at mér er minst hent, er sund 
er, enn flest annat þykkjumst ek reyna mega 
við hvern annan óbreyttan mann; máttu þat 
vita, at ek hefi eigi þér starf ætlat, síðan ek 
kom til þín; mynda ek eigi biðja þessa, ef ek 
væri til færr at gera“. Grettir stóð upp, ok tók 
vápn sín, ok gekk til vatnsins. Þar var svá 
við vaxit, at nes gekk fram í vatnit, enn vikr- 
hvarf mikit var öðrum megin nessins; vatnit 
var djúpt at landinu. Grettir mælti: „Legst 
út eftir netjunum, ok lát mik sjá, hversu færr 
maðr þú ert“. „Sagða ek þér áðan“, sagði 
Þórir, „at ek er eigi syndr, ok eigi veit ek, 
hvar nú er garpsskapr þinn ok áræði“. „Ná 
má ek netjum“, sagði Grettir, „enn svík þú 
mik eigi, er ek trúi þér“. Þórirsvarar: „Ætla 

þú mér eigi slíka svívirðing ok dáðleysi“. Grett- 
ir mælti: „Þú munt sjálfr gefa þér raun, hverr 
þú ert“. Síðan kastaði hann klæðunum ok vápn- 
unum, ok lagðist eftir netjunum; sveipar hann 
þeim sainan, ok ferr at landi, ok kastar upp á 
bakkann; ok er hann ætlaði á land at ganga, 
þá greip Þórir saxit, ok brá skjótt; hann hljóp 
þá skjótt á móti Gretti, er hann sté upp á bakk- 
ann, ok hjó til hans. Grettir kastaði sér á bak 
aftr ofan í vatnit, ok sökk sem steinn. Þórir 
horfði út á vatnit, ok ætlaði at verja landit, 
ef hann kæmi upp. Kafaöi Grettir nú sem 
næst bakkanum, svá at Þórir mátti eigi sjá 
hann, þar til sem hann kom í víkina at, baki 
honum, ok gekk þar á land. Yið þessu gat 
Þórir eigi sét; fann hann eigi fyrr, enn Grett- 
ir tók hann upp yfir höfuð sér, ok færði niðr 
svá hart, at saxit hraut ór hendi honum, ok 
fekk Grettir tekit þat, ok hafði eigi orða við 
hann, ok hjó þegar höfuð af honum, ok lauk 
svá hans æfi. Eftir þat vildi Grettir aldri við 
skógarmönnum taka, enn þó mátti hann varla 
einn saman vera. 

57. Á alþingi frétti Þórir ór Garði dráp 
Þóris rauðskeggs; þóttist hann nú sjá, at eigi 
var auðvelt við at eiga. Tók hann þá þat til 
ráðs, at hann reið vestr yfir heiðar enar neðri 
af þinginu, ok hafði nær átta tigu manna, ok 
ætluðu at fara at taka Gretti af lífi., Enn er 

Grímr Pórhallason vissi þat, gerði hann Gretti 
orð, ok bað hann vera varan um sik. Grettir 
hugði jafnan at mannaferðum. Þat var einn 
dag, at hann sá margra manna reið, ok stefndu 
til bygða hans; hljóp hann þá í hamraskarð eitt 
ok vildi eigi renna, því hann sá eigi liðit alt. í 
því kom Þórir at með alt liðit, ok bað þá nú 
ganga milli bols ok höfuðs á Gretti, ok kvað 
lítit mundu fyrir illmennit leggjast. Grettir 
svarar: „Eigi er sopit, þóatí ausuna sé komit’; 
„hafi þér ok langt til sótt, og munu nökkurir 
fá leiksmark, áðr enn vér skiljum“. Þórir 
eggjaði mjök menntil atsóknar. Hamraskarðit 
var mjótt, svá at hann gat vel varizt öðrum 
megin, enn þat undraðist hann, at aldri var at 
baki honum gengit, svá at honum yrði mein 
at því. Fellu þá menn af Þóri, enn sumir urðu 
sárir; enn þeir gátu ekki at gert. Þá mælti 
Þórir: „Þat hefi ek spurt“, sagði hann, „at 
Grettir væri afbragðsmaðr fyrir hreysti sakir 
ok hugar, enn þat vissa ek aldri, at hann væri 
svá fjölkunnigr, sem nú sé ek, því at þar falla 
hálfu fleiri, sem hann horfir bakinu við. Nú sé 
ek, at hér er við tröll at eiga, enn eigi vit 
menn“. Biðr hann þá frá hverfa, ok svá var 
gert. Grettir undraðist, hvísvá mátti verða; enn 
þó var hann ákaflega móðr. Þórir sneri á 
burt ok hans menn, ok riðu norðr á sveitir; 
þótti mönnum þeira ferð en sneypilegasta. 

Hafði Pórir látit átján menn, enn margir sárir. 
Grettir veik nú npp í skarðit ok fann þar 
mann mikinn vexti; hann sat upp við ham- 
arinn, ok var sárr mjök. Grettir spurði 
hann at nafni, enn hann sagðist Hallmundr 
heita — „enn þat má ek segja þér til kenn- 
ingar, at þér þótti ek fast taka í tauraana á 
Kili um sumarit, er vit fundumst; þykkjumst 
ek nú þat hafa launat þér u . „Þat er víst u , sagði 
Grettir, „at mér þykkir þú hafa sýnt mér mik- 
inn drengskap, hvenær sem ek get þat launat 
þér u . Hallmundr sagði: „Pat vil ek nú, at 
þú komir til heimkynna minna, því at þér mun 
langt þykkja hér á heiðinni“. Grettir kveðst 
þat gjarna vildu. Nú fóru þeir báðir samt 
suðr undir Balljökul; þar átti Hallmundr helli 
stóran, ok dóttur, gilda vexti ok skörulega. 
Þau gerðu vel við Gretti, ok græddi hon þá 
báða. Þar dvaldist Grettir lengi um sumarit; 
hann kvað flokk um Hallmund, ok er þetta 
þar í: 

(47) Hátt stígr höllnm fæti 
Hallmundr í sal fjalla. 

Þessi vísa er þar í: 

(48) Varð í viðris firði 
vígfás á beustíga 
naðr í Virfils veðri 
vápnhríðar fram skríða. 

Kostr man köppum traustum 
KeldhverfiDga at erfa. 

Olli hvatr ór helli 
Hallmundr, es komsk undan. 

Svá hafa þeir frá sagt, at Grettir dræpi sex 
menn á fundinum, enn Hallmundr tólf. Þá 
er á leið sumarit, fýsti Gretti aftr til bygða, 
at finna vini sina ok frændr. Hallmundr ba& 
hann sín vitja, er hann færi suðr um land,. 
ok hét Grettir því. Fór hann þá vestr til 
Borgarfjarðar, ok þaðan til Breiðafjarðardala,. 
ok leitaði ráða við Þorstein Kuggason, hvert. 
hann skyldi þá á leita, enn Þorsteini þótti nú 
fjölgast, mótstöðumenn hans, ok kvað fá mundu 
við honum taka — „enn fara máttu suðr á Mýrar, 
ok vita, hvat þar býr fyrir“. Grettir fór nú 
suðr á Mýrar um haustit. 

5S. Þá bjó í Hólmi Björn Hítdælakappi; 
hann var Arngeirsson, Bersasonar goðlauss, 
Bálkasonar, er nam Hrútafjörð, sem fyrr segir. 
Björn var höfðingi mikill ok harðfengr, ok. helt 
jafnan seka menn. Grettir kom í Hólm, ok tók 
Björn vel við honum, því at vinátta hafði verit 
með hinum fyrrum frændum þeira. Grettir 
spyrr, ef hann vildi honum nökkura ásjá veita. 
Björn sagði, at hann ætti svá sökótt um alt 
land, at menn myndi forðast bjargir við hann 
um þat, er sekt nemr, — „enn heldr skal ek 
þér gagn gera, ef þú lætr þá menn vera í friði, 
sem í minni vernd eru, hversu sem þú gerir 
við aðra menn hér í bygð“. Grettir játaði 

]>v\. Björn mælti: „At því heíi ek hugat, at 
í því fjalli, sem fram gengr fyrir utan Hítará, 
mun vera vigi gott, ok þó fylsni, ef klóklega 
ær um búit; er þar bora í gegnum fjallit, ok 
sér þar neðan af veginum, því at þjóðgatan 
liggr niðri undir, enn sandbrekka svá brött 
fyrir ofan, at fáir menn munu upp komast, ef 
^inn maðr röskr er til varnar uppi í bælinu. 
JS \ix lízt mér þat helzt ráð ok umtalsmál at vera 
þar,því at þaðan er hægt at leita til fanga of- 
an á Mýrar ok út til sjávar“. Grettir kvaðst 
hans forsjá hlíta mundu, ef hann vildi nökkut 
til leggja. Fór Grettir þá í Fagraskógarfjall, 
ok bjóst þar um. Hann tjaldaði með gráu vað- 
máli fyrir boruna á fjallinu, ok þótti sem þar 
sæi í gegnum neðan af götunum. Reið hann 
þá til fanga ofan í bygðina. Þótti Mýramönn- 
um mikill vágestr kominn, er Grettir var. 
Þórðr Kolbeinsson bjó þá á Hítarnesi; hann 
var skáld gott. í þenna tíma var fjandskapr 
mikill með þeim Birni ok Þóri, ok þótti Birni 
eigi verr enn hálfneytt, þó at Grettir gerði ó- 
spekt mönnum Þórðar eða fé. Grettir var jafn- 
an með Birni, ok reyndu þeir margan frækleik, 
ek vísar svá til í sögu Bjarnar, at þeir kall- 
aðist jafnir at íþróttum, enn þat er flestra manna 
ætlan, at Grettir hafi sterkastr verit á landinu, 
síðan þeir Ormr Stórólfsson ok Þórólfr Skólms- 
son lögðu af aflraunir. Þeir Grettir ok Björn 

lögðust í einu eftir allri Hítará ofan frá vatni 
ok út til sjávar. Þeir færðu stéttir þær í ána, 
er aldri síðan hefir ór rekit, hvárki með vatna- 
vöxtum né ísalögum eða jöklagangi. Sat Grettir 
í Fagraskógafjalli svá einn vetr, at honum 
váru engar atfarir gervar, enn þó mistu þá 
margir sins fyrir honum, ok fengu ekki at gert, því 
at hann hafði gott vígi, enn átti jafnan vin- 
gott við þá, 8em næstir honum váru. 

59. Maðr hét Gísli; hann var sonr Þorsteins, 
sem Snorri goði lét drepa. Gísli var mikill 
maðr ok sterkr, ok afburðamaðr í vápnum ok 
klæðum, ok gerði um sik mikit, ok nökkut 
sjálfhælinn. Hann var siglingamaðr, ok kom 
þat sumar út í Hvítá, er Grettir hafði einn 
vetr verit í fjallinu. Þórðr Kolbeinsson reið 
til skips. Gísli fagnaði honum vel, ok bauð 
honum varning sinn, sem hann vildi. Þórðr 
þá þat, ok tóku þeir tal með sér. Gísli mælti: 
„Er þat satt, sem mér er sagt, at þér verðr 
ráðfátt at koma í burt skógarmanni þeim, er 
yðr gerir margt mein“. Þórðr sagði: „Eigi 
höfum vér til reynt, enn mörgum lízt hann tor- 
sóttlegr vera, ok hefir at þvi mörgum orðit“. 
„Yán þykkir mér, at yðr veitiþungt við Björn, 
er þér rekið eigi þenna af yðr; er því verr, at 
ek mun of fjarri í vetr, at ek mætti bæta af 
þessu ráði“. „Spyrja mun þér bezt þykkja við 

hann at eiga“. „Eigi þarftu at segja mér frá 

12 

Gretti u , sagði Gísli; „reynt heíi ek brattara, þá 
þá er ek var í herförum með Kuúti konungi 
hinum ríka, ok fyrir vestan haf, ok þótti ek 
verja mitt rúm, ok kvæma ek í færi við hann, 
þá treysti ek mér ok vápnum mínum w . Þórðr 
kvað hann eigi til einskis vinna skyldu, efhann 
réði Gretti af — „er ok meira fé lagt til höfuðs 
honum enn nökkurum öðrum skógarmanni; ok 
váru áðr sex merkr silfrs, enn í sumar lagði 
til Þórir ór Garði þrjár merkr, ok ætla 
menn, at sá muni nóg til vinna, er hlýtr“. 
„Alt verðr til fjárins unnit“, sagði Gísli, „ok 
cr oss eigi sízt kaupmönnum, enn nú skulu vit 
hljótt fara með þessu tali; kann vera, at hann 
sé varari um sik“, sagði hann, „þegar hann 
veit, at ek er í ráðum með þér ok yðr. Ek 
ætla at vera í vetr úti á Snjófellsnesi á Öldu- 
hrygg; eða er nökkut bæli hans á veginum? 
Mun hann eigi við þessu sjá; skal ek eigi fjöl- 
menni draga at honum“. Þórði líkaði vel þessi 
ráðagerð. Reið hann heim síðan, ok lét kyrt 
um þetta. Hér fór, sem mælt er, at ’oft er í 
holti heyrandi nær’. Þeir menn , höfðu verit 
hjá viðrtali þeira Gisla, sem váru vinir Bjarn- 
ar í Hítardal, ok sögðu honum innilega frá; enn 
er þeir Grettir fundust, gat Björn um fyrir 
honum; sagði nú reyna mundu, hversu hann 
stæði á móti — „væri eigi ógaman“, sagði 
Björn, „þó at þú hrektir fyrir honum, enn 

drepir hann eigi, ef þú mátt aunat w . Grettir 
glotti við, ok gaf sér fátt um. Nær réttum 
um haustit fór Grettir ofan í Flysjuhverfi, ok 
sótti sér sauði;- hann gat náð fjórum gelding- 
um. Bændr urðu varir við ferð hans, ok fóru 
eftir honum; þat var mjök jafnsnemma, at hann 
komst undir hlíðina, ok hinir kvámust at, ok 
vildu elta frá honum sauðina, enn eigi báru 
þeir vápn at honum; þeir váru sex saman, ok 
flæktust á veginn fyrir hann. Honum gerði 
hermt við sauðina, ok þreif tvá, ok kastaði 
forbrekkis, svá þeir iágu í óviti; ok er hinir 
sá þat, gengu þeir at ódjarflegar. Grettir tók 
sauðina, ok krækti saman á hornunum, ok kast- 
aði um sina öxl sínum tveimr; gekk síðan 
upp í bæli sitt. Bændr hurfu aftr. ok þóttust 
ilt hafa af fengit, ok undu þeir nú verr enn 
áðr sínum hlut. Gísli sat við skip um haust- 
it, þar til er því var til hlunns ráðit. Bar 
honum margt til dvala, ok varð af því síðbúinn, 
ok reið litlu fyrir vetrnætr. Fór hann þá 
sunnan, ok gisti undir Hraani fyrir sunnan 
Hítará. Um morguninn, áðr Gísli reið þaðan, 
talaði hann til fylgdarmanna sinna: „Nú skul- 
um vér ríða i litklæðum í dag, ok látum skóg- 
armanninn þat sjá, at vér erum eigi sem aðrir 
förumenn, er hér rekast daglega“. Þeir váru 
þrír saman, ok gerðu svá; ok er þeir kvámu 

út yfir ána, þá talaði hann enn til: „Hér er 

rnér sagt til skógarmannsins uppi í tindunum 
þessum, ok eigi er hér greiðgengt; eða mun 
honum eigi vel líka at flnna oss ok sjá þing 
vár? u Þeir kveða hann jafnan vanan þess. 
Þennan morgin hafði Grettir snemma upp stað- 
it í bæli sínu. Veðr var kalt ok frjósanda, ok 
fallinn at snjár, ok þó lítill. Hann sá at þrír 
menn riðu sunnan yfir Hítará, ok skein á skrúð- 
klæðin ok smelta skjölduna. Gretti kom í hug 
hverir vera myndi, ok þykkist munu þurfa at 
fá sér eitthvert plagg af þessum; var honum 
forvitni á at finna þá, er svá mikit gambraði. 
Tekr nú vápn sín, ok hleypr nú ofan í skrið- 
una; ok er Gísli heyrði til, at grjótit sarglaði, 
mælti hann svá: „Maðr ferr þar ofan ór hlíð- 
inni, ok heldr mikill, ok sá vill oss finna; verð- 
um nú við rösklega, því at hér ber veiði í 
hendr“. Fylgdarmenn hans sögðu þenna eigi 
mundu hlaupa í hendr þeim, ef hann treysti 
sér eigi — „ok er vel, at ’sá hafi brek, er 
beiðist\“ Eftir þat hlaupa þeir af baki. Grett- 
ir kom at í því, ok tók til klæðsekks, er Gísli 
hafði fyrir aftan sik við söðul sinn, ok mælti: 
„Þetta mun ek hafa; ek lýt oft at litlu.“ Gísli 
svarar: „Eigi skal þat vera, eða veizt þú eigi, 
við hvérn er þúáttum.“ Grettir svarar: „Eigi 
er mér þat svá glögt um; mun ek ok eigi at 
þessu mannamun gera, síðan ek mæli til svá 
lítils“. „Vera má, at þér þykki lítit“, segir 



GRETTIS SAGA. 


181 


hann, „enn heldr vil ek láta þrjá tigi hundraða, 
enn ofarlega mun liggja ójafnaðr í þér; ok 
sækjum at honum piltar, ok sjáum, hvat hanu 
má“. Þeir gerðu svá. Grettir lét hefjast fyrir, 
ok veik at steini þeim. er þar stendr við göt- 
una, ok Grettishaf er kallað, ok varðist þaðau. 
Gísli eggjaði fast fylgdarmenn sína. Grettir 
sá nó, at hann var eigi slíkr fullhugi. sem hann 
létst, því at hann stóð jafnan á baki mönnum 
sínum. Gretti leiddist nú þófit, ok sveipaði til 
saxinu, ok hjó annan fylgdarmann Gísla bana- 
högg, ok hljóp nú frá steininum, ok sótti sva 
fast, at Gísli hrökk fyrir alt út með fjallinu. 
Þá fell annarr förunautr Gísla. Grettir mælti 
þá: „Þat sér lítt á, at þú hafir víða vel 

fram gengit, ok illa skilst þú við þína félaga“. 
Gíslisvarar: „’Sá er eldrinn heitastr, erásjálf- 
umliggr’, ok er ilt at fást við heljarmanninn“. 
Skiftast þeir þá fám höggum við, áðr enn Gísli 
kastaði vápnunum, ok hefir á rás undan út með 
fjallinu. Grettir gefr honum tóm til að kasta 
því, sem honum líkar, ok í hvert sinn, er Gísli 
sér ráðrúm til, kastaði hann einhverju klæði. 
Fór Grettir aldri harðara eftir, enn sund var 
í milli þeira. Alt hljóp Gísli út yfir fjallit, ok 
svá um þveran Kaldárdal, ok svá um Áslaug- 
arhlíð, ok fyrir ofan Kolbeinsstaði, ok svá út í 
Borgarhraun. Þá var Gísli í línklæðum einum, 
ok gerðist nú ákaflega móðr. Grettir fór eftir 

ok yar jafnan í hendingu með þeim. Hann 
reif þá upp hríslu mikla. Enn Gísli létti eigi 
fyrr, enn hann kom út að Haífjarðará; hon 
var gengin uppi, ok ill yfirferðar. Gisli ætlaði 
þegar útá ána. Grettir snaraði þáeftir honum, ok 
greip hann, ok kendi þá aflsmunar. Rak 
Grettir hann þá niðr undir sik, ok mælti: „Ertu 
Gísli sá, er finna vildi Gretti Á«mundarson?“ 
Gísli svarar: „Ek hefi nú fundit hann, enn eigi 
veit ek hversu vit skiljum, ok haf nú þat, sem 
þú hefir fengit, enn látmikfara lausan“. Grett- 
ir mælti: „Eigi mun þér skiljast þat, sem ek 
segi þér, ok verð ek nú at geraþér áminning; 
rekr síðan skyrtuna fram yfir höfuð honum, ok 
lætr ganga límann um bak honum ok báðar 
síðurnar, enn Gísla fýsti jafnan at snúa sér 
undan. Afhýðir Grettir hann með öllu, ok lét 
hann síðan lausan. Hugsaði Gísli þat, at fyrr 
vildi hann ekki læra af Gretti, enn hafa slíka 
flenging aðra; vann hann ok aldri oftar til 
slíkrar húðstroku. Enn þegar Gísli kom fótum 
undir sik, hljóp hann út á hyl einn mikinn, 
ok svimaði þar yfir ána, ok kom um náttina á 
þann bæ, er í Hrossholti heitir, ok var þá mjög 
þrekaðr. Þar lá hann viku, ok hljóp blástr í 
búkinn. Eftir þat fór hann til vistar sinnar. 
Grettir sneri aftr, ok tók upp þing hans, sem 
Gísli hafðiniðr kastat, ok færði heim tilsín, ok 
fekk Gísli ekki afþeim síðan. Mörgum þótti þetta 

maklega gert við Gísla fyrir umfang sitt ok raup 
er hann hafði af sér gert. Grettir kvað þetta 
um sameignþeira: 

(49) Rennr, sá’s rispar tönnum 
raunlítt, es skal bítask, 
marr, né mæðiek fyrri, 
mest fyr öðrum hesti, 
enn fyr mér um Mýrar 
margnenninn dag þenna 
— fremd es firðr ok sæmdum — 
físandi rann Gísli. 

Eftir um várit bjóst Gísli til skips, ok bauð á 
því mestan varnað, at nökkurr hlutr færi suðr 
með fjalli, þat sem hann ætti; kvað þar sjálf- 
an fjandann fyrir vera. Gísli reið suðr með 
sjá alla leið til skips, ok fundust þeir Grettir 
aldri síðan, ok þótti engum til hans koma upp 
frá því, ok er hann ór sögunni. Enn versn- 
aði með þeim Þórði Kolbeinssyni ok Gretti; 
setti Þórðr nú mörg ráð til, at Gretti yrði á 
burt komit, eða drepinn ella. 

60. Nú er Grettir hafði verit tvá vetr í 
Fagraskógafjalli, ok er hinn þriði var kominn, 
þá fór Grettir suðr á Mýrar, á þann bæ, er í 
Lækjarbug heitir, ok hafði þaðan sex geldinga 
at óvilja þess er átti. Þaðan fór hann ofan 
til Akra, ok rak á burtu tvau naut til slátrs, 
ok marga sauði, ok fór upp fyrir sunnan Hít- 
ará. Enn er bændr urðu varir við ferð hans, 
gerðu þeir orð Þórði á Hítarnesi, ok báðu 

hann fyrir bindast, at ráða Gretti af, enn hann 
fór nndan; enn við bæn manna fekkhann til 
Arnórrson sinn, er siðan var kallaðr jarlaskáld, 
at fara með þeim, ok bað þá eigi láta Gretti 
undan reka. Yáru þá menn sendir um alla 
bygðina. Bjarni hét maðr, er bjó á Jörfa í 
Flysjuhverfi. Hann safnaði mönnum fyrir ut- 
an Hítará. Ætluðu þeir svá til, at sinu meg- 
in skyldi koma hvárir flokkarnir. Grettir var 
við þriðja mann; hét sá Eyjólfr, er fór með 
honum, son bónda ór Fagraskógum, ok var 
röskr maðr, ok hinn þriði maðr með þeim. 
Þeir kvámu fyrst Þórarinn frá Ökrum ok Þor- 
finnr ór Lækjarbug, og váru nær tuttugu menn 
saman. Grettir vildi þá leita út yfir ána. Þá 
kvámu þeir Þorgrímr ok Arnórr ok Bjarni utan 
at ánni. Nes mjótt gekk fram i ána þeim 
megin, sem Grettir var. Hann rak féð ífram- 
anvert nesit, þá er hann sá mannaförina, því 
at hann vildi aldri laust láta, þat sem hann 
fekk höndum á komit. Mýramenn réðu þegar 
til atgöngu, ok létu gildlega. Grettir bað fylgd- 
armenn sina at geyma, at þeir gengi eigi at 
baki honum. Eigi máttu i senn allmargir at 
honum ganga. Yarð þar hörð viðreign með 
þeim. Grettir hjó á tvær hendr með saxinu, 
ok varð þeim eigi auðvelt at sækja at honum. 
Fellu þá sumir Mýramenn, enn sumir urðusár- 
ir. Þeir urðu seinir utan yfir ána, því atvað- 

it var eigi allnær. Eigi höfðu þeir lengi bar- 
izt, áðr enn þeir hurfu frá. Þórarinn frá Ökr- 
um var gamall maðr mjök, svá at hann var 
eigi í atsókninni. Enn er úti var bardaginn, 
þá kom at Þrándr, son Þórarins, ok Þorgils 
Ingjaldsson, bróðurson Þórðar, ok Finnbogi, 
son Þorgils Þórhallssonar ór Hítardal, ok Stein- 
ólfr Þorleifsson ór Hraundal. Þeir eggjuðu 
menn mjök É1 atsóknar. Gerðu þeir enn harða 
hríð. Grettir sá nú, at annathvárt varð at gera: 
flýja, eða hlífast eigi við. Gengr hann nú svá 
hart fram, at engir heldust við, því at svá var 
mannmargt, at honum þótti ósýnt til undan- 
kvámunnar, utan at vinna sem mest, áðr enn 
hann felli; vildi hann ok hafa þann einhvern 
fyrir sik, er honum þótti manntak ívera. Hljóp 
hann þá at Steinólfi ór Hraundal, ok hjó til 
hans í höfuðit, ok klauf hann í herðar niðr, ok 
þegar annat högg hjó hann til Þorgils Ingjalds- 
sonar, ok kom á hann miðjan, ok tóknálega í 
sundr. Þá vildi Þrándr fram hlaupa, okhefna 
frændasíns. Grettir hjó til hans á lærit hægra, 
svo at ór tók allan vöðvann, ok varð hann þeg- 
ar óvígr. Eftir þat veitti hann Finnboga mik- 
inn áverka. Þá kallaði Þórarinn, ok bað þá 
frá hverfa — „því at því verra munu þér af hon- 
um fá, sem þér berist lengr, enn hann kýss 
menn ór liði yðru u . Þeir gerðu svá, ok sneru 
rá. Þar vóru fallnir tíu menn, enn fim sár- 

ir til ólífis ok örkumla, enn flestir höfðu nökk- 
nrar skeinur, þeir sem á fundinum höfðu yerit. 
Grettir var ákaflega móðr, enn lítt sárr. Leit- 
uðu Mýramenn við þetta undan, ok höfðufeng- 
it mikinn mannskaða, því at þar fellu margir 
röskvir menn. Enn þeim utan yfir ána fórst 
seint, ok kvámu eigi fyrr, enn slitít var fund- 
inum; ok er þeir sá ófarir sinna manna, þá 
vildi Arnórr eigi hafa sik í hættu, ok fekk 
hann mikit ámæli af feðr sínum ok mörgum 
öðrum; ætla menn, at hann hafi engi garpr ver- 
it. Þar heitir nú Grettisoddi, er þeir börðust. 
" 61. Enn þeir Grettir tóku sér hross, ok riðu 
upp undir fjall, því at þeir váru allir sárir; ok 
or þeir kvámu í Fagraskóga, var Eyjólfr þar 
eftir. Þar var bóndadóttir úti, ok spurði at 
tíðendum. Grettir sagði af hit ljósasta, ok 
kvað vísu: 

(50) Hægt munat hirði-Sága 
hornflæðar nú græða 
stór — þú steyptusk fleiri — 

Steinólfa höfuðskeina. 

Pví’s um Porgils ævi 
þung ván, at bein ðprungu; 
lýðr segir átta aðra 
auðbrjóta þar dauða. 

Eftir þat fór Grettir í bæli sitt, ok sat þar 
um vetrinn. Enn er þeir Björn fundust, sagði 
hann Gretti, at honum þótti nú mikit at orð- 
it—„ok man þér eigihérvært vera á lengdar; 

heflr })ú nú drepit v bæði frændr mína ok vini, 
enn eigi mnn ek kasta niðr því, sem ek hefl 
játat þér, meðan þú ert hér“. Grettir kvaðst 
hendr sínar ok lif eiga at verja, — „enn illa er þat, 
er þér mislíkar“. Björn kvað nú svá búit vera 
verða. Litlu síðar kvámu þeir menn til Bjarn- 
ar, sem mist höfðu frændr sína fyrir Gretti, 
ek báðu, at hann léti eigi óeirðarmann þenna 
vera þar lengr til skapraunar við þá. Björn 
sagði, at svá skyldi vera, þegar at vetri létti 
af. Þrándr var græddr, sonr Þórarins á Ökr- 
um; hann var gildr maðr fyrir sér; hann átti 
Steinunni, dóttir Hrúts á Kambnesi. Þorleifr 
í Hraunsdal, faðir Steinólfs, var mikill maðr 
fyrir sér; frá honum eru komnir Hraundælir. 
Eigi er nú getit um sameign þeira Grettis ok 
Mýramanna fleira, meðan er hann var * þar í 
fjallinu; helt Björn ok vináttu við hann, enn þó 
fækkuðugt heldr vinir Bjarnar fyrir þetta, er 
hann lét Gretti þar vera, því at menn undu 
illa við, at hafa frændr sína bótalausa. TJm 
þing leitaði Grettir burt af Mýrum; fór hann 
þá enn til Borgarfjarðar, ok fann Grím Þór- 
hallsson, ok leitaði hann þá ráðs, hversu hann 
skyldi þá breyta. Grímr kveðst eigi hafa efni 
til þess at halda hann, ok því fór Grettir til 
fundar við Hallmund vin sinn, ok dvaldist þar 
um sumarit, þar til er á leið. Um haustit fór 
Grettir í Geitland, ok beið þar til þess, er bjart 

veðr kom; þá gekk hann upp á Geitlandsjökul, 
ok stefndi á landssuðr eftir jöklinum, ok hafði 
með sér ketil ok eldsvirki. t>at ætla menn, at 
hann hafi farit at tilvísan Hallmundar, því at 
honum hefir víða kunnugt verit. Grettir fór 
þar til, er hann fann dal í jöklinum, langan ok 
heldr mjóan, ok lukt at jöklum öllum megin, 
svá at þeir skúttu fram yfir dalinn. Hann 
komst ofan í einhverjum stað; hann sáþáfagr- 
ar hlíðir grasi vaxnar og smákjörr. Par váru 
hverar, ok þótti honum sem jarðeldr mundi 
valda, er eigi luktust saman jöklarair yfir daln- 
um. Á lítil fell eftir dalnum, ok sléttar eyr- 
ar báðum megin. Litill var þar sólargangr, 
enn þat þótti honum ótal, hve margr sauðr þar 
var í dalnum. Pat fé var miklu betra ok feit- 
ara, enn hann hefði þvílíkt sét. Grettir bjóst 
nú þar um, ok gerði sér skála af þeim viði, 
sem hann fekk þar til. Tók hann sér nú sauði 
til matar; var þar betri einn sauðr til niðrlags 
enn tveir annarsstaðar. Ein ær mókollótt var 
þar með dilki, sú er honum þótti mest afbragð 
í vera fyrir vaxtar sakir; var honum forvitni 
á að taka dilkinn, ok svá gerði hann, ok skar 
síðan dilkinn. Hálf vætt mörs var í dilkinum, 
enn hann var þó öllu betri; enn ermókolla misti 
dilks síns, fór hon upp á skála Grettis hverja 
nátt, ok jarmaði, svá at hann mátti enga nátt 
sofa. Pess iðraðist hann mest, er hann hafði 

dilkinn skorit, fyrir ónáðum hennar. Hvert 
kveld, er hálfrökkvat var, heyrði hann hóat 
uppi í dalnuin, ok þá hljóp féit alt til hins 
sama bóls hvert kveld. Svá hefir Grettir sagt, 
at fyrir dalnum hafl ráðit blendingr, þurs einn, 
sá er Þórir hét, ok í hans trausti hafði Grettir 
þar verit; við hann kendi Grettir dalinn, ok 
kallaði Þórisdal. Dætr kvað hann Þóri eiga, 
ok hendi Grettir gaman at þeim, enda tóku 
þær því vel, því at þar var eigi margkvæmt. 
Enn þá er fastat var, gerði Grettir þá minn- 
ing, at þá skyldi eta mör ok lifrar um langa- 
föstu. Ekki bar þar til tíðenda um vetrinn. 
Þá þótti Gretti þar svá dauflegt, at hann mátti 
þar eigi lengr vera. Fór hann þá í burtu ór 
dalnum, ok gekk suðr þvers af jöklinum, ok 
kom þá at norðan at miðjum Skjaldbreið. Reisti 
hann upp hellu, bk klappaði á rauf, ok sagði 
svá, ef maðr legði auga sitt við raufina á hell- 
unni, at þá mætti sjá í gil þat, sem fellr ór 
Þórisdal. Síðan fór hann suðr um land, ok 
svá til Austfjarða; var hann í þessarri ferð um 
sumarit ok vetrinn, ok fann alla hina meiri 
menn, ok bægði honum svá við, at hvergi fekk 
hann vist né veru. Svá fór hann aftr hit nyrðra, 
ok dvaldist í ýmsum stöðum. 

62, Litlu síðar enn Grettir fór af Arnar- 
vatnsheiði, kom sá maðr á heiðina, er Grímr 
hét; hann var sonr ekkjunnar á Kroppi. Hann 

hafði drepit son Eiðs Skeggjasonar ór Ási, ok 
varð fyrir þat sekr gerr. Hann settist nú þar at, 
sem Grettir hafði áðr verit, ok veiddi vel ór 
vatninu. Hallmundi lék öfund á, er Grímr 
var kominn í stað Grettis, ok hugsaði at hon- 
um skyldi eigi árferð í vera, þótt hann veiddi 
margt. Svá bar til einn dag, at Grímr veiddi 
hundrað fiska, ok bar heim til skála, ok bjó 
um úti, enn um morguninn eftir, er hann kom 
til, var í burtu hverr fiskr. Þetta þótti honum 
undarlegt, ok fór til vatnsins, ok veiddi nú 
tvá hundruð fiska, færði heim ok bjó um, ok 
fór alt á sömu leið, at allir váru í burtu at 
rnorgni. Nú þótti honum eigi at einum brunni 
bera. Hinn þriðja dag veiddi hann þrjú hundr- 
uð fiska, bar heirn, ok vakti yfir í skála sinum. 
Grímr sá út í hurðarboruna, ef nökkurr kæmi 
til skálans. Leið nú svá nökkut fram á nátt- 
ina; ok er af var þriðjungr af nátt, þá heyrði 
hanngengit úti hjá, og stigit heldr hart; ok er 
Grímr varð þessa varr, tók hann öxi* er hann 
átti; þat var allhvast vápn. Hann vildi vita, 
hvat þessi hafðist at. Kvámumaðr hafði mikinn 
rneis á baki, ok setti niðr ok litaðist um, ok 
sá engan mann úti. Hann baukar tilfiskanna, 
ok þykkir nú gott hönd á at hafa; rótar ofan 
i meisinn öllum fiskunum. Þá er fullr meissinn 
Fiskrinn var svá stórx, at Grímr ætlaði, at 
cngi hestr myndi bera meira. Hann tekr nú, 

ok ræðst undir byrðina, ok í því er hann vildi 
upp standa, hljóp Grímr út, ok hjó tveim 
höndum á hálsinn, svá at öxin sökk at hamrL 
Hinn brá við hart, ok hafði á rás með meisinn 
suðr á fjall. Grímr sneri eftir honum, ok vildi 
vita, hvárt honum hefði tekit. Þeir fóru alt 
suðr undir Balljökull; þar gekk þessi maðrinn 
í helli. Eldr var bjartr í hellinum; þar sat 
kona við, stór vexti, ok þó skapleg. Þat heyrði 
Grímr, at hon heilsaði föður sínum, ok nefndi 
Hallmund. Hann kastaði niðr hart byrðinni ok 
andvarpaði hátt. Hon spurði, því hann væri 
blóðugr. Hann svaraði, ok kvað þetta: 

(51) Þat es mér sýnt, 
at sínu má 
engi maðr 

afli treysta: 
pyít svá bregzt 
á banodægri 
hölda hugr 
sem heill bilar. 

Hon spurði þá innilega at viðskiftum þeira; 
enn haun sagði alt sem farit hafði. „Skaltu nú 
heyra til“, sagði hann, enn ek mun segja frá 
athöfnum mírium, ok mun ek kveða þar um 
kvæði, enn þú skalt rista eftir á keflr‘. Hon 
gerði svá. Þá kvað hann Hallmundarkviðu, 
ok er þetta þar 1: 

(52) Þéttak gildr 

es ek Gretti strauk 



192 


GBETTIS SAGA. 


nógu fast 
niðr af taumum; 
sá ek hitt. 
at horfa gerði 
eýna stund 
sér í gaupnir. 

(53) Þat vas næ3t, 
es Þórir kvam 
Arnarvatns 
upp á heiði, 
ok vit tveir 
við tigum átta 
oddaleik 

eiga knáttum. 

(54) Sýndust gild 
(irettia handa 
skýlihögg 

á skjöldum þeira; 
þó frá ek min 
miklu stærri 
eggja spor 
ýtum sýnast. 

(55) Ek lét hendr 
ok höfuð fjúka 
brögnum af, 

es at baki gengu; 
svá at kappar 
Kelduhverfis 
átján þar 
eftir lágu. 

(56) Hefik þursa 
ok þeira kyn 

hart leikit 
ok hamarabáa; 
enn meinvætti 
marga barða, 
ok blendingnm 
at bana orðit. 

(57) Svá alfa kind 
ok óvættum 
nær hefik öllum 
óþarfr verit. 

Margra athafna sinna gat Hallmundr í kviðunni, 
því at hann hafði farit um alt landit. Þá 
mælti dóttir hans: „Eigi hefir sjá maðr sleppi- 
fengr verit ; ok var þat eigi ólíklegt, því at 
þú settir illa á stofn við hann; eða hverr mun 
nú hefna þín ?“ Hallmundr svarar : „Eigi er 
víst, at þess verði auðit; vita þykkjumst ek, 
at Grettir myndi hefna, ef hann mætti sér svá 
við koma, enn eigi mun hægt at ganga í móti 
gæfu þessa manns, því at honum mun mikit 
lagit verða“. Eftirþat dró svá mikit af mætti 
Hallmundar, sem fram leið kvæðinu ; var þat 
mjök jafnskjótt, at kviðunni var lokit, okHall- 
mundr dó. Hon bar sik þá lítt ok grét all- 
sárt. Þá gekk Grímr fram ok bað hana hreysta 
sik — „ok verðr hverr þá at fara ; er hann er 
feigr. V'arð þetta mjök af tilstofnan hans; 
mátta ek varla sjá, at hann rænti mik“. 
Hon kvað hann mikit hafa at mæla um þat — 

„ok gefst illa ójafnaðr u . Gladdist hon þá heldr 

13 

í viðræðunni. Þar dvaldist Grímr margar nætr 
í hellinum ok nam kviðuna, ok fór þá laglega 
með þeim. Grímr var á Arnarvatnsheiði um 
vetrinn eftir dauða Hallmundar. Eftir þat kom 
Þorkell Eyjólfsson til móts við hann á heiðina, 
ok börðust þeir. Lauk svá þeira viðskifti, at 
Grímr átti vald á lííi Þorkels, ok vildi eigi 
drepa hann, enn Þorkell tók hann til sín, ok 
kom honum utan ok gaf honum mikit góðs, ok 
þótti þar hvárrtveggja vel gera við annan. 
Grímr varð síðan farmaðr ok er mikil saga 
frá honurn sögð. 

63. Nú er þar til at taka, at Grettir er 
kominn austan ór fjörðum, ok, fór nú huldu 
höfði ok duldist, því at hann vildi eigi finna 
Þóri, ok lá úti um sumarit á Möðrudalsheiði 
ok í ýmsum stöðum ; hann var ok stundum á 
Öxarfjarðarheiði. Þat frétti Þórir, at Grettir var 
á Öxarfjarðarheiði , ok safnaði mönnum ok reið á 
heiðina, og ætlaði nú at hann skyldi eigi undan 
taka. Grettir varð nálega eigi fyrr varr við 
enn þeir kvámu at honum ; hann var þá við 
sel, er þar stóð skamt frá veginum; þá var 
hann við annan mann. Ok er þeir sáu flokk- 
ana, ok varð skjótt til ráða at taka, þá bað 
Grettir, at þeir skyldi fella hestana ok draga 
inn í selit, ok svá gerðu þeir. Þórir reið um 
fram norðr eftir heiðinni, ok mistu vinar ístað 
ok fundu ekki, ok hurfu nú aftr; ok er flokkr- 



GRETTIS SAGA. 


195 


inn var vestr um riðinn, þá mælti Grettir: 
„Eigi mun þeim ferðin þybkja góð, ef vér 
íinnumst eigi; nú skaltu geyma hesta okkra, 
enn ek skal fara móts við þá ; væri þeim þat 
hjáleibr, ef þeir kendi mik eigi u . Förunautr 
hans latti þessa, enn þó fór hann, ok tók sér 
annan búning, ok hafði síðan hött niðr fyrir 
andlitit, ok hafði staf í hendi; gekk síðan á 
veginn fyrir þá. Þeir heilsuðu honum ok spurðu, 
hvárt hann hefði nökkura menn sét ríða um 
heiðina. „Sét mun ek hafa þá, sem þér leitið 
at; skorti yðr nú alllítit at finna þá, því at 
þeir váru hér fyrir sunnan mýrarnar, þær sem 
eru til vinstri handar“. Enn er þeir heyrðu 
þetta, þeystu þeir út á mýrarnar. Þar váru 
svá mikil fen, at þeir kvámust hvergi fram, 
ok urðu at draga ór hestana, ok hröktust þar 
1 lengi dags; báðu þeir illa fyrir honum, þess- 
um förumanni, er þá hafði svá dárat. Grettir 
sneri skjótt aftr til móts við félaga sinn; ok 
er þeir fundust, kvað Grettir vísu: 

(58) Kíðk-at ek rækimoiðum 
randar hóts á móti 

— lagið er þesBum þegni 
þraut— ferr ek einn á brautu. 

Vilk-at ek Viðris balka 
vinnendr enara finna 

— ek man þér eigi þykkja 
ærr — leita ck roér færa. 

(59) Hnekkik frá, þar’s flokkar 


13* 

fara Þóris mjök stórir; 
er-a mér í þys þeira 
þerfilegt at hverfa. 

Forðamk frægra virða 
fund, á ek veg til lundar; 

— verð ek Heimdala at hirða 
hjör — björgum svá fjörvi. 

Þeir riðu nú sem hvatast vestr af ok fram um 
bæinn í Garði, áðr enn Þórir kom af fjallinu 
með flokk sinn. Ok er þeir kvámu nær bæn- 
um, kom maðr í för þeira; sá kendi þá eigi. 
Þeir sá, at kona stóð úti, ung ok skrautbúin. 
Grettir spurði, hver kona sú myndi vera. Sá 
hinn nýkomni maðr sagði, at þat væri dóttir 
Þóris. Þá kvað Grettir vísu: 

(60) Svinn mant eegja kunna 
hóI gullbúa stóla 

— oft þót eigi skifti 
orð mín — föður þínutn, 
hvar ek ríð um bæ breiðan 
barðjós ok nær garði 

— láðskreytið er lítit 

lið — með drecg hinn þriðja. 

Af þessu þóttist sjá vita hinn nýkomni maðr, 
hverir vera myndi, ok reið til bygðar oksagði, 
at Grettir væri um riðinn. Enn er Þórir kom 
heim, þótti mörgum Grettir hafa vafit heðinn 
at höfði þeim. Setti Þórir þá gislingar fyrir 
Gretti, hvar sem hann kæmi. Tók Grettir þat 
til ráðs, at hann sendi fylgdarmann sinn vestr 
á sveitir með hestana; enn hann fór upp til 

fjalla, ok var í dularkafli, ok fór svá norOr 
þar öndverðan vetr, svá at hann kendist eigi. 
Öllum þótti Þórir nó hafa fengit af slíkt eða 
verra enn fyrr í þeira viðskiftum. 

64. Steinn hét prestr, er bjó at EyjardaM 
í Bárðardal; hann var búþegn góðr ok ríkr at 
fé. Kjartan hét son hans, röskr maðr ok vel 
á legg kominn. Þorsteinn hvíti hét maðr, er 
bjó at Sandhaugum suðr fráEyjardalsá. Stein- 
vör hét kona hans, ung og glaðlát. Þau áttu 
börn, og váru þau ung í þenna tíma. Þar 
þótti mönnum reimt mjök sakir tröllagangs. 
Þat bar til tveim vetrum fyrr enn Grettirkom 
norðr í sveitir, at Steinvör hósfreyja at Sand- 
haugum fór til jólatíða til Eyjardalsár eftirvana, 
enn bóndi var heima. Lögðust menn niðr til 
svefns um kveldit; ok um nóttina heyrðumenn 
brak mikit í skálann, ok til sæugr bónda. 
Engi þorði upp at standa at forvitnast um, því 
at þar var fáment mjök. Hósfreyja kom heim 
nm morguninn, ok var bóndi horfinn, ok vissi 
engi, hvat af honum var orðit. Liðu svá hin 
næstu misseri. Enn annanvetr eftir vildi hós- 
freyja fara til tíða ; bað hon hóskarl sinn 
heima vera. Hann var tregr til, enn bað hana 
ráða. Fór þar alt á sömu leið sem fyrr, at 
hóskarl var horfinn. Þetta þótti mönnum und- 
arlegt. Sáu menn þá blóðdrefjar nökkurar í 
útidyrum. Þóttust menn þat vita, at óvættir 

myndi hafa tekit þá báða. Þetta fréttist víða 
nm sveitir. Grettir hafði spurn af þessu, ok 
með því at honum var mjök lagit at koma af 
reimicikum eða aftrgöngum, þá gerði hannferð 
sína til Bárðardals, ok kom atfangadag jóla til 
Sandhauga. Hann dvaldist þar ok nefndist 
Géstr. Húsfreyja sá, at hann var furðumikill 
vexti, enn heimafólk var furðuhrætt við hann. 
Hann beiddist þar gistingar. Húsfreyja kvað 
honum mat til reiðu — „enn ábyrgst þik sjálfr“. 
Hann kvað svá vera skyldu. „Mun ek vera 
heima“, segir hann, „enn þú far til tíða, ef þú 
vilt“. Hon svarar: „Mér þykkir þú vera hraustr, 
ef þú þorir heima at vera“. „Eigi læt ekmér 
at einu getit“, sagði hann. „Ilt þykkir mér 
heima at vera“, segir hon, „enn eigi komumst 
ek yfir ána“. „Ek skal fylgja þér yfir“, segir 
Gestr. Síðan bjóst hon til tíða ok dóttir henn- 
ar með henni, lítil vexti. Hláka mikil var úti 
ok áin í leysingum ; var á henni jakaför. Þá 
mælti húsfreyja: „Ófært er yfir ána bæði mönn- 
um ok hestum“. „Vöð munu á vera“, kvað 
Gestr; „ok verið eigi hræddar“. „Ber þú fyrst 
meyna“, kvað húsfreyja, „hon erléttari“. „Eigi 
nenni ek at gera tvær ferðir at þessu“, segir 
Gestr, „ok mun ek bera þik á handlegg mér“. 
Hon signdi sik okmælti: „Þetta er ófæra; eða 
hvat gerir þú þá af meyjunni ?“ „Sjá mun ek 
ráð til þess“, segir hann, ok greip þær upp 

báðar, ok setti hina yngri í kné móður sinnar, 
ok bar þær svá á vinstra armlegg sér, enn 
hafði lausa hina hægri hönd, ok óð svá út á 
vaðit. Eigi þorðu þær at æpa, svá váru þær 
hræddar. Enn áin skall þegar uppi á brjósti 
honum; þá rak at honum jaka mikinn, ennhann 
skaut við hendi þeiri, er laus var, ok hratt 
frá sér. Gerði þá svá djúpt, at strauminn 
braut á öxlinni. Óð hann sterklega þar til er 
hann kom at bakkanum öðrum megin ok fleygir 
þeim á land. Síðan sneri hann aftr, ok var 
þá hálfrökkvat, er hann kom heim til Sandhauga 
ok kailaði til matar; ok er hann var mettr, 
bað hann heimafólk fara innar í stofu. Hann 
tók þá borð ok lausa viðu, ok rak um þvera 
stofuna, ok gerði bálk mikinn, svá at engi 
heimamaðr komst fram yfir. Engi þorði ímóti 
honum at mæla, ok í engum skyldi kretta. 
Gengit var í hliðvegginn stofunnar inn við 
gaflhlaðit, ok þar þverpallr hjá. Þar lagðist 
Gestr niðr ok fór eigi af klæðunum. Ljósbrann 
í stofunni gegnt dyrum. Liggr Gestr sváfram 
á nóttina. Húsfreyja kom til Eyjardalsár til 
tíða, ok undruðu menn um ferðir hennar yfir 
ána. Hon sagðist eigi vita, hvárt hana hefði 
yfir flutt maðr eða tröll. Prestr kvað mann 
víst vera mundu — „þó at fárra maki sé, ok lát- 
um hljótt yfir“, sagði hann; „má vera, athann 

sé ætlaðr til at vinna bót á vandræðumþínum“. 
Var húsfreyja þar um nóttina. 

65. Nú er frá Gretti þat at segja, at þá er 
dró at miðri nátt, heyrði hann út dynur miklar. 
Því næst kom inn í stofuna tröllkona mikil; 
hon hafði í annarri hendi trog, enn annari 
skálm, heldr mikla. Hon litast um, er hon 
kom inn, ok sá hvar Gestr lá, ok hljóp at hon- 
um, enn hann upp í móti, ok réðust á grimm- 
lega, ok sóttust lengi í stofunni. Hon var 
sterkari, enn hann fór undan kænlega, enn alt 
þat, sem fyrir þeim varð, brutu þau, jafnvél 
þverþilit undan stofunni. Hon dró hann fram 
yflr dyrnar, ok svá í anddyrit; þar tók hann 
fast í móti. Hon vildi draga hann út ór bæn- 
um, enn þat varð eigi fyrr enn þau leystu frá 
allan útidyraumbúninginn, ok báru hann út á 
herðum sér. Þæfði hon þá ofan til árinnar ok 
alt fram at gljúfrum. Þá var Gestr ákaflega 
móðr, enn þó varð annathvárt at gera, at herða 
sik, ella myndi hon steypa honum í gljúfrin. 
Alla náttina sóttust þau. Eigi þóttist hann 
hafa fengizt við þviiíkan ófagnað fyrir afls 
sakir. Hon hafði haldit honum svá fast at sér, 
at hann mátti hvárigri hendi taka til nökkurs, 
ut hann helt um hana miðja, kettuna; ok er 
au kvámu á árgljúfrit, bregðr hann flagðkonunni 
til sveiflu. í því varð honum laus hin hægri 
höndin. Hann þreif þá skjótt til saxins, er 

hann var gyrðr með, ok bregðr því; höggr þá. 
á öxl tröllinu, svá at af tók höndina hægri, ok 
svá varð hann lauss, enn hon steyptist í gljúfr- 
in, ok svá í fossinn. Gestr var þá bæði stirðr 
ok móðr, ok lá þar lengi á hamrinum. Gekk 
hann þá heim, er lýsa tók, ok lagðist í rekkju. 
Hann var allr þrútinn ok blár; ok erhúsfreyja 
kom frá tíðum, þótti henni heldr raskat um 
hýbýli sín. Gekk hon þá til Gests, ok spurði 
hvat til hefði borit, er alt var brotit ok bælt. 
Hann sagði alt sem farit hafði. Henni þótti 
mikils um vert, ok spurði, hverr hann var. 
Hann sagði þá til hit sanna, ok bað sækja 
prest, ok kvaðst vildu finna hann. Var ok svá 
gert. Enn er Steinn prestr kom til Sandhauga, 
varð hann brátt þess víss, at þar var kominn 
Grettir Ásmundarson, er Gestr nefndist. Prestr 
spurði, hvat hann ætlaði af þeim mönnum myndi 
vera orðit, er þar höfðu horfit. Grettir kvaðst 
ætla, at í gljúfrin myndi þeir hafa horfit. 
Prestr kvaðst eigi kunna at leggja trúnað á 
sagnir hans, ef engi merki mætti til sjá, Grett- 
ir segir, at síðan vissi þeir þat gerr. Fór 
prestr heim. Grettir lá í rekkju margar nætr. 
Húsfreyja gerði við hann harðla vel, ok liðu 
svá af jólin. Þetta er sögn Grettis, at tröll- 
konan steyptist í gljúfrin við, er hon fekk sárit, 
enn Bárðardalsmenn segja, at hana dagaði uppi, 
þá er þau glimdu, ok spryngi þá er hann hjó 

af henni höndina, ok standi þar enn í konu- 
liking á bjarginu. Þeir dalbúarnir leyndu þar 
Oretti. Um vetrinn eftir jól var þat einn dag, 
at Grettir fór til Eyjardalsár, ok er þeir Grett- 
ir fundust ok prestr, mælti Grettir: „Sé ek 
þat, prestr“, segir hann, „at þú leggr lítinn 
trúnað á sagnir mínar; nú vil ek at þú farir 
með mér til árinnar, ok sjáir, hver líkendi þér 
þykkir á vera“. Prestr gerði svá. Enn er 
þeir kvámu til fossins, sáu þeir skúta upp undir 
bergit; þat var meitilberg svá mikit, at hvergi 
mátti upp komast, ok nær fim tigir faðmaofan 
at vatninu. Þeir höfðu festi með sér. Þá 
mælti prestr: „Langt um ófært sýnist mér þér 
niðr at fara“. Grettir svarar: „Fært er víst, 
enn þeim mun bezt þar sem ágætismenn eru; 
mun ek forvitnast, hvat í fossinum er, enn þú 
skalt geyma festar w . Prestr bað hann ráða, ok 
keyrði niðr hæl á berginu, ok bar at grjót ok 
sat þar hjá. 

6G. Nú er frá Gretti at segja, at hann lét 
stein í festaraugat ok lét svá síga ofan at 
vatninu. „Hvern veg ætlar þú nú“, segir 
prestr, „at fara?“ „Eigi vil ek vera bundinn“, 
segir Grettir, „þá er ek kem í fossinn; svá 
boðar mér hugr um“. Eftir þat bjó hann sik 
til ferðar, ok var fáklæddr, ok gyrði sik með 
saxinu, enn hafði eigi fleiri vápn. Síðan hljóp 
hann af bjarginu ok niðr í fossinn. Sá prestr 

í iljar honum, ok vissi síðan aldri hvat afhon- 
nm varð. Grettir kafaði undir fossinn, ok var 
þat torvelt, því at iða var mikil, ok varðhann 
alt til grunns at kafa áðr enn hann kæmist 
upp undir fossinn. Þar var forberg nökkut, 
ok komst hann inn þar upp á. Þar var hellir 
mikill undir fossinum, ok fell áin framafberg- 
inu. Gekk hann þá inn í hellinn, ok var þar 
eldr mikill á bröndum. Grettir sá, at þar sat 
jötunn ógurlega mikill; hann var hræðilegr at 
sjá. Enn er Grettir kom at honum, hljóp jöt- 
uninn upp ok greip flein einn, ok hjó til þess 
er kominn var; því at bæði mátti höggva ok 
leggja með honum. Tréskaft var í; þat köll- 
uðu menn þá heftisax, er þann veg var gert. 
Grettir hjó á móti með saxinu, ok kom á skaftit, 
svá at í sundr tók. Jötuninn vildi þá seilast 
á bak sér aftr til sverðs, er þar hekk í hell- 
inum. 1 því hjó Grettir framan á brjóstit, svá 
at nálega tók af alla bringspelina ok kviðinn, 
svá at iðrin steyptust ór honurn ofan í ána, ok 
keyrði þau ofan eftir ánni; ok er prestr sat 
við festina, sá hann at slyðrur nökkurar rák 
ofan eftir strengnum, blóðugar allar. Hann 
varð þá lauss á velli, ok þóttist nú vita, at 
Grettir myndi dauðr vera;. hljóp hann þá frá 
festarhaldinu ok fór heim; var þá komit at 
kveldi, ok sagði víslega, at Grettir væri dauðr, 
ok sagði, at mikill skaði væri eftir þvílíkan 

rnann. Nú er frá Gretti at segja; hann lét 
skamt höggva í milli, þar til er jötuninn dó. 
Gekk Grettir þá innar eftir hellinum; hann 
kveikti ljós ok kannaði hellinn. Eigi er frá 
þyí sagt, hversu mikit fé hann fekk í hellin- 
um, enn þat ætla menn at verit hali nökkut. 
Dvaldist honum þar fram á nóttina. g Hann 
fann þar tveggja manna bein, ok bar þau í 
belg einn. Leitaði hann þá ór hellinum ok 
lagðist til festarinnar ok hristi hana, ok ætlaði 
at prestr myndi þar vera. Enn er hann vissi, 
at prestr var heim farinn, varð hann þá at 
handstyrkja upp festina, ok komst hann svá 
upp á bjargit. Fór hann þá heim til Eyjar- 
dalsár, ok kom í forkirkju belginum þeim, sem 
beinin váru í, ok með rúnakefli því, er vísur 
þessar váru forkunnlega vel á ristnar: 

(61) Gekk ek í gljúfrit dökkva; 
gein veltiflug steiua 

við hjörgæði hríðar 
hlunns úrsvölum munni. 

Fast lá framan at brjósti 
flugstraumr í sal Naumu ; 
heldr kvam á herðar skaldi 
hörð fján Braga kvánar. 

Ok enn þessi: 

(62) Ljótr kvam mér i móti 
mellu vinr ór helli; 
hann fekst heldr at sönnu 
harðfengr við mik lengi; 

harðeggjat lét ek höggvit 
heftisax af skefti; 

Gangs klauf brjóst ok bringu 
bjartr gunnlogi svarta. 

Þar sagði svá, at Grettir hafi bein þessi ór 
hellinum haft. Enn er prestr kom til kirkju 
um morgininn, fann hann keflit ok þat sem 
fylgdi, ok las rúnirnar; enn Grettir hafði farit 
heim til Sandhauga. 

67. Enn þá er pregtr fann Gretti, spurði 
hann innilega eftir atburðum, enn hann sagði 
alla sögu um ferð sína, ok kvað prest ótrúlega 
hafa haldit festinni. Prestr lét þat á sannast. 
Þóttust menn þat vita, at þessar óvættir myndi 
valdit hafa mannahvörfum þar í dalnum; varð 
ok aldri mein at aftrgöngum eða reimleikum 
þar í dalnum síðan; þótti Grettir þar gerthafa 
mikla landhreinsan. Prestr jarðaði bein þessi 
í kirkjugarði. Grettir var síðan atSandhaugum 
um vetrinn, ok duldist þó fyrir alþýðu manna. 
Enn er Þórir í Garði hafði af pata nökkurn, 
at Grettir væri í Bárðardal, þá setti hann menn 
til höfuðs honum. Eéðu menn honum þá, at 
hann skyldi á brott leita, ok fór hannþávestr. 
Enn er hann kom á Möðruvöllu til Guðmundar 
hins ríka, beiddi hann þá Guðmund ásjá, enn 
hann kvað sér eigi hent við honum at taka — 
„enn sá einn er þér“, sagði Guðmundr, „at 
koma þér þar niðr, sem þú mættir vera ó- 

hræddr um líf þitt“. Grettir kvaðst eigi vita, 
hvar þat væri. Guðmundr mælti: „Ey sú liggr 
á Skagafirði, er heitir Drangey; hon er svá 
gott vígi, at hvergi má komast upp á hana, 
nema stigar sé við látnir. Gætir þú þangat 
komizt, þá veit ek þat fyrir víst eigi þess manns 
ván, er þik sæki þangat, komist þú upp á hana 
eða þú sér með vápnum sóttr eða vélum, ef 
þú gætir vel stigans u . „Reynt skal þetta vera“, 
segir Grettir, „enn svá gerumst ek myrkfælinn, 
at þat má ek eigi til lífs vinna mér, at vera 
einn saman“. Guðmundrmælti: „Vera má atsvá 
sé, enn trú þú engum svá vel, at þú trúir eigi 
bezt sjálfum þér; enn vandsénir eru margir“. 
Grettir þakkaði honum heilræði. Fór hann þá 
burt af Möðruvöllum. Hann létti eigi fyrr, enn 
hann kom til Bjargs. Móðir hans fagnaði hon- • 
um vel, ok þau Illugi bæði. Dvaldist hann þar 
nökkurar nætr. Par frétti hann víg Þorsteins 
Kuggasonar; hafði þat orðit um haustit áðr enn 
Grettir fór til Bárðardals. Þótti honum nú 
mjök taka um at höggvast. Reið Grettir þá 
suðr Holtavörðuheiði, ok ætlaði at hefna Hall- 
mundar, ef hann hitti Grím. Enn er hann kom 
í Norðrárdal, frétti hann, at Grímr var fyrir 
tveiin vetrum eða þrimr á burt þaðan, sem fyrr 
var sagt. Enn því hafði Grettir svá seint spurt 
þessi tíðendi, at hann fór huldu höfði þá tvá 
vetr, ok þann hinn þriðja, sem hann var í Þór- 

isdal, ok hafði eiiga menn fundit, þá er honum 
vildi nökkurar fréttir segja. Sneri hann þá til 
Breiðafjarðardala, ok hafðist við í Austrárdal, 
ok sætti þeim mönnum, er fóru yíir Bratta- 
brekku. Lét hann þá enn sópa greipr um eign- 
ir smábænda; þat var um hásumarsskeið. Petta 
sumar, er á leið, fæddi Steinvör at Sandhaug- 
um sveinbarn, ok hét Skeggi; hann var fyrst 
kendr Kjartani, syni Steins prests af Eyjar- 
dalsá. Skeggi var ólíkr öðrum systkinum sín- 
um fyrir sakir afls ok vaxtar; enn þá er hann 
var fimtán vetra, var hann sterkastr norðr 
þar, ok var þá eignaðr Gretti. Hugðu menn 
at hann myndi afbragðsmaðr verða, enn hann 
andaðist seytján vetra, ok er engi saga afhon- 
um. 

68. Eftir víg Þorsteins Kuggasonar lagði 
Snorri goði fæð mikla á þá Þórodd, son sinn, 
ok Sám, son Barkarhins digra; ennþat er eigi 
greint, hvat þeir höfðu helzt til saka, utan þat, 
at þeir hafa eigi viljat gera eitthvert stórvirki, 
þat er Snorri lagði fyrir þá, ok því rak Snorri 
goði Þórodd burt frá sér, ok kvað hann eigi 
fyrr aftr koma, enn haun hefði drepit einhvern 
skógarmann, ok svá varð at vera. Fór Þór- 
oddr þá yfir til Dala. Þá bjó á Breiðabólstað 
í Sökkólfsdal ekkja sú er Geirlaug ' hét; hon 
helt smalamann þann, sem sekr var orðinn um 
áverkamál; hann var frumvaxta piitungr] Þat 

frétti Þóroddr Snorrason, ok reið á Breiðaból- 
stað; hann spurði, hvar smalamaðr væri. Hús- 
freyja kvað hann vera hjá fé, —„eða hvat viltu 
honum?“ „Ekskalhafa líf hans“, segir Þóroddr, 
„því at hannersekr skógarmaðr“. Hon svarar: 
„Þat er þér engi frami, at drepa hann, vesl- 
inginn, slíkr ofrgarpr, sem þú þykkist vera; man 
ek vísa þér til meira þrekvirkis, ef þér er mik- 
ill hugr á at reyna þik“. „Hvert er þat?“ seg- 
ir hann. Hon svarar : „Hér uppi í fjallinuliggr 
Grettir Ásmundarson; fást þú við hann, þat er 
meir fyrir þitt hæfi“. Þóroddr tók vel máli 
þessu — „ok skal svá vera“. Keyrði hann þá 
hestinn sporum, ok reið eftir dalnum; ok er 
hann kom á hæðirnar fyrir neðan Austrá, sá 
hann, hvar var Ijósbleikr hestr með söðli; hann 
sá þar ok mikinn mann með vápnum, og sneri 
þegar til móts við hann. Grettir heilsaði hon- 
um, ok spurði, hverr hannværi. Þóroddr nefndi 
sik, ok mælti: „Hví spyrr þú mik eigi heldr 
at erendum mínum enn nafni?“ „Því“, sagði 
Grettir, „at þau ein munu vera, at lítit man 
til koma; eða ertu son Snorra goða?“ „Svá er 
ok víst“, sagði Þóroddr, „enn þó skal nú reyna 
hvárr okkarr meira má a . „Auðvitað er þat“, 
sagði Grettir, „eða hefir þú eigi frétt þat, at 
ek hefi orðit lítil heillaþúfa um at þreifa flest- 
um mönnum?“ „Veifc ek þat“, segir Þóroddr, 
„enn þó skal nú nökkut til voga“ — ok brá 

sverði, ok sótti at Gretti með ákefð, enn hann 
hlífði sér með skildi, enn eigi bar hann vápn 
á Þórodd, ok fór svá um stund; eigi varð hann 
sárr. Grettir mælti þá: „Látum vit af þessum 
leik, því at engan sigr mantu fá íokkrumvið- 
skiftum“. Þóroddr hjó þá sem óðast. Gretti 
leiddist við hann að fást; þreif hann til Þór- 
odds, ok setti hann niðr hjá sér, ok mælti: 
„Alls á ek kosti við þik gera, þat sem ek vil, 
ok eigi hræðumst ek, at þú verðir mér at bana, 
enn hræðumst ek hærukarlinn Snorra goða, föð- 
ur þinn, ok ráð hans, þau hafa flestum á kné 
komit; ok skyldir þú ætla þér þat, er þú gæt- 
ir orkat; enn eigi er þat barnafæri, at berjast 
við mik w . Enn er Þóroddr sá, at hann kom 
engu fram, sefaðist hann heldr, ok skildu þeir 
við þat. Reið Þóroddr heim i Tungu, oksagði 
föður 8Ínum sameign þeira Grettis. Snorri goði 
brosti at, ok mælti: „Margr er dulinn at sér, 
ok varð ykkarrmikill mannamunr; þúhjóttupp 
á hann, enn hann mátti gera við þik hvat er 
hann vildi, enn þó gerði Grettir vitrlega, er 
hann drap þik eigi, því at eigi mynda ek nent 
hafa, at þín væri óhefnt; skal ek heldr leggja 
honum til liðs, ef ek verð við staddr hansinál“. 
Eanst þat mjök á Snorra, at honum þótti Grett- 
ir vel hafa gert við Þórodd, ok var jafnan vin 
hans síðan í tillögum sínum. 

61. Grettir reið norðr til Bjargs litlu síðar, 

14 

enn þeir Þóroddr skildu, ok duldist þar enn 
um stundar sakir. Þá gerðist svá mikit bragð 
at myrkfælni hans, at hann þorði hvergi at 
fara, þegar er rökkva tók. Móðir hans bauð 
honum þar at vera, enn kvaðst þó sjá, at þat 
myndi honum eigi duga, fyrir þann skuld, at 
hann átti sökótt um alt landit. Grettir kvað 
hana engar ónáðir af sér skyldu hafa, — „enn eigi 
man ek þat lengrtillífs mér vinna“, segirhann, 
„at vera einn saman“. Illugi bróðir hans var þá 
fimtán vetra gamall, ok allra manna gervileg- 
astr; hann var hjá viðtali þeira. Grettir sagði 
móður sinni, hvat Guðmundr hinn ríki hafði 
ráðit honum, ok lézt mundu leita, efkostrværi 
at komast í Drangey, enn þó kvaðst hann eigi 
þar vera mega, nema hann fengi einhvern 
dyggvan mann at vera hjá sér. Þá mælti 111- 
ugi: „Ek man fara með þér, bróðir, enn eigi veit 
ek, at þér sé fylgd í mér, utan þat, at trúr 
man ek þér vera, ok eigi renna frá þér, með- 
an þú stendr uppi, ok gerr veit ek, hvat um 
þik líðr, ef ek fylgi þér“. Grettir svarar: „Þú 
ert svá manna, at mér er mest gleði at, ok ef 
móður minni væri eigi í móti skapi, vilda ek 
gjarna, at þú færir með mér“. Ásdís mælti: 
„Þá er svá nú komit, at ek sé, at tvennum 
vandræðum gegnir; ek þykkjumst eigi Illuga 
missa mega, enn ek veit, at svá mikil atkvæði 
eru at um hagi Grettis, at hann verðr eitthvert 

ór at ráða; enn þó at mér þykki mikit fyrirat 
sjá á bak ykkr báðum sonum- mínum, þá yil 
ek þat þó til vinna, ef Grettir yæri þá nærr, 
enn áðr“. Illugi varð glaðr við þetta, því at 
hann hugði gott til að fara með Gretti. Hon 
fekk þeim lausafé mikit. Bjuggust þeir þá til 
ferðar. Leiddi Ásdís þá frá garði; ok áðr enn 
þau skildu, mælti hon svá: „Nú fari þit þar 
synir mínir tveir, ok mun ykkarr samdauði verða; 
ok má engi renna undan því, sem honum er 
skapat; man ek hvárigan ykkarrsjá sinni síðan. 
Látið nú eitt yfir ykkr ganga, enn eigi veit ek, 
hverja heill þit sækið þangat í Drangey, enn þar 
munu þit beinin bera, ok margir munu þar 
fyrirmuna ykkr þarvistar; sjáið þit vel fyrir 
svikum; enn vápnbitnir munu þit verða, enn und- 
arlega hafa mér draumar gengit. Gætið ykk- 
arr vel við gerningum; fátt er rammara, enn 
forneskjan“. Enn er hon hafði þetta mælt, grét 
hon mjök. Þá mælti Grettir: „Grát þú eigi, móð- 
ir; þat skal sagt, at þú hafir sonu átt, enn eigi 
dætr, ef vit erum með vápnum sóttir, ok^lif 
vel og heil u . Eftir þat skildu þau. Þeir fóru 
nú norðr um sveitir, ok hittu frændr sína. 
Dvöldust svá á haust fram til vetrar; þá sneru 
þeir til Skagafjarðar, ok fóru norðr Yatnskarð, 
ok svá til Reykjaskarðs, ok svá ofan Sæmund- 
arhlíð, ok svá á Langholt. Þeir kvámu til Glaum- 
bæjar at áliðnum degi. Grettir hafði kastat 

hetti sínum á öxl sér; svá gekk hann jafnan 
áti, hvárt sem var betra eða verra. Paðan 
fóru þeir; ok er þeir kvámu skamt á veg, kom 
maðr til móts við þá, höfuðmikill, hár ok mjór, 
ok illa klæddr; hann heilsaði þeim, ok spurðu 
hvárir aðra at nafni. Þeir sögðu til sín, enn 
hann nefndist Þorbjörn. Hann var einhleypr 
maðr, ok nenti ekki að vinna, ok skrumaði 
mikit, ok var hent af honum gaman mikit eða 
dáruskapr af sumum mönnum. Hann gerði sér 
við þá dælt, ok sagði margt ofan ór heraði frá 
bygðarlagsmönnum. Gretti þótti gaman mikit 
at honum. Hann spurði, hvárt þeir þættist eigi 
þurfa þess manns, er starfaði fyrir þeim; — „vilda 
ek gjarna fara með ykkr“, segir hann. Svá fekk 
hann um talat, at þeir létu hann fylgja sér. 
Yar fjúkanda mjök ok kalt. Enn með þrí, at 
þessi maðr var umfangsmikill ok hinn mesti 
gárungr, átti hann kenningarnafn, o& kallaðr 
glaumr. „Mikit fanst þeim um í Glaumbæ, er 
þú gekt þar heim hettulauss í því illviðri“, 
sagði Glaumr, „hvárt þú myndir því hraustari, 
sem þú vart ókulvísari; enn hér váru bóndasyn- 
ir tveir, afburðarmenn allmiklir, ok kvaddi 
sauðamaðr þá til fjár með sér, ok þóttust varla 
geta klætt sik fyrir kulda“. Grettir mælti: 
„Sáek einn ungan mann inn í dyrum, ok dró þar 
á sik vöttu sína, enn annarr gekk á milli fjóss 
ok haugs, ok mun ek hvárigan þeira hræðast“. 

Eftir þat fórn þeir ofan til Eeyniness, ok váru 
þar um náttina. Þaðan fóru þeir út á ströml- 
ina til þess bæjar, er at Reykjum hét; þar bjó 
sá maðr, er Þorvaldr hét, ok var góðr bóndi. 
Bað Grettir hann ásjá, ok sagði honum fyrir- 
ætlan sína, at hann vildi komast út í Drangey. 
Bóndi sagði, at Skagfirðingum myndi þat þykkja 
eigi vinsending, ok taldist undan. Grettir tók 
þá fésjóð, er móðir hans hafði gefit honum, ok 
fekk bónda. Hann varð léttbrýnn við féit, ok 
fekk til húskarla sina þrjá at flytja þá um nátt- 
ina í tunglsljósi. Frá Reykjum er skamt til 
eyjarinnar, ok er þat vika sjós. Enn er þeir 
kvámu í eyna, þótti Gretti þar gott um at litast, 
því at hon var grasi vaxin, enn sjábrött, svá 
at hvergi mátti upp á komast, nema þar sem 
stigarnir váru við látnir; ok ef upp var dreg- 
inn hinn efri stiginn, þá var þat einskis manns 
færleikr, at komast á eyna. Þar var þá ok 
fuglberg mikit á sumrum. Þar var þá áttatigi 
sauða í eynni, er bændr áttu; þat váru mest 
hrútar ok ær, er þeir ætluðu til skurðar. Sett- 
ist Grettir þar nú um kyrt; þá hafði hann 
fimtán vetr eða sextán i sekt verit, at því 
sem Sturla Þórðarson hefir sagt. 

70. Þá er Grettir kom í Drangey, váru 
þessir heraðshöfðingjar í Skagafirði: Hjalti bjó 
at Hofi í Hjaltadal, son Þórðar Hjaltasonar, 
Þórðarsonar skálps. Hjalti var höfðingi ok 

göfugmenni mikit ok vinsæll. Þorbjörn hét 
bróðir hang; hann var mikill maðr ok sterkr, 
ok harðfengr ok ódæll. Pórir faðir þeira hafði 
kvángast í elli sinni, ok var sú kona eigi móðir 
þeira bræðra. Hon var illa til stjúpbarna 
sinna, ok verst til Þorbjarnar, því at hann var 
illfengr ok ófyrirleitinn. Þat var eitt sinn, at 
Þorbjörn öngull sat attafli; þá gekk stjúpmóðir 
hans þar hjá, ok sá at hann tefldi hnettafl; þat 
var stórt halatafl. Henni þótti hann óþreifinn, 
ok kastaði at honum nökkurum orðum, enn hann 
svaraði illa. Hon greip þá upp töfluna, ok setti 
halann á kinnbein Þorbirni, ok^hljóp af í aug- 
at, svá at úti lá á kinninni. Hann hljóp upp, 
ok þreif til hennar óþyrmilega, svá at hon lagð- 
ist í rekkju af, ok af þvi dó hon síðan, ok sögðu 
menn, at hon hefði verit ólétt. Síðan varð 
hann hinn mesti óeirðarmaðr; tók hann þá við 
fé sínu, ok bjó fyrst í Viðvík. Halldórr Þórð- 
arson, Þórðarsonar frá Höfða, bjó at Hofi á 
Höfðaströnd; hann átti Þórdísi Þórðardóttur. 
systur þeira bræðra. Hjalta ok Þorbjarnar 
önguls. Halldórr var gildr bóndi ok ríkr at fé. 
Björn hét maðr, er bjó á Haganesi í Fljótum; 
hann var vinr Halldórs at Hofi. Þessir veitt- 
ust at hverju rnáli. Tungu-Steinn hét maðr, 
er bjó á Steinsstöðum; hann var Bjarnarson, 
Ófeigssonar þunnskeggs, kráku-Hreiðarssonar, 
þess er Eiríkr í Goðdölum gaf tunguna niðr 

frá Skálamýri. Steinn yar frægr maðr. Eiríkr 
hét maðr, son hólmgöngu-Starra, Eiríkssonar ór 
Goðdölum, Hróaldssonar, Geirmundarsonar örð- 
igskeggja; hann bjó at Hofl í Goðdölum. Þessir 
yáru allir virðingamenn miklir. Bræðr tveir 
bjuggu þar, sem heitir at Breiðá í Sléttahlíð, 
ok hét Þórðr hvárrtveggja; þeir váru rammir 
at, afli, ok þó gæfir menn. Þeir áttu allir part 
í Drangey. Svá segja menn, at eigi ætti færri 
menn i eyjunni, enn tuttugu, ok vildi engi sinn 
part öðrum selja. Þórðarsynir áttu mest í, því 
at þeir váru ríkastir. 

71. Nú líðr fram at sólhvörfum; þá bjugg- 
ust bændr at sækja slátrfé sitt í eyna. Þeir 
skipuðu skútu, ok fekk hverr mann fyrir sik, 
enn sumir tvá. Enn er þeir kvámu nær eyjunni, 
sáu þeir þar menn á felli. Þat þótti þeim 
undarlegt, ok gátu þess til, at nökkurir menn 
myndu hafa brotið þar skip sitt, ok komizt þar 
á land. Beru nú þar at, sem stigarnir váru, 
enn hinir, sem fyrir váru, drógu upp stigana. 
Þá þótti bændum undarlega við bregða, ok 
kölluðu á þá, ok spurðu, hverir þar væri fyrir. 
Grettir nefndi sik, ok svá sína félaga. Bændr 
spurðu, hverr hann flutti út í eyna. Grettir 
svarar: „Sá flutti mik, sem farit átti ok hendr- 
nar hafði, ok meiri var minn vinr, enn yð- 
varr w . Bændr svöruðu: „Láttu oss ná fé váru 
ok far til lands með oss, ok haf frjálst þat, 

scm þú hefir niðr lagt af fé váru“. Grettir 
svarar: „Vel er þat boðit, enn þó munu nú 
hvárir hafa þat, sem fengit hafa, ok er þat 
skjótt at segja yðr, at heðan ferr ek eigi, nema 
ek sé dauðr um dreginn; eigi læt ek laust þat, 
sem ek hefi höndum á komit“. Nú þögnuðu 
bændr, ok þótti mikill vágestr kominn í Drang- 
ey; buðu þeir honum nú marga kosti, bæði með 
fégjöfum ok fögrum heitum, enn Grettir neitti 
öllu, ok fóru bændr á burt við svá búit, ok 
undu illa við sinn hlut; sögðu þeir heraðs- 
mönnum, hverr vargr kominn var í eyna. Þetta 
kom mjök á þá óvara, ok þótti eigi hægt til 
atgerða; áttu þeir um þetta at tala um vetrinn, 
ok gátu eigi ráð til sét, at koma Gretti ór 
eynni. 

72. Líðr nú þar til, er menn fara til Hegra- 
nessþings um várit; kom fjölmenni mikit ór öll- 
um heruðum, þeim sem menn áttu þangat at 
sækja. Sátu menn þar lengi á várit bæði yfir 
málum ok gleði, því at þá var margt gleðimanna 
í heruðum. Enn er Grettir spurði, at alþýða 
manna var farinn til þingsins, hafði hann gert 
ráð við vini sína, því at hann átti ávalt gott 
við þá, sem næstir honum váru, ok sparði ekki 
við þá, þat sem hann fekk til. Hann sagði 
at hann vildi fara til lands til atdrátta; enn þeir 
Illugi ok Glaumr skyldi eftir vera. Óráðlegt 
þótti Illuga þetta vera, enn lét þó svá vera, 

sem Grettir vildi. Hann bað þá geyma stigans, 
ok sagði þeim þar á liggja. Eftir þat fór hann 
á land, ok aflaði þess er hann þóttist þnrfa. 
Hann duldist nú, hvar sem hann kom, ok varði 
engan, at hann myndi á land kominn. Nú 
spurði hann af þinginu, at þar var gleði mikil. 
Yar Gretti forvitni á at koma til þingsins, ok 
tekr foman búning, heldr vándan, ok kemr 
svá á þingit, at menn gengu frá lögréttu heim 
til búða. Þá töluðu til sumir menn ungir, at 
veðr væri gott ok fagrt, ok sé gott ungum 
mönnum at hafa glírnur ok skemtan. Þeir kváðu 
þat allráðlegt. Fóru menn þá, ok settust niðr 
fram frá búðunum. Gengu þeir Þórðarsynir 
mest fyrir skemtaninni. Þorbjörn öngull var 
uppvöðslumikill, ok ruddi fast til gleði; varð 
hverr til at fara, sem hann vildi; tók hann í 
hendr hverjum manni, ok hnykti fram á völl- 
inn. Nú glímdu fyrst þeir, sem ósterkastir 
váru, ok þá hverr af öðrum, ok gerðist af þessu 
gleði mikil; enn er flestir höfðu glímt, nema. 
þeir, sem sterkastir váru, áttu bændr um at 
tala, hverr til myndi verða, at taka á öðrum 
hvárum þeira Þórðanna, er fyrr váru nefndir; 
enn þar varð engi til. Þeir gengu þá fyrir 
ýmsa menn, ok buðu sik fram; enn því firr fór 
sem nær kallaði. Þorbjörn öngull litast þá 
um, ok sá, hvar rnaðr sat, mikill vexti, ok sá 
óglögt í andlit honum. Þorbjörn þreif til hans,. 

ok kipti honum fast. Hann sat kyrr ok bif- 
aðist hvergi. Þá mælti Þorbjörn: „Bngi heíir 
setit jafnfast fyrir mér í dag sem þú; eða hverr 
er þessi maðr?“ Hann svarar: „Gestr heiti 
ek“. Þorbjörn mælti: „Þú munt vilja skemta 
nökkuru, ok ertu aufúsugestr“. Hann svarar: 
„Skjótt þykki mér margt skipast kunna, ok 
mun ek eigi hlaupa í leik með yðr, enn mér 
er alt ókunnigt fyrir“. Töluðu þá margir, at 
hann væri góðs fyrir verðr, ef hann vildi 
skemta mönnum nökkuru, ókunnr maðr. Hann 
spurði, hvers þeir beiddi hann. Þeir báðu hann 
glíma við einhvern. Hann kvaðst niðr hafa 
lagt at rjá — „enn gaman þótti mér at því um 
skeið“. Enn er hann afneitti eigi með öllu, 
báðu þeir hann því meir. Hann mælti: „Ef 
yðr þykkir undir um, at ek sé dreginn, þá 
munu þér þat til vinna, at handsala mér grið 
hér á þinginu, ok þar til sem ek kemtilheim- 
ilis míns“. Þá þutu upp allir ok kváðust þat 
gjarna vilja. Hafr hét sá maðr, er mest fýsti, 
at þessum manni væri grið gefin; hann var 
Þórarinsson, Hafrssonar, Þórðarsonar knapps, 
er land hafði numit upp frá Stíflu í Fljótum 
til Tunguár. Hann bjó á Knappsstöðum, ok 
var orðamaðr mikill. Hann sagði fyrir griðum 
með mikilli röksemd, ok er þetta upphaf á: 

73. „Hér set ek grið“, segir hann, „allra 
manna á millum, einkanlega þessum sama Gesti 

til nefndum, er hér sitr, ok at undirskildum 
öllum goðorðsmönnum ok gildum bændum, ok 
allri alþýðu ungra manna ok vápnfærra, ok 
allir aðrir heraðsmenn í Hegranesþingi, eða 
hvaðan sem hverir eru at komnir nefndra 
manna eða ónefndra, handsölum grið og fullan 
frið kvámumanni hinum ókunna, er Gestr nefn- 
ist, til gamans, glímu ok gleði allrar, til hér- 
vistar ok heimferðar, hvárt er hann þarf at 
fara á legi eða landi eða flutningi; skal hann 
hafa grið í öllum stöðum, nefndum ok ónefnd- 
um, svá lengi sem hann þarf til heillar heim- 
kvámu, at höldnum trygðum. Set ek þessi grið 
fyrir oss ok vára frændr, vini ok venzlamenn, 
svá konur sem karla, þýjar ok.þrælar, sveina 
ok sjálfráða menn. Sé sá griðníðingr, er griðin 
rýfr eða trygðum spillir, rækr ok rekinn frá 
guði ok góðum mönnum ór himinríki, ok frá 
öllum helgum mönnum, ok hvergi hæfr manna í 
milli, ok svá frá öllum út flæmdr, sem (menn) víðast 
varga reka, eða kristnir rnenn kirkjur sækja, 
heiðnir menn hof blóta, eldr brennr, jörð grær, 
mælt barn móður kallar, ok móðir mög fæðir, 
ald(n)ir eldakynda, skip skríðr, skildir blika, sól 
skín, snjá leggr, 'Finnr skríðr, fura vex, valr 
flýgr várlangan dag, ok standi honum beinn 
byrr undir báða vængi, himinn hverfr, heimr 
er bygðr, ok vindr veitir vötn til sjávar, karl- 
ar korni sá; hann skal firrast kirkjur ok kristna 

menn, ^heiðna hölda, hús ok hella, heim hvern, 
nema helvíti. Nú skulu vér vera sáttir ok 
sammála hverr við annan í huga góðum, hvárt 
sem vér finnumst á fjalli eða fjöru, skipi eða 
skíði, jörðu eða jökli, i hafi eða á hestbaki, 
svá sem vin sinn í vatni finni, eða bróður sinn 
á braut finni, jafnsáttir hverr við annan sem 
sonr við föður, eða faðir við son, í samförum 
öllum. Nú leggjum vér hendr saman, ok allir 
vér, ok höldum vel griðin, ok öll orð töluð í 
trygðum þessum, at vitni guðs ok góðra manna, 
ok allra þeira, er orð mín heyra, eða nökkurir 
eru nærstaddir M . 

74. Tóku þá margir til orða, at mikit var 
um mælt. Gestr mælti þá: „Vel hefir þú um 
mælt ok sagt, ef þér spillið eigi um síðar; skal 
ek nú eigi dvelja, þat sem ek hefi til fram at 
láta“. Eftir þat kastaði hann kuflinum, okþví 
næst öllum bolklæðum. Pá leit hverr til ann- 
ars, ok brá mjök vá fyrir grön ; þóttust þeir 
kenna, at þetta var Grettir Ásmundarson, því 
at hann var ólíkr öðrum mönnum fyrir vaxtar 
sakir og þrekleika, ok þögnuðu nú allir, enn 
Hafr þóttist ósvinnr orðinn. Gengu nú tveir 
ok tveir saman af heraðsmönnum, ok ámælti 
hverr öðrum, enn þeim mest, er fyrir griðun- 
um hafði sagt. Þá mælti Grettir: „Gerið^reið- 
legt fyrir mér, hvat yðr býr í skapi; því at 
eigi sit ek lengi klæðlauss ; eigið þér miklu 

meira í hættu enn ek, hvárt þér haldið grið 
yður eða eigi“. Þeir gvöruðu fá, ok settust 
niðr. Þórðarsynir og Halldórr mágr þeira tóku 
nú tal með sér. Vildu sumir haldagriðin, enn 
sumir eigi. Hnippaði hverr kolli at öðrum. 
Grettir kvað vísu : 

(63) Dulizk hefir margr í morgin 
raenja runnr við kunnan; 
renna víst á runna 
rannsíma tvær grímur. 

Skotit es heldr fyr hölda 
hvassorða leikborði; 

öld bilar orð at halda; 
alt dró 8lafr af Hafri. 

Þá mælti Tungu-Steinn : „Þykki þér svá vera, 
Grettir; eða hvat munu þeir af ráða, höfðing- 
jarnir? Enn satt er þat, at þú ert afbragðs- 
maðr fyrir hreysti sakir, eða sér þú eigi, at 
hverr þeira kjár nefinu at öðrum?“ Grettir 
kvað þá vísu: 

(64) Heldu Hlakkar tjalda 
heflendr saman nefjum, 

Hildar veggs ok hjoggust 
hregg-Nirðir til skeggjum; 
ok geðdtrangir gengu 

— griða tóku at iðrask — 

Svafnis látrs í sveitir 
sviftendr, es mik kendu. 

Þ»á mælti Hjalti Þórðarson: „Eigi skal svá 
vera“, segir hann; „halda sknlu vér grið vár, 
l»ó at vár hafi orðit hyggindismunr; vil ek eigi* 

at menn hafi þat til eftirdæma, at vér sjálfir 
höfum gengit á grið þau, sem vér höfum sett 
og seld; skal Grettir fara liðugr þangat sem 
hann vill, ok hafa grið til þess, er hann kemr 
aftr ór þessarri ferð; eru þá úti þessi trygða- 
mál, hvat sem í gerist með oss“. Allir þökk- 
uðu honum fyrir, ok þótti honum höfðingléga 
gera, slíkar sakir sem til váru. Þorbjörn öng- 
ull varð hljóðr við. Var þá talat til, at ann- 
arrhvárr þeira Þórðanna myndi taka á Gretti, 
enn hann bað þá ráða. Nú gekk annarr fram 
þeirabræðra. Grettir stóð fyrir réttr, ennhinn 
hljóp at honum sem snarast, ok Grettir hvergi 
ór sporum. Grettir seildist aftr yfir bakÞórði, 
ok tók svá í brækrnar, ok kipti upp fótun- 
um, ok kastaði honum aftr yfir höfuð sér, svá 
at hann kom at herðum niðr, ok varð þat all- 
mikit fall. Þá mæltu menn, at þeir skyldi 
fara til báðir bræðrnir senn, ok svá var gert; 
þá urðu allmiklar sviftingar, ok máttu ýmsir 
betr, enn þó hafði Grettir ávalt annanhvárn 
undir, enn ýmsir fóru á kné eða slyðrur fyrir 
öðrum; svá tókust þeir fast á, at hvetvetna var 
blátjt ok blóðrisa. Öllum þótti at þessu hin 
mesta skemtan; ok er þeir hættu» þökkuðu 
allir þeim fyrir glímuna, ok var þat dómr 
þeira, er hjá sátu, at þeir væri eigi sterkari 
tveir enn Grettir einn, enn hvárr þeira hafði 
tveggja manna megin, þeira sem gildir váru. 

Peir yárn svá jafnsterkir, at hvárrgi bar af 
öðrum, ef þeir reyndu með sér. Grettir var 
eigi lengi á þinginu. Bændr báðu hann gefa 
upp eyna, enn hann neitti þyí, ok gátu bændr 
ekki at gert. Grettir fór aftr til Drangeyjar, 
ok tók Illugi feginsamlega við honum. Settust 
þeir um kyrt. Sagði Grettir þeim nú frá ferð- 
um sínum. Leið nú fram á sumarit. Öllum 
þótti Skagfirðingar mikinn drengskap sýnt hafa, 
hversu þeir heldu vel grið sín, ok má þá af 
slíku marka, hverir dygðamenn þá váru, slíkar 
sakir sem Grettir hafði gert við þá. Bændr 
þeir, sem óríkari váru, töluðu með sér, at þeim 
væri litit gagn at eiga lítinn part í Drangey r 
ok buðu nú at selja Þórðarsonum; enn Hjaltii 
kvaðst eigi kaupa vilja, enn bændr skildu þat. 
til, at sá, er kaupa vildi, skyldi annathvárt 
drepa Gretti, eða koma honum burt. Þorbjörn 
öngull kvaðst eigi spara at bindast fyrir um 
atför við Gretti, ef þeir vildi gefa honum fé 
til. Hjalti bróðir hans lagði af við hann sinn 
part í eyjunni, því at Þorbjörn var þeira harð- 
fengari ok óvinsæll. Svá gerðu þá fleiri bændr. 
Fekk Þorbjörn öngull þá mikinn hlut eyjarinnar 
með litlu verði; enn hann bazt undir, at koma. 
Gretti á burtu. 

75. At áliðnu sumri fór Þorbjörn öngull 
með alskipaða skútu til Drangeyjar, enn þeir 
Grettir gengu fram á bjargit. Töluðust þeir 

þá yið. Bað Þorbjörn Gretti gera fyrir orð sín, 
at fara ór eyjunni. Grettir kvað þess enga 
ván. Þorbjörn mælti: „Yera má, at ek mega 
gera þér þvílíkt liðsinni, þótt þú gerðir þetta; 
enn nú hafa bændr margir lagt upp við mik, 
þat er þeir hafa átt í eyjunni“. Grettir svarar: 
„Nú kvattu þat upp, at ek er ráðinn til at 
ganga heðan aldri, er þú sagðist eiga mestan 
hlut eyjarinnar; er þat vel, þó at vit deilim 
kálit; enn þat var satt, at mér þótti erfitt, at 
hafa alla Skagfirðinga í móti mér, enn hér er 
hvárrgi til sparandi, því at vit munum eigi 
Tíafna i vinsældum manna; máttu vel af leggja 
ferðir þínar hingat, því at filt er um gert fyrir 
mér“. „Sinnar stundar bíðr hvat“, sagði Þor- 
l)jörn, „ok muntu ills biða“. „Hætt mun á 
þat verða“, sagði Grettir; ok skildu við svá 
búit. Fór Þorbjörn heim aftr. 

76. Svá er sagt, at þá er Grettir hafði tvá 
vetr verit í Drangey, þá höfðu þeir skorit 
flestalt sauðfé, þat sem þar hafði verit, enn 
einn hrút létu þeir lifa, svá at getit sé; hann 
var hösmögóttr at lit ok hyrndr mjök. At 
honum hendu þeir mikit gaman, því at hann 
var svá spakr, at hann stóð fyrir úti, ok rann 
eftir þeim þar sem þeir gengu; hann gekk 
heim til skála á kveldin, ok gneri hornum sin- 
um við hurðina. Gott þótti þeim í eyjunni, 
því at þar var gott til matar fyrir fugls sakir 

ok eggja, enn til eldiviðar var þar hnepst at 
afla; ok lét Grettir jafnan þrælinn kanna reka, 
ok rak þar oft kefli, ok bar hann þau heimtil 
elda. Ekki þurftu þeir bræðr at starfa, utan 
at fara í bjarg, þá er þeim líkaði. Prællinn 
tók at letjast mjök á starfanum ; gerðist hann 
nú möglunarsamr ok ógeymnari enn verit hafði. 
Hann skyldi geyma um eld hverja nátt, ok 
bauð Grettir mikinn varnað á því, því at skip 
var eigi hjá þeim. Nú bar svá til, at eldr 
sloknaði fyrir þeim á einni nátt. Þá varð 
Grettir styggr við, ok kvað þat maklegt, at 
Glaumr væri hýddr; enn hann, þrællinn, sagði 
illa æfi sína, at liggja hér í útlegð, enn vera 
hraktr ok barðr, ef nökkut mistækist. Grettir 
spurði Illuga, hvat þá væri til ráða; enn hann • 
kvaðst eigi annat sjá, enn þeir myndi þar verða 
at bíða til þess er skip bæri at. Grettir sagði, 
at þeim var blint til þess at ætla — „mun ek 
heldr hætta til, hvárt ek komumst til lands u . 
„Mikit þykki mér þat“, segir Illugi, „því at 
vit erum upp gefnir, ef þér verðr nökkut“. 
„Eigi mun ek á sundi drukna“, sagði Grettir; 
„enn þó mun ek verr trúa þrælnum heðan frá, 
svá mikit sem oss lá hér við“. Þat var vika 
sjávar, sem skemst var til lands ór eyjunni. 

77. Býst Grettir nú til sunds, okhafðisölu- 
váðarkufl, ok gyrðr í brækr; hann lét íitja 

saman fingrna. Veðr var gott. Hann fór at 

15 

áliðnum degi ór eyjunni. Allóvænlegt þótti 
Illuga um hans ferð. Grettir lagðist nú inn á 
fjörðinn, ok var straumr með honum, enn kyrt 
með öllu. Hann sótti fast sundit, ok kom inn 
til Reykjaness, þá er sett var sólu. Hann 
gekk til bæjar at Reykjum, ok fór í laug nm 
náttina, ok fór síðan í stofu. Þar var mjök 
beitt, því at eldr hafði verit nm kveldit, ok 
var lítt rokin stofan. Hann var móðrmjök ok 
sofnaði fást. Lá hann þar alt á dag fram; 
enn er á leið morgininn, stóðu heimamenn upp, 
ok kvámu konur tvær í stofu fyrst; þat var 
griðkona ok dóttir bónda. Grettir var við svefn, 
og höfðu fötin svarfazt af honum ofan á gólíit. 
Þær sáu hvar maðr lá, ok kendu hann. Þá 
mælti griðkona: „Svá vil ek heil, systir, hér 
er kominn Grettir Asmundarson, ok þykkir mér 
raunar skammrifjamikill vera, ok liggr berr; 
enn þat þykki mér fádæmi, hversu lítt hann 
er vaxinn niðr, ok ferr þetta eigi eftir gild- 
leika hans öðrum“. Bóndadóttir svarar: „Því 
berr þér svá margt á góma? ok ertu eigi meðal- 
fífla, ok vertu hljóð“. „Eigi má ek hljóð vera 
um þetta, sæl systirin“, segir griðkona, „því 
at þessu hefða ek eigi trúat, þó at nökkurr 
hefði sagt mér“. Fór hon nú yflr at honum 
ok gægðist, enn stunduin hljóp hon til bónda- 
dóttur ok skeldi upp ok hló. Grettir heyrði 

hvat hon sagði, ok er hon hljóp inn yfir á gólfit, 
greip hann til hennar ok kyað vísn: 

(65) Yáskeytt er far flaska; 
fár kann 8verð í hári 
eskiruðr fyr öðrum 
örveðrs sia görva. 

Veðjak hins at hreðjar 
hafi þeir enn vér meiri, 
þót eldraugar eigi 
atgeira sin meiri. 

Síðan svifti hann henni upp í pallinn, enn bónda- 
dóttir hljóp fram. Þá kvað Grettir vísu : 

(66) Sverðlítinn kvað sæta 
saumskorða mik orðinn; 

Hrist gerir hreifa kvista 
hælin satt at mæla. 

All-lengi má ungum 

— eyleygjar bíð Freyja — 
lágr í læra skógar 
lautu Faxi mér vaxa. 

Griðka æpti hástöfum, enn svá skildu þau, at 
hon frýði eigi á Gretti nm þat er lauk. Litlu 
síðar stóð hann npp ok gekk til Þorvalds bónda, 
ok sagði honum til vandkvæða sinna, ok bað 
hann flytja sik út; ok gerði hann svá, ok léði 
skip ok flutti hann út; ok þakkaði Grettirhon- 
um fyrir þenna drengskap. Enn er þat frétt- 
ist, at Grettir hafði lagzt viku sjávar, þótti 
öllum frábærr frækleikr hans bæði á sjá ok 
landi. Skagfirðingar ámæltu mjök Þorbirni 

öngli fyrir þat, er hann kom eigi Gretti burt 

ór Drangey, ok kváðust mundu aftr taka hverr 
sinn part. Honum þótti sér óhægt um, ok bað 
þá vera góða í biðum. 

78. Petta sumar kom skip út í Göngu- 
skarðsósi; þar var sá maðr á skipi, er Hæringr 
hét. Hann var ungr maðr, ok færr svá vel, 
at hann kleif hvert bjarg. Hann fór til vistar 
með Þorbirni öngli, ok var þar fram á haust. 
Hann fy'sti Þorbjörn mjök til at fara til Drang- 
eyjar, ok kvaðst vildu sjá, hvárt hon væri svá 
mikit bjarg, at hvergi mætti upp komast. Þor- 
björn kvað hann eigi til einskis vinna skyldu, 
ef hann kæmist upp á eyna, ok fengi veitt 
Gretti áverka eða drepit hann. Gerði hann 
þetta ágengilegt fyrir Hæringi; ok eftir þetta 
fóru þeir til Drangeyjar, ok skutu honum, aust- 
manninum, upp í einhverjum stað, ok skyldi 
hann leynast at þeim, ef hann kæmist upp á 
eyna; enn þeir lögðu at stiganum ok tóku tal 
við þá Gretti. Spurði Þorbjörn Gretti, hvárt 
hann ætlaði eigi ór eyjunni. Hann kveðst í 
engu jafnráðinn. „Mjök heíir þú á oss leikit“, 
segir Þorbjörn, „nær sem vér fáum þess hefnt, 
enn eigi uggir þú margt at þér“. Lengi átt- 
ust þeir þetta við, ok kom eigi ásamt með 
þeim. Enn frá Hæringi er þat at segja, at 
hann kleif aftr ok fram um bjargit, ok fekk 
upp komizt í einhverjum stað, þar sem hvárki 
hefi maðr farit áðr né síðan. Enn er hann 

kom npp á bjargit, sér hann, hvar þeir bræðr 
váru ok horfðu baki við honum. Hugðisthann 
nú á skammri stundu at vinna bæði til fjár 
ok frægðar. Þá varði einskis um hans ferðir, 
þvi at þeir hugðu, at hvergi mætti upp koraast, 
nema þar sem stigarnir váru. Grettir fekst 
við þá Þorbjörn, ok skorti þar eigi tygileg orð 
af hvárumtveggja. Þá varð Illuga litit hjá sér, 
ok sá mann kominn mjök at þeim. Hannmælti 
þá: „Maðr er hér korninn at okkr með reidda 
öxi, ok sýnist mér heldr ófriðlega láta“. „Snú 
þú í móti honum þá“, segir Grettir, „enn ek 
mun geyma stigans“. Illugi réðst í móti Hær- 
ingi; ok er austmaðrinn sá þat, sneri hann 
undan einhverstaðar eftir eyjunni. Illugi elti 
hann meðan eyin vanst; ok þegar hann kom 
fram á bjargit, hljóp Hæringr þar ofan fyrir, 
ok brotnaði í honum livert bein; lauk hans æfi 
svá. Þar heitir Hæringshlaup síðan, sem hann 
týndist. Illugi kom aftr, ok spurði Grettir, 
hversu hann hefði við þenna skilit, er honum 
var ætlaðr. „Eigi vildi hann mér at hlíta“, 
segir Illugi, „at sjá ráð fyrir sér, ok braut 
hann bekrann ofan fyrir bjargit. ok biði bændr 
fyrir honum, sem hann sé dauðr“. Ok er Öng- 
ull heyrði þat, bað hann þá burt leggja — 
„hefir ek nú farit tvær ferðir til móts við 
Gretti, enn eigi mun ek fara í þriðja sinn, ef 
ek verð þá einskis vísari; enn nú þ} T kki mér 

meiri ván, at þeir megi sitja í Drangey fyrir 
mínnm sökum; enn þat ætla ek, at Grettir 
muni skemr sitja kér heðan af enn hingat til“. 
Nú féru þeir heim. Þótti þessi ferð verri enn 
hin fyrri, ok sat Grettir þenna vetr íDrangey, 
ok hittust þeir Þorbjörn eigi þann vetr. Á 
þessum misserum andaðist Skafti lögmaðr Þór- 
oddsson. Yar Gretti þat skaði mikill, því at 
hann hafði heitit að ganga fyrir um syknu 
hans, þegar Grettir hefði tuttugu vetr í sekt 
verit, enn sjá var hinn nitjándi sektar hans, 
er nú var frá sagt um hríð. Um várit andað- 
ist Snorri goði; ok margt bar til tíðenda á 
þessum misserum, þat sem eigi kemr við þessa 
sögú. 

79. Þetta sumar á alþingi töluðu frændr 
Grettis margt um sekt hans, ok þótti sumum 
sem hann hefði úti sekt sína, ef hann hefði 
nökkut af hinu tuttugasta ári, enn þeir, sem 
sakir áttu við hann, vildu þat eigi, ok kölluðu 
hann margt útlegðarverk gert hafa síðan, ok 
þótti sekt hans ciga at vera því lengr. Þá 
var nýr lögmaðr tekinn, Steinn Þorgestsson, 
Steinssonar mjöksiglanda, Þórissonar haust- 
myrkrs. Móðir Steins lögmanns var Arnóra, 
dóttir Þórðar gellis. Steinn var vitr maðr. 
Hann var þá beiddr órskurðar; énn hann bað 
þá rannsaka, hvárt þat væri af hinum tuttug- 
ustum tólf mánuðum, er þá var af sumrinu, 

síðan hann var sekr gerr, enn þat varð svá. 
Pá gekk at Pórir ór Garði, ok leitaði at færa 
í alla trega, þá er mætti, ok gat hann fundit 
at Grettir hafði komit at áliðnu sumri, ok hafði 
eigi hér á landi þat í sekt setit; ok urðu þá 
nítján tólf mánuðir, ok þrem fátt í, er frá því 
alþingi váru, ok til þess, er Grettir kom út um 
haustit, er hann hafði hér í sekt setit. Pá 
sagði lögsögumaðr, at engi skyldi lengr í sekt 
vera, enn tuttugu vetr alls, þó at hann gerði 
útlegðarverk á þeim tímum, — „enn fyrr man ek 
engan ór sekt segja; ok af þessu eyddist sykn 
at sinni, enn þótti nú at vísu at ganga, at 
hann myndi sykn vera á öðru sumri. Petta 
líkaði illa Skagfirðingum, ef Grettir kvæmist 
ór sektinni; báðu nú Porbjörn öngul gera ann- 
athvárt, leggja aftr eyna, eða drepa Gretti; enn 
honum þótti vandi á höndurn, því at hann sá 
eigi ráð til at vinna Gretti, enn vildi þó halda 
eyjunni; leitaði hann allra bragða við at stíga 
yfir Gretti, annathvárt með harðfengi eða 
brögðum, eða á hvern hátt, er hann gæti þat 
gert. 

80. Fóstru átti Porbjörn öngull, er Puríðr 
hét; hon var mjök gömul, ok til lítils fær, at 
því er mönnum þótti. Hon hafði verit fjöl- 
kunnig mjök ok margkunnig mjök, þá er hon 
var ung, ok menn váru heiðnir; nú þótti sem 
hon myndi öllu týnt hafa. Enn þó at kristni 

yæri á landinu, þá yáru þó margir gneistar 
heiðninnar eftir. Pat hafði verit lög hér á landi, 
at eigi var bannat at blóta á laun, eða fremja 
aðra forneskju, enn varðaði fjörbaugssök, ef op- 
inbert yrði. Nú fór svá mörgum, at gjörn var 
hönd á venju, ok þat varð tamast, sem í æsk- 
unni hafði numit. Ok svá sem Porbjörn öng- 
ull var þrotinn at ráðagerðum, leitar hann 
þangat til trausts, sem flestum þótti ólíklegast, 
enn þat var til fóstru sinnar, ok spurði, hvat 
þar var til ráða at taka hjá henni. Hon svarar: 
„Nú þykki mér koma at því, sem mælt er, at 
margr ferr í geitarhús ullar at biðja; enn 
hvat mynda ek siðr, enn þykkjast fyrir heraðs- 
mönnum öðrum, enn vera til einskis maðr, 
þegar at nökkut reyndi til? Nú sé ek eigi, at 
mér mætti firr um fara enn þér, þótt ek rísa 
varla ór rekkju. Ef þú vilt mín ráð hafa, þá 
vil ek ráða, hversu með er farit“. Hann játaði 
því ok kvað hana sér lengi heilráða verit hafa. 
Leið nú fram at tvímánaði sumars. Pat var 
einn veðrdag góðan, at kerling mælti við Öng- 
ul: „Nú er kyrt veðr ok bjart; vil ek nú, 
at þú farir til Drangeyjar, ok troðir illsakir við 
Gretti. Man ek fara með yðr, ok vita, hversu 
gevmilega honum fara orð. Man ek hafa eitt- 
hvað fyrir satt, ef ek sé þá, hversu heilla- 
drjúgir þeir munu vera, ok man ek þá mæla 
yfir þeim slíkum orðum, sem mér líkar“. Öngull 

svarar: „Letjumst ek á ferðir til Drangeyjar,. 
því at jafnan er mér verra í hug. þá er ek ferr 
í burt þaðan, enn þá ek kem“. Þá mælti kerl- 
ing: „Ekki skal ek til leggja með þér, ef þú 
lætrmikengu ráða“. „Eigi skal svá vera, fóstra 
mín“, segir hann; „enn þat hefi ek mælt, at 
ek vilda svá koma þar í þriðja siun, at eitthvert 
skapaðist á með oss“. „Hætta verðr á þat“, 
segir kerling, „ok muntu margt erfiði verða 
fyrir at hafa, áðr Grettir er við jörðu lagðr, 
ok oft man þér ósýnt um þykkja, hverr þinn 
hluti verðr, ok þungt muntu af fá um þat er 
lýkr; enn þó ertu svá undirbúinn, at eitthvert 
verðr ór at ráða“. Eftir þat lætr Þorbjörn 
öngull setja fram teinæring, ok sté þar á viú 
tólfta mann. Kerling var í ferð með þeim. 
Tóku þeir róðrar leiði út til Drangeyjar; ok 
er þeir bræðr sáu þat, gengu þeir fram at stig- 
anum, ok tóku þeir enn at tala um mál sín, 
ok sagði Þorbjörn, at hann var enn kominn at 
vitja þeira mála, ef Grettir vildi á burt fara,. 
ok kvaðst enn leggja í léttan stað um fémissn 
ok þarvist ef þeir skildi slysalaust. Grettir 
kvaðst engi miðlunarmál á því hafa eða gera r 
at fara þaðan — „hefi ek þetta oft sagt, ok 
þarf þetta eigi við mik at tala“, segir hann. 
„Munu þér þat at gera, sem þér vilið, enn hér 
man ek bíða þess, sem at höndum kemr“. Nú 
þóttist Þorbjörn sjá, at hans erendi varð ekki 

at sinni, ok mælti: „Vita þóttumst ek, við 
hverja heljarmenn at hér er um at eiga, 'ok 
þat er líkast, at líði nökkurr dagr, áðr enn ek 
kem hér oftar“. „Eigi tel ek þat með skaða 
mínum, þótt þú komir hér aldri“, segir Grettir. 
Kerling lá aftr í skut. ok váru borin at henni 
klæði; hon hrærðist þá ok mælti: „Þessir menn 
Œiunu vera hraustir ok hamingjulausir; verðr 
yðvarr mikill mannamunr: Þú býðr þeim 
marga kosti góða, enn þeir neita öllum; ok er 
fátt vísara til ills, enn kunna eigi gott at þiggja. 
Nú mæli ek þat um við þik, Grettir, at þú sért 
heill horfinn, allri gift ok gæfu, ok allri vörn 
ok vizku, æ því meir, sem þú lifir lengr; vænti 
ek, at þú eigir hér færi gleðidaga heðan frá enn 
hingat til“. Ok er Grettir be} r rði þetta, brá 
honum mjök við, ok mælti hann: „Hvat fjanda 
ær á skipinu með þeim?“ Illugi svarar: „Þat 
hygg ek, at þat sé kerlingin fóstra Þorbjarnar“. 
„,Fussum þeiri gerningavætt“, segir Grettir, „ok 
var þá eigi hins verra eftir ván, ok við engi 
orð hefir mér meir brugðit, enn þessi, er hon 
mælti; ok þat veit ek, at af henni ok hennar 
fjölkyngi leiðir mér nökkut illt; skal hon ok 
eitthvert til menja hafa, er hon hefir okkr heim- 
sótt“ — ok þreif upp stein stundarmikinn, ok 
kastaði ofan á skipit, ok kom á fatahrúguna. 
Þat var þó lenga steinkast, enn Þorbjörn ætl- 
.aði, at nökkurr maðr myndi kasta. Yið þat 

kom skrækr mikill. Hafði steinninn komit á 
þjólegg kerlingar, svá at í snndr gekk. Þá 
mælti Illugi: „Eigi viJda ek, at þú hefðir þetta 
•gert“. „Lasta þú eigi þetta“, segirGrettir, „enn 
þat nggir mik, at of lítit hafi á komit, því at 
oigi væri of goldit fjrir okkr báða, þó at ein 
kerling komi fyrir okkr“. „Hvat mnn hon koma 
fyrir okkr?“ sagði Illugi, „ok lítit leggst þá 
fyrir okkr“. Þorbjörn fór nú heim, ok varð 
ekki at kveðjum, er þeir skildu. Hann mælti 
þá við kerlingu: „Nú fór sem mik varði, at 
þú myndir litla sæmdarferð fara til eyjarinnar; 
hefir þú fengit örkuml, enn vér erum engri 
sæmd at nærr enn áðr, ok verðum at hafa 
bótalausa hverja. svívirðing ofan á aðra“. Hon 
svarar: „Þetta mun upphaf óheilla þeira, ok 
get ek, at heðan af fari þeim heldr síganda; 
kvíði ek eigi því, ef ek lifi, at ek geta eigi 
hefnt þessa atviks, sem mér héfir gert verit“. 
„Hugstigin þykki mér þú vera, fóstra“, sagði 
Þorbjörn. Nú kvámu þau heim. ok lagðist 
kerling í rekkju ok lá nær mánuð. Þá var 
saman runninn leggrinn, er verr var. Tókhon 
þá á fætr at fara. Mikinn hlátr gerðu menn 
at ferð þeira Þorbjarnar ok kerlingar, ok þótti 
nú oft á leikast í viðskiftum þeira Grettis; þat 
fyrst á várþingi um griðasöluna, enn í annat 
sinn þá Hæringr týndist, ok nú hit þriðja 
sinni, er þjóleggr kerlingar brotnaði; ok varð 

hér ekki í móti leikit. Hafði Þorbjörn öngull 
mikla skapraun af þessum orðum. 

81. Nú líðr fram á haustit, þar til at váru 
þrjár vikur til vetrar ; þá beiddi kerling, at 
henni skyldi aka til sjávar. Þorbjörn spurði, hvat 
hon vildi. „Lítit er erendit, enn þó má vera a , 
segir hon, „at þat væri fyrirboðan stærri tíð- 
enda“. Nú var svá gert sem hon beiddi; ok 
er hon kom til strandar, haltraði hon fram með 
sjánum, svá sem henni væri vísat til, þar sem 
lá fyrir henni rótartré, svá mikit sem axlbyrðr. 
Hon leit á tréit ok bað þá snúa fyrir sér. Þat 
var sem sviðit ok gniðat öðrum megin. Hon 
lét telgja á lítinn flatveg, þar gniðat var. 
Síðan tók hon hnif sinn ok reist rúnir á rót- 
inni, ok rauð í blóði sínu, ok kvað yfir galdra. 
Hon gekk öfug andsælis um tréit, ok hafði þar 
3 T fir mörg römm ummæli. Eftir þat lætr hon 
hrinda trénu á sjá, ok mælti svá fyrir, at þat 
skyldi reka út til Drangeyjar, ok verði Gretti 
alt mein at. Þaðan fór hon heim í Viðvík. 
Eigi kvaðst Þorbjörn vita, til hvers þetta kæmi. 
Kerling kvað hann vita síðar gerr. Vindr var 
utan eftir firði, ok hóf rót kerlingar í móti 
veðri, ok þótti fara eigi vánu seinna. Nú sat 
Grettir í Drange} 7 , sem fyrr segir, ok þeirallir 
félagar, ok létu vel yfir sér. Annan dag eftir 
enn kerling hafði tréit magnat gengu þeir 
bræðr ofan fyrir bjargit ok leituðu at eldiviði;. 

enn er þeir kvámu vestr um eyna, fundu þeir 
rótartré rekit upp. Þá mælti Illugi: „Þetta er 
mikill eldiviðr, frændi, ok berum heim u . Grettir 
spyrndi við fæti sínum ok mælti: „Ilt tré ok 
af illum sent, ok skulu vit annan eldivið hafa“, 
ok kastaði út á sjá, ok bað hann Illuga varast 
at bera þat heim — „því’ at þat er sent okkr 
til óheilla“. Eftir þat fóru þeir til skála, ok 
gátu eigi um þetta fyrir þrælnum. Annan dag 
fuudu þeir tréit, ok var þá nær stiganum enn 
hinn fyrra dag; rak Grettir þat á sjá út, ok 
kvað þat aldrigi skyldu heim bera. Leið nú 
fram á sumarit; þá kom á hvast veðr með 
vætu, ok nentu þeir eigi at bafa sik úti, ok 
báðu Glaum leita eldiviðar. Hann varð illa 
við, ok kvaðst kvaldr, er hann skyldi kveljast 
úti í hverju illviðri. Hann fór ofan fyrir stig- 
ann ok fann þar rót kerlingar, ok þóttist vel 
hafa gengit, þreif upp ok stritaði heim til 
skála, ok kastaði niðr, ok varð af dynkr mik- 
ill. Þat heyrði Grettir. „Aflat hefir Glaumr 
nökkurs, ok skal ek fara út ok sjá, hvat þat 
er“, ok tekr upp bolöxi ok gengr út. Glaumr 
mælti þá : „Fær þú eigi verr í sundr enn ek 
hefi heim fært“. Gretti varð skapfátt við þræl- 
inn, ok tvíhendi öxina til rótarinnar, ok eigi 
geymdi hann, hvat tré þat var; ok jafnskjótt 
sem öxin kom við tréit, snerist hon flöt ok 
stökk af trénu ok á ' fót Grettis hinn hægra 

fyrir ofan kné. ok svá at stóð í beini, ok var 
þat sár mikit; þá leit hann á tréit ok mælti: 
„Sá varð nú drjúgari, er verr vildi, ok mun 
þetta eigi eitt saman fara ; er hér nú komit 
þat sama tré, sem ek hefl út kastat tvá daga* T 
hefir þik nú, Glaumr, hent tvau slys: þat ann- 
at, at þú slöktir eld várn, ok þat annat, er 
þú bart heim þetta óheillatré ; enn ef þik 
hendir hit þriðja slys, þá verðr þat þinn bani 
ok vár allra“. Þá tók Illugi ok batt um 
skeinu Grettis, ok blæddi lítt, ok svaf Grettir 
vel um náttina, ok svá liðu þrjár nætr, at engi 
kom verkr í sárit, enn er þeir leystu til, var 
skeinan saman hlaupin, svá at nálega var gróin. 
Illugi mælti þá: „Þat vil ek ætla, at þér verði 
eigi langt mein at þessu sári“. „Vel væri þá“, 
segir Grettir, „enn undarlega heflr þetta til 
borit, at hverju sem verðr; enn hinn veg segir 
mér hugr um“. 

82. Nú leggjast þeir niðr um kveldit; ok er 
kom at niðri nátt, brauzt Grettir um fast. 
Illugi spurði, hvi hann væri svá ókyrr. Grettir 
segir, at honum gerðist ilt í fætinum — „ok 
þætti mér líkara, at nökkut litbrigði væri á“. 
Kveiktu þeir þá ljós; ok er til var leyst, sýnd- 
ist fótrinn blásinn ok kolblár, enn sárit var 
hlaupit í sundr, ok miklu illilegra enn í fyrstu. 
Þar fylgdi mikill verkr, svá at hann mátti 
hvergi kyrr þola, ok eigi kom honum svefn á 

augu. Þá raælti Grettir: „Svá skulu vér við 
búast, sem kraukleiki þessi, sera ek heiifengit, 
mun eigi til einskis gera. því at þetta eru 
gerningar, ok mun kerling ætla at hefna steins- 
höggsins u . Illugi mælti: „Þá sagða ek þér, at 
eigi myndi gott fá af kerlingu þeiri“. „Alt 
mun fyrir eitt koma“, segir Grettir, ok kvað< 
vísur íim: 

(67) Oft nam sköpum skifta 
• Skjóraa egg i rómu 

þás berserkjum birkia 
böðkarðum sjöt varðak. 

Gall’s Hjarrandi handa 
Hristar naðrinn misti; 

Björn lét brátt ok Gunnarr 
báðir líf ok náðir. 

(68) Enn kom ek einu sinni 
út á breiðri skútu 

í Dyrhólmum; darra 
drengr el skáði lengi. 

Bauð Torfi þá þýðum 
þegn með stóru megni 
þrautir þungra spjóta 
þarflegr Vébrands arfi. 

(69) Svá varð skildr frá skaldi 
skeljeggs minnis veggja 
meiðir, þót margir stæði 
menn at vápna sennu, 
svát ófærr varð ára 

endr af Grettis hendi 
klynr í hríðum beuja; 
hest gaf hann mér at lestL 

(70) Vítt frák Dorficnr þætti 
þegn Bterkr svaðilsverka ; 
aldrs kvaðsk odd-Bör skyldu 
Arnórs eon mér varna. 

Áræði brást eyði 
einlyndum þðt mik fyndi 
úti orma sctra 

einn vask eigi at beinni. 

(71) Gat ek fyr geira njóturn 
gætt, þvít treyatak mætti 
viðr umsátura ýta 

aldr8, þat vas-a ejaldan. 

Nú hefr gild með göldrum 
gunnelda-Bör unnit 
— römm eru ráðin grimmu — 
rein afgömul steina. 

„Nú skulu vér vera varir um oss“, sagðiGrett- 
ir ; „því at svá munu þau Þorbjörn öngull til 
ætla, at eigi skuli þetta eitt saman fara ; vil 
ek, Glaumr, at þú gætir stiga hvern dag heðan 
í frá, enn dragir upp á kveldi, ok gerir þetta 
trúlega, sem mikit liggi við, enn ef þú svíkr 
okkr, þá mun þér skamt til ills“. Glaumr hét 
góðu um þetta. Nú tók at harðna veðrátta, 
ok gerði á landnyrðing mikinn með kulda. 
Grettir spurði hvert kveld, hvárt .upp væri 
dreginn stiginn. Glaumr mælti: „Nú væri helzt 
manna ván mest; eða mun nökkurum svá mik- 
ill hugr á at ná lífi þínu, at þat vili til vinna, 
at drepa sjálfan sik? því at þessi veðr eru 
langt um ófær, ok lokit ætla ek nú garpskap- 

num hinum mesta, er þér þykkir sem alt muni 
ykkr at bana verða u . „Þú munt þik enn verr 
bera enn hvárrokkarr“, sagði Grettir, „tilhvers 
sem taka þarf, enn þó skaltu nú geyma stig- 
ans, þó at þú sért nauðigr“. Ráku þeir hann 
út hvern morgin. Þoldi hann þatilla. Yerkr- 
inn tók at vaxa I skeinunni, svá at blés upp 
allan fótinn, ok lærit tók þá at grafa bæði 
uppi ok niðri, ok snerist um alt sárit, svá at 
Grettir gerðist banvænn. Sat IUugi yfir honum 
nátt ok dag, svá at hann gaf at engu öðru 
gaum; var þá liðit af annarriviku síðanGrettir 
skeindi sik. 

83. Þorbjörn öngull sat nú heima í Viðvík, 
ok undi illa við, er hann gat eigi unnit Gretti; 
ok þá er liðin var vel vika, síðaji er kérling 
hafði magnat rótina, þá kemr hon at máli við 
Þorbjörn, ok spurði, hvárt hann ætlaði eigi at 
vitja Grettis. Hann sagðist í engu jafnráðinn 
sem því,— „eða viltu finna hann, fóstra ?“ segir 
Þorbjörn. „Eigi mun ek finna hann“, segir 
kerling, „enn sent hefi ek honum kveðju mína, 
ok vænti ek þess, at komit hafi til hans ; ok 
þat þykki mér ráð, at þú bregðir við skjótt, 
ok farir fljótt til móts við hann, ellegar mun 
þér eigi auðit verða at sigra hann“. Þorbjörn 
svarar: „Svá marga hrakför hefi ek þangat 
farit, at þangat kem ek eigi; er þat ok ærit 

eitt, at þau stórviðri ganga, at hvergi er fært, 

16 

hver nauðsyn sem á er“. Hon svarar; „All- 
ráðlauss ertu, er þú sér eigi brögð til þessa; 
nú mun ek enn ráð þar til leggja; far þú fyrst 
ok afia þér til manna, ok ríð út til Hofs ti'l 
Halldórs mágs þíns, ok tak þá ráð af honum; 
enn ef ek ræð nökkuru um heilsufar Grettis, 
hvat má þá kalla örvænt, at ek ráða vindblöku 
þeiri, er á leikr um stundir ?“ Þorbirni þótti 
verða mega, at kerling sæi lengra enn hann 
ætlaði, ok sendi þegar eftir mönnum upp í 
herað ; váru þar skjót svör, at engir þeir, sem 
upp höfðu gefit sinn'part, vildu nökkurn létta 
undir leggja ; kváðu, at Porbjörn skyldi hafa 
bæði eyjarhlut ok atför við Gretti. Tungu- 
Steinn fekk honum fylgdarmenn sína tvá; 
Hjalti bróðir. hans sendi honum þrjá menn; 
Eiríkr í Goðdölum sendi honum einn mann. 
Pá hafði hann heiman sex menn. Eiðu þeir 
tólf ór Viðvík út til Hofs. Halldórr bauð þeim 
þar at vera, ok spurði at erendum. Porbjörn 
sagði af hit ljósasta. Halldórr spurði, hverr 
þetta hefði ráðit. Hann sagði, at fóstra hans 
fýsti hann mjök. „Pat mun eigi góðu reifa“, 
sagði Halldórr, „því at hon er fjölkunnig, enn 
þat er nú fyrirboðit“. „Eigi má fyrir öllu sjá 
um þat“, segir Porbjörn, „enn um skalnúlúka 
á einhvern hátt, ef ek má ráða ; eða hversu 
skal ek fara þess, at ek komumst í eyna?“ 
„Sjá þykkjumst ek þat“, segir Halldórr, „at 

þú treystir einhverju, enn eigi veit ek 7 hversu 
gott þat er. Nú ef þú vilt áfram halda, þá 
far þú út 1 Haganes i Fljót til Bjarnar vinar 
míns; hann á skútu góða. Seg honum orð mín y 
at hann Ijái þér skipit. Þaðan munsiglamega 
inn til Drangeyjar; enn ósýn lízt mér ferð yður r 
ef Grettir er ósjúkr ok heill. Yiti þér þat ok 
víst, vinni þér hann eigi með drengskap, at 
nóga á hann eftirmálsmenn. Drepið eigi Illuga, 
ef þér megið annat; enn sjá þykkjumst ek, at 
eigi mun alt kristilegt í þessum ráðum“. Nn 
fekk Halldórr þeim sex menn til ferðar. Hét 
einn Kárr, enn annarr Þorleifr, þriði Brandr. 
Eigi váru nefodir fleiri; enn þaðan fóru þeir 
átján út í Fljót ok kvámu í Haganes, ok sögðu 
Birni orðsending Halldórs. Hann kvað þat 
skylt hans vegna, enn sagðist ekki eiga Þor- 
birni vanlaunat; enn honum sýndist þetta óra- 
ferð ok latti mjök. Eigi létust þeir aftr mundu 
hverfa; fóru til sjávar ok settu fram skipit, ok 
var þar reiðinn hjá í naustinu. Bjoggust þeir 
nú til siglingar. Öllum sýndist þeim ófært, 
sem á landi stóðu. Nú vinda þeir á segl; tók 
skipit skjótan skrið ok mikinn fram á fjörðinn; 
enn svá sem þeir kvámn aðallega fram á 
tjörðinn ok á djúpit, hægðist veðri svá, 
at þeim þótti aldri of hvast. Kvámu þeir 
um kveldit, er rökkvat var, inn til Drang- 
eyjar. 


16* 

84. Nú er frá því at segja, at Grettir var 
svá sjúkr, at hann mátti eigi á fætr standa; 
sat Illugi yfir honum, enn Glanmr skyldihaida 
vörð. Hann hafði þá enn mörg orð í móti, ok 
kvað þeim svá þykkja, sem falla myndi fjör ór 
þeim, þó at ekki bæri til. Nú fór hann út ór 
skálanum ok allnauðigr; ok er hann kom til 
stiganna, mæltist hann við einn saman, ok 
sagðist nú, at hann skyldi eigi upp draga 
stigann; tók hann nú at syfja mjök, ok lagðist 
niðr, ok svaf allan daginn ok alt þar til er 
Þorbjörn kom til eyjarinnar. Þeir sá nú, at 
stiginn var eigi upp dreginn. Þá mælti Þor- 
björn: „Brugðit er nú lagi“, segir hann, „ór 
því sem vant er, at engir eru menn á gangi, 
enda stendr stiginn þeira ; má vera, at fieira 
beri til tíðenda í ferð várri enn vér hugðum 
fyrir öndverðu. Nú skulu vér flýta oss til 
skálans, ok látum nú eigi áræðisskort verða. 
Vitum þat fyrir víst, ef þeir eru heilir, at vér 
munum þurfa, at hverr dugi sem bezt“. Síðan 
gengu þeir upp á eyna ok lituðust um, ok sá, 
hvar maðr lá skamt frá uppgangi ok hraut 
fast. Þorbjörn kendi Glaum ok gekk at hon- 
um, ok rak sverðshjöltin við eyra honum, ok 
bað mannfýluna vaka — „ok sannlega er sá 
eigi vel staddr, er líf sitt á undir þínum trú- 
naði“. Glaumr sér upp ok mælti: „Nú ætla 
þeir at láta sem vant er; eða þykkir ykkr of- 

mikit frelsi mitt, þó at ek liggja hér í kultl- 
anum ?“ Öngull mælti: „Ertu vitlauss, er þú 
skynjar eigi, at óvinir yðrir eru komnir, ok 
munu drepa yðr alla“. Þá mælti Glaumr ekki, 
enn æpti upp sem hann mátti, er hann kendi 
mennina. „Gerðu annathvárt", segir hann Öng- 
ull, „at þú þegi í stað, ok seg oss frá hýbýl- 
um yðrum, ella drep ek þik“. Þá þagði 
Glaumr sem honum væri í vatn drepit. Þor- 
björn mælti: „Eru þeir at skála, bræðr ? eða 
hví eru þeir eigi á ferli?“ „Eigi er þat hit 
hægra“, segir Glaumr, „því at Grettir er sjúkr 
ok kominn at bana, enn Illugi sitr yfir honum“. 
Öngull spurði at heilsufari hans, ok hvat til 
hefði borit, enn siðan sagði Glaumr, hversu til 
hafði borit um skeinu Grettis. Þá hló Öngull 
ok mælti: „Satt er hit fornkveðna, at ,lang- 
vinirnir rjúfast sízt’; ok hitt, at ,ilt er at eiga 
þræl at einkavin’, þar sem þú ert, Glaumr, ok 
hefir þú skemmlega svikit þinn lánardrottinn, þó 
at hann væri eigi góðr“. Margir lögðu ilt til 
hans' fyrir sína ódygð, ok lömdu hann nálega 
til bótleysis ok létu hann þar liggja; enn þeir 
gengu heim til skákins ok kvámu við hurðina 
stundarfast. Þá mælti Illugi: „Knýr hösmagi 
hurð, bróðir“, segir hann. „Ok knýr heldr 
fast“, sagði Grettir, „ok óþyrmilega“; ok í því 
brast sundr hurðin. Þá hljóp Illugi til vápna 
ok varði dyrnar, svá at þeir náðu eigi inn- 

göngu. Sóttust þeir þá lengi, ok kvámu þeir 
enguvið, nema spjótalögum, okhjólllugi öll þau 
af skafti; ok er þeir sá, at þeir gátu eigi at 
gcrt, hlupu þeir upp á skálann ok rufu. Þá 
færðist Grettir á fætr ok þreif spjót ok lagði 
út á milli viða. Þar var fyrir Kárr, heima- 
maðr Halldórs frá Hofi, ok stóð þegar í gegn- 
um hann. Öngull mælti, ok bað þá fara var- 
lega ok geyma sín vel — „því at vér megum 
sigra þá, ef vér geymum ráðs at“. Rufu þeir 
nú um ásendana ok treystu síðan á ásinn, þar 
til er hann brast í sundr. Grettir mátti eigi 
af knjánum rísa ; greip hann þá saxit Kárs- 
naut. í því hlupu þeir ofan í tóftina, ok varð 
nú hörð svipan með þeim. Grettir hjó með 
saxinu til Vikars, fylgdarmanns Hjalta Þórðar- 
sonar, ok kom á öxlina vinstri, í því er hann 
hljóp í tóftina, ok sneið um þverar herðarnar, 
ok undir hina hægri síðuna, ok tók þar sundr 
þvert manninn, ok steyptist búkrinn ofan á 
Gretti í tvá hluti ; gat hann þá eigi upp rétt 
saxit svá skjótt sem hann vildi, ok í því lagði 
Þorbjörn öngull í milli herða honum, ok var 
þat mikit sár. Þá mælti Grettir: „Berr er 
hverr á bakinu, nema sér bróður eigi“. Illugi 
kastaði skildi þá yfir hann, ok varði hann svá 
Gretti rösklega, at allir menn ágættu vörn 
hans. Grettir mælti þá til Önguls: „Hverrvís- 
aði yðr leið í eyna ? u Öngull mælti: „Kristr 

yísaði oss leið“. „Enn ek get“, sagði Grettir, 
„at hin arma kerlingin, fóstra þín, hafl vísat 
þér, því at hennar ráðnm muntu treyst hafa“. 
„Fyrir eitt skal nú yðr koma“, sagði Öngull, 
„hverjum sem vér höfum treyst“. Þeir sóttu 
nú at fast; enn Illugi varði þá báða alldrengi- 
lega; enn Grettir var með öllu óvígr bæði af 
sárum ok sjúkleika. Þá bað Öngull, at þeir 
skyldi bera skjöldu at Illuga — „því at ek 
hefi engan fundit hans líka, eigi eldra mann“. 
Þeir gerðu nú svá, at (þeir) þröngdu at honum 
með viðum ok vápnum, svá at- hann kom engri 
vörn fyrir sik. Gátu þeir þá handtekit hann 
ok heldu honum. Hann hafði flestum veitt 
nökkura áverka, þeim sem í atsókninni váru, 
enn drepit þrjá fylgdarmenn Önguls. Eftirþat 
gengu þeir at Gretti; var hann þá fallinn á- 
fram. Yarð þá engi vörn af honum, því at 
hann var áðr kominn at bana af fótarsárinu; 
var lærit alt grafit upp at smáþörmum. Veittu 
þeir honum þá mörg sár, svá at lítt eða ekki 
blæddi. Enn er þeir hugðu, at hann myndi 
dauðr, þreif Öngull til saxins, ok kvað hann 
nógu lengi hafa borit þat; enn Grettir hafði 
fast knept fingr at meðalkaflanum, ok varð 
eigi laust. Fóru þeir þá til margir, ok gátu 
eigi at gert. Átta tóku þeir til, áðr enn lauk, 
ok fengu ekki at gert at heldr. Þá mælti 
Öngull: „Hvi skulu vér reka sparmælit við 

skógarmanninn ? ok leggit niðr höndina yið 
stokkinum“; ok er þat yar gert, hjoggu þeir 
af honum höndina í úlfliðnum; þá réttustfingr- 
nir ok losnuðu af meðalkaflanum. ÞátókÖng- 
ull saxit tveim höndum ok hjó í höfuð Gretti; 
varð þat allmikit högg, svá at saxit stóðst eigi, 
ok brotnaði skarð í miðri egginni; ok er þeir 
sá þat, spurðu þeir, því hann spilti svá grip 
góðum. Öngull svarar: „Þá er auðkendara, ef 
at verðr spurt“. Þeir sögðu þessa eigi þurfa, 
þar sem maðrinn var dauðr áðr. „At skal þó 
meira gera“, segir Öngull; hjó hann þá á háls 
Gretti tvau högg eða þrjú, áðr af tæki höfuðit. 
„Nú veit ek víst, at Grettir er dauðr“, sagði 
Öngull. Lét Grettir þann veg líf sitt, hinn 
vaskasti maðr, er verit hefir á íslandi; var 
honum vetri fátt í hálffimtugum, er hann var 
veginn; enn þá var hann fjórtán vetra, erhann 
vó Skeggja, hit fyrsta víg, ok þá gekk honum 
alt til vegs framan til þess, er hann átti við 
Glám þræl, ok var hann þá tuttugu vetra; enn 
er hann fell í útlegð, var hann hálfþrítugr; 
enn í sekt var hann vel nítján vetr, ok kom 
oft í stórar mannraunir, ok helt ávalt vel trú 
sína, ór því sem ráða var; sá hann flest fyrir, 
þó at hann gæti ekki at gert. 

85. „Hér höfum vér mikinn garp at velli 
lagt“, sagði Þorbjörn; „skulu vér nú hafa höf- 
uðit með oss til lands, því at eigi vil ek missa 

fjár 7 sem lagt hefir yerit til höfuðs honum; 
mega þeir þá eigi dyljast yið, at ek hefi drepit 
Gretti. Þeir báðu hann ráða, ok létu sér þó- 
fátt um finnast, því at öllum þótti óprúðlega at 
unnit. Þá mælti Öngull við Illuga: „Mikill 
skaði er þat um svá röskvan mann sem þú ert, 
er þik hefir hcnt sú óvizka, at ráðast til ill- 
virkja með útlegðarmanni þessum, ok verða 
fyrir þat dræpr okógildr u . Illugi svarar: „Svá 
fremi veiztu þat, sem úti er alþingi í sumar r 
hverir útlægir verða; enn eigi muntu né kerl- 
ingin fóstra þín dæma þessi mál, því at galdrar 
ykkrir ok forneskja hafa drepit Gretti, þó at. 
þér bærið járn á hann dauðvána, ok gerðið svá 
mikit níðingsverk ofan á fordæðuskap“. Þá 
sagði Öngull: „Rösklega segir þú, enn eigi mun 
svá vera. Vil ek sýna þat, at mér sýnist 
mannskaði í þér, ok mun ck gefa þér líf, ef 
þú vilt vinna oss trúnaðareið, at hefna engum 
þeim, er í þessarri ferð hafa verit“. Illugi 
raælti: „Þat þætti mér umtalsmál, ef Grettir 
hefði mátt verja sik, ok hefði þér unnið hann 
með drengskap ok harðfengi; enn nú er þess 
engi ván, at ek muna þat til lífs mér vinna, 
at vera slíkr ódrengr sem þú ; er þat skjótt af 
at segja, at engi skal yðr óþarfari enn ek, ef 
ek lifi, því at seint mun fyrnast mér, hversu 
þér hafið unnit á Gretti; kýss ek miklu heldr 
at deyja“. Þá átti Þorbjörn tal við fQrunauta 

sína, hvárt þeir skyldi láta Illuga lifa eðaeigi. 
Þeir kváðu hann ráða skyldu atgerðum, því at 
hann hafði ráðit ferðinni. Öngull kvaðst eigi 
kunna at eiga þenna mann yflr höfði sér, er 
engum trygðum vildi lofa eða heita þeim; ok 
er Illugi vissi, at þeir ætluðu at höggva hann, 
þá hló hann ok mælti svá : „Nú réðu þér þat 
af, er mér var nærr skapi“. Leiddu þeirhann 
þá, er lýsti, austr á eyna, ok hjoggu hann þar, 
ok lofuðu allir hans hreysti, ok þótti hann 
öllum ólíkr sínum jafnöldrum. Þeir dysjuðu 
þá bræðr báða þar í eyjunni, enn tóku síðan 
höfuð Grettis ok báru með sér, ok alt þat, sem 
þar var fémætt í vápnum ok klæðum. Saxit 
góða lét Öngull eigi í skifti koma, ok bar þat 
lengi síðan. Þeir höfðu Glaum með ser, ok bar 
hann sik allilla. Veðr fell þegar um náttina. 
Keru þeir til lands um morgininn. Fór Öngull 
þar á land, sem honum þótti gegnast, enn sendi 
út skipit til Bjarnar; ok er þeir kvámu mjök 
inn til Óslands, þá tók Glaumr svá illa at bera 
sik, at þeir nentu eigi at fara með hann lengra 
ok drápu hann þar, ok grét hann hástöfum 
áðr enn hann var höggvinn. Öngull fór heim 
í Viðvík, ok þóttist vel hafa fram gengit í 
þessarri ferð. Höfuð Grettis lögðu þeir í salt 
í útibúri því, er Grettisbúr var kallat, þar í 
Viðvík; lá þat þar um vetrinn. Öngull var ó- 
þokkaðr mjök af þessum verkum, þegaratmenn 

vissu, at Grettir hafði með gerningum unninn 
verit. Sat Öngull um kyrt fram yfir jól; þá 
reið hann til móts við Þóri i Garði, ok sagði 
honum af vigum þessum, ok þat með, at hann 
þóttist eiga fé þat, er lagt var til höfuðs 
Gretti. Þórir sagði, at hann myndi eigi dylja 
þess, at hann hafði ollat sektum Grettis — „hefi 
ek ok oft fengit hart af honum, enn eigi vilda 
ek þat til lífs hans vinna, at gera mik at ó- 
dáðamanni eða fordæðu, sem þú hefir gert; 
mun ek síðr leggja þér fé, at mér sýnist þú 
ólífismaðr vera fyrir galdr ok fjölkyngi“. 
Öngull svarar: „Heirr ætla ek at þér komi til 
féfesti ok vesalmenska, enn at þú hirðir, með 
hverju at Grettir væri unninn". Þórir sagði, 
at skjótr væri vegr með þeim, at þeir skyldi 
bíða alþingis, ok hafa þat, er lögmanni sýndist 
réttast. Skildu þeir með því, at þar stóð á 
illu einu með Þóri ok Þorbirui öngli. 

86. Frændum þeira Grettis ok Illuga líkaði 
stórilla, er þeir fréttu vígin, ok tóku svá upp, 
at Öngull hefði gert níðingsverk, at drepa 
dauðvána mann, ok í annarri grein um fjöl- 
kyngi; sóttu þeir at hina vitrustu menn, ok 
raæltist illa fyrir mál Önguls. Hann reið nú 
vestr til Miðfjarðar, þá (er) fjórar vikur váru af 
sumri; ok er þat fréttist til ferða hans, stefndi 
Asdís at sér mönnum, ok váru þar margir 
hennar vinir, Gamli ok Glúmr mágar hennar, 

ok synir þeira, Skeggi, er skammhöndungr yar 
kallaðr, ok Óspakr, er fyrr var getit. Ásdís 
var svá vinsæl, at allir Miðfirðingar snerust til 
liðs með henni, ok jafnvel þeir, sem áðr váru 
óvinir Grettis; var þar hinn fyrsti maðr Þór- 
oddr drápustúfr, ok flestir Hrútfirðingar. Öng- 
ull kemr nú til Bjargs með tuttugu menn; þeir 
höfðu höfuð Grettis með sér. Þá váru enn eigi 
komnir allir þeir, sem henni þöfðu liði heitit. 
Þeir gengu inn í stofu með höfuðit ok settu 
niðr á gólf. Húsfreyja var í stofu ok margir 
menn aðrir. Bigi varð at kveðjum við þá. 
Öngull kvað þá vísu: 

(72) Fluttak upp 6r eyju 
ómett höfuð Grettis; 
þann grætr nála-Nanna 
nauðuleg hðrrauðan. 

Hér mátt gjalfrs á golfi 
griðbíts höfuð líta 

það inun íagrlogs Fríði 
íúua alt nema saltit. 

Húsfreyja sat kyr á meðan hann kvað vísuna; 
eftir þat kvað hon vísu: 

(73) Mundut síðr enn sauðir, 
sýrgarpr fyrir dýri 

— komit es norðr at njörðum 
nýtt skaup — á sjá hlaupa, 
ef styrviðir stæði 

stála Frey í eyju 

— verit hefik loís um lýði 
létt — ósjúkan Gretti. 

Þá mæltu margir, at eigi væri undarlegt, þó 
at hon ætti hrausta sonu, svá hraust sem hon 
var, þvílík skapraun sem henni var ger. Ó- 
spakr var úti ok átti tal við fylgdarmenn 
Önguls, þá sem eigi höfðu inn gengit, ok spurði 
at vígunum, enn allir lofuðu vörn Illuga; þá 
sögðu þeir frá, hversu Grettir hafði haldit fast 
saxinu, þá er hann var dauðr; þat þótti mönn- 
um undarlegt. Þá var sén margra mannareið 
vestan at; váru þar komnir margir vinir hús- 
freyju, ok þeir Gamli ok Skeggi vestan frá 
Melum. Öngull hafði þar ætlat at hefja fé- 
ránsdóm eftir Illuga, því at þeir kölluðu sér 
alt fé hans; enn er fjölmennit kom, sá Öngull, 
at hann gat ekki at gert; váru þeir hinir á- 
köfustu, óspakr ok Gamli, ok vildu veita Öngli 
atgöngu, enn þeir, sem vitrari váru, báðu þá 
hafa við ráð Þorvalds frænda síns ok annarra 
böfðingja, ok sögðu, at því verr myndi mál 
Önguls fyrir mælast, sem fleiri vitrir menn 
sæti yfir; varð þá svá á meðal gengit, at Öng- 
ull reið burt ok hafði með sér höfuð Grettis, 
því at hann ætlaði at hafa þat til alþingis. 
Eeið hann nú heim ok þótti þunglega á horfast, 
því at flestir allir höfðingjar á landinu váru 
annathvárt skyldir eða mægðir við þá Gretti 
ok Eluga. Þetta sumar fekk Skeggi skamm- 
höndungr dóttur Þórodds drápustúfs; gekk Þór- 
oddr þá at raálum með frændum Grettis. 

87. Nú riðu menn til alþingis, ok urðu 
færi liðveizlumenn Önguls enn hann ætlaði, 
því at málit mæltist illa fyrir. Þá spurði 
Halldórr, hvárt þeir skyldu hafa höfuð Grettis 
með sér til alþingis. Öngull lézt þat ætlat 
hafa. „Þat er óráðlegt u , segir Halldórr, „því 
at nógu margir munu vera mótstöðumenn þínir y 
þó at þú gerir eigi slíkar áminningar til þess 
at vekja upp harma manna“. Þá váru þeir 
komnir á veg ok ætluðu at ríða suðr Sand. 
Öngull lét þá taka höfuðit ok grafa niðr í 
sandþúfu eina; er þat kölluð Grettisþúfa. Á 
alþingi var fjölment, ok bar Öngull fram mál 
sín ok hrósaði mjök verkum sínum, at hann 
hefði drepit þann skógarmann, er gildastr hefði 
verit á landinu, ok þóttist eiga fé þat, erlagit 
var til höfuðs honum; enn Þórir hafði hin sömu 
svör sem fyrr váru sögð. Þá var lögmaðr 
beiddr órskurðar; hann kvaðst heyra vilja, ef 
nökkurar gagnsakir kvæmi þær í móti, er þar 
fyrir mætti Öngull missa sektarfjárins, ellegar 
myndi hann hafa slíkt sem til höfuðs honum 
var lagit. Þá kvaddi Þorvaldr Ásgeirsson til 
Skammhöndung, at bera fram sökina, ok stefndi 
Þorbirni öngli annarri stefnu um galdr ok fjöl- 
kyngi þá, er Grettir myndi hafa bana af 
fengit; enn annarri um þat. er þeir vógu at 
honum hálfdauðum manni, ok lét varða skóg- 
gang. Nú varð mikill sveitardráttr, ok urðu 

þeir fáir, er sinnaðu Þorbirni; varð nú öðruvís 
enn hann hugði, því at Þorvaldi ok ísleifi 
mági hans þótti þat ólífisverk, at gera mannr 
gerningar til bana ; enn ineð tillögum skyn- 
samra manna varð sú lykt á málum þessum, 
at Þorbjörn skyldi sigla samsumars ok koma 
aldri síðan til íslands, meðan þeir lifði, er 
eftirmál áttu eftir Illuga ok Gretti. Var þá 
í lög tekit, at alla forneskjumenn gerðu þeir 
útlæga; ok er hann sá, hverr hans kostr myndi 
verða, hafði hann sik af þinginu, því at þá var 
búit, at frændr Grettis myndi at honum ganga,- 
fekk hann ok ekki af því fé, er til höfuðs'- 
Grettis var lagit, því at Steinn lögsögumaðr 
vildi eigi, at þat gyldist fyrir níðingsverk. 
Engu váru þeir menn bættir, er fallit höfðu 
með Þorbirni í Drangey; skyldi þat vera jafnt 
ok víg Illuga; líkaði þat þó frændum hans all- 
illa. Kiðu menn nú heiin af þinginu, ok fellu 
niðr allar sakir þær, er menn höfðu á höndum 
Grettis. Skeggi son Gamla, enn mágr Þór- 
odds drápustúfs, enn systurson Grettis, fór 
norðr til Skagafjarðar með atgangi Þorvalds 
Ásgeirssonar ok ísleifs mágs hans, ersíðanvar 
biskup í Skálholti, ok samþykki alls almúga, 
ok fekk sér skip ok fór til Drangeyjar, at 
sækja lík þeira bræðra, Grettis ok Illuga, ok 
færðu út til Reykja á Reykjaströnd ok grófu 
þar at kirkju, ok þat til marks, at Grettir 

liggr þar, at um daga Sturlunga, er kirkjan 
yar færð at Reykjum, váru graíin upp bein 
Orettis, ok þótti þeim eigi geysistór, ok þó 
mikil. Bein Illuga váru graíin síðan fyrir 
norðan kirkju, enn höfuð Grettis var grafit 
lieima at Bjargi at kirkju. Sat Ásdís hús- 
freyja at Bjargi, ok var svá vinsæl, at aldri 
váru henni ónáðir gervar, ok eigi heldr meðan 
Grrettir var i sekt. Skeggi skammhöndungr 
tók við búi at Bjargi með Ásdísi, okvarmikill 
maðr fyrir sér. Hans son var Gamli, faðir 
Skeggja á Skarfsstöðum, ok Ásdísar, móður 
Odds munks. Margir menn eru frá honum 
komnir. 

88. Porbjörn öngull réðst í skip at Gásum 
með alt þat sem hann mátti með komast af 
fé sínu, enn Hjalti bróðir hans tók við jörð- 
um. Öngull fekk honum ok Drangey. Yarð 
Hjalti síðan höfðingi mikill, ok er hans eigi 
getit lengr við þessa sögu. Öngull fór til 
Noregs ; lét enn mikit um sik. Þóttist hann 
mikit þrekvirki unnit- hafa í drápi Grettis. 
Yirðu ok margir svá, þeir sem ókunnigt var, 
hversu þat hafði til borizt; enn margir vissu, 
hversu frægr maðr Grettir hafði verit. Sagði 
hann þat eitt af viðskiftum þeira, sem hon- 
um var til frama, enn lét hitt liggja niðri í 
sögunni, sem minnr var til frægðar. Pessi 
saga kom austr til Túnsbergs. Er Þorsteinn 

drómundr frétti vígin, varð hann mjök hljóðr 
við, því at honum var sagt, at Öngull væri 
mjök gildr ok harðfengr. Mintist Þorsteinn 
ummæla þeira, sem hann hafði þá er þeir 
Grettir töluðust við endr fyrir löngu um handlegg- 
ina. Þorsteinn helt nú fréttum til um ferðir 
Önguls. Yáru þeir báðir í Noregi um vetrinn, 
ok var Þorbjörn norðr í landi, enn Þorsteinn 
í Tónbergi, ok hafði hvárrgi sét annan ; enn 
þó varð Öngull víss, at Grettir átti bróður í 
Noregi, ok þótti vansét við í ókunnu Iandi, ok 
því leitaði hann sér ráðs, hvert hann skyldi á 
leita. 1 þenna tíma fór margt Norðmanna út í 
Miklagarð og gengu þar á mála. Af því þótti 
Þorbirni fýsilegt at fara þangat, ok afla sér 
svá fjár ok frægðar, enn hafa sik eigi íNorðr- 
löndum fyrir frændum Grettis. Bjó hann 
nú ferð sína ór Noregi ok fór út í lönd, ok 
létti eigi fyrr enn hann kom út í Miklagarð, 
og gekk þar á mála. 

89. Þorsteinn drómundr var ríkr maðr ok 
hafði hina mestu virðing. Hann spurði nú, at 
Öngull var farinn ór landi ok út í Miklagarð. 
Brá hann skjótt við ok seldi frændum sínum 
eignir sínar í hendr; enn 'hann réðst til ferðar 
ok leitaði eftir Öngli, ok fór jafnan þar eftir, 
sem hann fór undan. Vissi Öngull ekki til 
hans ferða. Þorsteinn drómundr kom út í 

Miklagarð litlu síðar enn Öngull, ok vildi fyrir 

hvern mun drepa hann, enn hvárrgi kendi 
annan. Nú vildu þeir koma sér í sveit með 
Væringjum, ok var því vel tekit, þegar þeir 
vissu, at þeir váru Norðmenn. Þá var Mikael 
katalak konungr yfir Miklagarði. Þorsteinn 
drómundr sat nú um Öngul, ef hann mætti at 
nökkuru kenna hann, ok gat þat eigi leikit 
fyrir fjölmenni. Lá hann þar jafnan vakandi 
ok undi lítt við sinn hag ; þóttist hann mikils 
hafa mist. Nú vár þat þessu næst, at Vær- 
ingjar áttu at fara í herför nökkura, at friða 
landit af hernaði; ok áðr enn þeir fóru heim- 
an, var þat siðr þeira ok lög, at eiga vápna- 
þing, ok enn gerðu þeir svá; ok þá er vápna- 
þingit var sett, þá skyldi állir Væringjar þar 
koma, ok svá þeir, sem þá ætluðu at ráðasttil 
ferðar með þeim, ok sýna vápn sín. Hér 
kvámu þeir báðir, Þorsteinn ok Öngull. Bar 
Þorbjörn fyrr fram sín vápn. Hann hafði þá 
saxit Grettisnaut; enn er hann sýndi þat, þá 
dáðust margir at, ok sögðu, at þat væri all- 
gott vápn, ok kváðu þat mikil lýti á, at skarð- 
it var í miðri egginni, ok spurðu hann, hvat 
til hefði borit. Öngull sagði þat frásagnarvert 
— „því at þat er þessu næst segjanda, at úti 
á íslandi“, segir hann, „at ek drap kappa 
þann, er Grettir hét hinn sterki, er þar hefir 
mestr garpr verit ok fullhugi, því at hann gat 
engi unnit fyrr enn ek kom til; ok með því at 

mér yarð auðit at vinna hann, þá bar ek af 
honum, enn þó hafði hann mörg mín öfl ; hjó 
ek þá í böfuð honum með saxinu, ok þá brot- 
naði skarð í eggina“. Þeir sögðu, er næstir 
stóðu, at sá hefði verit harðr í haus, ok sýndi 
hverr öðrum. Af þessu þóttist Þorsteinn vita, 
hvar Öngull var; beiddist at sjá saxit sem aðrir. 
Lét Öngull þat til reiðu, því at flestir Iofuðu 
hreysti hans ok framgöngu; hann hugði, at 
þessi myndi svá gera; enn hann vissi enga ván, 
at Þorsteinn væri þar eða frændi Grettis. Tók 
Drómundr nú við saxinu, ok jafnskjótt reiddi 
hann þat upp ok hjó til Önguls; kom þat högg 
í höfuðit, ok var svá mikit, at í jöxlum nam 
staðar; fell Þorbjörn öngull ærulauss dauðr til 
jarðar. Yið þetta urðu menn mjök ókveða; 
greip gjaldkerinn staðarins þegar Þorstein ok 
spurði, fyrir hverja sök hann gerði slíkt ó- 
hæfuverk þar á heilögu þingi. Þorsteinn sagð- 
ist vera bróðir Grettis hins sterka, ok þat með, 
at hann hefði aldri hefndinni fram komit fyrr 
enn þar; ok þá tóku margir undir, at sjá hinn 
sterki maðr myndi mikill fyrir sér hafa verit, 
þar sem Þorsteinn hefði rekizt svá langt út í 
heim at hefna hans. Ráðsmönnum staðarins 
þótti þetta líklegt; enn fyrir því at engi var 
sá þar, er kynni nökkut um at bera með Þorsteini, 
þá váru þat lög þeira, at hverr sá, er mann 

dræpi, skyldi engu fyrir týna nema lífinu. 

17* 

Fekk Þorsteinn skjótan dóm ok heldr harðan; 
hann skyldi setja í myrkyastofu í dýflizu eina 
ok bíða þar bana, ef engi leysti hann út með 
fé. Enn er Þorsteinn kom í dýflizuna, varþar 
maðr fyrir; sá hafði þar lengiverit. ok kominn 
at bana af vesöld. Þar var bæði fúlt ok kalt. 
Þorsteinn mælti við þenna mann: „Hversu 
þykkir þér æfi þín ?“ Hinn svarar : „Harðla 
ill, því at mér vill engi við hjálpa, enn ek á 
enga frændr til at leysa mik“. Þorsteinn 
mælti: „Margt er fyrir órráðum um slíkt, ok 
verum kátir ok gerum okkur nökkut at gleði u . 
Hinn kvað sér at engu gaman verða. „Þó 
skulu vit prófa“, segir Þorgteinn. Tók hann 
þá ok kvað kvæði. Hann var raddmaðr mikill, 
svá at varla fanst hans líki, Sparði hann nú 
ekki af. Almenningsstræti var skamt fram frá 
dýflizunni. Kvað Þorsteinn svá hátt, at gall í 
múrnum; ok hinum, er áðr var hálfdauðr, þótti 
mikit gaman at vera. Lét hann svá ganga 
fram á kveldit. 

90. Spes hét göfug garðshúsfreyja þar í 
staðnum, harðla rík ok stórættuð. Sigurðr hét 
bóndi hennar; hann var auðigr, ok ættsmæri 
enn hon; hafði hon verit gefin honum til fjár. 
Eigi varð ástríki mikit með þeim hjónum, ok 
þóttist hon næsta vargefin. Hon var stórlynd 
ok svarkr mikill. Svá bar til, at þá er Þor- 
steinn skemti um kveldit, at Spes gekk um 

strætit nær dýflizunni, at hon heyrði þangat 
rödd svá fagra, at hon kallaðist enga slika 
heyrt hafa. Hon gekk með marga sveina, ok 
bað þá víkja þangat ok vita, hverr þessa á- 
gætu rödd hefði. Þeir köllnðu nú ok spurðu, 
hverr þar væri svo harðlega spentr. Þorsteinn 
nefndi sik. Þá mælti Spes : „Ertu þvílíkr at- 
gervimaðr á annat sem á kveðandi ?“ Hann 
sagði lítit bragð at því. „Hvat hefir þú til 
saka“, segir hon, „er þik skal kvelja hér til 
bana? u Hann sagði, at hann hefði drepit 
mann ok hefnt bróður síns — „enn ek gat 
þat eigi með váttum sýnt“, sagði Þorsteinn, 
„ok því var ek hér settr“, sagði hann, „nema 
nökkur vildi mik út leysa; enn mér þykkir 
þess engi ván, því at ek á hér engan skyldan 
mann“. „Mikill mannskaði mun þat, ef þú 
ert drepinn; eða var hann bróðir þinn slikr 
frægðarmaðr, sá er þú hefndir?“ Hann sagði, 
at sá var meirr enn hálfu gildari maðr. Hon 
spurði, hvat til merkja væri um þat. Þá kvað 
Þorsteinn vísu þessa: 

(74) Eigi raáttu átta 

eggþiags boðar, hrÍDga 
Grund. ór Grettis hendi 
geðrakks koma saxi, 
áðr hvardyggir hjoggu 
herðendr íetils gerðar 
axlarfót af ýti 
unnblakks hugarrakkum. 

„Mikil ágæti eru slíkt w , sögðu þeir, er skildu 
vísuna; ok sem hon vissi þetta, mælti hon svá: 
„Yiltu þiggja líf at mér, ef kostr er?“ „Ek 
vil gjarna“, sagði Þorsteinn, „ef þessi félagi 
minn er ok út leystr með mér, sem hér sitr; 
ella munu vit sitja hér báðir“. Hon svarar: 
„Meira mannkaup ætla ek í þér sé enn hon- 
um“. „Svá sem þat er“, sagði Þorsteinn, „þá 
munu vit fylgjast burt heðan annathvárt báðir 
eða hvárrgiokkarr“. Hon gekk þá þangatsem 
Væringjar váru, ok beiddi útlausnar fyrir Þor- 
stein, ok bauð fé til. Þeir váru þess fúsir. 
Fekk hon svá um gengit með vinsældum sínum 
ok ríkdómi, at þeir váru báðir út leystir. Enn 
þegar Þorsteinn komst ór dýílizunni, fór hann 
til móts við Spes húsfreyju. Tók hon hann til 
sín ok helt hann á laun ; enn stundum var 
hann með Væringjum í herferðum ok reyndist 
hinn mesti fullhugi í öllum framgöngum. 

91. í þenna tíma var Haraldr Sigurðarson 
í Miklagarði, og kom Þorstcinn sér í vináttu 
við hann. Þótti Þorsteinn nú mikilhæfr, því 
at Spes lét hann eigi fé skorta. Lögðust þau 
nú á hugi, Þorsteinn ok Spes. Fanst mönn- 
um ok henni mikit um atgervi hans. Varð 
henni féskylmt mjök, því at hon helt sér mjök 
til vinsælda. Bóndi hennar þóttist ok finna, 
at hon tók sér háttaskifti, bæði í skaplyndi ok 
margri breytni, ok einkanlega í fjárauðn- 

Saknaði hann bæði gnlls ok gripa, er hurfu ór 
hennar geymslu; ok eitthvert sinn talaði Sig- 
urðr bóndi hennar við hana ok segir, at hon 
taki undarlega breytni upp — „þú gefr ekki 
gaum at góðsi okkuru“, segir hann, „ok sukk- 
ar því ýmsa vega; enn svá er sem ek sjái þik 
í svefni, ok viltu aldri vera þar stödd sem ek 
er; nú veit ek fyrir víst, at eitthvert ber til“. 
Hon svarar : „Ek sagða þér, ok svá frændr 
mínir, þá er vit kvámum saman, at ek vilda 
vera sjálfráð ok frjáls allra þeira hluta, sem 
mér stæði vel at veita, ok af því spari ek eigi 
fé þitt; eða viltu nökkut aðra hluti við mik 
tala, þá sem mér megi blygð í verða?“ Hann 
svarar: „Eigi er mér þat grunlaust, at þú 
haldir einhvern þannmann, er þér þykkirbetri 
enn ek“. „Eigi veit ek“, segir hon, „at mikit 
sé fyrir því, enn þó vil ek þat ætla, at þú 
megir þat með engum sannendum segja ; enn 
eigi munu vit tvau ein við talast, ef þú berr 
þessa óvísu at mér“. Hann lét nú falla niðr 
þetta tal at sinni. Þau Þorsteinn heldu fram 
hinu sama, ok váru eigi viðsjál við orði vándra 
manna, þvi at hon treysti vizku ok vinsældum. 
Oft sátu þau á tali ok skemtu sér. Þat var 
eitt kveld, er þau sátu í einu lofti, þar sem í 
váru gripir hennar. Hon bað Þorstein kveða 
nökkut, því at hon hugði bónda sitja við drykk, 
sem hann átti vanda til. Hon stengdi aftr 

dyrnar; ok er hann hafði kveðit um stuud, 
yar brotizt á hurðina ok kallat, at upp skyldi 
láta. Yar þar kominn bóndi með marga sveina. 
Húsfreyja hafði lokit upp einni stórri kistu, 
ok sýndi Þorsteini gripi sína; enn er hon kendi 
hverr var, vildi hon eigi lúka upp dyrnar. 
Hon talar við Þorstein: „Skjót er ráðagerð 
mín; hlaup hér niðr í kistuna ok lát hljótt um 
þik“. Hann gerði svá. Hon rak lás fyrir 
kistuna ok settist þar upp á. 1 því kombóndi 
inn í loftit, ok höfðu þeir þá brotit upp loftit. 
Húsfreyja mælti: „Því fari þér með svá miklu 
harki? eða fara ófriðarmenn eftir yðr?“ Bóndi 
svarar: „Nú er vel, at þú gefr sjálf raun, 
hver þú ert; eða hvar er sá maðr, er mest 
remdi raustina áðan? get ek at þérþykkihann 
fagrhljóðari enn ek“. Hon mælti: „Engi er 
allheimskr, ef þegja má; ferr þér ok svá ; þú 
þykkist vera slægr, ok ætlar, at þú munir 
festa á mér lygi þína, enn hér mun raun á 
verða; ef þú hefir satt at mæla, þá tak þú 
hann, þvi at eigi mun hann hlaupa út um 
veggina eða ræfrit íl . Hann leitaði um húsit ok 
fann eigi. Hon mælti: „Hví tekr þú hanneigi 
nú, ef þú þykkist þó eftir visu ganga?“ Hann 
þagnaði þá ok þóttist eigi vita, við hver brögð 
hann var kominn, ok frétti fylgdarmenn sina, 
hvárt þeim heyrðist eigi sem honum. Enn er 
þeir sá, at húsfreyju mislíkaði, varð ekki af 

vitnisburði þeira, ok sögðn, at jafnan heyrði eigi 
eftir því sem var. Gekk bóndi þá út ok þótt- 
ist vita sannendum, þó at hann fyndi eigi 
manninn. Lét hann þá af at forvitnast um 
húsfreyju og hagi hennar langa stund. Annan 
tíma var þat, enn miklu síðar, at þau Þorsteinn 
ok Spes sátu í fatabúri einu. Þar váru inni 
klæði bæði skorin ok óskorin, er þau bóndinn 
áttu. Sýndi hon Þorsteini marga dúka ok 
röktu í sundr ; ok er þau varði minst, kom 
þar at þeim bóndinn með marga menn ok brutu 
upp loftit; enn meðan þeir gerðu þat, rak hon 
klæðin ofan á Þorstein ok studdist við klæða- 
hlaðann, er þeir kvámu inn í húsit. „Hvárt 
muntu enn þræta“, segir bóndi, „at hér væri 
maðr hjá þér? munu þeir menn vera hér nú, 
er sá ykkr bæði w . Hon bað þá vera eigi svá 
óða — „mun yðr nú ekki bresta, enn látið 
mik vera kyrra ok skýfið mér hvergi“. Þeir 
leituðu nú um húsit ok fundu ekki ; gefa upp 
um síðir. Þá mælti húsfreyja : „Gott er þat 
jafnan, at gefa betri raun enn margir ætla, 
ok var þess ván, at eigi myndi þér þat finna, 
sem eigi var til; eða, viltu nú, bóndi, ganga 
við heimsku þinni ok bera mik undan þessu 
illmæli?“ Hann mælti: „Síðr ber ek þik und- 
an, at ek þykkjumst víst vita, at þú ert- sönn. 
at þessu, sem ek hefi á þik borit; skaltu ok 
verða þik við at hafa um þat mál ef þú getr 

þat af þér fært“. Hon kvað sér þat eigi í 
móti skapi; skildu þau með því tal sitt. Eftir 
þetta var Þorsteinn með Væringjum jafnan, ok 
þat segja menn, at hann hafi leitat ráða undir 
Harald Sigurðarson, ok ætla menn, at þau 
hefði eigi svá ór ráðit, ef þau hefði eigi hans 
við notit ok hans vizku. Og þá fram liðu 
stundir, gerði Sigurðr bóndi orð á því, athann 
myndi fara heiman at einhverjum erendum 
sínum. Eigi latti húsfreyja hann þess; ok er 
bóndi var á burt, kom Þorsteinn til Spes, ok 
váru þau þá jafnan bæði saman. Svávarhátt- 
at í garði hennar, at hann var húsaðr fram 
yfir sjáinn, ok váru þat nökkur hús, er sjár- 
inn gekk upp undir. Þar sátu þau Spes ok 
Þorsteinn jafnan, Þar var lítill hlemmr í 
gólfinu, svá at engi vissi, nema þau tvau. 
Skyldi hann opinn standa, ef skjótt þyrfti til 
at taka. Nú er frá bónda at segja, at hann 
fór hvergi á burt, nema hann leyndist, ok 
vildi speja um húsfreyju. Bar þat ok svá til, 
at þá er þau varði sízt á einu kveldi, ok þau 
sátu í sjávarloftinu ok skemtu sér, at þar kom 
bóndinn at þeim óvörum með fjölda fólks, ok 
leiddi nú nökkura menn til gluggs, er á var 
Msinu, ok bað þá sjá, hvárt eftir því væri, 
sem hann sagði. Állir sögðu, at hann hefði 
rétt talat, ok svá myndi fyrr hafa verit. 
Hlupu nú á loftit; ok er þau heyrðu brakit, 

mælti hon til Þorsteins: „Hér yerðr þú niðr 
at fara, hyat- sem kostar. Ger mér yísbending, 
ef þú kemst fram undan húsunnm“. Hann 
kvað já við ok steypti sér niðr í gólfit, enn 
húsfreyja spyrndi fæti sínum á hlemminn. Fell 
hann síðan aftr í lag, ok sá hvergi nývirki á 
gólfinu. Kom bóndi í loftit ok hans menn. 
Þeir fóru nú leitandi ok fundu ekki, sem ván 
var. Loftit var autt, svá at þar var engi 
hlutr inni, nema slétt gólfit ok pallar. Sat 
húsfreyja þar ok lék at fingrgullum sínum. 
Hon gaf sér fátt at þeim, ok lét sem hon ætti 
ekki um at vera. Nú þótti bónda öllu kyn- 
legra, ok spurði fylgdarmenn sína, hvárt þeir 
hefði eigi sét manninn. Þeir kváðust fyrir 
víst hafa sét hann. Þá mælti húsfreyja : „Hér 
mun koma at því sem mælt er, at 4 þrisvar 
hefir alt orðit forðum’. Hefir þér ok svá farit, 
Sigurðr 44 , sagði hon; „þú hefir gert mérþrisvar 
ónáðir, at því sem mér þykkir; eða eru þérnú 
nökkuru hygnari enn fyrir öudverðu í4 . „Ek 
var nú eigi einn til frásagnar“, segir bóndi; # 
„skaltu fyrir alt þat eiga undanfærslu, því at 
ek vil með engu móti þessa svívirðing hafa 
óbætta“. „Ek ætla“, segir húsfreyja, „at þú 
beiðir þess, er ek vil bjóða, því at mér þykkir 
allgott at færast undan þessum áburð; erhann 
svá á loft kominn, at mér verðr mikill van- 
metnaðr í, ef ek hrind honum eigi af mér“. 

„Einn veg skaltu þess synja“, segir bóndi, „at 
þú hafir eigi gefit góðs mitt né gripi“. Hon 
svarar: „Pann tíma, sem ek færumst undan, 
skal ek einn veg hrinda af mér öllum þeim 
greinum, sem þú hefir til mín at tala; enn 
hygg at, hvar niðr skal koma ; vil ek þegar 
undanfærslu fyrir svá fallin orð fyrir þenna 
áburð“. Bóndi lét sér þetta vel nægja, ok gekk 
í burt með sína menn. Nú er frá Þorsteini at 
segja, at hann lagðist fram undan húsunum 
ok gekk upp þar sem honum líkaði, ok tók 
sér eina skíðu með loganda eldi ok helt upp, 
svá at sjá mátti ór garði húsfreyju. Hon var 
löngum úti um kveldit ok um náttina, því at 
hon vildi vita, ef Þorsteinn kæmi á land; ok 
er hon sá eldinn, þóttist hon vita, at hann var 
á land kominn, því at þau höfðu þetta ráð 
gert með sér. Eftir um morguninn bauð Spes 
bónda sínum, at þau skyldu við talast fyrir 
biskupi um sín mál; ok hann var þess albúinn. 
Koma þau nú fram fyrir hann, ok hefir bóndi 
hinar sömu sakir við hana sem fyrr var greint. 
Biskup spurði, hvárt hon hefði við þetta kend 
verit fyrr, enn engi sagðist þat heyrt hafa. 
Þá spurði hann, með hverjum líkendum hann 
bæri þetta at henni. Hann leiddi þá fram 
menn, er set höfðu, at hon sat í læstu húsi, 
ok þar einn maðr hjá henni; ok á því sagði 
bóndinn sér grun, at sá maðr myndi glepja 

hana. Bisknp sagði, at hon mátti vel færast 
nndan þessnm ábnrð, ef hon vildi. Hon kvað 
sér nú allvel líka — „trúi ek u , sagði Spes, 
„at mér verði gott til eiðakvenna nm þetta 
mál u . Var henni nn nefndr eiðr ok ákveðinn 
dagr til at fram skyldi koma. Fór hon eftir 
þat heim ok lét vel yfir sér. Fnndnst þan 
Þorsteinn ok Spes ok gerðn ráð sín. 

92. Nn leið sá dagr, ok þar til sá dagr 
kom, sem Spes skyldi vinna eiðinn ; þá býðr 
hon til öllnm sínnm vinnm ok frændnm, ok 
setti sik til með hinum beztnm klæðnm, er hon 
átti. Margar dýrar konnr gengn með henni. 
Þá várn á vátviðri mikil. Vegrinn var vátr 
ok ein veisa mikil yfir at fara, áðr enn til 
kirkjn kæmi; ok svá sem Spes ok skarihennar 
kemr fram at veisnnni, var þar fyrir fjölmenni 
mikit ok fjöldi fátækra manna, er sér báðn 
ölmnsn, því at þetta var almenningsstræti. 
Allir þóttnst þeir skyldir vera at fagna henni 
sem knnnn, ok báðn henni góðs fyrir þat, er 
hon hafði þeim oft vel við hjálpat. Þar var 
einn stafkarl milli annara fátækra manna, 
mikill vexti ok hafði sítt skegg. Kvendit nam 
staðar við fenit, því at hoffólkinn þótti fenit 
óhreint yfirferðar; ok svá sem þessi hinn mikli 
stafkarl sá húsfreyna, at hon var betr búin 
enn aðrar konnr, mælti hann svá til hennar: 
„Góða hnsfreyja“, sagði hann, „haf til lítillæti, 

at ek bera þik yfir fen þetta, því at vér erum 
skyldir til, stafkarlar, at þjóna þér þat sem 
vér kunnum“. „Hvat, muntu vel bera mik“, 
sagði hon, „er þú getr eigi borit sjálfan þik?“ 
„Þó væri þér lítillætisraun“, segir hann. „ok 
má ek eigi bjóða betr enn ek hefi til, ok mun 
þér til alls betr takast, at þú hafir eigi metnað 
við fátækan mann“. ;; Yit þat fyrir víst“, segir 
hon, „berir þú mik eigi vel, þá verðr þat þitt 
húðlát eða annarrar svívirðingar meiri“. „Feg- 
inn vil ek hætta á þat“, sagði hann ok færð- 
ist á fætr út á díkit. Hon lét sem hon hugði 
allilt til, at hann bæri hana, enn þó fór hon 
á bak honum. Stumraði hann nú allseÍDt ok 
gekk við tvær hækjur; ok er hann kemr á 
mitt fenit, reiðir hann á ýmsar hliðar. Hon bað 
hann herða sik — „ok skaltu aldri verri för 
farit hafa enn þá ; ef þú fellir mik hér í niðr“. 
Leitar nú veslingr áfram ok færist nú í auk- 
ana; kostar alls kapps við ok kemst allnær 
landinu, ok þá drepr hann fæti ok rýkr áfram, 
svá at hann kastaði henni upp á bakkann, 
enn fell sjálfr í díkit upp undir hendr; ok í 
því er hann liggr þanninn, grípr hann til henn- 
ar, húsfrúinnar, ok festi hvergi á klæðunum; 
tekr hann þá saurugri hendi upp á kné henni 
ok alt á lærit bert. Hon spratt upp ok bann- 
aði, sagði, at jafnan hlyti ilt af vándum föru- 
mönnum — „ok væri þat maklegt, at þúlægir 

lamdr, ef mér þætti eigi skömm í því sakir 
vesaldar þinnar u . Hann mælti þá: „Missæl er 
þjóðin; ek þóttumst gera vel við þik, okhugða 
ek til ölmusu af þér, enn ek heflr af þér heit- 
ingar ok hrakning, enn ekki til gangs“; ok 
lét sem honum kvæmi í alt skap. Þótti mörg- 
um hann aumlegr, eDn hon kvað hann vera 
hinn mesta bragðakarl; enn er margir báðu. 
fyrir hann, tekr hon til pungs síns, ok váru 
þar 1 margir gullpenningar. Hon hristir niðr 
penningana ok mælti: „Haf þat nú, karl; aldri 
mun þat gott, at þú hafir eigi fult fyrir þat, 
er ek hefl hrakit þik, enda er nú við skilizt 
eftir því sem þú vant til u . Hann tíndi upp 
gullit ok þakkaði henni fyrir vel gert. Gekk 
Spes til kirkju, ok var þar fjölmenni mikit 
fyrir. Gekk Sigurðr at með kappi, ok ba5 
hana færa sik undan áburði þeim, sem hann 
hefði á hana borit. Hon svarar: „Eigi sinna 
ek þínum áburði; eða hvern mann kallast þú 
hafa sét í húsi hjá mér? því at jafnan verðr 
til einhverr dugandi maðr at vera hjá mér r 
ok kalla ek þat blygðarlaust; enn fyrir þat vil 
ek sverja, at engum manni hefi ek gull gefit, 
ok aí engum manni hefi ek saurgazt líkamlega, 
utan af bónda mínum ok þeim vánda stafkarli, 
er tók sinni saurugri hendi á lær mér, er ek 
var borin yfir díkit í dag“. Nú tóku margir 
undir, at þetta væri fullr eiðr, ok henni væri 

þat eigi mannlýti, þó at karl hefði fíflat á 
henni yáveiflega. Hon sagði, at þat mætti telja 
.sem til væri. Eftir þetta sór hon út svá fall- 
inn eið sem nú var greint. Mæltu þat margir, 
at hon myndi þat sanna sem mælt er, at lítit 
skyldi í eiði ósært“. Hon kveðst þat ætla, at 
vitrum mönnum skyldi svá lítast, at þettaværi 
æigi um grun gert. Þá töluðu til frændr henn- 
ar, at slíkt ^æri mikil skapraun burðugum 
konum, at hafa bótalausa þvílíka álygi; því at 
þat var dauðasök, ef kona varð opinber atþví, 
at hon hóraðist undir bónda sínum. Spes 
beiddi þá biskup, at hann gerði skilnað þeira 
Sigurðar, því at hon sagðist eigi vilja þola 
álygi hans. Fluttu þetta frændr hennar. Varð 
þá svá með atgangi þeira, at þau váru skilin, 
ok Sigurðr fekk lítit af góðeinu; var hann gerr 
ór landi burt. Fór þar, sem víða eru dæmi 
til, at hinir lægri verða at lúta. Gat hann ok 
engu fram komit, þó at hann hefði rétt at 
mæla. Spes tók nú við öllum penningumþeira, 
ok þótti hinn mesti kvenskörungr. Þá er 
menn hugðu at eiðstaf hennar, þótti mönnum 
sem grunr hefði i verit, ok ætluðu, at vitrir 
menn myndi hafa diktat fyrir henni þessi at- 
kvæði. Gátu menn þá upp grafit, at sá staf- 
karl, sem hana hafði borit, var Þorsteinn dró- 
mundr, enn þó fekk Sigurðr enga réttingþessa 
máls. 

93. Þorsteirm drómundr var með Yæring- 
jnm meðan mestr orðrómr lék á málum þessum. 
Yerðr hann svá frægr, at þar þótti varla því- 
líkr atgervismaðr komit hafa sem hann. Fekk 
hann af Haraldi Sigurðarsyni hinn mestaheiðr, 
því at hann virði frændsemi við hann; ok hans 
ráðum hefir Þorsteinn fram farit, at því er 
menn ætla. Bráðlega eftir þat er Sigurðr var 
ór landi rekinn hóf Þorsteinn bónorð við Spes; 
tók hon því sæmilega, enn veik þó til frænda 
sinna. Váru þá stefnur at áttar, ok kom þat 
ásamt með þeim, at hon myndi sjálf mestu 
fyrir ráða. Yar þá keypt með þeim, ok urðu 
þeira samfarir góðar ok höfðu auð fjár. Þótti 
Þorsteinn mikill gæfumaðr, hversu hann hafði 
ráðit ór sínum vandræðum. Yáru þau ásamt 
tvá vetr þar í Miklagarði. Eftir þat sagði 
Þorsteinn húsfreyju sinni, at hann vildi vitja 
eigna sinna aftr til Noregs. Hon sagði hann 
skyldu ráða. Seldi hann þá eignir þær er 
hann átti, ok höfðu þá of lausafjár. Réðust 
þau þá þaðan ór löndum með góðu föruneyti, 
ok fóru alla leið unz þau kvámu í Noreg. 
Tóku frændr Þorsteins harðla vel við þeim 
báðum, ok sá þat brátt, at hon var ör okstór- 
lynd; gerðist hon brátt harðla vinsæl. Áttu 
þau börn saman, ok sátu nú at eignum sínum 
ok undu vel sínu ráði. Þá var Magnús kon- 

ungr hinn góði yfir Noregi. Fór Þorsteinn 

18 

skjótt á fund hans ok var þar vel tekinn, því 
at hann var mjök frægr orðinn af því, erhann 
hafði hefnt Grettis hins sterka. Yita menn 
varla dæmi til, at nökkurs manns af íslandi 
hafi hefnt verit í Miklagarði, annars ennGrett- 
is Ásmundarsonar. Svá er sagt, at Þorsteinn 
yrði hirðmaðr Magnúss konungs. Sat Þorsteinn 
um kyrt níu vetr, síðan hann kom aftr í 
Noreg, ok þóttu þau hin mestu sæmdarmenn 
bæði. Þá kom utan ór Miklagarði Haraldr 
konungr Sigurðarson, ok gaf Magnús konungr 
honum hálfan Noreg við sik; váru þá báðir 
konungar í Noregi um hríð. Eftir andlát 
Magnúss konungs undu margir lítt, þeir sem 
höfðu verið vinir hans, því at allir unnu hon- 
um ; enn mönnum varð vangætt til lyndis Har- 
alds konungs, því at hann var harðr ok refs- 
ingasamr. Þorsteinn drómundr gerðist þá 
hnignandi, ok var þó hinn hraustasti maðr. 
Þá var liðit frá drápi Grettis Ásmundarsonar 
sextán vetr. 

94. Þá eggjuðu margir Þorstein at fara á 
fund Haralds konungs ok gerast honum hand- 
genginn; enn hann tók éigi undir þat. Þá 
mælti Spes: „Þat vil ek, Þorsteinn“, segirhon, 
„at þú farir eigi á fund Haralds konungs, því 
at vit eigum öðrum konungi meira vangoldit, 
ok þarf fyrir því at hugsa; enn vit gerumst 
nú gömul bæði ok af æskuskeiði, ok hefir 



GRETTIS SAGA. 


275 


gengit meir eftir ástnndan enn kristilegum 
kenningum eða röksemdura réttinda. Nú yeit 
ek, at þessa okkra skuld mega hvártki leysa 
okkrir frændr né fémunir; yil ek vit sjálf 
gjöldum skyld fyrir ; nú vil ek breyta ráðahag 
okkrum, ok fara ór landi ok á páfagarð, því 
at ek trúi, at svá má mitt mál leysast u . Þor- 
steinn svarar: „Mér eru þessir hlutir jafnkunn- 
igir sem þér, er nú talar þú; er þat skylt, at 
þú ráðir þessu, er svá gegnir vel, er þú létt 
mik ráða, er miklu var óvænlegar stefnt; ok 
skal svá breyta í öllu sem þú segir fyrir w . 
Þetta kom mjök á menn óvara. Nú var Þor- 
steinn tveim vetrum meir enn hálfsjötugr, ok 
þó hraustr til allra athafna sinna. Bauð haira 
nú til sín öllum frændum sínum ok tengda- 
mönnum, ok gerði bera fyrir þeim ráðstofnan 
sína. Tóku vitrir menn vel undir þat, ok þótti 
þó hinn mesti skaði at burtför þeira. Þor- 
steinn sagði eigi víst um aftrkvámu sína — 
„vil ek nú þakka yðr öllum“, segir hann, 
„hversu þér genguð um mitt góðs, meðan ek 
var ór landi næst; nú vil ek bjóða yðr ok 
biðja, at þér takið við fé barna minna ok þeim 
sjálfum, ok fæðið þau upp eftir því sem yðvarr 
er manndómr, því at ek er svá til aldrs kom- 
inn, at jöfn ván er, hvárt ek kem aftr eða 
eigi, þótt ek lifa; skulu þér svá fyrir öllu sjá, 

því sem ek á hér eftir, sem ek muni eigi aftr 

18 * 

vitja til Noregs“. Þá svöruðu menn, at margt 
væri gott til ráða, ef húsfreyja væri eftir til 
umsjár. Þá mælti hon : „Því fór ek utan ór 
löndum ok ór Miklagarði með Þorsteini, ok 
fyrirlét ek bæði frændr ok fé, at ek vilda, at 
eitt gengi yfir okkr bæði; nú hefir mér hér 
gott þótt; enn eigi slægir mik hér til langvista 
i Noregi eða hér í Norðrlöndum, ef hann ferr 
á burt; hefir ok jafnan þokki með okkr verit, 
ok ekki at áskilnaði orðit; nú munu vit bæði 
ásamt fara, því at okkr er kunnigar um þá 
hluti marga, er orðit hafá síðan vit fundumst“. 
Ok er þau höfðu þenna veg á gert um hagi 
sína, þá bað Þorsteinn valinkunna menn skifta 
ísundr fénu í helminga; tóku frændr Þorsteins 
þunn helming, er börnin skyldi eiga, ok fædd- 
ust þau upp með föðurfrændum sínum, ok urðu 
síðan hinir mestu þroskamenn, ok er raikil 
ætt frá þeim komin þar í ríkinu; enn Þorsteinn 
ok þau Spes skiftu í sundr sínum hlut fjárins, 
ok gáfu sumt til kirkna fyrir sál sinni, enn 
sumt höfðu þau* með sér. Réðust þau nú til 
Rómferðar, ok báðu margir vel fyrir þeim. 

95. Fóru þau nú allan veg þar til er þau 
kvámu til Rómaborgar. Svá sem þau kvámu 
fram fyrir þann, er til þess var skipaðr, at 
heyra skriftamál manna, þá sögðu þau sann- 
lega alt, hversu farit hafði, ok með hverjum 
klóksköpum þau höfðu sinn hjúskap bundit. 

Þau gáfu sik auðmjúklega undir þyílíkar 
skriftir sér til yfirbótar, sem hann vildi á þau 
leggja ; enn fyrir þann skuld, at þau höfðu 
sjálf’ orkazt hugar á, at bæta sína meinbugi 
án allri þröngvan ok hatri af kirkjunnar for- 
mönnum, þá var þeim létt um allar álögur, 
svá sem fremst mátti vera, enn beðin með 
blíðu, at þau skipaðist nú sem skynsamlegast 
fyrir sinni sál ok lifði hreinlega þaðan í frá, 
at fenginni lausn allra sinna mála. Þóttu þau 
vel ok vitrlega farit hafa. Þá mælti Spes: 
„Nú þykkir mér vel farit hafa ok lyktazt okk- 
art mál; höfum vit nú eigi ógæfu saman átt 
eina; kann vera, at heimskir menn dragi sér 
til eftirdæma okkra hina fyrri æfi; skulu vit 
nú gera þá endalykt okkars lífs, at góðum 
mönnum sé þar eftir líkjanda ; nú skulu vit 
kaupa at þeim mönnum, sem hagir eru á stein- 
smiði, at þeir geri sinn stein hváru okkru, 
ok mættim vit svá bæta þat, sem vit höfum 
brotit við guð w . Nú lét Þorsteinn lagða verða 
penninga til steinsmíðar báðum þeim, ok þvílíks 
annars sem þau þurftu, ok þau máttu eigi 
missa til viðrlifis ; ok at lyktaðri þessarri smíð, 
ok á viðrkvæmilegum tíma, ok öllum hlutum 
tilbúnum, skildu þau sína stundlega samvist at 
sjálfráði sínu, at þau mætti því heldr njótandi 
verða heilagrar samvistu annars heims. Settist 
þá í sinn stein hvárt þeira, ok lifðu svá lang- 

an tíma, sem guð vildi skipa, ok endu svá 
sína æfi. Hafa þat flestir menn sagt, at Þor- 
steinn drómundr ok hans kona Spes þykkja 
verit hafa hinir mestu gæfumenn, ór því sem 
ráða var; enn eigi hafa börn hans né afkvæmi 
til íslands komit, svá at saga sé. frá ger. 

Hefir Sturla lögmaðr svá sagt, at engi 
sekr maðr þykkir honum jafnmikill fyrir sér 
hafa verit sem Grettir hinn sterki. Finnrhann 
til þess þrjár greinir: þá fyrst, at honum 
þykkir hann vitrastr verit hafa, því at hann 
hefir verit lenget í sekt einhverr manna, ok 
varð aldri unninn meðan hann var heill; þá 
aðra, at hann var sterkastr á landinu sinna 
jafnaldra, ok meir laginn til at koma af aftr- 
göngum ok reimleikum enn aðrir menn; súhin 
þriðja, at hans var hefnt úti í Miklagarði, sem 
einskis annars íslenzks manns.; ok þat með, 
hverr giftumaðr Þorsteinn drómundr varð á 
sinum efstum dögum, sá hinn sami er hans 
hefndi. Lýkr hér sögu Grettis Ásmundarsonar, 
várs samlanda. Hafi þeir þökk er hiýddu, enn 
sá litla, er krabbat hefir söguna. Er hér verk- 
sins endir, enn vér sém allir guði sendir. 
Amen. 




Yísnaskýringar, 


1 (Önundr tréfótr). Mér ea at glatt, síz mættum 
skjaldar ellþrimu 1 . Mart hremmir til snemma 2 . Oss stóð 
geigr af galdrs gýgi 3 . Hykk, at flestum þegnum þykki 
lítit til mín koma. Þat es oss mest einhlítt til yndis- 
missu 4 . 

1. skjaldar ellþrima = skj. eldþruma, bardagi. — 2. 

margt dynr of snemma yfir oss. — 3. galdrs gýgr , bar- 
daga tröllkona, öxi eða höggvopn. 

Mér ekki glatt í geði, síðan (vér) áttum í bardagan- 
um. Margt ber oss að böndum áðr oss varir. Oss stóð 
geigr af vopnunum. Eg heid að flestum mönnum muni 
þykkja lítið koma til mín; það er oss til mestu leiðinda. 


2 (Yíkingar). Þessi vísuáttungr þarf engrar skýring- 
ar við. 


3 (Önundr tréfótr). Séðu 1 sár þín blæða. Sáttu mik 
brökkva nökkut? Einfættr auðslöngvir 2 fekk enga skeinu 
af þér. Meirr es mörgum Gjalpar snerru brjót 8 lagit 
málskalp 4 enn hyggjandi. Þegn er-at þrekvandr 5 í 
þrautir. 

1. séðu (= sjáðu) tg f. sjáðu livárt. — 2. auðslöngvir, 
maðr. — 3. Gjalp tröilkona; snerru-Gjalp, öxi; snerru - 
Gjálpar brjótr, axar brjótr, maðr. — 4. máUkálp , orða- 
glamr. — 5. = bygni. — 6. þrekvandr (af þrekr, vask- 
leikr og vandr, vanr við) hrauetr. 

Sjáðu sár þín blæði. Sástu mik hopa nokkuð? Hiun 
einfætti maðr fékk enga skeinu af þér. Mörgum manni 
er meir lagið orðaglamr enn hygni. Þessi maðr er ekki 
hraustr þegar á reynir. 

4 (Önundr tréfótr). Ek þótta ok Ságandi Beggjum 
fyrr hæfir at Hrotta breggvindi 1 , þá er hvast geirhríðar 
grand 2 gnúði. Nú verðr at stíga út á skorðu skæ 3 með 
einum íæti á vit 4 íslands. Þvísa 5 skaldi sígr 6 . 

1 . Hrotti , sverð (Fáfnis); Hrotta hreggvindr , bardagi. 
— 2. geirr , spjót; geirhríðar grand, bardagi. — 3. skœrr 
(eða Skœr), hestr; skorða, spýta undir hlið á skipi; 
skorðu skœr, Bkip. — 4. á vit , á vitjun, að vitja. — 5. 
þvísa = þessu. — 6. sígr , fer aftr. 

Við Stígandi þóttum fyrr hæfir í orrustu. Nú verðr 
að stíga á skip einum fæti á vitjun tii íslands. Þessu 
skáldi fer aftr. 

5 (Önundr tréfótr). Ævi gengr réttum 1 þesBum 
fleinhve88anda 2 of fold ok ríki; — enn sæfarinn ranga 
fákr 3 rennr. Ek hefi flýit lönd ok fjölda frænda, enn hitt es 
nýjast: kaup eru kröpp, ef ek hreppi Kaldbak enu læt 
akra. 

1 . réttr , reki; að leggja skip í rétt er = að iáta 
skip reka. — 2. fleinhvessandi, maðr. — 3. röng, bogair 
innviðir í skipi; fákr (Fákr)'hestr; ranga fákr, skip. 

Ævi inín, eða líf mitt. er á hrakningi um lönd og 
ríki; enn skipið rennr um sjóiun. Eg hefi fláið Iönd 
og fjölda af frændum, enn hitt er nýjast: það eru iil 
kaup, ef eg hreppi Kaldbak, cn miesi akra minna. 

G (Ókunnr höf.). Frægir rausnarmenn lauguðu fyrr 
rítar fránhvitinga 1 í ræfrhvössu bensævar ranni 2 . Nú rauð 
vómr 8 , sá er víða var frá tekinn sóma, af bleyði bæði 
hlýr 4 benja skóðs 5 i sýru. 

1 . rít , skjöldr; fránhvitingr , ormr; skjaldarormr, sverð. 
— 2. hensœr , blóð; rann , hús; rœfrhvast , með hvössu 
ræfri, uppmjótt; rann , hús; rœfrhvast hensœvar rann , 
sár veitt með hvössu vopni. — 8. vómr (eldra orð er 
vámr, og má sjá af því, að vísan er ekki mjög forn), 
vesalmenni. — 4. hlýr, hvk. hlið. — 5. henjaskóð , það 
sem er sárskætt, öxi. 

Frægir hreystimenn ruðu fyrr sverð i sárum. Nú rauð 
vesalmennið, sem víða er ófrægr, báðar hliðar vopasins 
(axarinnar) í sýru. 

7 (Ókunnr höf.). Ek frá at hervápn yrði heldr hörð 1 
at Rifskeijum, því at margir slyppir 2 menn lustu raest 
hvalklyppum 8 . Enn malm-Gautar 4 hafa mjök fast kastat 
móti þvestslyttum 5 . Þesai ímun 6 lízt oss óknyttin. 

1. hörð er sagt i háði, á að vera = lin. — 2. slgppr , 
vopnlaus. — 3. hvalkyppur , hvalþjósir litlar. — 4. malm - 
Gautr , mannkenning. — 5. þvestslytti (slytti, hvk., til í 
málinu enn („linur eins og slytti M ), hvalþjóe. — 6. ímun y 
orrusta. 

Mér er sagt að heldr hörð orrusta yrði að Rifskerjum, 

því að margir vopnlausir menn köstuðu smánm hvalþjósum. 
Og á móti köstuðu aðrir þvestslyttum. Þessi bardagi 
þótti oss ósæmiiegr. 

8 (Grettir Asmundarson). Þessi vísa þarf ekki skýr- 
ingar við. ving = vind eg. 

9 (Grettir Ásmundarson). Hodda-Grund 1 , menja 
etökkvir 2 vill brenna mik á báðum höndum; ek kenni þeas 
mjök; þat er höfugt ráð. Hörgerðr 8 , ek læt verða tekit 
óskornum nöglum á hringa hreyti 4 ; ek sé ger gögl 5 
gildra sára. 

1. hodda Grund , kona. — 2. menjastökkvir , maðr. — 
8. hör-Gerðr , kona. — 4. hringa hreytir , maðr. — 5. 
gögl (et ..gagl), eins konar villigæsir; sdragagl , hræfugl. 

Kona,- hann vill brenna mig á báðum höndum ; það er 
ilt ráð. Eg lét tekið á lionura með óskornum nöglum; 
eg sé hræfuglana búna til að drekka blóðið. 

10 (Ásmundr Iiærulangr). Grettir hefir fast flegna 
traust i Keingálu ; hann fær prettat mik; flest hin prúðu 
fljóð cru fámálug. Vitr drengr raun víst lengi veuja 
flestar kvaðningar 1 minar af sér; hin fríða hrings Hlin 2 
nemi hróði*. 

1. kvaðning, skipan. — 2. lirings Hltn , kona. — 8. 
hróðr , skáldskapr, vísa. 

Að öðru leyti þarf ekki vísan skýringar við; fámálug 
er tekið eftir Hóla útg., og er líkl. að það sé fult svo 
rétt sem fullmálug ; kvenfólkið hafi þagað yfir brekum 
Grettia. 

11 (Grettir Ásmundarson). Hygg at hamartröll 1 hljóp 

til Skeggja áðan fyr etundu með ramri för; blóðs gráðr 2 
yas á gunnar Gríði*. Só gein harðmynt um haus hán- 
um, enn hon sparði lítt vígtenn ok klauf enni; ek var 
hjá viðreign þeira. 

1. hamartröll , öxi. — 2. gráðr, græðgi. — 3. gunnr , 
orrusta; Gríðr, tröilkona; gunnar Gríðr , öxi. 

Að öðru leyti þarf vísan ekki skýringar við. 

12 (Grettir Ásmundarson). Byrjar skikkju blakkþollr 1 , 
ek hygg at heldr auðígir beiðendr Móins leiðai 2 bjoggu 
snauðan heiman. Enn ern auðnorn 8 réð sanna við mik 
fornan orðskvið fyr benskóðs 4 gjöf, at móðir er bezt barni. 

1. byrjar slcikkja , segl; Blakkr , hestheiti; segls hestr, 
skip ; skip-^oZZr, maðr.— 2. Móinn , ormsheiti; Móins leið, 
gull. — 3. auðnorn = gulls norn, kona. — 4. benskóð , 
sverð. 

Farmaðr, eg held að hinir efnuðu menn hafi búið mig 
fátæklega að heiman. Eq hin væna kona sannaði forn- 
an orðskvið með gjöf sverðsins, at ’móðir er bezt barni 1 . 

13 (Grettir Ásmundarson). Þessi vísufjórðungr þarf 
ekki skýringar við : kropna, krokna eða krókna, verða 
loppinn ; kyrpingr , litiimenni. 

14 (Grettir Ásmuudarson). Annat var þá es Hafliði 
át drafla 1 at inni 2 at Reyðarfelli; hann þóttisk þá heima. 
Ok 8 darra dómskreytandi 4 neytir tveggja nesja takreins 5 
dagverðar tysvar einum degi. 

1. drafli , ystingr. — 2. at inni , heima. — 3. ok er 
líkl. rangt; á líkl. að vera nú. — 4. darr , spjót; darra 
dómr , bardagi; bardaga skreytandi , maðr. — 5. tveggja 
nesja takreinn — reinn(hreiun) tveggja nesja taks; tveggja 
n. tak, það sem tvö nes taka, vík eða fjörðr ; íjarðar- 
hreinn, skip. 

Öðruvís ^ar, þegar Hafliði át drafla heima hjá. sér að 
Eeyðarfelli; hann þóttist þá vera á heimili eínu. Nfl 
neytir þesfl bardagamaðr skipsverðar tvisvar á dag. 
[Eða berst nú tvisvar (neytir darradagverðar) á skipinu]. 

15 (Hafliði siglingamaðr). Grettir stattu upp ór 
gróf 1 ; knörr 2 grefr hola vörru 3 ; minstu meginkátr á 
mál við hinn glaðláta svanna 4 . Hrund 5 , hör-Natima 6 hefr 
saumat þér fast at höndum; skorð 7 viii at þú verðir vel 
við meðan lönd eru niðri. 

1. gróf, (hér) bæli. — 2. knörr, skip. — 3. vörr, (hér) 
kjaifar. — 4. svanni, kvenmaðr. — 5. lirund, ókent konu- 
heiti. — 6. Nauma , (hér) Ásynja ; liör-Nauma, kona. — 
7. skorð , er hálfkenning f. skorð guils, eða e-ð því um 
líkt. 

Stattu upp úr bæli þinu, Grettir, skipið ristir mjög. 
Talaðu við hinn glaðláta svanna. Konan hefir saumað 
fast að höndum þér. Hún vill, að þú dugir vel meðan 
skipið er i hafi. 

10 (Grettir Ásmundarson). Stöndum upp, þót alltíð- 
um ríði undir skip ; ek veit at víf mun láta verr, ef ek 
ligg á knerri. Aldygg hvit kona mun hygcrja 1 því öil- 
ungis illa, ef ek skal hér láta vinna fyr mik hveit sinn. 

1. hyggja, una. 

Þessi vísa þarf ekki frekari skýringar við. 

17 (Grettir Ásmundarson). Báru blikrýrandi 1 , mér 
befr-a 2 brugðizt bauga ván i haugi; bragnar 3 spyri þetta 
brátt at skýru 4 . Þó sé ek hitt, at fár Hrotta hríð-Ullr 5 ' 
muni leita þinig 6 full-teitr 7 at Fáfnis mýri 8 . 

1. bárublik, gull, gulls rýrandi maðr. — 2. liefr-a =~ 
hefir eigi. — 3. bragnar, menn. — 4.at skýru = ljósiega. 
— 5. Hrotti, sverð; Hrotta-lirið', bardagi; bardaga Ullr 

{Áss), maðr. — 6. þinig, hingað. — 7. = fullglaðr. — 
8. Fáfnis mýrr , gull. 

Maðr, mér hefir ekki brngðist gullsvouin í hauginum ; 
menn frétti þetta brátt greinilega, þó sé eg hitt, að fáir 
menn muni leita með mikilli gleði eftir gullinu hér. 

18 (Grettir Ásmundarson). Báru hyrlestir 1 , ek fekk 
tekit sax, þat er vexir 2 sár seggja, í firna dökkum haugi. 
Draugr fell. Ok dýrr hjalma logi, 8 hættr alms angrs ýt- 
um 4 , skyldi aldri ganga mér firr 5 hendi, ef ek ætta. 

1. báru hyrr, gull; gulls lestir, maðr. — 2. vexa , láta 
vaxa. — 3. hjalma logi , sverð. — 4. almr, bogi; alms 
angr, sverð; sverða ýtar, menn. — 5. firr = fjarri. 

Að öðru lcyti þarf ekki að skýra vísuna. 

19 (Grettir Ásmundarson). (Yér) höfum búit tólf 
gunnelds runnum 1 gröf bjá gjalfri 2 . Ek nam einn ótrauðr 
vinna öllum bráðan dauða. Veiborin, ítr gulls selja, hver 
verk, þau es einn íær orkat, munu of görvask gild, ef 
slík eru lítil ? 

1. gunneldr sverð ; sver örunnur, maðr, — 2. gjálfr , 
(hér) sjór. 

Að öðru leyti þarf ekki að skýra vísuna. 

20 (Grettir Ásmundarson). Sá víg-NjÖrðr 1 es görði 
vitja vetrliða 2 í haust, kvam oft heim í húmi, enn blæddi 
engu. 8 Otrs akra Ullar sáu-t mik sitja síð fyr bjarnar 
híði. Þó kvam ek út ór hellisskúta. 

1. vig-Nj'örðr , maðr. — 2. vetrliði , björn. — 3. enn 

engu blœddi er tg. Boers f. þá engum blœddi . 

Síðari hlut vísunnar hefir Boer þannig: 

Sáut — otrs — mik sitja 
síð fyr bjarnar hiði 

þó kvamk — Ullar akra — 
út ór helliaekúta. 

Hann hefir því breytt 5. og 7. vísuorði: 

Sá engi mik aitja 

og 

þó kom ek ullar otra, 

enn þessi tilg. er íremr ósenníleg. Með því móti má þó 
fá vit í vísuna. Boer skýrir 5. og 7. vo. þannig: otrs 
dkr = ormaból, gull; gulls Ullar (Ullr , Áss), menn. 

Sá er gerði vitja vetrliða í haust, kom oít hræddr heím 
í húmi, enn blæddi engu. Menn sáu mig ekki sitja síð 
dags við bjamarhíðið; þó kom ek út úr hellisskútanum. 


21 (Grettir Ásmundarson). Ek gat forðum unnit 
iugtanDa; 1 orð lék á því. Hugstríðr reif hart meginsiðan 
feld at höidi. 2 Bellinn 8 baugs-Baidr 4 olli bví, enn nú skal 
gjalda; ek þykkjum ekki oft allhælinn 5 1 kappmælum. 

1. iugtanni , íugtanni , jugtanni stendr í hdr., og úr 
því hefir verið búið til ígultanni, sem bæði er algengt í 
íslenzkum kveðskap og þýðir þá björn, bjarndýr, enn finst 
líka í 8ænsku alþýðumáli sem lýsingarorð igeltdnd um 
þann sem er akögultentr. Enn Boer getr til, og er það 
ekki ólíklegt, að orðið Bé upphaflega íhöggtanni (sbr. 
höggormr). — 2. höldr , maðr. — 3. bellinn , hvepsinn. 
— 4. baug-Baldr , maðr. — 5. áll-liœlinn , mjög hælinn, 
raupsamr. 

Eg gat forðum unnið björn; það varð orðfleygt. Hinn 
grimmi björn reif hinn BÍða feld af mér. Hinn hvepsni 
maðr olli því, enn nú skal hann gjalda þese. Eg þykist 
ekki vera sjálfhæiinn venjulega, þegar eg tala um 
hreystiverk. 

22 (Grettir Ásmundarson). Þorfinnr, Þundar aldar 
seesi, 1 vas alinn 2 til hjalpar oss, þá es víf, lukt og læst 
í valskorum, 3 of kvaddi mik lífs. 4 

1. Þundr , Óðinn; öld, menn; menn Óðins, Eiuherjar, 
kappar; sessi , seBSunautr; Þundar aldar sessi, ses^unautr 
eða jafningi kappi. — 2. alinn , skapaðr, ætleðr. — 8. 
vif lukt oli lœst í valskorum , Hel. — 4. (um eða) of 

kvaddi mik lífs = heimtaði lífið af mér. 

Þorfinnr, jafningi heztu kappa, var ætlaðr til að hjálpa 
oss, þegar Hel, sem býr í bústað dauðra manna, kvaddi 
mig lífsins. 

23 (Gréttir Ásmundarson). Ok stálgoðsbana Begins 
skáli Rauðahafs stórskip 1 vas, es manna mest varnaði 
mér Býlests bróðurdóttur. 2 

1. stálgoð, Hrungnir; fírungnis bani , Þórr; Reginn , 
dvergsheiti; Begins skáli, steinn; Rauðahafs stórskip , 
drómundr, forn skip í Miðjarðarhafi. Þetta ait merkir 
því: Þorsteinn drómundr. — 2. Býlestr , bróðir Loka; 
bróðurdóttir Býlests er þvi Hel. 

Þat var Þorstcinn drómundr, er manna mest bjargaði 
mér úr Hfshættu. 

24 (Grettir Ásmundurson). Þengils 1 mönnum þótti 
þá eigi dælt at sækja oss, es hlébarðr 2 vildi brenna 
bragða borg 3 hlífar eldi. 4 

1 . þengill , konungr. — 2. hlébarðr (= leopard), (hér) 
björn. — 3. bragða borg , böfuð. — 4. hlífar eldr, sverð; 
brenna bragða borg hlífar eldi, höggva höfuð mannsmed 
sverði. 

Að öðru leyti þarf vísan ekki skýringar við. 

25 (Grettir Ásinundarson). fíöldr 1 lét Máks syni 2 
goldit kapp; sverða hríð gerðiek þá með hepni; hrafn 
gat at slíta hrát hold. Vágs viggríðandi 8 vas enn síðan 
at vígi Skúfs ok Bjarna; hann bar gjarna greipr at 
gunni. 4 

1. höldr = Þorgeirr Hávarsson. — 2. Máks sonr , 
Þorgils Máksson. — 8. vigg, hvk., hestr; vágs hestr, 

fikip; skip ríðandi, farmaðr. — 4. gunnr , orrusta. 

Sá lét Dorgils Mákssyni goldit kapp; bardaginn gekk 
heppilega; hrafnar átu hræin. En síðan var farmaðrinn 
að vígi Skúfs og Bjarna. Hann var fús til að berjast. 

26 (Grettir Ásmundarson). Ek veit eigi, nema Jalf- 
aðr 1 svelli kverk 2 utan at þér sjalfum fyr kapp ok 
orku; þat er kvelling. 8 Svá bannaði seim-Gauts sinni 
nngum þinul fjalla 4 ákall 5 endr fyr löngu, es ek vas heima. 

1. Jalfaðr , Oðinn, en annað Óðins heiti er Auðun. — 
2. svella, láta bólgna. — 3. kvelling , hörmung. — 4. 
seim-Gautr, maðr (Barði); sinniseim-Gauts, fylgjari hans; 
þinull fjalla, ormr, enn Grettir er líka orms heiti. — 
5. hanna ákall , taka fyrir kverkar. 

Eigi má vita, nema Auðun taki kverka taki á þér fyrir 
kapp þitt og orku; það er hörmung. Svá bannaði félagi 
mannsins (Barða) (Auðun) ungum Gretti að kalla (tók 
fyrir kverkar honum). 

Boer tckr síðara helming vísunnar öðruvis : Seimsinnir, 1 
svá bannaði Gautr 2 endr fyrir löngu ákall ungum fjalla 
þinul, þá es ek vas heima 

1. seimr , auðr; seimsinnir , maðr. — 2. Gautr , Óðinn = 
Auðun. 

Svo tók Auðun fyrir kverkar mér fyrir löngu, þegar 
eg var heima. 

27 (Grettir Ásmundarson). Mistar mðtkennandi, 1 ek 
treysti mér við þrenna í Hildar veðri, 2 hvat heiftminnigt 8 
es skal vinna. Ek vil-at mæta fleiri farBætendum 4 enn 
fjórum í gnýfengnum 5 Gungnis gráð 6 , ef ek skal 
ráða. 

1. Mist, valkyrja; Mistar mót, hardagi; Mistar mót- 
kennandi , Bá er kann að berjaBt. — 2. Hildar veðr, 
bardagi. — 3. heiftminnigt , fjandsamlegt. — 4. farsœt- 
andi, sá sem sætir skipum, sitr fyrir skipum, víkingr. 
— 5. gnýfenginn, gnýmikill. — 6. Gungnir , geir óðins; 
geirs gráðr, geirs græðgi, bardagi. Dr. Jón Þorkelsson 
getr til, að gráðr geti líka verið sama sem gola, lítill 
vindr. Sú. merking er enn tii í orðinu : lítið gráð, en 
gráðr = græðgi hefir og verið haft fram á miðja 17. 
öld, því það kemr fyrir í sálmum Hallgríms Péturssonar: 
„Júdas í girndar gráði u . 

3. vo. er annaðhvort ekki rétt eða hún sýnir, að vísan 
er ekki mjög forn: aðalhendingar hvað - veð-. Við þessn 
gerir Boer með því að setja: 

hvata í Hildar móti. 

Bardagamaðr, eg treysti mér við þrjá menn í orrustu, 
hvað fjandsamlegt sem vinna skal. (Enn) eg vii eigi 
mæta fleirum hermönnum enn íjórum í bardaga, ef eg á 
að ráða. 


28. (Grettir Ásmundarson). Tunga verðr boga siöngvi 1 
jafnan of-löng til orða. Því kemr þar fyrir þung hefnd 
til sumra. Margr beiðir benlinns borgar 2 hefr görvar 
minni sakir enn þú, Ferðalangr, þót fengir fjörtjón. 

1. boga-slöngvir , maðr. — 2. beinlinnr, sárormr, epjót 
eða sverð ; sver ö-beiðir, maðr. 

Að öðru leyti er vísan auðskilin, 


19 

29 (Grettir Ásmundarson). Þrimu rækir 1 snart ímun- 
bukl 2 , þat es fekk áspyrnu ökla þyrnis 8 , at snæðings porti 4 . 
Snækolls. Kjálkar rifnuðu á bringu ; svá tvískifti enn 
járnvarði brodda gangs bálkr 5 tanngarðs toftum 6 . 

1. þrima, bardagi; þrimusœkir, bardagamaðr. — 2. 
ímun , bardagi; imunbukl , skjöldr. — 3. oklaþyrnir , fótr. 

— 4. snœðingsport , munnr. — 5. broddagangr , örvadrif. 

— 6. tanngarðstóftir, munnr. 

Bardagamaðrinn snart skjöldinn, sem slegizt hafði með 
fæti hans að munni Snækolls. Kjálkar rifnuðu á bringu; 
svo tvískifti skjöldrinn tanngarðshvolfinu. 

Boer tekr fyrri helming vísunnar öðru vís: ímunbukl 
þrimu rækis, þat es fekk áspyrnu öklaþyrnis, snart 
snæðings port Snækolls. 

Skjöldr bardagamannsins, sem fótrinn rakst á, kom við 
munn Snækolls. 

30 (Grettir Ásmundarson). Altkom senn at svinn- 
um bragar tíni 1 , sekt mín, drengr skai drjúghljóðr 2 af 
dauða föður ok svá bróður. Heðins snótar mótrunnr 3 , 
margr sverða brjótr 4 skal þó í morgin 5 verða daprari um 
slikar sútir. 

1. bragar tinir, skáld. — 2. drjúghljóðr, mjög angrvær. 

— 3. Heðins snót, Hildr, hildar mót, orrusta. — 4. sverða 
brjótr , maðr. — 5. í morgin (d. imorgen) á morgun, þeg- 
ar frá líðr. 

Að öðru leyti er vísan auðskilin. 

31 (Sveinn at Bakka). Barðelds beiðir 1 reið heðan á 
braut. Hjalmþollr 2 lét þjófs 3 hönd hrífa um Söðulkollu 
næri garði. Sá Þundar skýss Freyr 4 mun fullsterkr at 
fleirum svaðilverkum enn þesau. Þats heldr, hann mun 
bellinn. 

1. barð, skjöldr, skjaldar eldr, sverð; svetðbeiðír, maðr. 

— 2. hjalmþollr (hjálmviðr), maðr. — 3. þjófs tg. f. 
þjófr. — 4. Þundr , Óðinn ; Óðins ský, Bkjöldr; Bkjaldar 
Freyr, maðr. 

Bardagamaðrinn reið á burt heðan. Hann tók Söðul- 
kollu þjóf8 hendi nærri garði. Sá maðr mun fær til að 
gera meiri svaðilverk enn þetta. Það er helzt, að hann 
mun vera glettinn. 

32 (Grettir Ásmundarson). Bráðlyndr almþollr 1 , 
segðu í breiðar bygðir, at þú fyndir Söðulkollu alt upp 
hjá Kroppi. Þar vas Btaddr á steddu 2 í svörtum kufli 
drengr Bá es drýgir löngum dufl 8 ; strjók allmikinn 4 , Halli. 

1 . almr , bogi, almþollr , bogaviðr, maðr. — 2: stedda, 
meri. — 3. tafi um pccinga. — 4. strjúli allmikinn , flýttu 
þér. 

Að Öðru leyti er vísan auðskilin. 

33 (Sveinn at Bakka). Sáttu 1 hinn reitni 2 slægr 
slyttimakr 8 reið hrossi frá næstum bæjum? Osb er mikil 
raun at Blíku. Heraðsmenn Bkulu nefna hvinni 4 hefning 
fyr þat. At hváru 5 skal (hann) bera blán búk, ef ek nái 
hánum. 

1. sáttu = sástu. — 2. reitinn , ðdæll. — 3. slyttinn 
latr; makr (lýs. orð, hér n.), sá sem hver maðr getr við 
ráðið, sbr. makráðr, makindi; slyttimakr er því 6- 
menni. — 4. hvinn , smáþjófr. — 5. at hváru , að minBta 
kosti. 

Fyrir hefning —- nefna hefir Boer hegning — egna. 

Sástu hvar hinn ódæli ónytjungr reið hrosBÍ frá næstu 
bæjum. Oas er mikil raun að slíku. Heraðsmenn skulu 
hegna honum fyrir það. Að minsta koati Bkal hann bera 
bláan búk ef eg næ honum. 

34 (Grettir Ásmundarson). Allvelborin vella vígdís 1 , 

19* 

færðu hafloga 2 hirði gamauvíeu. Hér ferr lautar gripr* 
breut. Ek, orðrakkr Yggs líðtrjafi 4 , vilda ríða jöldu 5 , svá 
æst, at ek man gista at GiUbakka. 

1. vell gull; vella vígdís; gulls valkyrja, kona. — 2. 
haflogahirðir, gullshirðir, maðr (Sveinn). — 3. gripr 

lautar , ormr = grettir == Grettir. —4. Yggs líð , Óðins 
drykkr, skáldakapr; Yggs líðgjafi, skáld. — 5. jalda , 
meri. 

Yelborna kona, íærðu manninum gamanvísu. Grettir 
fér hér á braut. Eg, orðhvata skáldið, mun ríða merinni 
svo hart, að eg mun gista að Gilsbakka. 


35 (Sveinn at Bakka). Hverr kjörgráðsboði 1 reið hóti 
fyrri áðan hart heðan í róstuveðri á svörtu hrossi? Sá 
hundeygr drengr 2 , djarír ok dáðum horfinn, hann mun í 
dag at sönnu heidr lengi rekast undan. 

1. hjörr, sverð; hjörgráðr, bardagi; hjörgráðs boði , sá 
er býðr bardaga. — 2. hundeygr, með hundsaugu, ósvíf- 
inn. 

Að öðru leyti er vísan auðskilin. 

36 (Sveinn at Bakka). Þessi vísuhelmingr er auð- 
skilinn. 

37 (Grettir Ásmnndarson). Þessi vísuhelmingr er 
lika auðskilin. 

39 (Grettir Ásmundarson). 3. og 4. vo. hefir Boer: 
ysjungr Arfs ok Gneista 
afl íangvinar Hafla. 

Ysjungr Hafla fangvinar Arfs ok Gneista afl 1 varð 
vápnsóttr í þróttar byr 2 í Veðrafirði 8 . Nú es Atla mak- 
lega goldit andrán, þats honum vas ósjötlat 4 fyrr. Hann 
hné dauðr á fríðri fold. 

1. ysjungr, björn; Hafliði, jötunn; fangvinr , sá er 
glímir við e-n; E.afla fangvinr , Þórr; Hafla fangvinar 
ysjungr = Þorbjörn; Arfr og Gneisti eru öxnaheiti, afl 
Arfs ok Gneista = Öxna megin. — 2. Þróttr , Óðinn; 

ÓðinB byrr, bardagi. — 3. veðurr , hrútr; Veðrafjörðr , 

Hrútafjörðr. — 4. ós jöslat, óbætt. 

Þorbjörn öxnamegin varð’vápnsóttr c í bardaga í Hrúta- 
firði. Nú er Atla maklega goldið ’andrán 1 (maklega hefnt) 
enn það var honum ekki bættfyrr. ’Hann hné dauðr á 
fríðri fold 5 . 

40 (Grettir Ásmundarson). Þessi vísa er auðakilin. 

marþak , is; marþáks fjörðr , ísafjorðr. 

41 (Grettir Ásmundarson). Margir sögðu mér hæfa 
þau mægðalaun, es Sigarr 1 veitti, unz rekkar fundu reyni- 
runn 2 , lofgróinn laufi sæmdar. 

1. Sigarr , fornkonungr lét hengja Hagbarð fyrir það, 
að hann nam á burt Signýju dóttur hans; mœgðalaun 
Sigars eru því henging. — 2. reynirunnr er sama sem 
björg Þórs = Þorbjörg. Sbr. EÖguna um Þór, er hann 
óð yfir ána Vimur, enn hún braut uppi á öxl honum; náði 
hann í reynirunn við bakkann og steig svo úr ánni; því 
er þat orðUk haft, at „reynir er björg Þórs w , segir í 
Sn. Eddu. 

Margir sögðu, að hæfiiegt væri að eg væri hengdr, 
þar til er menn fundu hina lofskreyttu (ágætu) konu 
Þorbjörgu. 

42 (Grettir Ásmundarson). Þessi vi3a þarf engrar 
skýringar við. 

43 (Grettir Ásmundarson). Hjálp tveggja handa 
Sifjar-vers 1 , bað mik fara með sér; sú gafÞundar beðju 

þveng 2 góðan hest, ea gæddi mik friði. (Boer : ok gæddi 
fiiði). 

1. Sif, kona Þórs; Sifjar verr, Þórr; hjálp Sifjar 
vers , b.jörg Þórs = Þorbjörg. — 2. Þundr , Óðinn; beðja, 
kona; kona Óðins Jörð; jarðar þvengr , ormr = Grettir. 

Þorbjörg* bað mig fara með sér: sú gaf Gretti góðan 
hfst og ’gæddi friði'. 

44 (Loftr = Hallmmidr). Ek ætla í hreggs hrun- 
ketil 1 niðr frá etórsteypi frerum 2 . Þar má grundarhængr 3 
hitta lítinn stein ok hnefa land. 

1 . hregg , stormr; hrun , hávaði; hreggshrunketili á að 
vera hellir Hallmundar, sem stormrinn bylr á. — 2. frer 
hvk., hjarn, froeinn snjór; stór steypifrcr, jökull, Balljök- 
ull. — B. grundar hœngr , ormr = Grettir. — - 4. lítill 
steinn , hallr; hnefa land , hönd = rnund; lítill steinn og 
hnefa land = hallr og mund = Hallmundr. 

45 (Loftr = Hallmundr). Þessi vísa þarf ekki 
skýringar. 

* 46 (Grettir Asmundarson). Snarr Illugi ok malma 
skúrar mundangshvatr 1 Atli stóð mér fjarri þá es enn 
armi Loftr ófælinn dró mér endr álar 2 ór hendi. Ek 
vilda sjaldan vesa staddr svá. Horsk brúðr stýkrhvarma 
ef hræðumk. 

1 . mundang , meðalhóf; malma skúr , bardagi; mundangs 
hvatr malma skúrar , nokkum veginn röekr í bardaga.— 
2. álar, ólar, (hér) beizlistaumar. 

Hinn ’snari’ Illugi og Atli, sem líka er nokkurn veg- 
inn röskr í bardaga, stóðu mér fjarri, þegar hinn armi 
Loftr dró óhræddr ólar úr hendi rcér. Hin vitra kona 
angrast af hugleysi mínu. 

47 (Grettir Ásmundarson). Þarf engrar skýringar 
við. 

48 (Grettir Ásmundarson). Vígfáss vápnhríðarnaðr 1 
varð fram stíga á benstíga 2 í VirfilB veðri 3 í viðrisfirði. 4 
Kostr mun traustum köppum at erfa 5 Keldhverfinga. 
Komumk undan. Hvatr Hallmundr ðr helli olli því. 

1. vigfúss vápnhríðar naðr, drápgjarnt everð. — 2. 
benstígar , blóðugir vegir, (ef til vill) bardagavöllr. — 
8. Virfill , víkingsheití; Virfils veðr, bordagi. — 4. viðrir , 
örn; viðrisfj'órðr , Arnarvatn. — 5. erfa , gera erfi eftir. 
6. komumk, tg. f. er komst. 

Hið drápgjarna sverð varð að koma fram á bardaga- 
völlinn við Arnarvatn. Hinir hraustu kappar áttu þar 
kost á að gera erfi eftir Keldhverfinga. Hinn hrausti 
Hallmundr úr helii olli því að eg komet undan. 


49 (Grettir Ásmundarson). Marr 1 , sá es rispar 
tönnum raunlítt, 2 rennr mest fyr öðrum hesti, es bítask 
skal né mæðisk fyrri 8 . Enn margnenninn 4 Gísli rann 
þenna dag físandi fyr mér of Mýrar. (Hann) es firðr 
fremd ok sæmdum. 

1. marr, hestr. — 2. sá er bízt mjög illa. — 3. 
mæðist eigi, heldr leggr á flótta. — 4. margnenninn , 
margskiftinn. marglátr. 

Svo sem sá hestr, sem bízt mjög illa, rennr þegar 
undan öðrum hesti, er bítast skal og raæðist eigi fyrri 
(heldr ieitar undan), svo rann hinn margláti Gísli þenna 
dag físandi undan mér yfir Mýrar. Hann skortir 
bæði álit og heiðr. 

50 (Grettir Ásmundarson). Hornflæðar hitði-Sága 1 

stór Stsinólfs höfuðskeina mun nú eigi hæg at græða; 
þó eteyptusk fieiri. 2 Þung ván es um ævi Þorgils, því 
at bein sprungu. Lýðr segir þar átta aðra auðbrjóta 8 
dauða. 

1. hornflœðr , vin; Sága , gyðja, Ásynja; víns hirði- 
gyðja, kona. — 2. fleiri féllu. — 3. auðbrjótr , mann- 
kenning. 

Að Öðru leyti þarf vísan ekki skýringar við. 

51—57 (Hallmundr). Þessar vísur þurfa litilla skýr- 
inga við. 

52. v. sýna stuncl , góða stund. 

54. v. skýlihögg , skáhögg. 

56. v. Uendingar , hálftröll. 

57. v. alfa kind , afkvæmi álfa. 

5S (Grettir Ásmundarson). Ek rið eigi hóts 1 á 
móti randar rækimeiðum. 2 Þraut es sköpuð þessum 
þegni. Ek fer einn á brautu. Ek vil eigi finna snara 
Viðris balka vinnendr. 3 Ek leita mér færa. Ek man 
eigi þykkja þér ærr. 4 

1. hóts (ef. af h ó t) == hót (i nútiðarmáli). — 2. rönd, 
skjöldr; randar-rœkhneiðr, maðr. — 3. Viðrir, Oðinn; 

balkr , stormr; Óðins stormr, bardagi, bardaga vinnendr , 
menn. — 4. œrr, vitlaus. 

Eg rið ekki hót á móti þeim. Þessi maðr mun rata 
i vandræði. Eg fer einn á burt. Eg vil ekki finna 
þessa menn. Eg leita mér færis. Þér mun ekki þykja 
eg vera vitlaus. 

59 (Grettir Asmundarson). Ek hnekki frá 1 þars 
mjök stórir flokkar Þóris fara; mér er a þerfilegt 2 at 
hverfa i þeira þys. Forðumk 3 frægra virða fund; ek á 



VÍSNASKÝRINGAR. 


297 


veg til lundar 4 — ek verð at hirða Heimdalls hjör — 
björgum svá fjörvi. 

1. ek hnekki frá , eg fer undan. — 2. þerfilegt = þarf- 
legt. — 3. forðumk, eg forðast. — 4. lundr, skógr. í 
nánd við sögustaðinn hefír verið, og er enn, hið skógi- 
vaxnasta hérað á Undinu, Axarfjörðr. — 5. Heimdalls 
hjör , höfuð, sem Heimdallr var lostinn með. 

Að öðru leyti þarf vísan ekki skýringar við. 

60 (Grettir Ásmundarson). Svinn gullbúa stólaSól,* 
þú munt kunna segja feður þínum, þót orð mín skifti 
oft eugu, 2 hvar ek rík um breiðan bæ barðjóðs 3 ok nær 
garði með hinn þriðja dreng; lið láðskreytis 4 es lítit. 

1. gullbúi , ormr; gullbúa stóll , ormsból, gull; gulls Sól, 
kona. — 2. engu< tg. f. eigi. — 3. barð , skegg; barðjóð, 
barn skeggs = Skeggjason. — 4. láðskreytir , maðr. 

Hin hygna kona, þú munt segja föður þínum, þótt 
engu varði um orð mín, að eg hafi farið fram hjá hinum 
stóra bæ (Dóris) Skeggjaeonar nærri garði fneð hinn 
þriðja maun. Eg hefi lítið lið. 

61 (Grettir Ásmuudarson). (Ek) gekk í hið dökkva 
gljúfr; veltiflug steina gein úrsvölum munni við hjör- 
hríðar hlunns gæði. 1 Flugstraumr lá fast framan at 
brjósti í Naumu 2 sal, heldr hörð fján Braga kvánar 3 
kom á herðar skaldi. 

1. hjörhríð , bardagi; hlunnr, (hér) sverð(?); lijörhríðar 
hlunns gœðir , maðr. — 2. Nauma , tröllkona. — 3. fján 
= fjón, hatr; Braga kván , Iðunn ; hÖrð fján Braga 
kvánar = ilska Iðunnar = iðunnar; hin hatrsfulla iða 
kom á herðar mér. 

Eg gekk í hið dökkva gljúfr; hengiflug gein við mér 

með köldum munni. Stranmrinn af berginu skall á 
brjóstinu á mér og á herðar mér kom bin hatrefulla iða. 

62 (Grettir Ásmundarson). Ljótr mellu vinr kvam 
í móti mér ór helli. Hann fekst heldr Iengi við mik, 
at sönnu harðfengr. Ek lét harðeggjat heítisax 1 höggvit 
af skefti; bjartr gunnlogi 2 klauf svarta bringu Gangs. 8 

1. heftisax , eins konar vopn, fleinn með skafti. — 2. 
gunnlogi , sverð. — 8. Gangr, jötunsheiti. 

Að öðru leyti þarf ekki vísan skýringar við. 

68 (Grettir Ásmundarson). Margr menjarunnr 1 hefr 
í morgin dulizt við kunnan. Tvær grímur renna víst á 
rannsíma runna. 2 Leikborði 8 es heldr skotit fyr hvass- 
orða hölda. Öld bilar at halda orð. Alt slafr 4 dró af 
Hifri. 

1. menjarunnr , maðr. — 2. rannsíma = randsíma, 

skjaldarfetill; skjaldarfetils runnr , maðr. — 8. leikborði 
skotit fyrir, þeim er sýndr leikr á borði. — 4. slafr , 
slaðr. 

Margir ókunnir menn hafa ekki þekt (hér) i morgun 
mann sem þeir annars þekkja; renna víst tvær grímur 
á þá. Þessum hvassorðu mönnum er 6ýndr leikr á borði. 
Menn hætta að halda orð. Það hefir dregið af mælgi 
Hafrs. 

64 (Grettir Ásmuudarson). Hefjendr Hlakkar tjalda 1 
heldu saman nefjum og Hildar veggs hregg-Nirðir 2 hjogg- 
ust skeggjum til, ok geðstrangir Svafnis 8 látrs sviftendr 
gengu i sveitir er þeir þektu mik; (þeir) tóku at iðrast 
griða. 

1. Hlakkar tjöld , skildir, liefjendr skjalda, menn. — 

2. Hildr, valkyrja; valkyrju veggr, skjöldr; Njörðr, Ásb; 
skjaldar Æsir, menn. — 3. Svafnir, ormsheiti; Svafnis 
látr , ormsból, gulJ; gulls sviftendr, menn. 

Menn stungu saman nefjnm og hjuggust með skeggjum 
og gengu í hörðu skapi í sveitir, er þeir kendust við mig; 
þeir tókn að iðrast griðanna. 

G5 (Grettir Ásmundarson). Flæsu^far es váskeytt. 2 
Fár örveðrs æakiruðr 8 kann görva 4 sea sverð í hári 5 fyr 
öðrnm. Ek veðja hins, þót atgeira éldraugai 6 eigi meiri 
sin, at þeir hafi-t meiri hreðjar 7 enn vér. 

1. flása , tg. Boers f. flaska , lauslát stúlka, eftir skýr- 
ngu Boers, og mun þá vera sama orð og flæsa, sem 
haft er um upprof í illviðri jafnt og glenna, enn 
glenna er líka haft um léttúðuga stúlku.— 2. váskeytt, 
illa skeytt. Hugsunin ætti þá að vera: hegðun hinnar 
léttúðugu stúlku er skeytingarlítil, enn þessi skýring er 
þó ekki fullvís. — 8. örveðr, bardagi; œskiruðr (=runnr) 
bardaga, maðr. — 4. görva = gerla. — 5. sverð í hári , 
’penis'. — 6. atgeira él , bardagi; draugar (viðir) bar- 
daga, menn. — 7. hrtðjar , eistu. 

Að öðru leyti þarf vísan ekki skýringar við. 

66 (Grettir Asmundarson). Sæta saumskorða 1 kvað 
mik orðinn sverðlítinn. 2 Hælin hreðja kvi-ta Hrist 8 hefir 
satt at mæla. Lágr Faxi 4 í læra skógar lautu 5 má all- 
lengi vaxa mér ungum. Bíð, eyleygjai 6 Freyja. 

1. sœ'ta saumskorða er tvöfold kenning og raerkir hvor- 
tveggja konu. — 2. sverð, sbr. næstu vísu á undan. — 

3. lireðja kvistr , ’penis’; hreðja kvista■ Hrist, kona. — 

4. Faxi, ’penis’. — 5. lœra skógar laut , nárar. — 6. 
eyleygr tg. Bocrs eyleygjar, steinn; steina Freyja, kona. 

Að öðru leyti þarf ekki víaan skýringar við. 

67 (Grettir Ásmuudarson). Skjóma egg 1 nam oft. 
skifta sköpum í rómu, 2 þá es ek varða böðharðum 3 ber- 
serkjum birkissjot. 4 Hristarnaðrinn gall es Hjarrandi; 
misti handa; báðir Björn ok Gunnarr létu brátt líf ok 
náðir. 

1. skjómi , sverð. — 2. róma , bardagi. — 3. böðharðr , 
harðr í orrustu. — 4. sjöt, sæti; birkissjöt , hús. — 5.. 
Hristarnaðr , (óvanaleg) sverðskenning? 

Að öðru leyti þarf ekki vísan skýringar við. 

6S (Grettir Asmundarson). Ek kom enn einu sinni 
út á breiðri skútu í Dyrrhólmura; drengr skáði 1 lengi 
darra él. 2 Toríi, þarfr Vébrands arfi, bauð þá þýðum-. 
þegni þungra spjóta þrautir með stóru megni. 

1. ská , auka, skáði = jók. — 2. darr , spjót; darra el y 
bardagi. 

Að öðru leyti þarf vísan ekki skýringar við. 

69 (Grettir Ásmundarson). Þót margir menn stæðu. 
at vépna sennu varð meiðir skeljeggs miunis veggja^svá 
skildr frá skaldi, at ára hlynr 2 varð endr 3 ófærr at hendi 
Grettis í benja hríðum 4 ; hann gat' mér hest at lesti 6 . 

1. skeljeggr, með hvassa egg, hvass; getr verið að hér eigi 
að lesa skeljeggr minnis veggja meiðir. — 2. ára 
hlynr , maðr (Torfi, — 3. endr , forðum. — 4. benja 

hríðir , bardagi, — 5. at lesti , að síðustu (á ensku: at 
least). Vera má að hann í 8. vo. eigi að falla burt. 

Þó þar væri við marga að berjast, skildum við Torfi 
svo, að hann varð ófær af vopnum mínum. Að síðustu 
gaf hann mér hest. 

70 (Grettir Ásmundarson). Vítt frá ek at Þorfinnr 
Arnórsson þætti sterkr svaðils 1 verka þegn; oddbörr 2 

kvaðst akyldu varna mér aldrs. Einlyndum eyði orma 
setra* brást áræði; ek var eigi at beinni, þót hann fyndi 
mik einn úti. 

1 . svaðilsverk , hryðjuverk. — 2. börr, viðr; oddbörr , 
maðr. — 3. ormasetr , gull, eyðir gullB, maðr. 

Það orð fór víða af Þorfinni Arnórssyni, að hann væri 
kappi mikill. Hann kvaðst akyidu vega mig. Hinn ein- 
lynda mann brast áræði; eg var ekki auðsóttari þótt hann 
fyndi mik einn úti. 

il (Grettir Ásmundarson). Ek gat gætt aldrB fyr 
geira njótum 1 , því at ek treysta mætti viðr umeátum 
ýta 4 , þat vas*a sjaldan. Nú hefr gild, afgömul steina 
rein* unnit gunnelda böi 4 með göldrum; ráðin grimm eru 
romm. 

1. geira vjótr , maðr. — 2. ýtar , menn. — 3. rein, 
jarðarspilda; steinn , tala eða glertala (sbr. steinsörvi); 
steina rein, kona. — 4. gunnelda börr, maðr (Grettir). 

Eg gat gætt þesa að lífi mínu væri engin hætta búin 
af mönnum, því að eg treyati afli mínu, þó setið væri um 
mig. Það var eigi sjaldan. Nú hefir digr, afgömul kerl- 
ing unnið mig með göldrum; römm eru heiftarráðin. 

72 (Þorhj’drn öngull). Ek flutta ómett 1 höfuð Grettis 
ór eyju; nauðuleg nála Nanna 2 grætr þann hárrauðan. 
Gjálfrs fagrlogs Fríði 8 , hér máttu líta griðbítB 4 höfuð á 
gólíi; þat mun alt fúna nema ealtit. 

1 . ómett , gráðugt; getr verið að eigi að lesa ólétt — 
2. nála Nanna , kona; í hdr. stendr nála Nauma; hér 
mætti ef tii vill líka lesa Nunna og verða þá skothend- 
ingar í vísuorðinu eina og vera á (sbr. saumanunna). 
— 3. Fríði er ef tii vill ekki rétt, enn gæti verið nf. et. 
fyrir Frxðr , eins og h e i ð i fyrir h e i ð r. 

Að öðru leyti þarf vísan ekki skýringar við. 

73 (Ásdís at Bjargi). Sýrgarpar 1 mundu-t 2 síðr 
hlaupa á sjó enn sauðir fyrir dýri 3 ,— nýtt skaup 4 es komit 
at njörðum 5 norðr — ef (þeir) stæði Gretti ósjúkan stála 
Frey 6 í eyju; ek hefi kveðit 7 létt lof 8 um Iýði. 

1. sýrgarpar t. d. f. sýrgarpr (af s ý r, gylta og garp r) r 
gyltukappar, óvirðingarorð. — 2. mundu-t = mundu eigi. 
— 3. dýr t refr, tóíu. — 4. skaup , skop, skömm. — 5. 
nirðir, menn, hálfkenuing. — 6. stála Freyr t maðr,-Grett- 
ir. — 7. tg. f. verit. — 8. lofs tg. fyrir lof, lítið íof. 

Svínahirðarnir mundu ekki síðr hlaupa á sjó enn sauðir 
undan tófu — ný svívirðing hefir hent menn fyrir norð- 
an — ef þeir hefðu hitt Gretti ósjúkan í eynni; ek hefi* 
kveðið lítið lof um þessa menn. 

74 (Þorsteinn drömundr). Hringa Grnnd 1 átta egg- 
þings boðar 2 máttu eiei koma s*xi ór hendi geðrakks 8 ’ 
Grettis áðr hvardyggvii 4 herðendr fetilsgerðai 5 hjoggu axl- 
arfót 6 af hugrakkum unnblakksýti 7 . 

1 . hringa Grund , kona. — 2 . eggþingsboðar , menn. —. 
3. geðrakkr , hugrakkr. — 4. hvardyggr , 4 hvarvetna dug- 
legr. — 3. fetill, sverðfetill eða skjaldarfetill , fetilgerð 
hið sama; herðendr fetilsgerðar , menn. — 6. axlarfótr, 
hönd. — 7. unnblakkr , skip; u?in-blakks ýtir , maðr. 

Að öðru leyti þarf vísan ekki skýringar við. 


) 





Nöfn. 

Talan merkir kapitula. 


Aðaldalr í Þingeyjarsýslu 
38. 

Agðir í Noregi 3, 7. 

Akrar, bær á Mýrum 60,61. 

AI(f)dís Ófeigsdóttir grett- 
is 3. 

Álfdís en barreyska Kon- 
álsdóttir 3,10. 

Álfdís Gamladóttir 84. 

Álfr ór Dölum 27. 

Áli húskarl 45. 

Álöf Íngólísdóttir 11. 

Ár í Noregi 3. 

Ambáttar á í Húnavatns- 
sýslu 44. 

Ari Másson 27,49,51. 

Ármannsfell upp af Þing- 
velli 32. 

Arnarvatnsheiðr 54, 55, 56, 
62. 

Árnes, bær í Trékyllisvík 9, 

11 . 

Arnbjörn frændi Þorfinns 
Kárssonar 22, 23. 

Arngeirr Bersason 58. 

Arnóra Þórðardóttir 77. 


Arnórr hýnefr Þóroddsson. 
30. 

Arnórr Þorbjarnarson 48. 
Arnórr jarlaskáld Þórðar- 
son 60. 

Ásbjarnarnes, bær í Hv.s. 
58, 31. 

Ásbjörn Ófeigason 3. 
Ásbrandr Þorbrandsson 44. 
Ásdís Bárðardóttir móðir 
Grettis 13, 14,16,17,37, 
45, 47, 48, 69, 88, 84. 
Ásgeirr æðikollur 11, 15 r 
25, 26, 28, 44, 51, 84. 
Ásgeirsá, bær í Hv.s. 11 r 
15. 

Ásgrímr Elliðagrímsson 8, 
53. 

Ásgrímr Öndóttsson 7, 8. 
Áslaugarhlíð í Hnappadals-; 
Býslu 59. 

Ásmundargnúpr bær í Húna- 
vatnBsýslu 13. 

Ásmundr skegglauss Ófeigs- 
son 3. 

Ásmundr undan Ásmundar- 
gnúpi 13. 

Ásmundr hærulangr Þor- 
grímsson 13, 14, 16, 17, 
25, 28, 30, 31, 34, 35, 
37, 42, 47, 48, 54, 59, 65, 
58, 72, 75, 90, 93. 

Ásný Vestarsdóttir 3. 

Ásta Guðbrandsdóttir 1. 

Áavör Ófeigsdóttir 3. 

Atli Ásmundarson 14—16, 
28—30, 36, 37, 43—45, 
47—49, 51, 54. 

Atli enn rauði 27. 

Auðnnarstaðir, bær í Hv.s. 
15, 28, 34. 

Auðun jarl 7. 

Auðun skökuli 11, 28. 

Auðun á Auðunarstöðum 
15, 16, 28, 34. 

Auðun í Vindheimi 18. 

Austfirðir 61. 

Austmenn 12. 

Austrá í Dalasýslu 68. 

Bakki, bær í Hrútafirði (== 
Prestsbakki) 30. 

Bakki, bær i Borgarfirði (= 
Bakkakot) 47. 

Báikastaðir, bær í Hv.s. 5. 

Bálki Blæingeson 1, 2, 5, 

Balljökull 54, 57, 62, 

Barði Guðmundsson = viga- 
Barði 28, 31, 34. 

Bárðardalr 64, 67. 

Bárðardalsmenn 65. 


Bárðr Jökulsson 13, 34. 
Bárðr stýrimaðr 17. 
Barreyjar (= Barra isles i 
Suðreyjum) 1, 3. 

Bersi goðiauss Báikason 58. 
Bersi skáld-Torfuson 15, 23, 
24. 

Bitra, hérað í Strandarsýsiu 

43, 51. 

Bjarg, bær i Miðfirði Hv.s. 
13, 14, 16, 25, 28, 31, 
34, 35, 37, 42, 43, 45, 
47—49, 67, 69, 83, 84. 
Bjargaóss i Hv.s. 44. 
Bjargsmenn 29, 30, 43. 
Bjarnarfjörðr i Strandasýslu 
12 . 

Bjarni enn spaki Þorsteins- 
son 6. 

Bjarni i Hundadai 27. 
Bjarni á Jörva i JFiysju- 
hverfi 60. 

Björg, fjallgarðr í Hv.s. 

44. 

Björn ór Gautlandi 2, 3, 5, 

6 . 

BjÖrn landnámsmaðr 9. 
Björn frændi Þorkels á 
Sálfti 21, 22. 

Björn Hitdælakappi Arn- 
geirseon 58, 59, 61. 
Björn i Haganesi 70, 81, 
82. 

Björn Ófeigsson 70. 
Blæingr af Sótanesi 1. 

Borðejrr í Strandasýsln 30. 

BorgarfjÖrðr, Bunnanlands 
27, 28, 31, 44, 47, 53, 
54, 57, 61. 

Borgarhraun 59. 

Borgfirðingar 64. 

Bót, (=Bute) ey við Skot- 
land (við Firth ofClyde) 
4. 

Brandr húskarl 11. 

Brandr hfisknrl 81. 

Brattabrekka í Drlasýalu 
67. 

Breiðá í Sléttahlíð 70. 

Breiðabólsstaðir í Sökkólfa- 
dal 68. 

Bórfell í Miðfirði 30. 

Byrgisvík í Strandasýslu 9, 

12 . 

Bær, bær í Borgarfirði 47. 

Böðmóðr 12. 

Böðólfr 38. 

Böðvarr ór Boðvarshólum 
30. 

Böðvarshólar, bær í Húna- 
vatnasýslu 30. 

Böggul-Torfi = Torfi. 

Börkr enn digri 68. 

Dalir í Dalasýslu 27, 68. 

Dalla Þorvaldsdóttir 25. 

Deildartunga, bær í Borg- 
arfirði 47. 

Drangar í Strandasýslu 9, 

11 , 12 . 

Drangey á Skagafirði 67, 


69, 70—76, 78, 79, 81, 
84, 85. 

Dúfunesskeið á Kili 54. 
Dyrrhólmar í Mýrdal = 
(Dyrhólaey) 80. 

Egill Auðunarson 34. 

Eiðr Skeggjason 62. 

Eilífr Ketilsson 3. 

Einarr ÖlvisBon 3. 

Einarr at Giögri 12. 

Einarr á Jaðri 40. 

Eiríkr ölfuss 7. 

Eiríkr Bnara í Árnesi 9,11, 

12 . 

Eiríkr jarl 19. 

Eiríkr at Hofi í GuðdÖlum 

70, 81. 

Eiríkr í Gnðdölum enn eldri 
70. 

England 19, 22, 38. 
EyjafjÖrðr 8, 37. 
Eyjardalsá, bær í Bárðar- 
dal 64—67. 

Eyjólfr mágr Bárða 31. 
Eyjólfr Guðmundarson 34. 
Eyjólfr Egilsson 34. 

Eyjólfr ór Fagraskógum 60. 
Eyjólfr grái Þórðarson 62. 
Eyrar (= Eyrarbakki) 6. 
Eyrr, bærí Bitru (=Óspaks- 
eyrr) 43, 51. 

Eyrr, bær í ísafirði 52. 
Eyvindarfjörðr í Stranda- 
sýslu 11. 

Eyvindr austmaðr 2—5. 

20 

Eyvindr í Eyvindarfirði 11, 

12 . 

Fagrabrekka 30. 

Fagraskógarfjali 58, 60. 

Fagraskógar 60. 

Finnbogi Dorsteinsson 60. 

Finnar 72. 

Fiskilækr, bær í Borgar- 
fjarðarsýslu 38. 

Fiskivötn (vestri) 54. 

Fljót, herað i Skagafirði 
70, 72, 81. 

Fijótstunga í Mýrasýslu 16. 

Flókadalsá í Borgarfjarðar- 
sýslu 47. 

Flosi Eiríksson 11, 12. 

Flysjuhverfi í Hnappadals- 
sýslu 59, 60. 

Forsæludalr í Húnavatns- 
sýslu 32. 

Friðgerðr Þórðardóttir 26. 

Friðmundr landnámsmaðr 
32. 

Friðrekr biskup 13. 

Fróði konungr 3. 

Gamli Þórhallsson mýr- 
lendings 14, 30, 42, 43, 
48, 49, 51, 83, 84. 

Gamli faðir Þórhalis 30. 

Gamli Skeggjason 84. 

Gaiðr, bær í A.ðaldai 38, 
46,51,56, 59, 63, 67,77. 

Gartar ey í Noregi fyrir 
mynni Þrándheimsfjarðar 
(= Garten) 22. 


Gásar í Eyjafirði 37, 46, 
85. 

Gáseyrr 37. 

Gautland 3. 

Gautr Sieituson 27. 

Geirlaug ekkja á Breiðaból- 
stað 68. 

Geirmundr heljarskinn 2, 3. 

Geirmundr kvikatimbr 12. 

Geirmundr örðigskeggi 70. 

Geitland 61. 

Geitlandsjökull 61. 

Gerðr Boðvarsdóttir 30. 

Gerpir 12. 

Gervidalr, bær í ísafirði 52. 

Gilsbakki, bær í Hvítársíðu 
44, 47. 

Gísli Þorsteinsson 59. 

Gjögr í Strandasýslu 12. 

Glámr þræll 32, 33—35. 

Glaumbær, bær í Skagafirði 
69. 

Glerá en nyrðri, bær í 
Krækiingahlíð 8. 

Glerá enn syðri, bær í 
Kræklingahiíð 8. 

Glúmr Óspaksson 14, 43, 
51, 83. 

Gnúpr, bær í Miðfirði 11. 

Gnúpverjahreppr í ÁrneE- 
sýsiu 6. 

Goðaskógr (í Bláskógum) 33. 

Grettir Ásmundarson 14— 
25, 28—31, 34—43,45— 
87, 90, 93. 

Grettisbúr í Viðvík 82. 
Grettisgeil hjá Hæli 10. 
Grettishaf undir Sleðaási 
16. 

Grettiöhaf á Hrútafjarðar- 
hálsi 30. 

GrettÍBhaf í Fagraskóga- 
fjalli 59. 

Í Grettisoddi 60. 

Grettisþúfa á Sandi 84. 
Grimólfr 12. 

Grímr hersir 3, 6, 7. 

( Grírnr Ásgrímsaon = Ell- 
iða-Grímr 8, 53. 

Grímr Þórhalisson vínlend- 
ings 30, 32—44, 47, 53, 
54, 57, 61. 

Grímr Þórhalisson Frið- 
mundarsonar 32. 

I Grímr Þórhallsson Gríms- 
sonar 32. 

Grímr skógarmaðr 55. 
Grímr skógarm. = Yest- 
fjarða-Grímr 62, 67. 
Guðbjörg Ófeigsdóttir 1. 
Guðbrandr kúla 1. 
Guðmundr Söimnndarson 28, 
31. 

Guðmundr enn ríki 34, 67, 
69. 

Guðrún kona Þórhalls 
GrímsBonar 32. 

Gunnarr garðsbóndi i Túns- 
bergi 23, 24. 


Gunnarr Þórisson fráSkarði 
30, 43. 

Gyða kona Ingjalds í Hvini 
7. 

Gyríður Einarsdóttir 40. 

Guðdalir, bær i Skagafirði 
70, 81. 

Gonguskarðsóss í Skaga- 
firði 76. 

Haffjarðará í Hnappadalss. 
59. 

Hafliði á Reyðarfelli 17. 

Hafraklettr örnefni við 
Breiðafjörð 50. 

Hafr í Knappsstöðum Þór- 
arinsson 72. 

Hafrsfjörðr i Noregi 2. 

Hafr Þórðarson knapp3 72. 

Haganesbær í Fijótnm 70, 
81. 

Hákon jarl Eiriksson 19. 

Hákon Hlaðajarl 9. 

Háleygir 19. 

Hálfdan svarti konungr 2. 

Halldóra Steinmóðardóttir 3. 

Halldórr Þorgeirsson 70,72. 
81, 82, 84. 

Hallí á Kroppi 47. 

Hallmundr 57, 61, 62, 67. 

Hallr Guðmundarson 28. 

Halleteinn hestr 7. 

Hallvarðr súgandi 1, 2,5. 

Hálogaland 20. 

Haraidr dúfa, Hálfdanar- 
20 * 

sonr svarta, konungr 2, 
3, 7. 

Haraldr (grenski Guðröðar- 
son) 37. 

Haraldr hringr 44. 

Haraldr konungr Sigurðar- 
eon 88, 90, 91. 

Háramareey íNoregi 17,19. 

Hárekr, árraaðr Haralda 
konungs iúfu 7. 

Haukadalr í Dalas. 30, 54. 

Haukadaieskarð 42. 

Hávarr 25, 27. 

Heðinn, íðetri Signýjar konu 
Öndðtts kráku 7. 

Hegranessþing 72. 

Hel 32. 

Helga Öndóttsdóttir kráku 

3. 

Helga Þðrisdóttir á Melum 
30. 

Helga Þorkelsdóttir á Fiski- 
læk 38. 

Helgi enn magri Eyvindar- 
son austmanns 3, 8. 

Helgi (víkingr) == Sleitu- 
Helgi 30. 

Helgi á Laugabóli 52. 

Heliishólar, ömefni hjá 
Reykjahðlum 50. 

Hítará 58—60. 

Hitardalr 59, 60. 

Hítarnes 58, 60. 

Hítdælar 58. 

Hjalli 53, 54. 


Hjalti Þðrðarson, Hjaltason- 
ar 70, 72, 81, 82, 85. 

Hjalti Þórðarson skálps 70. 

Hjarrandi hirðmaðr 22, 23. 

Hlíf Hrólfsdðttir Ingjalds- 
sonar 3. 

Hof í Hjaitadal 70. 

Hof á Höfðaströnd 70, 81, 
82. 

Hof í Goðdölum 70. 

Hðll í Bjarnarfirði = Svans- 
hóli 12. 

Hðlmgöngu-Starri, = Starri 
Eiriksson. 

Hðlmr 58. 

Holtavörðuheiðr 67. 

Horn á Hornströndum 45. 

Hraun í Mýrasýslu 59. 

Hraundalr í Mýras. 60, 61. 

Hraundælir 61. 

Hrefna Ásgeirsdóttir æði- 
koiis 52 

Hreiðarr, = kráku-Hreiðarr 
70. 

Hrísey á Eyjafirði 8. 

Hrossholt í Hnappadal 59. 

Hrðaldr Geirmundars. örð- 
igskeggja 70. 

Hrðlfr frá Ám 3. 

Hrðlfr konungr Ingjaldsson, 
Frððasonar 3. 

Hrútafjarðarháls 30, 37, 43, 
44. 

Hrútafjörðr 5, 14, 15, 30, 
42, 48, 58. 

Hrútfirðingar 29, 36, 49, 
51, 53, 55, 83. 

Hrútr á Kambsneai 61. 
Húnayatn 13, 33. 
Húnavatnsþing 44, 51. 
Hundadalr í Dalas. 27. 
Hvalshaushólmr á Breiða- 
firði 50. 

Hvammr í Hvammssveit 10, 
26. 

fívammssveit 26. 

Hvin í Noregi 7. 
Hvinisfjörðr 3. 

Hvitá i Borgarfirði 17, 47, 

59. 

Hvítársíða 17. 

Hæll í Árn 'ssýslu 10. 
Hæringr austmaðr 76, 78. 
Hæringshlaup 76. 

Hæingr = Ketill hæingr 
Hofði á Höfðaströnd 26, 70. 
Höfðaströnd 70. 

Hörðaland 1—3, 37. 
Höskuldr (Kolls^on) 52. 
Illugi Ásmundajson hæru- 
langs 37, 42, 54, 67, 69, 
72, 74—84. 

Ingimundr enn garnli Þor- 
steinsson 13, 31. 

Ingjaldr konungr Fróða- 
son 3. 

Ingjaldr tryggvi i Hvini 7. 
Ingjaldr (Þorgilss. hnappa) 

60. ‘ 

Ingólfr ór Ingólfsfirði 11. 


Ingólfr Arnarson landnáms- 
maðr 12. 

IngólfsfjÖrðr 9, 11, 12. 

Innstrandir 9. 

írar 3. 

írland 1, 3, 4, 5. 

ísafjörðr 52. 

ísfirðingar 52. 

ísland 5—8, 11—13, 24, 
25, 38, 39, 41, 84, 86, 
90, 92. 

ísleifr biskup í Skálholti 
25, 84. 

íslendingar 20. 

ívarr beytill 1. 

ívarr Kolbeinsson 12. 

Jaðarr i Noregi 39. 

Jökull Ingimundarsou ens 
gamla 13, 17. 

Jökull Bárðarson, móður- 
bröðir Grettis 34. 

Jorvi í Flyi*juhverfi 60. 

Kaldárdalr í Hnappadalss. 
59. 

Kaldbakr bær i Stranda- 
sýslu 9, 11, 12. 

Kaldbakskleif í Stranda- 
sýslu 9. 

Kaldbaksvík í Strandas. 9. 

Kaldbeklingar 11, 12. 

Kambr í Strandasýslu 12. 

Kambsnes i Dalasýalu 61. 

Kálfanes i Borgarfjarðar- 
sýslu 47. 

Kálfá í Barðastrandará. 6. 

KUfr Ásgeirsson, æðikolls 
15. 

Kiri Sö!inuLdirson=Sviðu- 
Kári *0. 

Karr enn gamli, hangbúi 
18, 19. 

Kur húskarl 81, 82. 

Ke’duhverfi í Þingeyjars. 38, 
62. 

Keldunes í Þingeyjareýelu 
38. 

Keldhverfingar 57. 

Ketill enn einhendi 3. 

Ketill hæingr = Hæingr 3. 

Ketill raumr 13. 

Kjalarnesþing 10. 

Kjarlakr af Skriðineennni 
14. 

Kjaitm Steineson prests 64, 
67. 

Kjarvalr írakonungr 1, 
3, 5. 

Kjölr 54, 57. 

Kjötvi enn auðgi konungr 2. 

Knútr enn ríki konungr 19, 
59. 

Koðrán Eilífsson 13. 

Kolbeinn 7, 9, 12. 

Kolbeinn 58, 59. 

Kolbeinestaðir í Hnappa- 
dalssýslu 59. 

Kolbeinsvík i Strandar- 
sýelu 9. 

KolbjÖrn sneypir 3. 


Kolbrún 25. 

Konáll Steinmóðarson 3. 
Kormákr á Mel 15, 29, 30, 
36. 

Kráku-Hreiðarr = Hreiðarr. 
Krietr 82. 

Kroppr bær i Eyjafirði 47, 
62. 

Kræklingahlið i Eyjafjarð- 
arsýslu 8. 

Kuggi = Þorkell Kuggi. 
JLangafit Örnefni i Miðfirði 
í Húnavatns 9. 

Langanes í Þingeyjirs. 8. 
Langholt. i Skagafirði 69. 
Langidalr i Húnavatnesýslu 
52. 

Laug&ból, bær i ísafj.s. 52. 
Lixárdalsheiðr 48. 

Leifr Kolbeinsson 12. 
Ljárskógar, bær i Dalasýslu 

26, 27, 48, 49, 53. 

Loftr = Hallmundr. 
Lækjarbugr i Mýraeýslu 60. 
Lækjamót, bær i Húnavatns- 

sýslu 13, 25. 

Magnús enn góði konungr 
90. 

Mákr faðir Þorgils 25—27. 
Márr Atlason ens ranða 27. 
Máskelda, bær í Dalasýslu 

27. 

Másstaðir, bær i Húna- 
vatnssýslu 13. 

Melar, bær í Hrútafirði 14, 
30, 42, 48, 49, 51, 83. 

Melr, bær í Miðfirði (= Mel- 
Btaðr) 15, 29. 

Melamenn 37. 

Miðfirðingar 15, 16, 83. 

Miðfitjar, örnefni í Hóna- 
yatnssýslu 49. 

Miðíjarðarvatn 15, 28. 

Miðfjarðarskeggi = Skeggi 
skinna-Bj arnarso n. 

Miðfjörðr 11, 13, 15, 45, 
47, 83. 

Mikáel katalak, konungr i 
Miklagarði 86. 

Mikligarðr 85, 86, 88, 90, 
91, 93. 

Mýramenn 58, 60, 61. 

Mýrar 57—61. 

Möðrudalsheiðr 63. 

Möðruvellir í Eyjafirði 67. 

Mæri í Noregi 22. 

Narfi, frændi Kormáks á 
Mel 30. 

Nes = Snæfellanes. 

Nes í Noregi 37. 

Norðlendingar 13. 

Norðmcnn 85, 86. 

Norðrá í Borgarfirði 27. 

Norðárdalr í Borgarfirði 30, 
67. 

Norðrlönd 85, 91. 

Noregr 1—3, 6, 9, 12, 13, 
19, 24, 37, 38, 40, 85, 
90, 91. 


Oddr Ófeig sson 14. 

Oddr ómagaskáld 15, 29, 
30. 

Oddr munkr 84. 

Ófeigr burlufótr ívarsson 
beytils 1. 

Ófeigr grettir (enn eldri) 
Einarsson 3, 6, 10. 

Ófeigr grettir (enn yngri) 
ÖnundarBon tréfóts 11, 
12 . 

Ófeigr í Ófeigsfirði 11, 13. 

Ófeigr Skíðason 14. 

Ófeigr þunnskeggr kráku- 
Hreiðarsson 70. 

Ófeigsfjörðr á StrÖndum 12. 

Ófeigsstaðir í Árnessýslu 6. 

Ófæra í ísafjarðarsýslu 9. 

Óláfr enn helgi Haraldsson, 
konungr 1, 37—39. 

Óláfr feilan Þorsteinsson 
rauðs 10. 

Óláfr Eyvindarson 11, 12. 

Ólafr pá Höskuldsson 52. 

Óláfaeyjar í Dalasýslu 50. 

Óláfr breiðr Einarsson 3. 

Ormr enn auðgi 1. 

Ormr Eyjólfsson kapilán 34. 

Ormr Stórólfsson 58. 

Ósland, bær í Skagafirði 82. 

Óapakr fejarlaksson 14, 43. 

Óspakr Glúmsson Óspaks- 
sonar 14, 51, 83. 

Rafarta dóttir Kjarvals 
konungs 3. 

Kannveig, kona Ásmundar 
hærulangs 13. 

Kannveig Ásmundardóttir 
hærulangs 14, 30. 

Kauðahaf 24. 

Reyðarfell (rétt. Reiðarfell? 
nú eyðibýlí) í Borgf. 17. 

Reykir bær i Miðfirði 29. 

Reykir bær i Hrútafirði 48, 
49. 

Reykir bær í Skagafirði 69, 
75, 84. 

Reykjahólar bær í Barða- 
str.s. 27. 49, 50. 

Reykjanes á Ströndum 9, 

12 . 

Rcykjanes í Gullbringusýslu 
17. 

Reykjanes i Breiðafirði 27, 
49, 50. 

Reykjanes í Skagafirði 75. 

Reykjarfjörðr á Ströndum 9, 

11 , 12 , 

Reykjaskarð í Skagafjarðar- 
sýslu 69. 

Reykjaströnd í Skagafjarð- 
arsýslu 84. 

Reynines, bær í Skagafjarð- 
arsýslu 69. 

Rifssker í Strandasýslu 12. 

Rogaland í Noregi 1, 2, 7. 

Rómaborg 92. 

Rosmhvalanes 12. 

Sálfti á fíálogalandi 20. 


Sámr Barkarson ens digra 

68 . 

Sámsstaðir bær í Dalasýslu 
49. 

Sandr (= Stórisandr) 84. 

Sandhaugar bær i Bárðar- 
dal 64—67. 

Sigfastr, mágr Sölva kon- 
ungs 3. 

Sigvatr 7. 

Signý Sigvatsdóttir, kona 
Öndótts kráku 7. 

Sigurðr, biskup 38. 

Sigurðr bóndi í Miklagarði 
88—90. 

Sigurðr sýr Hálfdanarson 
88, 90. 

Skagafjörðr 28, 67, 69, 70, 
84. 

Skagfirðingar 69, 72, 73, 

75, 77. 

Skagi 9. 

Skálaholt (Skálholt) 25, 84. 

Skaftaholt, bær í Árness. 

6 . 

Skafti Þóroddsson, Lög- 
maðr 27, 32, 46, 51, 53, 
54, 76. 

Skálamýrr, örnefni í Skagaf 
70. 

Skálavík bær í ísafjarðar- 
sýslu 5. 

Skáld-Torfa = Torfa 

SkammhÖndungr = Skeggi 
skammhöndugr 

Skarð, bær í Haukadal í 
Dalasýslu 30, 43. 

Skarfsstaðir, bær í Dalas. 
53, 84. 

Skeggi skiana-Bjarnarson 
= Miðfjarðar-Skeggi 11 
—13. 

Skeggi, húskarl 16. 

Skeggi í Hvammi sonr Þór- 
arins fylsennis 26. 

Skeggi Böðólfsson 38. 

Skeggi Þórisson ór Garði 
38. 

Skeggi Bkammhöndungr Bonr 
Gamla Þórhallseouar 51, 
83, 84. 

Skeggi ór Ási 62. 

Skeggi, sonr Steinvarar á 
Sandhaugum 67. 

Skeggi á Skarf88töðum sour 
Gamla Skeggjasonar 84. 

Skjaldbreið 61. 

Skólmr (Þorbjörn), faðir 
Þórólfs Skólmssonar 58. 

Skotland 1. 

Skotlandefirðir 4. 

Skriðiusenni bær i Stranda- 
sýslu 14. 

Skúfr í Hundadal 27. 

Sleðaáss örnefni nálægt 
Þingvelli 16, 32. 

Sleita 27. 

Sleitu-Helgi = Helgi 

Sléttahlíð i Skagafirði 70. 

Slysíjörðr bær i Noregi 19. 


Snorri goði ÞorgrimsBon 
49, 61, 59, 68, 76. 

Snæbjörn sonr Eyvindar 
austmanns 3. 

Snæfellsnes 42. 

Snækollr berserkr 40. 

Sóknadalr í Noregi 7. 

Sótanes i Noregi 1. 

Sóti 2. 

Spes, húsfreyja i Miklagarði 
87—92. 

Spjótsmýrr í Miðfirði 49. 

Staðr í Noregi 88. 

Starri Eirikseon, = Hólm- 
göngu-Starri 70. 

Steinker i Þrándheimi 22. 

Steinmóðr Konóleson 3. 

Steinmóðr son Ölvis barna- 
karls 3. 

Steinn austmaðr 12. 

Steinn Þorgestsson. lög- 
maðr 77, 84. 

Steinn mjöksiglandi, sonr 
Þóris haustmyrkurs 77. 

Steinn prestr 63, 65, 67. 

Steinn at Steinsstöðum 
Bjarnarson = Tungu- 
Steinn 70, 72, 81. 

Stcinólfr ór Hraundal Þor- 
leifsson 60, 61. 

Steinólfr sonr Ölvis barna- 
karls 3. 

Steinholt bær i Árnessýslu 

6 . 

Steinsstaðir bær í Skagafj.s. 
70. 

Steinunn Hrútsdóttir frá 
Kambsnesi 61. 

Steinvör en gamla 12. 

Steinvör kona Dorsteins at 
Sandhaugum 64, 57. 

Stífla í Eljótum 72. 

Stigi 5. 

Stórólfr Hæingsson 58. 

Strandaflói 9. 

Strandir 9, 25, 27. 

Stnrla Þórðarson Iögmaðr 
49, 69, 93. 

Sturlungar 84. 

Styrr Þorgrímsson = 
víga-Styrr 52. 

Suðreyjar 1, 3—6. 

Suðrrygir 2. 

Suðrstrandir 9. 

Súgandafjörðr 5. 

Súgandi = Hallvarðr súg- 
andi. 

Súlki konungr 2. 

Sunnmæri 17. 

Súrnadalr 7. 

Svanr af Hóli ór Bjarnar- 
firði Bjarnareon 12. 

Sveinn Hákonareon jarl 19. 
22, 24, 37. 

Sveinn at Bakka 47. 

Sviðu-Kári = Kári Söl- 
mundarson. 

Svíþjóð 32. 

Sylgsd^ilir í Svíþjóð 32. 


Sæmundarhlíð í Skagafirði. 
69. 

Sæmundr enn snðreyski 31. 

Sökkólfsdalir í Dalasýalu. 
68 . 

Sölmundr 31, 

Sölmundr sonr Þorbjarnar 
jarlakappa 10. 

Sölvi konungr 3. 

Sölvi enn prúði Ásbrands- 
son 44. 

Titlingsataðir, bær í Barða- 
strandarsýBlu 50. 

Torfa, skáid- 15, 23, 24. 

Torfi at Máekeldu = bögg- 
uI-Torfi 27. 

Toifi Vébrandsson 80. 

Torfustaðir bær í Miðfirði 
15. 

Tréfótshaugr 11. 

Trékyllisvík = Vík 

Tunga = Hrútatunga 30. 

Tunga, bær í Vatnsdal 33, 
34. 

Tunga = Sælingsdalstunga 
49, 68. 

Tunga = Bræðratunga, 
bær i Biskup3tungum 53, 
54. 

Tunga = Tungusveit 70. 

Tungná 72. 

Tungu-steinn =Steinn at 
Steinsstöðum. 

Túnsberg í Noregi 23, 39. 
40, 85. 

Tvídægra 47. 

Ulfheðnar, berserkir 2. 

Ulfheiðr dóttir Eyjólfs Gnð- 
mundarsonnr 34. 

TJlfr enn skjálgi 27. 

Una dóttir Ölvis barna- 
karls 3. 

Upplönd í Noregi 2. 

Vágar í Noregi 20, 22. 

Vatnsdalr, hérað i Húna- 
vatnssýslu 16, 25, 32—36. 

Vatnsdælar 13, 16, 17, 48. 

Vatnsfjarðardalr 52. 

Vatnsíjörðr, bær í Í3afjarð- 
arsýslu 52. 

Vatnsnes, hérað i Húnav.s. 
15, 44. 

Vatnsnesmenn 29. 

Vatnsskarð milli Húnav.s. 
og Skagafj. 69. 

Veiðileysa á Ströndum 9. 

Vellir bær í Borgarfirði 
(= Hvítárvellir) 47. 

Vermundr enn mjóvi Þor- 
grim8S0n 52. 

Vestarr Hæingsson 3. 

Veptfirðingafjórðungr 27. 

Vestfirðir 49, 52, 54. 

Vestmarr vikingr 4. 

Vestrhóp, hérað i Húnav.s. 
15. 

Víðdælar 15. 

Viðidalr 11, 15, 28, 34. 

Viðvik, bær í Skagafjarðar- 
sýslu 70, 79, 81, 82. 


Víga-Barði = Barði Guð- 
mundarson. 

Víga-Styrr = Styrr Þor- 
grímsson. 

Vígbjóðr víkingr 4. 

Vikarr húskarl 82. 

Vík í Noregi 13. 91. 

Vik = Trékyllisvík, 11, 

12 . 

Víkrmeun 12. 

Vindheimr 18, 19. 

Væringjar 86—88, 90. 

I^ingeyrasveit í Húnav.s. 
13. 

Þingnes, bær í Borgarfirði 
47. 

Þjórsá 6. 

Þorálfr á Eyri 52. 

Þórálfr Skólmsson 58. 

Þórarinn fýlsenni sonrÞórð- 
ar gellis 26. 

Þórarinn enn spaki 28, 31. 

Þórarinn frá ukrum sonr 
Þorgils hnappa 60, 61. 

Þórarinn Hafrsson 72. 

Þorbjörg en digra dóttir 
ólsfs pi 52. 

Þorbjörn laxakarl 3, 6. 

Þorbjörn jarlakappi 10. 

Þorbjörn öxnamegin Arn- 
órsBon 30, 36, 42—45, 

47—49, 51. 

Þorbjörn ferðalangr, frændi 
Þorbjarnar Öxnamegins 
30, 36, 37, 42, 43. 

Þorbjörn glaumr, þræll 69, 
72, 79, 80, 82. 

Þorbjörn öngnll Þórðaraon 
70, 72, 73, 75-78, 81, 
82, 84—86. 

Þorbrandr sonr Haralds 
hrings 44. 

Þórdís Þorgrímsdóttir frá 
Gnúpi 11. 

Þórdís Ásmundardóttir und- 
an Ásœundargnúpi 13. 

Þórdís Ásmundardóttir 
hærulangs 14. 

Þórdís Þórðardóttir Hjalta- 
sonar 70. 

Þórðr geilir sonr Ólafs feil- 
ans 26, 77. 

Þó.ðr frá Höfða Bjarnarson 
26, 70. 

Þórðr Sturluson taðir Sturlu 
lögmanus 49, t>9. 

Þórðr Kolbeinsson 58—60. 

Þórðr sonr Hjalta Þórðar- 
sonar 70, 72. 82. 

Þórðr skálpr 70. 

Þórðr at Brciðá í Slétta- 
hlið 70, 72. 

Þóiðr at Breiðá bróðir ens 
fyrra 70, 72. 

Þórðr knappr landnáma- 
maðr 72. 

Þóreyjargnúpr, bær í Húna- 
vatnssýslu 31, 34. 

Þórelfr Álfadóttir ór Döl- 
um 27. 


Þorfinnr húskarl 11, 12. 

Þorfinnr í Háramarsey 18— 
20, 22—24, 28. 

Þorfinnr Arnórsson 70. 

Þorfinnr ór Lækjarbug 60.. 

Þorgautr sauðamaðr 33. 

Þorgeirr fiöskubakr, sonr 
Önundar tréfóts 11—13. 

Þorgeirr Hávarsson 25—27,. 
50, 51. 

Þorgeirr Þórisson á Mel- 
um (á Skarði) 30, 43. 

Þorgeirr á Fiskilæk 38. 

Þorgeirr Þórisson ór Garði 
38. 

Þorgeirr ÞórhaddS'On ór 
Hítardal 60. 

Þorgcirr Þórðarson frá 
Höfða 70. 

Þorgerðr Álfsdóttir ór Döl- 
um 27. 

Þorgestr sonr Steins mjök- 
siglanda 77. 

Þorgils á Mei 15, 29, 30. 

Þorgils Máksson 25—27. 

Þorgils á Reykjabólum Ara- 
eon 27, 49—51. 

Þorgils Ingjaldsson 60. 

Þorgrírar frá Gnúpi 11. 

Þorgrírar hærukoltr sonr 
Önundar tréfóts 11—13. 

Þorgrimr Karnsárgoði 13. 

Þórhaddr ór Hííardal 60. 

Þórhallr vínlendingr (vindr 
lendingr) Gamlason 14,, 

30, 43, 44, 47, 53, 54, 
57, 61. 

Þórhellr á Þórhallsstöfum 
Grímsson 32, 33, 35. 

Þórhallr í Forsæludal Frið- 
mundarson 32. 

Þórhallr í Tungu Ásgríms- 
son 53. 

Þórhallsstaðir, bær í For- 
sæludal 32—35. 

Þórir haklangr 2. 

Þórir þömb, vikingr 19, 20. 

Þórir á Melum (á Skarði) 
Þorkelsson 30, 43, 44. 

Þórir í Garði í Aðaldal 
Skeggjason 38, 46, 51, 
56, 57, 59, 62, 63, 67, 
77, 82, 84. 

Þórir rauðskeggr skógar- 
maðr 56, 57. 

Þórir þurs 61. 

Þórir haustrayrkr 77. 

Þórisdalr 61, 67. 

Þorkell máni Þorsteinsson, 
lögsögumaðr 12. 

Þorkeli krafla sonr Þor- 
gríms Karnsárgoða 13, 
16, 25. 

Þorkell i Sálfti 20—22. 

Þorkell kuggi sonr Þórðar 
gellis 26. 

Þorkell á Borðeyri 30. 

Þorkell í Gervidal 52. 

Þorkell Eyjólfsson 62. 

Þorlákr biskup 34. 


Þórlaug Sæmundardóttir 
,ens suðreyska 31. 

Þorleifr í Hraundal 60, 61. 

Þorloifr hóskarl 81. 

Þormóðr 6kafti sonr Óleifs 
breiðs 3, 6, 10. 

Þormóðr Kolbrúnarskáld 
25—27, 50, 51. 

Þóroddr goði á Hjalla Ey- 
vindarson 12, 32, 76. 

Þóroddr, er nam Hrútafjörð 
30. 

Þóroddr drápustúfr Arn- 
órsson 30,48, 49, 51,83, 
84. 

Þóroddr sonr Snorra goða 
68, 69. 

Þóroddsstaðir, bær í Hrúta- 
firði 30, 48. 

Þorskafjarðarheiðr 52. 

Þorskafjörðr 50. 

Þorsteinn goði, sonr Þór- 
véar 6. 

Þorsteinn á Reykjanesi 12. 

Þorsteinn í Vík í Noregi 
13. 

Þorsteinn drómundr sonr 
Ásmundar hærulangs 13, 
23, 24, 39—41, 85—93. 

Þorsteinn sonr Ketils raums 
13. 

Þorsteinn sonr Þorkels 
kugga = Þorst. Kugga- 
son 26, 27, 48, 49, 53, 
57, 67, 68. 

Þorsteinn rauðr sonr Auð- 
ar djópúðgu 26. 

Þorsteinu faðir Gísla Þor- 
steinssonar 59. 

Þorsteinn hvíti á Sand- 
haugum 64. 

Þorvaldr frá Dröngum P. 

Þorvaldr Koðránsson 13. 

Þorvaldr at Ásgeirsá eonr 
ÁBgeirs æðikollB 15, 25, 
26, 35, 44, 51, 83, 84. 

Þorvaldr at Reykjum í 
Skagafirði 69, 75. 

Þórvé Þormóðard. skafta 6. 

ÞórvÖr Þormóðard. Bkafta 6. 

Þrándarbolt, bær í Árns* 
sýalu 6. 

Þrándheimr 22, 37, 38. 

Þrándr (mjöksigl.) Bjarnar- 
eon 2—6, 10. 

Þrandr Þórarinsson frá Ökr- 
um 60, 61. 

Þuríðr Ásgeirsdóttir æði- 
kolls 26. 


ÞuríðrÞórhallsdóttir Gríma- 
sonar 32. 

Þuriðr fóstra Þorbjarnar 
önguls 78. 

Þverá, bær í Gnúpverja- 
hreppi 6. 

Þverá, bær (í VeBtrhópi) 
í Húnavatnssýslu 44. 

Æsa dóttir Ófeigs grettis 
3, 10, 11. 

Ögmundr illi víkingr 19, 20. 

Ölduhryggr á Snæfellsncsi 
59. 

Ölvir barnakarl Einarsson 3. 

Öndóttr kráka í Hvinisfirði 
3, 6, 7. 

Öngull = Þorbjörn öngull. 

Önundr tréfótr sonr Ófeigs 
burlufótar 1—12. 

Öxarfjarðarheiðr 63. 

Öxarfjörðr, hérað í Þingey- 
jarsýðlu 12. 





Misprentanir og leiðréttingar. 

Bls. 37 25 : lögsögn á að vera lögskilum. — Bls. 41 5 t 
Reyðarfeli á ef til vill að vera Reiðarfell, sbr. líka bls. 
44, vísuna. — Bls. 70 8 : Gaulkum á að vera Görtum. — 
Bls. 83 17 : freistað á að vera freistat. — Bls. 83 21 : Þor- 
gils á að vera Þorgcirr. — Bls. 90 6 : móalóttan á að 
vera móálóttan. — Bls. 89 er vísutalið rangt, á að vera 
36. — Bls.^lOO 1 : bláeygr á að vera gráeygr. — Bls. 
118 1 : hefir á að vera hefr. — Bls. 141 n : næstu áaðvera 
næstum. — Bls. 174 í 48. vísu vígfús á að vera vígfúss. 
— Bls. 184 16 : Þorgrímr ok falli burt. — BU. 185 1 : 
Þórhallsaonar á að vera Þórhaddssonar. — Bls. 186 % 5& 
vísu: Hægt á að vera hæg. — Bls. 214 19 - 20 : Þórðarson 
á að vera Þorgeirsson. 

A eftir vísutalinu 37 hefir það ruglazt svo , að það er 
einu lxœrra enn vera á. 

A aðrar leiðrettingar má benda í visnaskýringunum. 






















